
Dabartinis Šventosios Marijos Maloningosios vienuolyno ir bažnyčios planas. 
Milanas 


Exordium 


Viduriniais amžiais ir Renesanso laikais Europa dar buvo išsau- 
gojusi gebėjimą suprasti protėvių simbolius ir ženklus. Tų laikų 
žmonės žinojo, kada ir kaip interpretuoti kapitelį, paveikslo li- 
niją ar ženklą savo kelyje, nepaisant to, kad tik labai mažai kas 
mokėjo skaityti ir rašyti. 

Racionalizmo idėjos pamažu sunaikino gebėjimą interpretuoti, 
taip pat nemažai turtų, mūsų protėvių perduotų mums. 

Ši knyga pateikia daugelį tų simbolių taip, kaip jie ir buvo 
sumanyti. Taip pat stengiasi grąžinti mums gebėjimą juos su- 
prasti ir pasinaudoti jų begaline išmintimi. 


Nepamenu painesnės ir pavojingesnės mįslės nei toji, kurią man 
likimas lėmė išnarplioti tolimais Naujaisiais tūkstantis keturi šim- 
tai devyniasdešimt septintaisiais, Popiežiaus Valstybei stebint 
skausmo prislėgtą Liudviko Moro kunigaikštystę. 

Pasaulis anuomet buvo priešiškas, nuolatos besikeičiantis, tarsi 
koks slenkančio smėlio pragaras, kuriame penkiolikai kultūros 
ir tikėjimo amžių grėsė pražūti po naujų, iš Rytų užplūdusių 
idėjų lavina. Išaušus naujam rytui, Platono Graikija, Kleopatros 
Egiptas ar pagaliau Kinijos, ištyrinėtos Marko Polo, savitumas 
vertė žavėtis labiau nei mūsų biblinė istorija. 

Tie laikai sukrėtė krikščionybę. Turėjome šventvagišką Po- 
piežių - tikrą ispanišką velnią, inauguruotą Aleksandro Šeštojo 
vardu, akiplėšiškiausiu būdu nusipirkusį tiarą per pastarąją kon- 
klavą, didikus, pavergtus pagonybės žavesio, ir ištisą jūrą iki dantų 
ginkluotų turkų, tik ir laukiančių tinkamos progos okupuoti Vi- 
duržemio vakarų pakrantę ir priversti mus visus išpažinti isla- 
mą. Buvo galima tvirtai pasakyti, kad dar niekada per visus be- 
veik tūkstantį penkis šimtus egzistavimo metų mūsų tikėjimas 
nebuvo toks pažeidžiamas. 

Ten ir gyveno šis Dievo tarnas, kuris į jus kreipiasi. Nuolat 
besikeičiančiame amžiuje —- epochoje, kurioje pasaulis kasdien 
plėtė savo sienas, 0 iš mūsų reikalavo didžiulių jėgų prisitaikyti. 
Atrodė, tarsi Žemė kasdien vis didėtų ir verstų mus be paliovos 
tobulinti geografijos žinias. Mes, dvasininkai, jau nujautėme, kad 
gali neužtekti jėgų atvesti į tikėjimą pasaulį, pilną sielų, niekada 
negirdėjusių apie Kristų, o skeptiškiausiai nusiteikusieji prana- 
šavo neišvengiamą chaoso metą, be abejo, prišauksiantį į Euro- 
pą naujas pagonių ordas. 

Nepaisant visko, tai buvo jaudinami metai. Metai, kuriuos pri- 
simenu su tam tikru ilgesiu dabar, įžengęs į senatvę, pamažu 
naikinančią mano sveikatą ir prisiminimus. Rankos jau beveik 
nebeklauso manęs, regėjimas visiškai nusilpo, akinama Egipto 
pietų saulė temdo man protą, ir tik apyaušrio valandomis dar 
pajėgiu valdyti savo mintis ir apmąstyti likimą, atvedusį mane 
čia. Lemtį, kurioje nei Platonas, nei Aleksandras Šeštasis, nei 
pagonys nėra antraeiliai veikėjai. 

Bet neužbėgsiu įvykiams už akių. 

Užteks pasakyti, kad dabar pagaliau esu vienas. Iš visų sekre- 
torių, kuriuos kadaise turėjau, nebeliko nė vieno, ir šiandien tik 
Abdulas - jaunuolis, nekalbantis mano kalba ir laikantis mane 
ekscentrišku šventeiva, panorusiu mirti jo žemėje, patarnauja 
man paprasčiausiuose žemiškuose reikaluose. Taip ir stumiu die- 
nas šiame uoloje išraustame senoviniame kape, gaubiamas dul- 
kių ir smėlio, nuolat saugodamasis skorpionų ir beveik nebeval- 
dydamas kojų. Kasdien ištikimasis Abdulas atneša į mažutę 
užuoglaudą bemielį paplotėlį ir dar ką nors, kas tuo metu atlie- 
ka jo namuose. Jis tarsi varnas, kuris šešiasdešimt metų savo 
snape nešdavo pusę uncijos duonos Pauliui Atsiskyrėliui, sulau- 
kusiam daugiau nei šimto metų ir mirusiam šioje žemėje. Abdu- 
las, skirtingai nei anas gerasis paukštis, įteikdamas man laukne- 
šėlį visuomet šypsosi, tarsi nežinotų, ką toliau daryti. To pakan- 
ka. Žmogui, nusidėjusiam tiek, kiek nusidėjau aš, bet koks dė- 
mesys atrodo tarsi nelaukta Viešpaties malonė. 

Tačiau ne tik vienatvė niokoja mano sielą - sielvartas irgi. Man 
liūdna, kad Abdulas taip niekada ir nesužinos, kokie vėjai atpū- 
tė mane į jo kaimelį. Nesugebėčiau jam to paaiškinti ženklais. 
Jis niekada neperskaitys šių eilučių, bet jei po mano mirties atsi- 
tiktinai rastų šiuos raštus ir parduotų juos kokiam nors kupra- 
nugarių varovui, abejoju, ar jie būtų reikalingi kam nors dau- 
giau, nei užkurti laužą šaltą dykumos naktį. Niekas čia nemoka 
lotynų nei jokios kitos romanų kalbos. Kaskart, kai Abdulas už- 


JAVIER SIERRA E PASLAPTINGOJI VAKARIENĖ 13 


klumpa mane, įsigilinusį į šiuos lakštus, priblokštas patraukia 
pečiais, suvokdamas, kad praranda kažką labai svarbaus. 

Ta mintis mane kasdien kamuoja. Aiškus supratimas, kad joks 
krikščionis niekada neperskaitys šių puslapių, jaukia mano blai- 
vų protą ir pripildo akis ašarų. Baigęs rašyti paprašysiu, kad pa- 
laidotų juos šalia mano kūno, nes tikiuosi - Paskutiniojo teismo 
dieną Mirties angelas neužmirš jų paimti ir nunešti Amžinajam 
Tėvui. Istorija liūdna: didžiausioms paslaptims paprastai nelemta 
išvysti dienos šviesos. 

Ar manajai tai pavyks? 

Labai abejoju. 

Čia, olose, vadinamose Jabal al Tarifu, už keleto žingsnių nuo 
didžiojo Nilo, laiminančio savo vandenimis nesvetingą ir tuščią 
dykumą, maldauju Dievo tik duoti man pakankamai laiko raštu 
pasiteisinti dėl savo veiksmų. Dabar esu taip toli nuo visų privi- 
legijų, kuriomis kadaise naudojausi Romoje, jog jeigu naujasis 
Popiežius man ir atleistų, žinau, kad nesugebėčiau grįžti į Dievo 
prieglobstį. Nebepajėgčiau gyventi be iš tolimų minaretų atai- 
dinčių muedžzinų skundų, 0 šios žemės, taip svetingai mane pri- 
glaudusios, ilgesys kartintų mano paskutiniąsias dienas. 

Vienintelis dalykas, teikiantis man paguodos - tai galimybė 
papasakoti tuos įvykius iš eilės, kaip jie ir nutiko. Kai kuriuose 
dalyvavau pats. Apie kitus, atvirkščiai, sužinojau tik po dauge- 
lio metų. Nepaisant to, aprašyti vienas po kito, jie tikrai leis 
jums, įsivaizduojamasis skaitytojau, pažinti mįslės, pakeitusios 
mano gyvenimą, didybę. 

Ne. Negaliu ilgiau bandyti likimo. Dabar, kai jau pakankamai 
mąsčiau apie tai, ką regėjau, suprantu, kad privalau papasako- 
ti... nors galbūt niekas niekada to neperskaitys. 


Ši istorija prasideda tūkstantis keturi šimtai devyniasdešimt septin- 
tųjų sausio antrosios naktį, toli, labai toli nuo Egipto. Toji žiema 
prieš keturias dešimtis metų buvo pati šalčiausia, kokias tik mini 
kronikos. Buvo gausiai prisnigę ir visa Lombardija ilsėjosi po storu 
sniego patalu. Šventojo Ambraziejaus, Šventojo Lorenco, Švento- 
jo Eustarchijaus vienuolynai ir net katedros kupolai atrodė dingę 
migloje. Gatvėmis riedėjo tik vežimai su malkomis, o pusė Milano 
snūduriavo įsisupusi į tylą, kuri, rodės, truko šimtmečius. 

Tai nutiko vienuoliktą valandą vakaro, antrąją metų dieną. Sielą 
stingdantis moters riksmas perplėšė ledinę Sforcų pilies tylą. Iš- 
kart po riksmo - aimana, paskui - širdį veriančios pilies raudo- 
tojų giesmės. Šviesiosios Beatričės d'Este, jaunos ir gražios Mi- 
lano dožo žmonos, žydinčios moters priešmirtinis gargimas vi- 
sam laikui sugriovė karalystės svajones apie šlovę. Šventasis Die- 
ve. Dožo žmona mirė plačiai atmerktomis akimis. Įtūžusi. Keik- 
dama Kristų ir visus šventuosius, išsivedančius ją, tokią jauną, 
pas save, ir iš visų jėgų įsikibusi į savo paklaikusio iš siaubo nuo- 
demklausio sutanos padurkus. 

Taip. Būtent nuo to viskas ir prasidėjo. 

Buvau keturiasdešimt penkerių, kai pirmą sykį į akį krito ata- 
skaita apie anų dienų įvykius. Tai buvo sukrečiamas pranešimas. 
Betanija, kaip buvo įprasta, jo pareikalavo ypač slaptu keliu iš 
Moro svitos kapeliono, o šis, nelaukęs nė dienos, skubiai išsiun- 
tė jį į Romą. Popiežiaus Valstybės akys ir ausys tuomet veikė 
būtent taip. Veikė taip greitai ir efektyviai kaip nė vienoje kitoje 
šalyje. Taigi daug anksčiau, nei oficialus pranešimas apie prince- 
sės mirtį pasiekė Šventojo Tėvo raštinę, mūsų broliai jau turėjo 
žinią apie visas įvykio smulkmenas. 

Tais laikais painioje Betanijos struktūroje aš užėmiau Švento- 
jo Dominyko ordino didžiojo magistro padėjėjo postą. Mūsų or- 
ganizacija veikė labai konfidencialiai. Kai aplink - dvaro intri- 
gos, mirtys nunuodijus ir šeimyninės išdavystės, Bažnyčia priva- 
lėjo turėti savo informacijos tarnybą, padedančią jai susivokti, 
kur galima kištis, o kur ne. Mūsų institucija buvo slapta, pavaldi 
tik pačiam Popiežiui ir dominikonų ordino galvai. Dėl to pasau- 
lietiniuose sluoksniuose beveik niekas nieko apie mus nebuvo 
girdėjęs. Pasislėpę po plačia Popiežiaus Valstybės Šifrų sekreto- 
riato skraiste buvome tarsi neutrali organizacija, beveik nefigū- 
ruojanti viešai ir labai mažos kompetencijos. Nepaisant to, vals- 
tybės viduje buvome tarsi paslapčių congregatio *. Mus buvo ga- 
lima vadinti nuolat veikiančia Valstybės reikalų komisija, pade- 
dančia Šventajam Tėvui iš anksto numatyti daugybės savo prie- 
šų veiksmus. Bet koks pranešimas, gresiantis abejoti Bažnyčios 
status guo, kad ir koks nereikšmingas būtų, tuojau pereidavo 
per mūsų rankas, būdavo apsvarstomas, įvertinamas ir atiduo- 
damas tam tikroms instancijoms. Tokia tad buvo mūsų vieninte- 
lė misija. 

Štai tokiomis aplinkybėmis į mano rankas ir pakliuvo prane- 
šimas apie mūsų priešės donos Beatričės d'Este mirtį. Rodos, 
vis dar regiu dėl šios žinios džiūgaujančių brolių veidus. Mul- 
kiai. Manė, kad pats likimas mus išvadavo nuo būtinybės ją pa- 
šalinti. Jų protas aprėpė tik tiek. Jis veikė staigiai tarsi ešafotas, 
Šventosios inkvizicijos nuosprendis ar samdomas budelis. Bet 
aš buvau kitoks. Aš nemaniau, kad staigi Milano kunigaikštie- 
nės mirtis reiškia daugybės nesusipratimų, sąmokslų ir grasini- 
mų tikėjimui pabaigą. Visa tai jau mėnesių mėnesius vyko Moro 
svitoje ir kėlė didelį nerimą mūsų informacijos tarnybai. 

Tiesą sakant, tereikėjo ištarti jos vardą bet kurioje iš Betani- 
jos kapitulų, ir aidas būtų nenutilęs iki susirinkimo pabaigos. 


* Congregatio (lot.) - brolija, draugija. Vert. 

Visi ją pažinojo. Visi buvo girdėję apie nekrikščioniškus jos po- 
elgius, tačiau niekas niekada nedrįso įskųsti. Dona Beatričė kė- 
lė Romai tokią didžiulę baimę, kad, net perskaičius dožo kape- 
liono, kuris, be to, buvo ištikimas mūsų naujojo Šventosios Ma- 
rijos Maloningosios vienuolyno abatas, pranešimą, niekas nė puse 
lūpų neužsiminė apie jos nuotykius, visiškai neatitinkančius krikš- 
čionybės dogmų. Brolis Vičencas Bandelas, garbus teologijos Ži- 
novas ir išmintingas Milano dominikonų vedlys, tik nupasakojo 
mums įvykius, bet susilaikė nuo bet kokių politinių komentarų, 
galinčių ją kompromituoti. 

Romoje niekas jam nepriekaištavo dėl tokio perdėto atsargumo. 

Pasak pasirašyto abato Bandelo pranešimo, iki pat tragedijos 
išvakarių viskas klojosi įprastai. Jaunoji Beatričė turėjo viską: 
turtingą ir įtakingą vyrą, per kraštus besiliejančios energijos, o 
įsčiose kūdikį - greitai turėjusį tapti garbingos savo tėvo pavar- 
dės tęsėju. Apsvaigusi iš laimės savo paskutinį vakarą praleido 
skrajodama iš menės į menę ir žaisdama su dama, Roketos rū- 
mų favorite. Kunigaikštienei buvo svetimi įprasti motinos rū- 
pesčiai, ji net nesirengė pati jo maitinti, kad nepakenktų savo 
mažutėms ir dailioms krūtims. Iš anksto apdairiai parinkta Žin- 
dyvė turėjo globoti mažylį ir rūpintis juo: išmokyti vaikščioti, 
valgyti, keltis prie jo naktį, maudyti ir šluostyti pašildytais rankš- 
luosčiais. Abu - kūdikis ir jo auklėtoja - gyvens Roketoje, dva- 
re, dekoruotame vadovaujant pačiai Beatričei. Motinystė jai at- 
rodė tarsi privilegija ar koks netikėtas žaidimas - be atsakomy- 
bės ir dvejonių. 

Tačiau kaip tik ten, tame mažyčiame rojuje, kuriame svajojo 
matyti augančią savo atžalą, ją ir užklupo neganda. Pasak brolio 
Vičenco, šventojo Bazilijaus dieną, dar prieš sutemstant, dona 
Beatričė netekusi sąmonės krito ant vienos iš dvaro lovų. Atsi- 
peikėjusi pasijuto prastai. Jai svaigo galva, o skrandis per ilgus 
traukulių priepuolius kovojo su noru atsikratyti savo turinio. 
Nežinojo, koks negalavimas taip staiga ją užklupo, kol galiausiai 

išsivėmusi pilvo apačioje pajuto smarkius sąrėmius, pranašau- 
jančius blogiausia. Moro sūnus, rodos, buvo nusprendęs anks- 
čiau ateiti į šį pasaulį, o niekas tokios rizikos nebuvo numatęs. 
Ir Beatričė pirmąsyk išsigando. 

Tą dieną gydytojai kelyje sugaišo ilgiau nei paprastai. Pribu- 
vėjos reikėjo ieškoti už miesto sienų, tad kai laukiami žmonės 
pagaliau atvyko į dvarą, jau buvo pernelyg vėlu padėti princesei. 
Bambagyslė, maitinanti būsimąjį Leoną Mariją Sforcą, buvo ap- 
sivijusi gležną kūdikio kakliuką. Pamažu, bet patikimai kaip vir- 
vė, ji veržė mažą gerklytę, kol kūdikis pagaliau užduso. Beatričė 
iš karto suprato, kad kažkas negerai. Jos vaikas, kuris vos prieš 
minutę verždamasis ištrūkti iš įsčių smarkiai spardėsi, staiga nu- 
stojo judėjęs. Dar kartą įnirtingai suspurdėjo, o paskui, tarsi pa- 
stangos būtų jį išsekinusios, judesiai ėmė silpti, kol visai nuri- 
mo. Tai pastebėję gydytojai perrėžė motinai pilvą nuo vieno šo- 
no iki kito, ši tuo metu raitėsi skausmuose ir atkakliai spaudė 
dantimis acte suvilgytą medžiagos skiautę. Visos pastangos bu- 
vo veltui. Netekę vilties visi išvydo pamėlusį ir negyvą kūdikį, 
jau sustingusiomis akutėmis - jis užduso motinos įsčiose. 

Ir nutiko taip, kad nukamuota skausmo, nespėjusi gerai su- 
vokti likimo jai siųstos baisios negandos, Beatričė po kelių va- 
landų irgi nusprendė atsisveikinti su šia ašarų pakalne. 

Savo pranešime abatas Bandelas rašė, kad atvyko kaip tik ta- 
da, kai ją buvo apėmusi agonija. Paplūdusi krauju, išverstomis 
žarnomis ir apgaubta nosį riečiančio tvaiko, kliedėjo iš skaus- 
mo, garsiai šaukdama, kad nori išpažinti nuodėmes ir priimti 
komuniją. Bet, mūsų brolio laimei, Beatričė d'Este mirė, nespė- 
jusi gauti nuodėmių atleidimo... 

Aš neklystu - laimei. 

Kunigaikštienė paliko šį pasaulį, sulaukusi vos dvidešimt dve- 
jų. Betanijoje visi žinojo, kad jos gyvenimas buvo pilnas nuodė- 
mių. Nuo Inocento Aštuntojo laikų man pačiam teko perskaity- 
ti ir padėti į archyvą ne vieną tai liudijantį dokumentą. Tūkstan- 

tis Popiežiaus Šifrų sekretoriato akių kiaurai permatė tokius žmo- 
nes kaip Feraros kunigaikščio duktė. Ten, ant Aventino kalno, 
savo generaliniame štabe galėjome didžiuotis, kad nė vienas svar- 
bus dokumentas, susijęs su Europos didikų šeimomis, nepra- 
sprūdo nepastebėtas mūsų institucijos. Tiesos namuose dešim- 
tys tarnautojų kasdien nagrinėjo įvairiomis kalbomis rašytus raš- 
tus - kai kurie iš jų buvo grūste prigrūsti keisčiausių pinklių ir 
šaradų. Mes šifravome juos, rūšiavome pagal svarbą ir dėjome į 
archyvus. Tačiau ne visus. Dokumentai, susiję su Beatriče d'Es- 
te, jau senokai užėmė vieną svarbiausių vietų mūsų darbe ir bu- 
vo saugomi patalpoje, į kurią mažai kam buvo leidžiama užeiti. 
Tie neklystantys popieriai tvirtino, kad Beatričė buvo užvaldyta 
okultizmo demono. O dar blogiau buvo tai, kad daugelis užuo- 
minomis įvardydavo ją kaip pagrindinę Moro dvare klestinčių 
magiškų apeigų iniciatorę. Žemėse, tradiciškai palankiose vešė- 
ti bjauriausioms erezijoms, tai buvo rimtas signalas, į kurį vertė- 
jo atkreipti dėmesį. Tačiau niekas laiku to nepadarė. 

Milano dominikonai — tarp jų ir tėvas Bandelas - ne vieną 
sykį turėjo savo rankose įrodymų, kad dona Beatričė, kaip ir jos 
sesuo Izabelė iš Mantujos, kolekcionavo pagoniškus amuletus 
ir stabus, kad abi be saiko garbino visokio plauko pranašus ir 
astrologus. Tačiau net ir žinodami tai, niekada nesiėmė jokių 
priemonių. Įtaka, kurią netikri pranašai darė Beatričei, buvo to- 
kia nelemta, kad vargšelė savo paskutines dienas praleido tikė- 
dama, jog mūsų motina Bažnyčia pamažu sunyks. Ji dažnai sa- 
kydavo, kad visa dvasininkija Paskutiniojo teismo dieną stos prieš 
Amžinąjį Tėvą ir ten, tarp arkangelų, šventųjų ir teisuolių, visi 
būsime pasmerkti ir nuteisti be jokio gailesčio. 

Romoje niekas geriau už mane nebuvo susipažinęs su Milano 
kunigaikštienės veikla. Skaitydamas pranešimus apie ją patyriau, 
kokią tamsią sielą gali turėti moterys, ir supratau, kaip smarkiai 
dona Beatričė sugebėjo pakeisti savo galingojo vyro įpročius ir 
siekius vos per ketverius santuokos metus. Galiausiai jos asme- 

nybė mane užbūrė. Lengvatikė, susižavėjusi bedieviška pasau- 
lietine literatūra, pasidavusi egzotiškoms idėjoms, plintančioms 
pojos valdas, svajojo paversti Milaną senovinio Florencijos Me- 
dičių spindesio paveldėtoju. 

Manau, būtent tai labiausiai ir privertė mane nerimauti. Baž- 
nyčia pamažu sugebėjo pasikasti po tos galingos Florencijos šei- 
mos pamatais, sunaikindama jų teikiamą paramą maištaujantiems 
mąstytojams ir menininkams, bet Vatikanas dar nebuvo pasi- 
rengęs duoti atkirčio naujam didžiojo šiaurės Milano idėjų pro- 
trūkiui. Medičių miestai, Akademijos, įkurtos Kozimo Senojo, 
kad išsaugotų senųjų graikų išmintį, prisiminimas, jo didžiulė 
parama architektams, dailininkams ir skulptoriams įleido šak- 
nis ir Beatričės vaizduotėje, ir manojoje. Bet ji ėmė vadovautis 
tomis idėjomis ir nuodingais apžavais užkrėtė dožą. 

Nuo tos dienos, kai tūkstantis keturi šimtai devyniasdešimt 
antraisiais Aleksandras Šeštasis sėdo į šventojo Petro sostą, aš 
nuolatos siuntinėjau pranešimus savo aukščiausiesiems hierar- 
chams, norėdamas juos perspėti, ko galima laukti. Niekas neat- 
kreipė nė mažiausio dėmesio. Milanas, esantis taip arti Prancū- 
zijos sienos ir garsėjantis savo maištingomis idėjomis, buvo pui- 
kus kandidatas puoselėti Bažnyčios skilimo viltį. Betanijoje ma- 
nimi irgi netikėjo. O Popiežius, toks atsainus eretikams — vos 
metus dėvėjęs tiarą ir jau kartą atsiprašęs dėl tokių raitininkų 
kaip Pikas dela Mirandola persekiojimo - atmetė visus mano 
perspėjimus. 

— Jau tas brolis Augustinas Leirė, - paprastai šitaip atsiliep- 
davo apie mane broliai iš Šifrų sekretoriato. - Jis kreipia perne- 
lyg didelį dėmesį į Nelaimės Pranašo žinutes. Ilgainiui ir pats 
taps tokiu pat pamišėliu. 


Nelaimės Pranašas. 
Tik jo trūksta - paskutinės dalies, kad būtų baigtas sudaryti 
galvosūkis. 


Jo vaidmenį verta atskirai paaiškinti. Juk be mano pranešimų 
Šventajam Tėvui ir kitoms aukščiausiosioms instancijoms dėl 
klaidingo Milano kunigaikštystės pasirinkto kelio, buvo ir kitas 
informacijos šaltinis, kupinas tokio pat nerimo. Tai gerai infor- 
muotas anoniminis liudytojas, kas savaitę siunčiantis į mūsų Tie- 
sos namus laiškus, kuriuose išsamiai aprašydavo didžiulę magiš- 
ką operaciją, rengiamą Moro žemėse. 

Tie laiškai pradėjo plaukti tūkstantis keturi šimtai devyniasde- 
šimt šeštųjų rudenį, likus keturiems mėnesiams iki donos Beatri- 
čės mirties. Būdavo adresuojami ordino padaliniui Romoje - Šven- 
tosios Marijos Minervos vienuolynui, ten juos perskaitydavo ir 
atidėdavo į šalį, tarsi būtų kokio pamišėlio, apsėsto Sforcos dvaro 
nuspėjamos nukrypimų nuo doktrinos grėsmės, laiškai. Nekalti- 
nu jų. Tada gyvenome pamišėlių laikais, ir dar vieno svaičiotojo 
laiškas nepatraukdavo nė vieno mūsų vyresniųjų tėvų dėmesio. 

Beveik nė vieno. 

Mūsų pagrindinių namų archyvaras praėjusiame Betanijos ka- 
pitulos susirinkime užsiminė man apie tą naująjį pranašą. 

— Turėtumėte juos perskaityti, - pasakė. - Vos pamatęs, iš- 
kart pagalvojau apie tamstą. 

— Iš tiesų? 

Pamenu, kad archyvaras iš susijaudinimo net sumirksėjo savo 
pelėdiškomis akutėmis. 

— Įdomiausia, kad tai parašęs žmogus turi lygiai tokių pat 
įtarimų kaip ir jūs, tėve Leire. Tai išsilavinęs apokaliptinis pra- 


JAVIER SIERRA B PASLAPTINGOJI VAKARIENĖ 21 


našas, puikiai išmanantis gramatiką. Tokio krikščioniškasis pa- 
saulis nematė nuo brolio Tančelmo de Ambereso laikų. 

— Brolio Tančelmo? 

— Ak... Buvo toks vienas senas pamišėlis dvyliktame amžiu- 
je. Jis įsigudrino apskųsti Bažnyčią pavirtus viešaisiais namais ir 
apkaltinti visus dvasininkus gyvenant nuolatinėje kūniškoje nuo- 
dėmėje. Mūsų Nelaimės Pranašas dar nenuėjo taip toli, tačiau 
sprendžiant iš jo laiškų tono, manau, ilgai netruks. 

Archyvaras susikūprinęs pridūrė: 

- Žinote, kuo jis skiriasi nuo kitų pamišėlių? 

Papurčiau galvą. 

— Rodos, kad jis informuotas geriau nei mes visi. Tas Nelai- 
mės Pranašas, atrodo, yra tikslumo maniakas. Jis žino viską! 

Ir tas vienuoliūkštis neklydo. Kieto ir plono popieriaus lakš- 
tai, prirašyti nepriekaištingai kaligrafiška rašysena, sudėti į me- 
dinę dėžę su antspaudu riservatto*, atkakliai ir su įniršiu pasa- 
kojo apie slaptą planą paversti Milaną naujaisiais Atėnais. Kai 
ką panašaus aš pats jau gana seniai įtariau. Moras, kaip ir Me- 
dičiai, priklausė tų prietaringų valdovų kastai, maniusiai, kad 
antikos žmonės buvo nepalyginti geriau įvaldę žinias apie mū- 
sų pasaulį. Tai buvo gana sena mintis. Anot jos, prieš Dievui 
pasiunčiant pasaulinį tvaną, Žmonija mėgavosi aukso amžiumi, 
kurį prieš tai florentiečiai, o dabar Milano dožas, norėjo bet 
kokia kaina sugrąžinti. Jie neabejodami būtų palikę nuošaly 
Bibliją ir Bažnyčios nuostatas, jeigu būtų žinoję, kad anais šlo- 
vingais laikais Dievas dar nebuvo įkūręs jokios jį reprezentuo- 
jančios institucijos. 

Bet tai dar ne viskas: jo laiškuose buvo tvirtinama, kad pag- 
rindinis plano pamato akmuo gulėjo mūsų panosėje. Jei tai, ką 
Nelaimės Pranašas sakė, buvo tiesa, Moro klasta neturėjo ri- 
bų. Jo planas paversti savo valdas antikos atgimimo ir filosofi- 


* Riservatto (ir.) - slaptai. Vert. 


22 JAVIER SIERRA Iš PASLAPTINGOJI VAKARIENĖ 


jos sostine rėmėsi mus klaidinančia kolona. Tai buvo mūsų nau- 
jasis vienuolynas Milane. 

Nelaimės Pranašui pavyko mane nustebinti. Kad ir koks as- 
muo slėptųsi už tų pranašysčių, jis nuėjo gana toli - aš niekada 
nebūčiau tiek išdrįsęs. Kaip archyvaras mane įspėjo, taip ir bu- 
vo - atrodė, kad tas žmogus visur turėjo savo akių ir ausų. Ir ne 
tik Milane, bet ir pačioje Romoje, nes vieni naujausių jo laiškų 
prasidėjo Augur dixit*, tai mus visai išmušė iš vėžių. Su kokios 
padermės sekliu susidūrėme? Kas kitas, jei ne asmuo, glaudžiai 
susijęs su Popiežiaus kanceliarija, galėtų žinoti, kaip jį vadino 
Betanijos raštininkai? 

Nė vienas nenutuokėme, ką įtarti. 

Tomis dienomis minėtas vienuolynas - Šventosios Marijos Ma- 
loningosios - dar buvo įrenginėjamas. Milano dožas sukvietė 
geriausius tų laikų architektus: Bramantei pavedė įrengti bažny- 
čios galeriją, Kristoforui Solariui - vidų, ir nepašykštėjo dukatų 
iškiliausiems menininkams, dekoruojantiems pastato išorę. Jis 
norėjo paversti mūsų šventovę savo šeimos mauzoliejumi, amži- 
nojo poilsio vieta, padarysiančia jo atminimą nemirtingą. 

Be abejo, tai, ką dominikonai laikė privilegija, tų laiškų auto- 
riui atrodė kaip baisiausias prakeiksmas. Jis kalbėjo apie dide- 
les nelaimes Popiežiui, jei niekas nepadarys galo tam projektui, 
ir pranašavo juodžiausią lemtingą laikotarpį visai Italijai. Taigi 
laiškų siuntėjas, be jokios abejonės, tikrai nusipelnė Nelaimės 
Pranašo pravardės. Nebuvo galima nė įsivaizduoti baisesnės 
krikščionybės ateities. 


* Augur dixit (lot.) - pranašas pasakė. Vert. 


Niekas nekreipė dėmesio į tą anoniminį velnią iki penkiolikto jo 
laiško. 

Tą dieną brolis Džovanis Godzolis, mano asistentas Betani- 
joje, įsiveržė į scriptorium* , pačiame mano gražbyliavimo įkarš- 
tyje. Įlėkė mojuodamas nauju Nelaimės Pranašo laišku ir, ne- 
kreipdamas dėmesio į tiriamus susikaupusių mokslams vienuo- 
lių žvilgsnius, drožė tiesiai prie mano piupitro: 

— Broli Augustinai, tamsta privalote tai pamatyti! Turite ne- 
delsiant perskaityti! 

Niekada iki tol nebuvo tekę matyti brolio Džovanio taip susi- 
jaudinusio. Jaunasis brolis pamojavo nauju laišku man prieš akis 
ir nepaprastai liūdnu balsu sušnibždėjo: 

— Tai neįtikima, tėve. Ne-;į-ti-ki-ma. 

— Kas neįtikima, broli? 

Godzolis įkvėpė oro: 

— Laiškas. Šitas laiškas... Nelaimės Pranašas... Magistras To- 
rianis prašė, kad tuojau pat perskaitytumėte. 

— Pats magistras? 

Pamaldusis Džoakinas Torianis, trisdešimt penktasis švento- 
jo Dominyko Guzmano įpėdinis žemėje ir atsakingiausias mūsų 
ordino asmuo, niekada rimtai nežiūrėjo į tuos anoniminius laiš- 
kus. Abejingai juos atidėdavo ir net kartą man priekaištavo, kad 
skiriu jiems pernelyg daug laiko. Kodėl jo elgesys taip pakito? 
Kodėl liepia nešti man šį naują laišką primygtinai prašydamas 
tuojau pat jį perskaityti? 

— Nelaimės Pranašas... - Godzolis nurijo seilę. 


* Scriptorium (Jor.) - raštinė. Vert. 

— Nagi? 

— Nelaimės Pranašas atskleidė plano esmę. 

— Plano? 

Brolis Godzolis vis dar laikė rankoje laišką. Jis visas drebėjo. 
Triskart perlenktas, sulaužytu lako antspaudu laiškas lėtai nusi- 
leido ant mano stalo. 

— Moro plano, - iškvėpė mano sekretorius, tarsi būtų nusi- 
kratęs sunkios naštos. - Argi nesuprantate, broli Augustinai? 
Jis paaiškina, ką iš tikrųjų ketinama veikti Šventosios Marijos 
Maloningosios vienuolyne. Ten bus užsiimama magija! 

— Magija? - negalėjau patikėti. 

— Perskaitykite! 

Nedelsdamas įnikau į laišką. Nebuvo abejonių, kad jį parašė 
tas pats asmuo - kreipiniai ir rašysena išdavė autorių. 

— Skaitykite, broli! - paragino. 

Greitai supratau, iš kur toks nekantrumas. Nelaimės Prana- 
šas pasakojo apie dalykus, kurių niekas nesitikėjo. Buvo kalba- 
ma apie popiežiaus Eugenijaus Ketvirtojo laikus, beveik šešias- 
dešimties metų senumo įvykius, kai Florencijos patriarchas Ko- 
zimas de Medičis, vadinamas Senuoju, nusprendė finansuoti baž- 
nytinį susirinkimą, galėjusį visam laikui pakeisti krikščionybės 
kryptį. Tai buvo sena istorija. Kozimas netikėtai išprovokavo 
labai skirtingų diplomatinių delegacijų pokalbį, taip ir nedavusį 
vaisių, bet trukusį net keletą metų. Tokiu būdu jis pretendavo 
vėl sujungti Romos katalikų ir Rytų bažnyčias. Tada turkai gra- 
sino išplėsti savo įtaką Viduržemio jūros valstybėse, ir reikėjo 
bet kokia kaina juos sulaikyti. Senajam iždininkui šovė išganin- 
ga idėja sujungti visus krikščionis po viena vėliava ir tikėjimo 
galia atremti priešą. Tačiau jo planas žlugo. 

O gal ir ne. 

Nelaimės Pranašas minėjo, kad egzistavo ir slaptas susirinki- 
mo darbotvarkės punktas. Užmaskuotas tikslas, kurio pasek- 
mės Milane juntamos ir dabar, po šešių dešimčių metų. Pasak 

jo, be epochai būdingų politinių diskusijų, Kozimas de Medičis 
nemažai laiko skyrė deryboms su Graikijos ir Konstantinopolio 
delegacijomis dėl senovinių knygų, optikos instrumentų ir net 
rankraščių, priskiriamų Platonui ar Aristoteliui ir laikytų dingu- 
siais, įsigijimo. Įsakė visus be išimties rankraščius išversti ir rado 
juose neįtikimų dalykų. Jis sužinojo, kad jau Atėnuose buvo tiki- 
ma sielos nemirtingumu ir kad būtent nuo dangaus priklausė tai, 
kas dėjosi žemėje. Supraskime teisingai: atėniečiai netikėjo Die- 
vo, bet vien dangaus įtaka. Vadinasi, anot minėtų traktatų, žvaigž- 
dės veikė materiją „dvasine kaitra“, panašia į tą, kuri sieja žmo- 
giškųjų būtybių sielą ir kūną. Aristotelis tai aprašė, sužinojęs iš 
aukso amžiaus kronikų, o Kozimą ši idėja tiesiog užbūrė. 

Anot Nelaimės Pranašo, senasis iždininkas įkūrė antikinio sti- 
liaus Akademiją, norėdamas tas paslaptis perteikti menininkams. 
Prisiskaitęs minėtų veikalų šventai tikėjo, kad meno kūriniai pri- 
klauso tiksliesiems mokslams. Tinkamai parinktų tikslių simbo- 
lių meno kūrinys veikia kaip kosminių jėgų atspindys ir gali būti 
panaudotas apsaugoti arba sunaikinti tą, kuris jį įsigis*. 

— Ką? Ar jau supratote, broli Augustinai? - Godzolio klausi- 
mas grąžino mane į tikrovę. - Pranašas teigia, kad menas gali 
būti panaudotas kaip ginklas! 

Tikrai. Kitoje pastraipoje buvo kalbama apie geometrijos jė- 
gą. Skaičius, harmonija, garsas - elementai, įterpiami į meno 
kūrinį ir galintys skleisti idėjas, skatinančias gerus darbus. Pita- 
goras, vienas iš graikų aukso amžiaus teorijos gynėjų, sužavėjęs 
Kozimą de Medičį, teigė, kad „vieninteliai dievai, kurių egzista- 
vimą galima įrodyti, yra skaičiai“. Nelaimės Pranašas prakeikė 
juos visus. 


* Dar prieš Kozimą Senąjį tomis paslaptimis naudojosi gotikinių katedrų statytojai, 
gavę minėtą informaciją iš Rytų, gerokai anksčiau, nei ji pasiekė Florenciją. Viename iš 
anksčiau išleistų romanų, Tamplierių vartai (2000) autorius pasakoja, kokią reikšmę 
tam turėjo protėvių išmintis. Aut. 

— Ginklas, - sušnibždėjau. - Ginklas, kurį Moras tikisi pa- 
slėpti Šventosios Marijos Maloningosios vienuolyne. 

— Taigi! - Godžzolis atrodė patenkintas savimi. - Būtent tai ir 
norėta pasakyti. Juk tai neįtikima! 

Pamažu pradėjau suprasti staigų magistro Torianio susido- 
mėjimą. Prieš keletą metų mūsų mylimas prioras pasmerkė dai- 
lininko Sandro Botičelio darbus dėl panašaus įtarimo. Tapyto- 
jas buvo apkaltintas naudojąs iš pagoniško kulto pasiskolintus 
simbolius bažnytinio meno kūriniams, nors kaltinime slėpėsi 
kai kas daugiau. Per Betanijos informatorius Torianis sužino- 
jo, kad Botičelis Medičių šeimos dvare Villa di Castello pa- 
vaizdavo pavasario atėjimą naudodamasis magiška technika. 
Paveiksle šokančios nimfos sudarė lyg milžiniško talismano da- 
lis. Vėliau Torianis išsiaiškino, kad Botičelio globėjas Loren- 
cas di Pierfrančeskas buvo prašęs amuleto, atitolinančio se- 
natvę. Paveikslas turėjo tapti stebuklingąja priemone. Iš tikrų- 
jų kūrinyje buvo paslėptas traktatas apie laiko grąžinimą ir pa- 
vaizduota pusė Olimpo dievybių, šokančių priešais Chroną. Štai 
kokį paveikslą buvo tikimasi pateikti kaip šventą ir siūloma 
papuošti juo vieną iš Florencijos koplyčių! 

Mūsų didysis magistras laiku atskleidė šventvagystę. Įtarimą 
sukėlė viena iš „Pavasario“ nimfų - Chlojė, pavaizduota su vi- 
joklio šaka, augančia iš jos burnos. Tai buvo žinomas žaliojo 
liežuvio simbolis, naudojamas alchemikų - amžinosios jaunys- 
tės ieškotojų, kupinų klaidingų idėjų ir nuolat persekiojamų Šven- 
tosios inkvizicijos. Nors Betanijoje taip ir nesugebėjome iššif- 
ruoti to paslaptingo liežuvio detalių, pakako įtarimų, ir paveiks- 
las taip ir nepapuošė nė vienos bažnyčios. 

Tačiau dabar, - jei Nelaimės Pranašas ėjo teisingu keliu, — 
iškilo grėsmė šiai istorijai pasikartoti Milane. 

- Sakykite, broli Džovani, ar numanote, kodėl magistras To- 
rianis prašo manęs išnagrinėti šį pranešimą? 

Mano padėjėjas jau buvo atsisėdęs į gretimą suolą ir įnikęs į 

knygą, tad dabar nutaisė nustebusią miną, tarsi būtų nesupratęs 
klausimo: 

— Kaip? Ar neperskaitėte laiško iki pabaigos"? 

Vėl įsigilinau į laišką. Paskutinėje pastraipoje Nelaimės Pra- 
našas rašė apie Beatričės d'Este mirtį ir apie jos nuopelnus įgy- 
vendinant magiškąjį Moro planą. 

— Nematau nieko ypatinga, mielas Džovaninai, - pareiškiau. 

— Ar tamstos nestebina, kad jis taip tiksliai įvardija dožo žmo- 
nos mirties datą? 

— O kodėl turėtų stebinti? 

Tėvas Godzolis sušvokštė: 

— Nelaimės Pranašas išsiuntė laišką gruodžio trisdešimtąją. Ly- 
giai prieš dvi dienas iki nelaimingo donos Beatričės gimdymo. 


-— Taigi jūs man prisiekiate, kad šioje sienoje yra koduota paslap- 
tis? 

Markas d'Odžionas, kasydamasis smakrą, dar sykį metė su- 
glumusį žvilgsnį į maestro tapomą freską. Leonardas da Vinčis 
pramogavo taip žaisdamas. Būdamas geros nuotaikos, - o šian- 
dien toks ir buvo, - nė iš tolo nepriminė garsaus dailininko, išra- 
dėjo, įvairių muzikinių instrumentų konstruktoriaus ar inžinie- 
riaus, Moro favorito ir žmogaus, kuriuo žavėjosi pusė Italijos. 
Tą šaltą rytą maestro žvilgsnis veikiau priminė išdykusio vaiko 
žvilgsnį. Net žinodamas, kad priešgyniauja vienuoliams, pasi- 
naudojo ta įtempta tyla, tvyrojusia Milane po princesės mirties, 
ir atėjo patikrinti savo darbo brolių dominikonų valgomajame. 
Dabar jis buvo viršuje, tarp apaštalų, ant vieno iš šešių metrų 
aukščio pastolių ir šokinėjo nuo lentos ant lentos, patenkintas 
tarsi vaikėzas. 

- Žinoma, paslaptis yra! - sušuko. Jo užkrečiamas juokas at- 
simušė į tuščius Šventosios Marijos Maloningosios vienuolyno 
skliautus. — Turi tik atidžiai pažvelgti į mano kūrinį ir nepamirš- 
ti skaičių. Skaičiuok! Skaičiuok! - nusikvatojo. 

— Bet, maestro... 

— Gerai jau, - nutęsė paskutinį skiemenį Leonardas ir atlai- 
džiai papurtė galvą, tarsi protestuodamas. - Matau, kad išmo- 
kyti tave bus sunku. Galėtum pasiimti Bibliją, gulinčią štai ten, 
apačioje, šalia teptukų, ir perskaityti tryliktąjį Evangelijos pagal 
Joną skyrių pradedant dvidešimt pirmąja eilute. Gal tada tave 
aplankys išganinga mintis. 

Markas, dailus ir stotingas, vienas iš toskaniečio mokinių, puo- 
lė prie šventosios knygos. Paėmė ją nuo stalelio kamputyje prie 

durų ir pasūpavo rankose. Ko gera, svėrė kelis svarus. Markas 
vertė Venecijoje išleisto egzemplioriaus lapus. Knyga buvo juo- 
džiausios odos viršeliais, apkaustytais variu. Pagaliau atsisklei- 
dė Evangelijos pagal Joną puslapis. Tai buvo nuostabus leidinys, 
kiekviena pastraipa prasidėjo graviūromis gėlių motyvais, rai- 
dės buvo didžiulės, juodos, šriftas - gotikinis. 

— „Tai pasakęs, - ėmė cituoti, - Jėzus labai susijaudino ir 
tarė: „Iš tiesų, iš tiesų sakau jums: vienas iš jūsų išduos mane!“ 
Mokiniai ėmė žvalgytis į kits kitą spėliodami, kurį jis turįs ome- 
nyje. Vienas mokinys, kurį Jėzus mylėjo, buvo prisiglaudęs Jė- 
zui prie krūtinės. Simonas Petras pamojo jam ir pašnibždėjo: 
„Sužinok, apie kurį jis kalba“. 

— Jau! Jau užteks! - sugriaudėjo Leonardas nuo pastolių. — 
Pažiūrėk čia ir pasakyk, ar dar neperpranti mano paslapties? 

Mokinys papurtė galvą. Markas nujautė, kad maestro bus su- 
manęs kokią nors gudrybę: 

— Metre Leonardai, - jo kreipinyje jautėsi nuoširdus nusivyli- 
mas, — aš juk žinau, kad dirbate Evangelijos motyvais. Nieko 
man nepaaiškinsite, liepdamas iš naujo skaityti Bibliją. Aš noriu 
žinoti tiesą. 

— Tiesą? Kokią tiesą, Markai? 

— Mieste šnibždamasi, kad delsiate ir ilgai nebaigiate kūrinio, 
nes norite paslėpti jame kai ką svarbaus. Jūs pakeitėte freskos tech- 
niką nauja, tačiau daug lėtesne. Kodėl? Aš jums atsakysiu: nes ši- 
taip turite daugiau laiko pagalvoti apie tai, ką norite paslėpti. 

Leonardas nė nemirktelėjo. 

— Jūsų stilių visi atskiria iš paslaptingumo, maestro, aš irgi 
noriu viską sužinoti! Treji metai šalia jūsų maišant dažus, pade- 
dant jums eskizais ir piešiniais - manau, turiu šiokių tokių privi- 
legijų, palyginti su kitais, ar ne taip? 

— Gerai, gerai. O kas taip kalba? Gal būtų galima sužinoti? 

— Kas, maestro? Visi! Net šių šventų namų vienuoliai dažnai 
sustabdo jūsų mokinius, kad paklausinėtų! 

— O ką kalba, Markai? - dar šelmiškiau sugriaudėjo iš aukš- 
tybių. 

— Kad jūsų Dvylika nėra tikrųjų apaštalų atvaizdai, kaip juos 
nutapytų brolis Filipas Lipis ar Krivelis. Sako, kad jie įkūnija 
dvylika Zodiako žvaigždynų, kad jų gestuose paslėpėte vienos iš 
savo partitūrų natas, skirtas Morui... Ko tik nešneka, maestro. 

— O tu? 

— Aš? 

— Taip, taip, tu, - šelmiška šypsena vėl nušvietė Leonardo vei- 
dą. - Esantis taip arti manęs, kasdien dirbdamas šioje didingoje 
salėje - kokią tu padarei išvadą? 

Markas pakėlė akis į sieną, ant kurios toskanietis keliskart 
brūkštelėjo ploniausių kiaulės šerių teptuku. Šiaurinėje sienoje 
švytėjo „Paskutinė vakarienė“, tokia savita ir ypatinga, kokios 
Markas niekada nebuvo matęs. Kompozicijos centre buvo Jė- 
zus. Ilgesingu žvilgsniu, ištiestomis ant stalo rankomis, tarsi 
paslapčia stebėtų mokinių reakciją po ką tik ištartų savo žodžių. 
Šalia jo sėdėjo Jonas, mylimiausias mokinys, besiklausantis, ką 
jam šnibžda Petras. Jeigu sugebėtum įsijausti, rodos, matytum 
judančias jų lūpas - tokie buvo tikroviški! 

"Tačiau Jonas nebuvo palinkęs prie savo Mokytojo, kaip teigė 
Evangelija. Net atrodė, kad niekada taip nesielgė. Šalia Kristaus 
iš kitos pusės stovėjo milžinas Pilypas, prispaudęs rankas prie 
krūtinės. Jis, rodos, klausė Mesijo: „Negi aš esu išdavikas, Vieš- 
patie?“ O Jokūbas Vyresnysis, atstatęs krūtinę lyg asmens sar- 
gybinis, tarsi sakė: „Niekas Tavęs nenuskriaus, kol aš esu šalia“. 

— Nagi, Markai? Dar negirdėjau nė žodžio. 

— Nežinau, mokytojau... - sumikčiojo. - Šis jūsų kūrinys turi 
kažką, kas mane išmuša iš vėžių. Jis toks, toks... 

— Toks?.. 

— Toks savas, toks žmogiškas, kad man trūksta žodžių. 

— Puiku! —suplojo Leonardas ir nusišluostė rankas į prijuostę. — 
Matai? Pats to nesuvokdamas, jau esi labai arti mano paslapties. 

— Nesuprantu jūsų, mokytojau. 

— Galbūt tau niekada ir nepavyks, - nusišypsojo. - Bet pa- 
klausyk, ką pasakysiu: viskas gamtoje turi ką nors, ko mes iki 
galo nesuprantame. Paukščiai neatskleidžia mums savo skrydžio 
paslapties, vanduo patikimai saugo, iš kur atsiranda jo begalinė 
jėga... Ojei sugebėtume paversti tapybą gamtos atspindžiu, argi 
nebūtų teisinga įkūnyti joje didžiulę galią saugoti informaciją? 
Gėrėdamasis tapybos darbu visuomet atmink, kad prisilieti prie 
prakilniausiojo iš menų. Niekuomet neapsiribok išore: įsiskverbk 
į vaizdą, judėk tarp jo dalių, atrask nematomas erdves, iššniukš- 
tinėk užkaborius... tik šitaip suvoksi jo tikrąją prasmę. Bet per- 
spėju tave: tam reikia daug drąsos. Ką atrandame tokioje fres- 
koje kaip ši, dažnai toli gražu nėra tai, ką tikėjomės rasti. Aš 
viską pasakiau. 


Brolis Džovanis nedvejodamas įvykdė ir antrąją didžiojo ma- 
gistro jam patikėtos misijos dalį. 

Po mudviejų pokalbio, supažindinęs mane su pastaruoju Ne- 
laimės Pranašo laišku, dar nesutemus išvyko iš Betanijos į pa- 
grindinę būstinę. Torianis buvo įsakęs kuo greičiau sugrįžti ir 
pranešti jam apie mano reakciją. Jį ypač domino mano nuomo- 
nė apie sklandančius gandus, kad Šventosios Marijos Malonin- 
gosios vienuolyno įrengimo darbai gerokai neatitinka normų. Ma- 
no padėjėjas turėjo perduoti jam Žinutę aiškiai ir glaustai: jei į 
mano senus būgštavimus pagaliau bus atkreiptas dėmesys, ir Ne- 
laimės Pranašo pasakojimai pasirodys ne iš piršto laužti, reikės 
rasti tą asmenį Milane ir iš jo sužinoti apie dožo planus, susiju- 
sius su vienuolynu. 

— Ypač svarbu, — pareiškiau broliui Džovaniui, - patikrinti 
Leonardo da Vinčio darbus. Betanijoje visiems puikiai Žinomas 
jo polinkis dangstyti eretiškas idėjas tariamai religinės temos pa- 
veikslais. Leonardas daugelį metų dirbo Florencijoje, palaikė glau- 
džius ryšius su Kozimo Senojo sekėjais ir iš visų dirbančių vie- 
nuolyne menininkų labiausiai linkęs dalyvauti įgyvendinant Moro 
planus. 

Godžzolis atskleidė Torianiui ir kitą didžiulį mano rūpestį: pri- 
mygtinai siūliau pradėti tyrimą dėl donos Beatričės mirties. Ne- 
laimės Pranašas buvo labai aiškiai užsiminęs apie kažkokį ne- 
lemtą okultinį planą, greičiausiai sugalvotą kunigaikščio Liudvi- 
ko arba jo išdavikų patarėjų, - pačioje Italijos širdyje įkurti pa- 
gonišką respubliką. Nors nelabai tikėtina, kad dožas būtų įsa- 
kęs nužudyti savo tikrą žmoną ir būsimąjį įpėdinį, tačiau įsitrau- 
kusių į okultinius mokslus asmenų mentalitetas dažnai būna ne- 

nuspėjamas. Ne kartą girdėjau kalbant apie kokio nors žymaus 
asmens paaukojimą pradedant didžius darbus. Antikos laikais 
aukso amžiaus barbarai to griebdavosi gana dažnai. 

Manau, kad mano ryžtas įkvėpė Torianį. 

Didysis magistras prasitarė Godzoliui apie savo sumanymą ir 
kitą rytą, kai Roma dar buvo pasipuošusi šerkšnu, paliko savo 
valdas Šventosios Marijos Minervos vienuolyne pasiryžęs sunai- 
kinti šią bėdą iš esmės. 

Nepabūgęs apsnigtų Amžinojo Miesto prieigų, Torianis rai- 
tas ant mulo pasiekė Betanijos būstinę ir pareikalavo kuo sku- 
biau susitikti su manimi. Taip ir nesužinojau, kiek laiko sugaišo 
Godzolis aiškindamas jam mano idėjas, tačiau buvo akivaizdu 
viena — magistrą tai paveikė. Niekuomet nebuvau matęs taip 
atrodančio mūsų magistro: du gilūs juodi ratilai juosė akis, nuga- 
ra - sulinkusi po sunkia tarsi švinas atsakomybės našta, nelei- 
džiančia prasiveržti jo linksmam būdui, 0 pečiai nusvirę. Toria- 
nis — vadovas, vedlys ir senas bičiulis atrodė taip, tarsi regėtų 
savo gyvenimo pabaigą, veide matėsi nevilties pėdsakai. Nepai- 
sant to, pavargusios akys spindėjo iš nekantrumo: 

— Ar galite priimti Dievo tarną, permirkusį ir ligotą? - pa- 
klausė vos pamatęs mane Betanijos laukiamajame. 

Meluočiau tvirtindamas, kad nenustebau išvydęs jį čia taip 
anksti. Atjojo vienas, be palydos, ant abito užsimetęs palaikę 
gūnią, o sandalus apsivyniojęs triušių kailiukais. Kad jau mūsų 
Šventojo Dominyko ordino prioras šitaip staiga išvyko iš vie- 
nuolyno ir parapijos ir jojo per visą miestą tokiu bjauriu oru 
susitikti su savo informacijos tarnybos žmogumi, reikalas turėjo 
būti labai rimtas. Nors jo apniukęs veidas tarsi kvietė pokalbio, 
pats nedrįsau nieko klausti. Luktelėjau, kol nusimes savo sku- 
durus ir išgers mūsų pasiūlytą taurę karšto vyno. Pakilome į ma- 
no mažutę kontorą - tamsią, dėžių ir rankraščių prikrautą pa- 
talpą, iš kurios kartais buvo valdoma visa Roma. Vos tik durys 
užsivėrė, tėvas Torianis patvirtino mano įtarimą: 

- Žinoma, atvykau dėl tų prakeiktų laiškų! - pareiškė surauk- 
damas žilus antakius. - Ir jūs manęs paklausite, ką manau apie 
jų autoriaus tapatybę? Būtent jūs, tėve Leire? 

Torianis giliai įkvėpė. Jo liguista prigimtis kovojo su šalčiu, o 
vynas padėjo pamažu atsigauti. Lauke sniegas vis tirščiau klojo 
slėnį. 

— Mano nuomone, - tęsė, - mūsų informatorius turėtų būti 
vienas iš dožo svitos Žmonių, 0 jei ne - tai kuris nors iš naujojo 
Šventosios Marijos Maloningosios vienuolyno brolių. Matyti, kad 
tas asmuo puikiai Žino mūsų įpročius ir supranta, kam siunčia 
savo laiškus. Ir vis dėlto... 

— Vis dėlto? 

— Žinote, tėve Leire, perskaitęs tą laišką, su kurio turiniu va- 
kar susipažinote, nesudėjau nė bluosto. Juk kažkas iš išorės mus 
įspėja apie rengiamą siaubingą Bažnyčios išdavystę. Reikalas la- 
bai rimtas, ypač tuo atveju, - ir to aš bijau, - jeigu mūsų infor- 
matorius tikrai yra iš Šventosios Marijos bendrijos... 

— Tėve, manote, kad Nelaimės Pranašas yra dominikonas? 

— Beveik neabejoju. Tai kas nors iš vidaus, Moro veiklos liu- 
dytojas, nedrįstantis viešai jo apskųsti, nes bijo represijų savo 
atžvilgiu. 

— Manau, ieškodamas galimo kandidato jau būsite išstudija- 
vęs visų brolių gyvenimus, ar aš klystu? 

Torianis patenkintas nusišypsojo: 

— Visų. Be išimties. Daugiausia yra kilusių iš garbingų Lom- 
bardijos šeimų. Jie pamaldūs, atsidavę Morui ir Bažnyčiai, ne- 
linkę į fantazijas ar konspiraciją. Apskritai - geri dominikonai. 
Negaliu įsivaizduoti nė vieno iš jų Nelaimės Pranašo kailyje. 

— Na, bet vienas iš jų tikrai yra jis. 

— Be abejonės. 

— Leiskite priminti tamstai, magistre Toriani, kad Lombardija 
visada buvo eretikų žemė... 

Dar vis drebėdamas nuo šalčio ordino vyresnysis nuslopino 
čiaudulį. 

— Tai buvo prieš daugelį metų, tėve. Labai seniai. Jau dau- 
giau nei du šimtus metų toje zonoje nėra nė ženklo katarų ere- 
zijos. Tiesa, tie prakeiktieji, privertę mūsų mylimą šventąjį Do- 
minyką įsteigti Šventąją inkviziciją, po albigiečių kryžiaus žy- 
gio* išsislapstė kas kur, tačiau išmirė nespėję nieko užkrėsti 
savo idėjomis. 

- Ir vis dėlto negalima nepastebėti, kad tos šventvagiškos idė- 
jos turėjo įtakos milaniečių mentalitetui. Kodėl būtent jie yra 
tokie atviri bedieviškoms mintims? Argi dožas pritartų pagoniš- 
kam tikėjimui, jei nebūtų augęs tam palankioje aplinkoje? Ir dėl 
kokios priežasties, — tęsiau, - ištikimas Romai dominikonas slėp- 
tųsi už laiškų be parašo? Nebent pats prisideda prie piktadarys- 
tės, apie kurią dabar praneša. 

— Pasakos, tėve Leire! Nelaimės Pranašas tikrai nėra kataras. 
Greičiau jau atvirkščiai - jis kovoja už religijos dogmų laikymą- 
Si gerokai fanatiškiau nei didysis Karkasonės inkvizitorius. 

- Šįryt, prieš tamstai atvykstant, dar kartą perskaičiau visus 
to asmens laiškus. Ir supratau, kad Nelaimės Pranašo tikslas 
nuo pat pirmojo laiško - sulaukti ko nors, galėsiančio sustabdy- 
ti Moro planus Šventosios Marijos Maloningosios vienuolyne. 
O visa kita, ką dožas stato ir rengia Milane - aikštės, vidinio 
plaukiojimo kanalai, šliuzai — atrodo, visiškai jo nedomina. Ir 
tai patvirtina jūsų hipotezę. 

Torianis patenkintas linktelėjo. 


* 1208-aisiais popiežius Inocentas III įsakė visiškai susidoroti su katarų erezija ir sukūrė 
karinius būrius, kad išnaikintų prancūziškojo Langedoko heterodoksus. Nors manoma, 
kad 1244-aisiais Montseguro vietovėje buvo išžudyti paskutinieji eretikai, daugelis 
istorikų pripažįsta, jog daugybė gerųjų Žmonių šeimų pasislėpė Lombardijoje, netoli 
dabartinio Milano, kur. nepaisant Romos persekiojimų, išgyveno daugelį metų ir išsau- 
gojo savo senąjį tikėjimą. Aut. 

- Tačiau, magistre, - paprieštaravau, - pradėdami veikti turė- 
tume įsitikinti, ar tame prašyme neslypi kokie spąstai. 

— Kaip? Negi rengiatės palikti Nelaimės Pranašą vieną, nepai- 
sant jo pateiktų įrodymų? Bet ar ne jūs pats jau kuris laikas 
stengiatės atkreipti dėmesį į velionės Moro žmonos nukrypimus 
nuo doktrinos? 

— Būtent. Bet ta šeima labai klastinga. Nebus lengva rasti 
prieš juos liudijančių argumentų. Noriu pasakyti, kad, imda- 
miesi ko nors, turėtume būti labai apdairūs - nežengti klaidin- 
go Žingsnio. 

— Ne, tėve. Nieko panašaus. Tas žmogus, kad ir kas jis būtų, 
prašo mūsų pagalbos, ir jau nebegalime ilgiau delsti. Be to, žino- 
kite, kad padedant kardinolui Askonijui, dožo broliui, patikri- 
nau net menkiausias smulkmenas, aprašytas laiškuose, ir pati- 
kėkite — viskas teisybė. 

— Teisybė, - pakartojau, bandydamas susivokti. - Žinote ką? 
Manau, labiausiai mane stebina staigus jūsų elgesio pasikeiti- 
mas, magistre Toriani. 

— Ne toks jau staigus, - paprieštaravo. - Atidėdavau Nelai- 
mės Pranašo laiškus, nes neturėjau akivaizdžių įrodymų. Bet jeigu 
nebūčiau jais nė kiek tikėjęs, būčiau iš karto sunaikinęs, ar ne 
taip? 

— Tokiu atveju, magistre, jei mūsų informatorius teisus ir jei- 
gu jis - dominikonas, susirūpinęs savo naujojo vienuolyno atei- 
timi, kaip manote, kodėl slepia savo tapatybę? 

Brolis Džoakinas suglumęs patraukė pečiais: 

— Kad aš žinočiau, tėve Leire. Todėl man labai neramu. Juo 
ilgiau negaliu atsakyti į klausimus, juo labiau šis reikalas mane 
erzina. Juk pastaruoju metu mūsų ordinas ir taip turi pernelyg 
daug atvirų frontų, tad atverti Bažnyčios kūne dar vieną žaizdą 
būtų tas pats, kaip leisti jai nukraujuoti. Todėl atėjo metas veik- 
ti. Negalime leisti, kad Milane pasikartotų tai, kas vyksta Flo- 
rencijoje. Būtų tikra nelaimė! 


JAVIER SIERRA B PASLAPTINGOJI VAKARIENĖ 37 


„Dar viena žaizda“. Suabejojau, ar verta užsiminti apie tą te- 
mą, tačiau Torianio tylėjimas nepaliko man kitos išeities: 

— Manau, tamsta turite omeny tėvą Savonarolą... 

— Oką gi daugiau? - Senukas giliai įkvėpė ir tęsė: - Šventojo 
Tėvo kantrybė jau visiškai išseko, tad ketina jį ekskomunikuoti. 
Jo pamokslų apie prabangą, kurioje esą skendi Popiežius, vis 
daugėja. Pagaliau jo pranašystės apie Medičių giminės galą išsi- 
pildė, tad dabar, naudodamasis proga, pranašauja didžias Vieš- 
paties bausmes Popiežiaus Valstybei. Sako, kad Roma labai ken- 
tės, išpirkdama savo nuodėmes, o jis, prakeiktasis, labai tuo 
džiaugiasi. Bet, žinote, kas blogiausia? Kad kasdien atsiranda 
vis daugiau jo sekėjų. Ir jeigu Milano dožas prisidės prie šios 
pragaištingos idėjos, tuomet jau niekas negalės sustabdyti mūsų 
institucijos diskreditavimo.... 

Aš net persižegnojau įsivaizdavęs tą niūrią didžiojo magistro 
piešiamą panoramą. 

Kaip visa Roma žinojo, Džirolamas Savonarola tais laikais 
buvo didžioji Torianio bėda. Apie jį kalbėjo, kas tik netingėjo. 
Nuolatinis Apokalipsės skelbėjas, iškalbingasis dominikonas tu- 
rėjo didžiulę dovaną patraukti žmones ir buvo beveik sukūręs 
Florencijoje teokratinę respubliką, tarsi užpildydamas tuštumą, 
likusią pabėgus Medičių šeimai. Iš savo naujosios sakyklos puo- 
lė prabangų Aleksandro Šeštojo gyvenimą. Savonarola buvo pa- 
mišėlis, o galbūt dar blogiau - nutrūktgalvis. Praleisdavo pro 
ausis ordino priorų įspėjimus ir sąmoningai ignoravo Bažnyčios 
nuostatas. Dictatus Papae, kurie nuo vienuolikto amžiaus atlei- 
do Pontifiką ir visą jo kuriją nuo galimybės klysti, jam nieko 
nereiškė: ignoruodamas net devynioliktąją sentenciją („Niekas 
negali teisti Popiežiaus“ ), šaukė nuo altoriaus, kad Dievo vardu 
reikia jį pagaliau sustabdyti. 

Mūsų didysis magistras atrodė puolęs į neviltį. Ne vien dėl to, 
kad nesugebėjo sustabdyti to rėksnio garbėtroškos, bet labiau- 
siai todėl, kad Savonarolos elgesys kompromitavo visą ordiną 

Jo Šventenybės akyse. Tas maištininkas, pasipūtęs tarsi Samso- 
nas prieš filistiečius, atsisakė kardinolo vietos, pasiūlytos tikin- 
tis nutildyti nuolatinę kritiką, ir net atmetė galimybę palikti sa- 
vo tribūną Florencijos šventojo Morkaus vienuolyne, pareiškęs, 
kad jo laukia daug svarbesnė dieviškoji misija. Tokia tat buvo 
svarbiausioji priežastis, dėl kurios tėvas Torianis nenorėjo, kad 
Šventojo Dominyko pamokslautojų lojalumas būtų svarstomas 
Milane. Jei Nelaimės Pranašas tikrai buvo dominikonas ir tei- 
singai nuspėjo pagoniškas Moro užmačias mūsų naujuosiuose 
namuose, ordino veikla vėl galėjo būti sustabdyta. 

— Aš priėmiau sprendimą, broli, - truputį pamąstęs labai rim- 
tai pareiškė didysis magistras. - Mes privalome pašalinti bet ko- 
kį abejonės šešėlį nuo Šventosios Marijos Maloningosios vie- 
nuolyno darbų, net pasitelkę Šventąją inkviziciją, jeigu to pri- 
reiks. 

— Pater! Negi ketinate nuteisti Milano dožą? - apimtas neri- 
mo paklausiau. 

— Tik blogiausiu atveju. Juk žinote, kad pasauliečiams didi- 
kams labiausiai knieti išsiaiškinti silpnąsias Bažnyčios vietas ir 
panaudoti jas prieš mus. Todėl esame priversti Žiūrėti toli į ateitį 
ir užbėgti jiems už akių. Dar vienas toks skandalas kaip dėl Sa- 
vonarolos - ir mūsų įstaiga Popiežiaus Valstybės akyse atrodys 
labai prastai. Ar suprantate? 

— O kaip, jei leisite paklausti, tikitės prisikasti iki Nelaimės 
Pranašo, įsitikinti, kad jo teiginiai teisingi, sukaupti visą infor- 
maciją, reikalingą dožui teisti, bet nesukelti jo paties įtarimų? 

— Aš labai daug apie tai galvojau, mano mielas tėve Augusti- 
nai, - paslaptingai sumurmėjo. - Jūs geriau nei aš žinote, kad jei 
pasiųsčiau vieną iš mūsų inkvizitorių anksčiau laiko, Milano tri- 
bunolas pateiktų pernelyg daug klausimų, ir tada slaptumas, ku- 
rio reikalauja šis atvejis, nueitų perniek. Ir jei egzistuoja koks 
nors sąmokslas, Moro bendrai jau tikrai pasistengtų sumerkti 
visus galus į vandenį. 

— Tai ką daryti? 

Torianis atidarė mano kambarėlio duris ir nieko neatsakęs nu- 
sileido laiptais iki durų. Išėjo į kiemą, susirado savo mulą, tarsi 
leisdamas suprasti, kad šis skubus susitikimas jau baigtas. Lau- 
ke tebešėlo smarki pūga. 

— Pasakykite, kokie jūsų planai? - pakartojau. 

— Moras paskelbė oficialią kunigaikštienės laidotuvių datą — 
jos įvyks po dešimties dienų, - atsakė pagaliau. - Į Milaną suva- 
žiuos daugybė Žmonių iš įvairiausių vietų ir tada bus labai pa- 
prasta patekti į Šventosios Marijos vienuolyną, viską išsiaiškinti 
ir nustatyti Nelaimės Pranašą. Tačiau, - pridūrė, - mes negali- 
me siųsti pirmo pasitaikiusio dvasiškio. Tai galėtų būti tik as- 
muo, turintis aiškius kriterijus, išmanantis įstatymus, atpažįs- 
tantis erezijas ir suprantantis slaptuosius kodus. Jo misija būtų 
surasti Nelaimės Pranašą, įsitikinti, kad kiekvienas iš jo kaltini- 
mų yra teisingas, ir sustabdyti erezijų plitimą. Tas asmuo turi 
būti iš šių namų. Iš Betanijos. 

Magistras baugščiai žvilgtelėjo į takelį, kuriuo turėjo leistis 
kelionėn. Geriausiu atveju užtruks valandą ir, jei mulas sėk- 
mingai įveiks visus ledo gabalus, apie vidurdienį jau turėtų bū- 
ti namie. 

— Žmogus, kurio mums reikia, - pasakė, tarsi pranešdamas 
kažką be galo svarbaus, - esate tamsta, tėve Leire. Niekas kitas 
taip gerai nesutvarkys šio reikalo. 

— Aš? — jo žodžiai mane apstulbino. Mano vardą ištarė su 
keistu pasimėgavimu ir kažko ieškodamas savo nešulyje. - Juk 
žinote, kad turiu čia darbo, pareigų... 

— Nėra nieko svarbesnio už šią pareigą! 

Ir ištraukęs storą popierių pluoštą, pažymėtą jo asmeniniu 
antspaudu, ištiesė man tardamas paskutinį įsakymą: 

— Nedelsdamas vykite į Milaną. Jei įmanoma - jau šiandien. 
O su šitais, - pažvelgė į pluoštą popierių, kuriuos jau laikiau 

rankose, - identifikuosite mūsų informatorių, ištirsite, kiek tei- 
sybės yra dėl šio pavojaus, ir pasistengsite užkirsti jam kelią. 

Magistras parodė į pergamentą, gulintį ant pluošto viršaus. 
Jame išraityta didžiulėmis raidėmis puikavosi mįslė, kuria vi- 
sada pasirašydavo mūsų informatorius. Buvau matęs ją daugy- 
bę kartų: šitaip Nelaimės Pranašas baigdavo laiškus, tačiau iki 
pat šio momento nebuvau atkreipęs didesnio dėmesio. 

Mano žvilgsnis nukrypo į septynias eilutes ir apsiblausė, nes 
staiga pajutau, kad jos taps didžiausiu mano rūpesčiu. 

Buvo parašyta: 


Oculos ėjus dinumera 
šed noli voltum ddspicere. 
In latere nominis 
mei notam rinvenies. 
Contemplari et contenplata 
aliis tradere. 


Veritas* 


* Iš lotynų: Suskaičiuok jo akis, tačiau nežiūrėk į jo veidą. Mano vardo šifrą rasi ant jo 
šono. Stebėti ir leisti kitiems pažinti mūsų stebėjimo rezultatą. Tiesa. Aut. 


Žinoma, paklusau. Negi turėjau kitą išeitį? 

Atvykau į Milaną naktį po Trijų karalių. Buvo vienas tų šešta- 
dienio rytų, kai sniego žėrėjimas akina, o stingdantis oras be gai- 
lesčio smelkiasi iki pat kaulų. Jojau beveik be poilsio, trokšdamas 
kuo greičiau pasiekti kelionės tikslą, po tris ar keturias valandas 
nusnūsdamas pasibjaurėtinose užeigose. Mano kūnas buvo susti- 
ręs, permirkęs po trijų parų kelionės pačią žiauriausią žiemą, ko- 
kią tik pajėgiau prisiminti. Bet tai neatrodė svarbu. Milanas, Lom- 
bardijos sostinė, dvaro intrigų ir teritorinių ginčų su Prancūzija 
bei kaimyninėmis grafystėmis centras, miestas, apie kurį buvau 
tiek daug skaitęs, dabar plytėjo po mano arklio kojomis. 

Tai buvo įspūdinga vieta. Sforcų miestas, didžiausias į pietus 
nuo Alpių, užėmė dukart didesnę teritoriją nei Roma. Aštuone- 
ri didžiuliai vartai buvo įrėminti neįveikiamoje sienoje, supan- 
čioje apvalios formos miestą, iš paukščio skrydžio, ko gera, pa- 
našų į milžino karžygio skydą. Bet ne gynybos įrengimai mane 
pakerėjo - tai buvo naujoviškas švarus miestas, darantis nepa- 
prastos tvarkos įspūdį. Miestelėnai nesišlapino kiekviename pa- 
tvoryje, kaip Romoje, nesimatė ir prostitučių, įkyriai besisiūlan- 
čių praeiviams. Čia kiekvienas kampelis, kiekvienas namas, kiek- 
vienas visuomeninis pastatas, rodės, turėjo aukščiausią paskirtį. 
Išdidžioji miesto katedra, pažiūrėti trapi ir perregima - visiška 
priešingybė masyviems Pietų Italijos kalnams - tarytum globojo 
visą slėnį. Žiūrint nuo kalvų, Milanas atrodė paskutinė pasaulio 
vieta, kur galėjo įleisti šaknis nuodėmė ar netvarka. 

Likus žingsniui iki Tičino vartų - didingiausios šio miesto pri- 
eigos, vienas malonus pirklys pasisiūlė palydėti mane iki pagrin- 
dinio įėjimo į Moro tvirtovę - Filareto bokšto. Esanti viename 

iš miesto herbo kampų, Sforcų pilis panėšėjo į miniatiūrinę gi- 
gantiškų miesto sienų kopiją. Pirklys nusijuokė, pamatęs iš nuo- 
stabos ištįsusį mano veidą. Pasisakė esąs odminys iš Kremonos, 
atsidavęs katalikas ir su malonumu mane palydėsiąs mainais už 
jo ir jo šeimos palaiminimą. Sutikau. 

Lygiai devintą gerasis žmogus atsisveikino su manimi prie 
pat tvirtovės. Ta vieta buvo dar didingesnė, nei galėjai numa- 
nyti. Vėliavos su siaubingu Sforcų herbu - gyvate, ryjančia ne- 
laimingąjį - kybojo ant pilies sienos kuorų. Mėlyni kaspinai 
plaikstėsi vėjyje, o pusė tuzino kaminų kažkur tvirtovės viduje 
spjaudė didžiulius tirštų juodų dūmų kamuolius. Filareto įėji- 
mas — grėsmingi grotuoti vartai ir dveji bronziniai varteliai. 
Juos saugojo ne mažiau nei penkiolika vyrų su ietimis, kad nie- 
kas nesiartintų prie vežimų su grūdų maišais, kurie bus palie- 
kami prie virtuvių. 

Vienas iš uniformuotųjų parodė man kelią. Turėjau eiti iki va- 
karinio bokšto sparno ir jau tvirtovės viduje paklausti, kur yra 
svečių zona ir gedulo kambarys, įrengtas sutikti delegacijas, at- 
vykstančias į donos Beatričės laidotuves. Mano šnekusis paly- 
dovas iš Kremonos buvo įspėjęs, kad visas miestas sustings, kai 
ateis tas momentas. Tačiau ir šią valandą nesijautė pernelyg di- 
delio judėjimo. Buvau nustebęs, kai Moro sekretorius - išstypęs 
neišraiškingo veido dvariškis - labai trumpai sugaišo mane pri- 
imdamas. Jis atsiprašė negalįs palydėti Dievo tarno pas savo po- 
ną. Bet net tokiomis aplinkybėmis skeptiška mina išstudijavo 
mano rekomendacinį laišką, įsitikino, kad Popiežiaus antspau- 
das tikras, ir grąžino man, savo žodžius palydėdamas neviltį reiš- 
kiančiu gestu. 

— Labai apgailestauju, tėve Leire, - Marčesinas Stanga, toks 
buvo jo vardas, nėrėsi iš kailio atsiprašinėdamas, - jūs tikriau- 
siai suprantate, kad mano ponas po žmonos mirties nieko ne- 
priima. Manau, suvokiate, kokį sunkų metą mes dabar gyvena- 
me ir kaip dožui reikia vienatvės. 

- Žinoma, - linktelėjau vaidindamas mandagų. 

— Bet, - pridūrė, - kai tik baigsis gedulas, tuojau pat pranešiu 
ponui apie jūsų buvimą mieste. 

Man labai norėjosi pažvelgti Morui į akis ir nuspręsti, kaip 
buvau įgudęs iš daugelio kvotų, ar jose slepiasi nelemti erezi- 
jos ir nusikaltimo šešėliai, ar ne. Tačiau valdininkas, išsipustęs 
skaisčiai raudona kailiais puošta skrybėle ir aksomine liemene 
ir kalbantis su pasigailėtinu išdidumu, buvo pasirengęs man to 
neleisti: 

— Labai gaila, bet negalime suteikti jums prieglobsčio, kaip 
esame įpratę, - pareiškė. - Pilis uždaryta, tad pakeleivių nepri- 
imame. Labai prašau jūsų, tėve, melstis už donos Beatričės sielą 
ir sugrįžti po laidotuvių. Tada priimsime jus, kaip esate vertas. 

— Reguiescat in pace*,- sumurmėjau žegnodamasis. - Taip ir 
padarysiu. Pasimelsiu ir už tamstą. 

Pasijutau gana keistai. Netekau galimybės apsistoti šalia dožo 
ir jo šeimos, žlugo ketinimai laisvai vaikštinėti po pilį, - taigi 
pirmieji tyrimai užsitęs. Turėjau susirasti kuklų būstą, kad galė- 
čiau kaip reikiant įsigilinti į tą istoriją. Torianio įteikti doku- 
mentai, rodos, svilino mano krepšį, tad privalėjau gauti bent jau 
ramybę, karšto maisto triskart per dieną ir gerą dozę sėkmės, jei 
kotis prieglobsčio tarp pasauliečių, tad mano pasirinkimas apsiri- 
bojo dviem vietomis: arba senasis Šventojo Eustarchijaus vienuo- 
lynas, arba naujutėlis Šventosios Marijos Maloningosios, kuria- 
me galimas susitikimas su Nelaimės Pranašu audrino vaizduotę. 
Susiradęs stogą virš galvos, turėsiu pakankamai laiko pasinerti į 
tą galvosūkį, kurį magistras Torianis man įteikė Betanijoje. 

Pripažįstu, kad Dievo apvaizda puikiai pasidarbavo. Šventojo 
Eustarchijaus vienuolynas greitai pasirodė esąs blogiausias iš vi- 
sų galimybių. Stūksojo šalia katedros, prie pat turgavietės - ja- 


* Reguiescat in pace (/ot.) - ilsėkitės ramybėje. Vert. 

me niekada netrūko smalsuolių, kurie tuojau susidomės, kokiu 
reikalu čia apsistojęs Romos inkvizitorius. Nors, kita vertus, 
ten būčiau turėjęs tam tikrą perspektyvą geriau įsigilinti į Ne- 
laimės Pranašo veiksmus, kartu išvengdamas pavojaus susitik- 
ti su juo akis į akį pats to nenujausdamas. Tačiau geriau pa- 
svarstęs, supratau, kad vis dėlto turėčiau daugiau nepatogumų 
nei pranašumų. 

Kita galimybė - Šventosios Marijos Maloningosios vienuoly- 
nas buvo įmanomas mano stebimo objekto prieglobstis, tačiau 
turėjo vieną mažutę, bet įveikiamą kliūtį - ten buvo rengiamasi 
šarvoti doną Beatričę. Vienuolyno bažnyčia, neseniai restau- 
ruota Bramantės, greitai turėjo virsti visų žvilgsnių centru. 

Tačiau vienuolyne buvo viskas, ko man galėjo prireikti. Puiki 
biblioteka, įsikūrusi antrame vieno iš pastatų su langais į vadi- 
namąją Mirusiųjų galeriją aukšte ir sauganti Svetonijaus, Filost- 
rato, Plotino, Ksenofonto ir net kai kuriuos Platono veikalus, 
atgabentus čia dar Kozimo Senojo laikais. Ideali vieta: pakanka- 
mai arti dožo tvirtovės ir ne per toli nuo Porta Vercellina. Nuo- 
stabi virtuvė, puiki pyragų kepykla, šulinys, daržas, siuvykla ir 
ligoninė. Tačiau tie privalumai nublanko prieš vienintelį - jei 
magistras Torianis neapsiriko, ko gera, Nelaimės Pranašas galė- 
jo bet kada išdygti prieš mane vienuolyno koridoriuose ir man 
nebereikės sukti galvos įmenant mįslę. 

Koks naivus buvau. 

Išskyrus šį konkretų dalyką, Dievo apvaizda buvo man 
palanki: Šventosios Marijos vienuolyne buvo likusi viena lais- 
va celė, kurią tuojau pat atidavė man. Tai buvo mažytis kamba- 
rėlis — trys Žingsniai ilgio ir du pločio. Jame stovėjo palaikė 
lentų lova be čiužinio, mažas stalelis po menku langeliu, išei- 
nančiu į gatvę, vadinamą Madženta. Vienuoliai manęs nieko 
neklausinėjo. Peržiūrėjo mano rekomendacinį laišką taip pat 
nepatikliai kaip ir sekretorius Stanga, bet, man pareiškus, kad 
atvykau pas juos ieškoti ramybės savo įskaudintai sielai, 

nusiramino. „Net inkvizitoriui kartais reikia vienatvės“, - pa- 
aiškinau. Ir jie suprato. 

Man buvo iškelta tik viena sąlyga. Zakristijonas, neramių akių 
vienuolis keistu akcentu, labai griežtai pasakė: 

— Niekada be leidimo neikite į refektorijų. Maestro Leonar- 
das nemėgsta, kai kas nors nutraukia jo darbą, o mūsų abatas 
linkęs tenkinti šį jo norą. Ar supratote? 

Linktelėjau. 


Pirmoji mano aplankyta vieta buvo vienuolyno biblioteka. Jau- 
čiau nenumaldomą smalsumą. Esanti šalia ginčytino, o dabar 
uždrausto refektorijaus, kurį Nelaimės Pranašas vadino visų blo- 
gybių šaltiniu, biblioteka buvo erdvi, su stačiakampiais langais, 
maždaug tuzinu stalų skaityti ir didžiuliu bibliotekininko piupit- 
ru. Iškart už jo ir milžiniškų durų su užraktu buvo saugomos 
knygos. Labiausiai patraukęs mano dėmesį dalykas buvo šildy- 
mo sistema: apatiniame aukšte esantis garo katilas tiekė van- 
dens garus variniais vamzdžiais, 0 jie šildė grindų plyteles. 

— Ne dėl skaitytojų, —- pasiskubino paaiškinti atsakingas vie- 
nuolis, pamatęs mane su didžiuliu susidomėjimu apžiūrinėjantį tą 
išradingą įrenginį. - Tai dėl knygų. Mes čia turime pernelyg ver- 
tingų egzempliorių, kad galėtume leisti šalčiui juos sunaikinti. 
jas, buvo pirmas vienuolis, pažvelgęs į mane ne įtariai, o su blo- 
gai slepiamu smalsumu. Aukštas, kaulėtas, labai baltos odos ir 
nepriekaištingų manierų, atrodė sužavėtas pagaliau išvydęs sa- 
vo valdose naują veidą. 

- Čia nepamatysi daug naujų žmonių, - prisipažino. - O jau iš 
Romos - tai niekada! 

— Ak... Jau žinote, kad aš iš Romos? 

- Gandai turi sparnus, tėve. Šventosios Marijos bendruo- 
menė kol kas yra gana maža. Nemanau, kad atsirastų bent vie- 
nas žmogus šiuose namuose, negirdėjęs apie inkvizitoriaus at- 
vykimą. 

Vienuolis sąmokslininkiškai pamerkė akį. 

— Aš čia ne su oficialia misija, - pamelavau. - Mane atvijo 
asmeniniai reikalai. 

— O koks skirtumas! Inkvizitoriai - mokslo žmonės, labai iš- 
silavinę. Čia beveik visi broliai sunkiai skaito ar rašo. Taigi jei 
tamsta pasiliksite su mumis kurį laiką, manau, mudu sutarsime. 

Paskui pridūrė: 

— Ar tiesa, kad Romoje tamsta dirbate Šifrų sekretoriate? 

— Taip... - nutęsiau. 

— Puiku, tėve. Tiesiog nuostabu. Mudu tikrai turėsime apie 
ką pasikalbėti. Žinote, manau, išsirinkote geriausią vietą pasau- 
lyje praleisti keletą dienų. 

Aleksandras man pasirodė simpatiškas. Vienuolis atrodė be- 
baigiąs penktą dešimtį, puikavosi milžiniška nosimi ir tokiu 1š- 
raiškingu smakru, kokio man nebuvo tekę matyti. Jo Adomo 
obuolys buvo taip išsišovęs, kad atrodė tuojau iššoks iš gerklės. 
Ant stalo turėjo pasidėjęs labai storais stiklais akinius, pade- 
dančius jam skaityti smulkias knygų raides, o jo abito rankovės 
išmargintos didžiulių rašalo dėmių. Negaliu tvirtinti, kad iš kar- 
to susidraugavau su juo, - tiesą sakant, stengiausi per daug 
neįsistebeilyti, kad jo susisukęs veidas manęs neužhipnotizuo- 
tų, — tačiau negaliu neigti, jog tarp mudviejų neužsimezgė tam 
tikras nuoširdumas. Jis pasisiūlė pasitarnauti, jei man ko reikės, 
kol būsiu vienuolyne. Mielai sutiko parodyti visus nuostabių naujų 
namų kampelius ir pažadėjo pasirūpinti mano ramybe, kad galė- 
čiau susikaupti. 

— Jeigu jūsų pavyzdys pasirodytų užkrečiamas ir atvyktų dau- 
giau vienuolių studijuoti, - vėl pratrūko, lyg negalėtų sustabdyti 
savo kalbos srauto, - čia galėtume įsteigti Studijų centrą* kaip 
Romoje ir, kas Žino, galbūt net universitetą... 

— Tai vienuoliai čia nesilanko? 

— Tik nedaugelis, o juk ši vieta galėtų daug duoti. Gal jums ir 


* Dominikonų studijų centrai, kuriuose buvo dėstoma teologija ar garsioji Trivium 
(gramatika, retorika ir dialektika) ir Ouadrivium (aritmetika, geometrija, astronomija 
ir muzika). Aut. 

atrodo gana kukli, bet biblioteka turi turtingą senųjų raštų ko- 
lekciją, didžiausią kunigaikštystėje. 

— Ak taip? 

— Atleiskite, jei darau puikybės nuodėmę, tačiau aš jau labai 
seniai čia dirbu. Galbūt išsilavinusiam romiečiui, koks esate jūs, 
ši biblioteka atrodo menka, palyginti su Vatikano, bet patikėki- 
te, mes turime sukaupę tokių tekstų, apie kuriuos net Popie- 
žiaus bibliotekininkai nenutuokia... 

— Tada, - mandagiai tariau, - jausiuosi privilegijuotas, galėda- 
mas su jais susipažinti. 

Brolis Aleksandras nuleido galvą, tarsi priimdamas liaupses, ir 
tuo pat metu naršė savo popieriuose, ieškodamas kažko svarbaus. 

— Prieš tai norėčiau paprašyti mažytės paslaugos, - sukikeno. — 
Tiesą sakant, jums, įpratusiam šifruoti tekstus Šifrų sekretoria- 
tui, tokia mįslė kaip ši atrodys vienas juokas. 

Dominikonas ištiesė man popieriaus lapelį, prikraigliotą vie- 
noje pusėje. Tai buvo paprastas piešinukas. Primityvi gama, pa- 
sibaigusi neegzistuojančia nata („za“), o šalia nupieštas kabliu- 


kas. Štai taip: 
—— ——0 > Dum 
= 


Ž 


— Na? - nekantriai paklausė. - Ar suprantate ką nors? Aš jau 
trys dienos bandau tai perprasti, deja, be jokių rezultatų. 

— O ką tikitės čia rasti? 

— Sakinį viena iš romanų kalbų. 

Stebėjau tą galvosūkį, kol kas visai nenutuokdamas, ką tai 
galėtų reikšti. Viena buvo aišku: mįslės raktas buvo ta neegzis- 
tuojanti „za“. Dalykai, esantys akivaizdžiai ne savo vietoje, vi- 

sada slepia atsakymą, bet ką reiškia tas kabliukas? Mintyse 
sudėjau visus elementus, pradėdamas nuo gamos, ir nusišyp- 
sojau. 

— Tai tikrai sakinys, - pagaliau pasakiau. - Ir labai paprastas. 

— Paprastas? 

— Užtenka mokėti skaityti, broli Aleksandrai. Matote: jei pra- 
dėsime nuo žodžio „kabliukas“ vertimo į romanų kalbą, - o tai 
yra „amo“, - tada kita frazės dalis iškart įgaus prasmę. 

— Nevisiškai jus suprantu. 

— Labai paprasta. Tarkite „amo“, o toliau iš eilės visas natas. 

Vienuolis tarsi dvejodamas pervedė pirštais per paveikslėlį: 

— Lamo... re... mi... fa... sol... la... „za“... re... L'amore mi fa sol- 
lazare!* sušuko. - Tas Leonardas - tikras šelmis! Aš jam parody- 
siu, kai tik susitiksiu! Šitaip žaisti su natomis... Maledetto** 

— Leonardas? 

Šis vardas grąžino mane į realybę. Juk ėjau į biblioteką, ieš- 
kodamas ramios vietelės įminti Nelaimės Pranašo mislę. Turė- 
jau išaiškinti galvosūkį, kuris, jeigu neklydome, buvo tiesiogiai 
susijęs su Leonardu, uždraustuoju refektorijumi ir darbu, kurį 
dailininkas dabar kūrė. 

— Ak! - sušuko bibliotekininkas, dar vis neatsitokėjęs po įspė- 
tos myslės. - Dar nepažįstate jo? 

Papurčiau galvą. 

— Tai dar vienas galvosūkių mylėtojas. Mus, Šventosios Mari- 
jos vienuolius, kiekvieną savaitę pamalonina nauja mįsle. Ši bu- 
vo viena iš sudėtingiausių... 

— Leonardas da Vinčis? 

— O kas gi kitas? 

— Maniau... - suabejojau, - kad jis nelabai bendrauja su vie- 
nuoliais. 


* Meilė man teikia malonumą (ir.). Aut. 
** Maledetto (it.) - prakeiktasis. Vert. 

— Tik tada, kai dirba. Kadangi apsistojęs visai šalia, dažnai 
ateina patikrinti savo kūrinio ir visada juokauja su mumis susiti- 
kęs galerijose. Jis tiesiog pamišęs dėl perkeltinių prasmių, dvi- 
prasmybių - savo sąmojais mus visada prajuokina. 

„Perkeltinių prasmių“. 

Tai nė kiek manęs nepralinksmino, atvirkščiai - pasėjo širdy- 
je nerimą. Atvykau čia šifruoti Žinutės, tarsi pasityčiojusios iš 
visų Betanijos metraštininkų. Tas tekstas gerokai skyrėsi nuo 
pastarosios šelmiškos frazės, paslėptos penklinėje, o nuo sėk- 
mingo jo šifravimo priklausė daug valstybės reikalų. Kaip galė- 
jau gaišti laiką tuštiems plepalams? 

— Na, bent jau, - pasakiau griežtai, - mudu su jūsų draugu 
Leonardu turime kai ką bendra: mums abiem patinka dirbti vie- 
natvėje. Ar leistumėte man pasinaudoti šiuo stalu ir pasirūpin- 
tumėte, kad niekas manęs netrukdytų? 

Brolis Aleksandras suvokė, kad prašau jo paslaugos. Grei- 
tai nuvijo šypseną nuo savo kampuoto veido ir paklusniai link- 
telėjo. 

— Būkite čia. Niekas nepertrauks jūsų darbo. 

Tą pavakarę bibliotekininkas įvykdė savo pažadą. Valandos, 
įsigilinus į septynias eilutes, įteiktas man magistro Torianio Be- 
tanijoje, buvo turbūt pačios vienišiausios iš visų, praleistų Mila- 
ne. Supratau, kad tam darbui, kaip nė vienam iki šiol, reikia 
visiško susikaupimo. Perskaičiau dar kartą: 


Oculos ėjus dinumera, 
šed noli voltum ūdspicere. 
In latere nominis 
mei notam ninvenies. 
Contemplari et contenplata 
aliis tradere. 


Veritas 

Viskas priklausė nuo kantrybės. 

Kaip buvau išmokęs Betanijos studijose, pritaikiau tai kever- 
zonei godotino tėvo Leono Batistos Alberčio metodus. Tėvui Al- 
įsigilinti į paprastame tekste paslėptą žinutę, bet ir surasti galimą 
kelią, vedantį mane prie kažkokio paslaptingo joje minimo meno 
kūrinio. Jis buvo pirmas išminčius, aprašęs perspektyvą, taip pat 
meno mylėtojas, poetas ir filosofas, sukūręs gedulingą giesmę sa- 
vo šuniui ir net nupiešęs Trevi fontano Romoje eskizą. Mūsų ger- 
biamas daktaras, kurį Dievas labai anksti pasišaukė pas save, mėg- 
davo sakyti, kad, norint įminti bet kokią mįslę, visiškai nereikia 
gilintis į jos tipą ar kilmę: reikia paprasčiausiai eiti nuo to, kas 
regima ir akivaizdu, prie to, kas paslėpta. Vadinasi, pirmiausia 
reikia atskirti tai, kas akivaizdžiausia — kaip toji „za“, o vėliau 
paieškoti jo slaptos prasmės. Taip pat Žinojau kitą naudingą tiesą, 
paskelbtą tėvo Alberčio: mįslės ir galvosūkiai privalo būti spren- 
džiami neskubant, kreipiant dėmesį į mažiausias smulkmenas ir 
leidžiant joms susigulėti mūsų atmintyje. 

Šiuo atveju buvo akivaizdu, kad eilėraščio eilutės slėpė vardą. 
Torianis dėl to neabejojo, ir kuo ilgiau skaičiau, tuo labiau suti- 
kau su jo nuomone. Abu manėme, kad Nelaimės Pranašas spe- 
cialiai palengvino užduotį, vildamasis, jog Šifrų sekretoriatas ją 
perpras ir galės susisiekti su juo, todėl turėjo egzistuoti kas nors 
labai akivaizdu, kas nekeltų abejonių. Žinoma, jeigu mūsų slap- 
tasis seklys buvo toks apdairus, koks atrodė, tik labai gero ste- 
bėtojo akys galėjo jį identifikuoti. 

Dar vienas dalykas, patraukęs mano dėmesį toje rašliavoje, 
buvo skaičius septyni. Tokio tipo mįslėse skaičiai paprastai turi 
didelę reikšmę. Eilėraštį sudarė septynios strofos. Jo neįprasta, 
netvarkinga eilėdara tikriausiai norėta ką nors nurodyti. Tai bu- 
vo kažkas panašaus į Leonardo kabliuką. Tas „kažkas“ 1r buvo 
mano ieškomas dalykas. Tekstas perspėjo, kad sužinosiu tik su- 
skaičiavęs kažkieno akis, tačiau į jo veidą žiūrėti negaliu. Prieš- 

taravimas mane išmušė iš vėžių. Kaip suskaičiuoti akis, nežiū- 
rint į veidą? 

Tekstas man nepasidavė. Ką norėta pasakyti paslaptinga aliu- 
zija į akis? Gal tai kas nors panašaus į septynias Jahvės akis, 
aprašytas pranašo Zacharijaus*, o gal papjauto Apokalipsės ėriu- 
ko septyni ragai ir septynios akys?** Jeigu vienas iš jų, tai kokį 
vardą galėtų slėpti skaičius? Pagrindinė frazė buvo gana iškal- 
binga: „Mano vardo skaičių rasi ant jo šono“. Skaičių? Kokį skai- 
čių? Gal septynetą? Ar buvo kalbama apie kelintinį skaitvardį, 
apie septintąjį? Kaip nepripažintąjį popiežių Klemensą Septin- 
tąjį Avinjonietį? Tuojau atmečiau tą versiją. Nelabai įmanoma, 
kad mūsų anonimas turėtų kokį nors skaičių prie savo vardo. 
Tada kas tai? Ir dar: kaip turėčiau traktuoti tą keistą klaidą, 
kurią radau ketvirtoje eilutėje? Kodėl vietoj invenies žinutės su- 
manytojas parašė rinvenies? 

Keistenybių vis daugėjo. 

Pirmąją darbo dieną Šventosios Marijos vienuolyne įsitikinau 
tik vienu dalyku: dvi paskutinės „parašo“ frazės tikrai buvo su- 
formuluotos dominikono. Instinktas Torianio neapgavo. Con- 
templari et contemplata aliis tradere buvo garsi šventojo Tomo 
sentencija, paimta iš Suma teologica ir pripažinta kaip vienas 
žinomiausių mūsų ordino šūkių. Jis skelbė: „Stebėti ir leisti ki- 
tiems pasinaudoti jūsų stebėjimo rezultatais“. O Veritas - „Tie- 
sa“, vienas iš svarbiausių dominikonų šūkių, buvo įrašyta ir mūsų 
herbuose. Tiesą sakant, anksčiau nebuvau matęs šių frazių, para- 
šytų kartu, bet perskaitytos vienu atsikvėpimu, rodos, teigė, kad, 
norėdamas sužinoti tiesą, turi nuolat būti pasirengęs. Tai bent jau 
puikus patarimas. Tėvas Albertis būtų man paplojęs. 

Tačiau du pirmieji sakiniai? Kokį vardą ar žinutę jie slėpė? 


* Zacharijo knyga 4, 10. Aut. 
** Apokalipsė 5, 6. Aut. 


— Ar girdėjote kalbant apie naująjį Šventosios Marijos vienuoly- 
no gyventoją? 

Leonardas paprastai išnaudodavo paskutines šviesos valan- 
das stebėti savo „Paskutinę vakarienę“. Saulėlydžio šviesa pa- 
versdavo sėdinčias aplink stalą figūras pirmiausia rausvais šėšė- 
liais, o vėliau tamsiais bloga lemiančiais kontūrais. Jis dažnai 
užsukdavo į vienuolyną tik pažiūrėti į savo mėgstamą kūrinį ir 
atsipalaiduoti nuo kitų kasdienių užsiėmimų. Dožas nedavė jam 
ramybės prašydamas baigti gigantišką raitelio skulptūrą Fran- 
česko Sforcos garbei - didžiulę, monumentalią arklio figūrą, prie 
kurios dirbdavo per dienas, tačiau net Moras buvo priverstas 
pripažinti, kad tikroji Leonardo aistra buvo Šventosios Marijos 
refektorijuje. Beveik penki metrai iš devynių, tapomi aliejumi, 
buvo didžiausia freska, kokios ėmėsi. Vienas Dievas žinojo, ka- 
da ji bus baigta, bet genijų mažai jaudino tokia smulkmena. Sto- 
vėdamas prieš savo paveikslą atrodė taip nutolęs nuo visko, tad 
Markas d'Odžionas, smalsiausias toskaniečio mokinys, buvo pri- 
verstas pakartoti savo klausimą. 

— Tikrai negirdėjote kalbant apie jį? 

Maestro išsiblaškęs papurtė galvą. Markas rado jį, sėdintį ant 
medinės dėžės refektorijaus centre, baltais tarsi apsnigtais susi- 
vėlusiais karčiais, kaip visada baigiantis darbo dienai. 

— Ne... - nutęsė. - Kas nors įdomaus, caro*? 

— Tai inkvizitorius, maestro. 

— Koks baisus amatas. 

- Žinote, metre, rodos, jis labai susidomėjęs jūsų paslaptimis. 


* Caro (it.) - brangusis. Vert. 

Leonardas atitraukė akis nuo Cenacolo* ir sutiko žydrą savo 
mokinio žvilgsnį. Jo veidas staiga tapo rūstus, tarsi Šventosios 
inkvizicijos tarnautojo artumas būtų sieloje pažadinęs kažkokią 
slaptą baimę. 

— Mano paslaptimis? Tu ir vėl savo, Markai? Jos visos čia, jau 
vakar tau sakiau. Visos matomos. Jau seniai įsitikinau, kad, no- 
rint ką nors paslėpti nuo žmogiškojo kvailumo, geriausia slėpti 
ten, kur visi gali matyti. Juk supranti, ar ne? 

Markas tarsi nenoromis linktelėjo. Gera mokytojo nuotaika, 
spinduliavusi visą darbo dieną, dabar buvo išgaravusi kaip dūmas. 

— Labai daug galvojau apie jūsų žodžius, mokytojau. Ir, ma- 
nau, supratau kai ką daugiau apie šią vietą. 

— Tikrai? 

— Nepaisant to, kad dirbate šventoje vietoje ir stebimas Dievo 
tarnų, savo „Vakarienėje“ neketinote nutapyti Kristaus pirmųjų 
mišių, ar ne taip? 

Balti ir tankūs mokytojo antakiai pakilo iš nuostabos. Markas 
d'Odžionas tęsė: 

— Neapsimeskite nustebęs, mokytojau. Jėzus neturi rankoje 
ostijos, neaukojama eucharistija, 0 jo mokiniai nei valgo, nei ge- 
ria. Net nepriima palaiminimo. 

- Žiūrėk tu man, - sušuko. - Tęsk. Eini teisingu keliu. 

— Tik viena nesuprantu, mokytojau. Kam nutapėte tą stal- 
tiesės mazgą, tįsantį nuo stalo krašto. Vynas ir duona yra Šven- 
tajame Rašte. Kodėl pavaizdavote žuvį - dar galiu suprasti: tai 
tarsi paties Kristaus simbolis, nors jos nė vienas evangelistas 
neminėjo. Tačiau kas kalbėjo apie mazgą iš Velykų vakarienės 
staltiesės? 

Leonardas ištiesė ranką, kviesdamas d'Odžioną arčiau. 

— Matau, kad jau bandei pats įeiti į freskos vidų. Tai gerai. 

— Bet vis dar esu labai toli nuo jūsų paslapties, ar ne? 


* Bendras terminas, kuriuo Milane vadinama „Paskutinė vakarienė“. Aut. 

— Tau neturėtų rūpėti tikslas, Markai. Svarbiausia - nueiti iki 
jo visą kelią. 

Markas nustebęs išpūtė akis. 

— Ar jūs manęs klausėtės, mokytojau? Negi jūsų nė kiek ne- 
jaudina, kad į vienuolyną atvyko inkvizitorius ir klausinėja apie 
jūsų Šventąją vakarienę? 

— Ne. 

— Ne? Ir tai viskas? 

— O ką dar non išgirsti? Aš turiu svarbesnių dalykų. Pavyz- 
džiui, kuo greičiau baigti „Vakarienę“ ir... jos paslaptį. - Leo- 
nardas linksmai pataršė barzdą ir tęsė: - Žinai, Markai, kai pa- 
galiau suvoksi tą paslaptį, kurią tapau, ir pirmą kartą sugebėsi ją 
perskaityti, jau niekada nebegalėsi jos nepastebėti. Ir klausinėsi 
savęs, kaip galėjai būti toks aklas. Tik šitokiu būdu geriausiai 
įmanoma išsaugoti paslaptis. Kai jos yra po nosimi, bet mes ne- 
sugebame pastebėti. 

— O kaip išmoksiu perskaityti jūsų kūrinį, mokytojau? 

— Sekdamas šių laikų didžių žmonių pavyzdžiu. Kad ir Toska- 
nelio, ką tik baigusio kurti savo paslaptį visos Florencijos akyse. 

Mokinys nebuvo girdėjęs kalbant apie tą seną Leonardo pa- 
žįstamą. Florencijoje jį vadino Fiziku, ir nors daugelį metų kūrė 
žemėlapius, anksčiau buvo gydytojas ir aistringas Marko Polo 
raštų gerbėjas. 

— Ko gera, nieko apie tai nežinai, - Leonardas pakraipė gal- 
vą. - Kad nekaltintum manęs neišmokius skaityti paslapčių, 
šiandien papasakosiu tau, ką Toskanelis paliko Florencijos ka- 
tedroje. 

— Tikrai? — Markas ištempė ausis. 
neleskio sukurtą Katedros kupolą. Ramiai pasivaikščiok po juo 
ir susirask mažytę skylutę, iškirstą viename jo šone. Jono Krikš- 
tytojo ir Jono Evangelisto dienomis - birželį ir gruodį - saulės 
šviesa per patį vidurdienį perskrodžia tą plyšį kiaurai ir apšvie- 

čia marmurinę liniją, kurią mano draugas Toskanelis kruopščiai 
įtaisė grindyse. 

— O kam, mokytojau? 

— Nesupranti? Juk tai kalendorius. Ten krintantys saulėgrįžos 
spinduliai žymi žiemos ir vasaros pradžią. Julijus Cezaris pir- 
mas suprato ir paskelbė, kad metai turi tris šimtus šešiasdešimt 
penkias ir ketvirtį dienos. Jis sugalvojo keliamuosius metus*. Ir 
tai padarė stebėdamas saulės judėjimą tokia linija. Toskanelis 
nusprendė pagerbti Cezarį. Žinai kokiu būdu? 

Markas patraukė pečiais. 

— Zodiako ženklus išdėstęs savo marmurinio meridiano pra- 
džioje ne eilės tvarka: Ožiaragis, Skorpionas ir Avinas. 

— O ką bendra turi Zodiako ženklai su Cezario vardo jamži- 
nimu, mokytojau? 

Leonardas šyptelėjo. 

- Štai čia ir yra visa paslaptis. Jeigu iš eilės skaitysi tik po dvi 
pirmas kiekvieno ženklo raides - štai taip: ca-es-ar**, - gausi 
paslėptą vardą, būtent jo mes ir ieškojome. 

— Ca-es-ar... aišku kaip dieną! Juk tai tobula! 

— Taip. 

— Jūsų Cenacolo irgi slepia ką nors panašaus, mokytojau? 

— Kai ką panašaus. Tačiau abejoju, ar inkvizitorius, kuris tau 
kelia baimę, sugebės kada nors tai išsiaiškinti. 

— Bet... 

— Beje, - pertraukė, - mazgas yra vienas iš Marijos Magdale- 
nos simbolių. Kada nors tau paaiškinsiu. 


* 1582-aisiais popiežiaus Grigaliaus XIII valdymo metais Julijaus kalendorius buvo gero- 
kai pertaisytas, tai jį priartino prie dabar naudojamo grigališkojo kalendoriaus. Aur. 
** Lot. k.: Capricomio (Ožiaragis), Escorpio (Skorpionas), Aries (Avinas). Vert. 

Ko gera, buvau užsnūdęs prie rašomojo stalelio. 

Kai brolis Aleksandras apie trečią valandą nakties iškart po 
rytmetinių pamaldų mane papurtė, visą kūną buvo surakinęs 
skausmingas stingulys. | 

— Tėve, tėve! - sušvokštė bibliotekininkas. - Ar gerai jaučiatės? 

Tikriausiai ką nors jam atsakiau, nes mane purtydamas vie- 
nuolis pasakė tai, kas akies mirksniu išvaikė visus miegus. 

— Jūs kalbėjote miegodamas! - nusijuokė, tarsi tyčiodamasis iš 
mano nesugebėjimo šifruoti mįsles. - Brolis Matėjus, prioro sū- 
nėnas, išgirdo jus murmant kažin kokias keistas lotyniškas frazes 
ir atėjo į bažnyčią pranešti man. Pamanė, kad esate apsėstas! 

Aleksandras žiūrėjo į mane ir linksmas, ir susirūpinęs, trūk- 
čiodamas savo kumpa nosimi, tarsi grasindamas ja įkirsti. 

— Nieko baisaus, - žiovaudamas pasakiau. 

— Tėve, jūs labai ilgai dirbate. Tik truputėlį užkandote atvy- 
kęs, o iš mano budėjimo jums nelabai daug naudos. Ar esate 
tikras, kad niekuo negaliu pagelbėti, kai dirbate? 

— Ne. Tikrai, patikėkite, - bibliotekininko žioplumas šifruo- 
jant mįslę su kabliuku nežadėjo didelės pagalbos. 

— O kas per velnias tas Oculos ejus dinumera? Jūs vis kartojo- 
te tą frazę. 

— Aš tai sakiau? 

Išbalau. 

— Taip. Ir dar kažką apie kažkokią Betaniją. Ar dažnai sap- 
nuojate Biblijos istorijas, prisikėlusį Lozorių ir panašiai? Juk 
Lozorius buvo iš Betanijos, ar ne? 

Nusišypsojau. Brolio Aleksandro naivumas, atrodo, neturėjo 
ribų. 

— Abejoju, ar suprasite tai, broli. 

— Pasistenkite paaiškinti, - pasakė gracingai linguodamas sa- 
vo žodžių ritmu. Vienuolis stovėjo per pėdą nuo manęs, žiūrė- 
damas su didėjančiu susidomėjimu, o jo milžiniškas Adomo obuo- 
lys judėjo gerkle aukštyn žemyn. - Galų gale juk aš esu šio vie- 
nuolyno intelektualas... 

Pažadėjau patenkinti jo smalsumą mainais į ką nors valgoma. 
Ką tik suvokiau, kad savo pirmąjį vakarą Šventosios Marijos 
vienuolyne net nevakarieniavau. Mano pilvas po abitu nedavė 
ramybės. Bibliotekininkas paslaugiai palydėjo mane iki virtuvės, 
kur tuojau pat gavo šiek tiek vakarienės likučių. 

— Tai panzanella, tėve, - paaiškino tiesdamas medinį dubenė- 
lį, šis maloniai sušildė mano sugrubusias rankas. 

— Panzanella? 

— Valgykite. Tai sriuba iš agurkų, pomidorų, svogūnų ir duo- 
nos. Jums bus į sveikatą... 

Tirštas kvapnus srėbalas nuslydo į mano skrandį kaip šilkas. 
Lauke tvyrojo gili naktis, o viduje, apšviestas menkos žvakės 
šviesos, prarijau ir nuostabiai skanių sluoksniuotos tešlos ma- 
karonų, vadinamų torroni, likučius, porą džiovintų figų. Vėliau, 
kai pilvas nebeurzgė, mano refleksai vėl atgijo. * 

— Ojūs nevalgote, broli Aleksandrai? 

— Oi ne, - nusišypsojo ilgšis. - Laikausi pasninko. Pradėjau 
dar prieš jums atvykstant. 

— Suprantu. 

Daugiau neklausinėjau. 

„Vadinasi, užmigau galvodamas apie pirmąsias Nelaimės Pra- 
našo parašo eilutes“, - subariau save. Nieko nuostabaus. Dėko- 
damas broliui Aleksandrui už jo rūpestį ir liaupsindamas tikrai 
vertą pagirti vienuolyno virtuvę, prisiminiau, kad Betanijoje jau 
buvo patikrinta ir įsitikinta, jog tos eilės nėra Evangelijos citata. 
Jos nesutapo nei su Platono, nei jokio kito žinomo klasiko teks- 
tu ir tikrai nebuvo paimtos iš jokios Bažnyčios tėvų epistolės ar 

teisės kanonų. Tos septynios eilutės neatitiko ir paprasčiausių 
šifro kodų, paplitusių tarp kardinolų, vyskupų ir abatų, pasta- 
ruoju metu dėl šnipų baimės koduodavusių beveik visus savo 
laiškus, adresuotus Popiežiaus Valstybei. Tos frazės retai būda- 
vo įskaitomos. Specialios, labai pakeistos spausdinimo formos, 
iškaltos iš bronzos, mano gerbiamo Leono Batistos Alberčio, 
oficialiąją lotynų kalbą paversdavo priebalsių ir skaičių krati- 
niu. Didžioji dalis tų formų buvo pagaminta su papildomais ra- 
tukais, ant kurių briaunų būdavo įspaudžiamos alfabeto raidės. 
Šiek tiek kruopštumo, keletas instrukcijų, ir išorinio ratuko rai- 
dės pakeičiamos pridėtinio skrituliuko raidėmis - šitaip būdavo 
įmanoma įslaptinti visokią Žinutę. 

Tokį perdėtą atsargumą buvo galima paaiškinti: dvasininkams 
atrodė tikras košmaras, jeigu nekenčiami didikai ar intrigantai 
dvariškiai perskaitytų jų korespondenciją, o Betanijoje gana grei- 
tai darbo padaugėjo dukart, tad mes tapome būtinu Bažnyčios 
administracijos įrankiu. Tačiau kaip visa tai paaiškinti gerajam 
Aleksandrui? Kaip prisipažinti, kad šifras, kurį turėjau atspėti, 
buvo už mano žinojimo ribų, ir tai man nedavė ramybės? 

Ne. Oculus ejus dinumera nebuvo toks sakinys, kurį papras- 
tai galima paaiškinti vienuoliui pasinaudojus slaptais kodais. 

— Ar galiu paklausti, apie ką mąstote, tėve Leire? Pradedu 
manyti, kad visiškai nekreipiate į mane dėmesio. 

Brolis Aleksandras, vesdamas mane tamsiais koridoriais mie- 
gamųjų zonos link, timptelėjo už abito skverno. 

— Dabar, kai jau pavalgėte, - pasakė globėjo tonu, bet su 
pašaipia mina, neišnykstančia nuo pat mūsų susitikimo pra- 
džios, - geriausia būtų pailsėti iki antrųjų pamaldų. Prieš auš- 
rą ateisiu jūsų pažadinti ir tada papasakosite, ko pas mus atvy- 
kote. Sutarta? 

Nenoriai sutikau. 

Tą priešaušrio valandą celė buvo tarsi ledinė, ir vien mintis 
nusimesti abitą ir išsitiesti kietoje ir drėgnoje lovoje man kėlė 

didesnį siaubą, nei galimybė būdrauti. Paprašiau bibliotekinin- 
ko uždegti stovinčią ant stalelio žvakę, tada susitarėme prieš 
aušrą susitikti ligoninės galerijoje ir išsiaiškinti tam tikrus daly- 
kus. Manęs tikrai neviliojo mintis su kuo nors dalytis savo dar- 
bo smulkmenomis. Tačiau dar nebuvau prisistatęs ir pareiškęs 
savo pagarbos Šventosios Marijos Maloningosios priorui. Bet 
kažkas man kuždėjo, kad, nepaisant nepatyrimo šifruojant mįs- 
les, brolis Aleksandras toje painiavoje man gali būti naudingas. 

Atsiguliau į lovą su visais drabužiais ir apsiklojau vienintele 
ten buvusia antklode. Įsmeigęs akis į baltintų lentų lubas vėl 
mintimis perkračiau painųjį eilėraštį. Nuojauta kuždėjo, kad bū- 
siu praleidęs kažkokią svarbią detalę. Kokią nors absurdišką, 
tačiau esminę „za“. Ir plačiai atmerkęs akis vėl pabandžiau pri- 
siminti viską, ką Žinojau apie sakinių kilmę. Jei vertindamas ne- 
klydau, ir jei ankstyvos valandos neatbukino proto, buvo aki- 
vaizdu, kad mūsų anonimo vardas - ar bent jau skaičius, susijęs 
su vardu —slėpėsi dviejose pirmosiose eilutėse. 

Tai buvo įdomus žaidimas. Pavyzdžiui, kai kurie hebrajiški 
žodžiai dar turi papildymų, paaiškinančių jų reikšmę. Du do- 
minikonų devizai akivaizdžiai rodė, kad mūsų asmuo buvo pa- 
mokslininkas. Tuo beveik neabejojau. O dvi prieš jas einančios 
frazės? 


Suskaičiuok jo akis, 
bet nežiūrėk į jo veidą. 
Mano vardo skaičių 
rasi ant JO šono. 


Akys, veidas, skaičius, vardas, šonas... 

Pavargusiu protu prieblandoje pradėjau skaičiuoti. Gal vėl pa- 
teksiu į aklavietę, bet staiga mintis apie vardo skaičių man nepa- 
sirodė absurdiška. Prisiminiau, kad judėjai mokslą, priskiriantį 
kiekvienai raidei jos eilės numerio abėcėlėje skaičių, vadino ge- 

matria. Jonas savo „Apokalipsėje“ meistriškai panaudojo šios 
mokslo šakos Žinias ir parašė: „Kas yra toks protingas, tegu iš- 
skaičiuoja Žvėries skaičių. Tai yra vyriškas skaičius, o tas skai- 
čius 666“. Ir tasai 666 iš tikrųjų atitiko, ko gera, Žiauriausią ano 
meto vyrą Neroną Cezarį, kurio vardo raidžių suma ir buvo tas 
baisus triženklis skaičius. O jei Nelaimės Pranašas yra atsiver- 
tęs žydas? Ir, bijodamas represijų, nuslėpė šį savo gyvenimo fak- 
tą? Keli Šventosios Marijos vienuolyno vienuoliai žino, kad šven- 
tasis Jonas pasinaudojo gematria ir savo knygoje paminėjo Ne- 
roną, nerizikuodamas gyvybe? 

Ar Nelaimės Pranašas pasielgė taip pat? 

Kol neužmigau, karštligiškai bandžiau pritaikyti šį metodą Io- 
tyniškam raidynui. Turint omeny, kad A (hebrajų a/eph) atitin- 
ka vienetą, raidė B (beth) - dvejetą ir taip toliau, nebuvo sunku 
kiekvieną žodį paversti skaičiais. Tuomet reikėtų sudėti visus 
skaičius, O jų suma reikštų galutinę skaitmeninę pasirinkto Žžo- 
džio vertę. Skaičius. Judėjai buvo suskaičiavę, kad pilnas ir slap- 
tas Jahvės vardas buvo lygus skaičiui 72, o kabalistai, hebrajų 
skaičių žyniai, dar labiau viską komplikavo radę 72 Dievo var- 
dus. Betanijoje mes dažnai iš to pasišaipydavome. 

Deja, mūsų atvejis buvo gerokai painesnis, nes nežinojome 
net autoriaus vardo skaitmeninės reikšmės... jeigu jis apskritai 
turėjo vardą. Nebent paraidžiui sekdami eilėraščio nuorodomis 
jo vardą rastume ant kažkieno šono, o tas kažkas turi akis, ta- 
čiau įjo veidą negalime žiūrėti. 

Ir su šia misle, sudėtingesne nei sfinkso, leidausi užliūliuoja- 
mas sapno. 


11 


Prieš antrąsias pamaldas punktualusis brolis Aleksandras pasi- 
rodė mano celėje. Besišypsantis ir laimingas, tarsi ką tik įstojęs 
į vienuolyną broliukas. Ko gera, bus susivokęs, kad ne kasdien 
iš Romos atvykęs mokslininkas dalijasi su juo svarbia paslapti- 
mi, ir nusprendęs į valias tuo pasimėgauti. Tačiau man nedavė 
ramybės mintis: jis norėjo, kad viskas vyktų iš lėto, žingsnis po 
žingsnio, tarsi bijotų, jog staiga paslaptis išaiškės, o jis bus iki 
valios nepasimėgavęs. Tikriausiai dėl to, o gal norėdamas pra- 
tęsti malonumą turėti mane savo rankose, vienuoliūkštis nuspren- 
dė, kad aušros valandos - puikus laikas išpažinčiai. Žinoma, prieš 
tai jis pristatys man kitus bendruomenės narius. 

Bramantės kupolo laikrodis išmušė penkias, kai biblioteki- 
ninkas patamsiais beveik tempte tempė mane bažnyčios link. 
Šventovė buvo priešingoje pusėje nei celės - šalia bibliotekos ir 
refektorijaus. Ją sudarė viena stačiakampė gana kuklaus dydžio 
nava, tūtos formos skliautas, laikomas granito kolonų, tikriau- 
siai paimtų iš kokio nors romėnų mauzoliejaus, 0 sienos nuo 
grindų iki pat lubų buvo ištapytos freskomis geometriniais mo- 
tyvais — spindulių apgaubtais skrituliais ir saulėmis. Man atro- 
dė, kad ansamblis pernelyg perkrautas. 

Atvykome per vėlai. Susispietę prieš pagrindinį altorių, 
apšviesti blausios dviejų didžiulių sietynų šviesos, Šventosios Ma- 
rijos vienuoliai jau kalbėjo tedeum. Buvo šalta - garas, einantis 
iš vienuolių burnų, gaubė jų veidus tarsi kokia tiršta ir paslap- 
tinga migla. Mudu su Aleksandru prisiglaudėme vienoje iš baž- 
nyčios nišų ir stebėjome visus iš patogaus atstumo. 

- Štai tas kampe, - šnabždėjo bibliotekininkas, rodydamas į 
paliegusį migdolinių akių ir pasišiaušusiais plaukais vienuolį, — 


JAVIER SIERRA 8 PASLAPTINGOJI VAKARIENĖ 63 


prioras Vičencas Bandelas. Tai tikras mokslo vyras. Jau daug me- 
tų ginčijasi su pranciškonais, gindamas Nekalto Marijos prasidė- 
jimo teoriją... Nors dauguma mano, kad eina pralaimėjimo link. 

— Jis studijavo teologiją? 

— Žinoma, - nedvejodamas linktelėjo. - Jam iš dešinės, tas 
juodbruvas ilgakaklis berniukas - jo sūnėnas Matėjus. 

— Taip, jau esu jį matęs. 

— Visi mano, kad vieną gražią dieną jis taps garsiu rašytoju. O 
truputį toliau, prie zakristijos durų - broliai Andrejas, Džiuze- 
pė, Luka ir Jakobas. Jie - broliai ne vien metaforiškai: tai vie- 
nos motinos sūnūs. 

Žiūrėjau į tuos veidus stengdamasis įsiminti vardus. 

— Minėjote, kad tik keli laisvai skaito ir rašo, tiesa? - atsargiai 
paklausiau. 

Brolis Aleksandras nežinojo, kokį ketinimą slėpė šis klausi- 
mas. Jei sugebėtų tiksliai atsakyti, galėčiau iš karto atmesti ga- 
limų įtariamųjų skaičių. Juk Nelaimės Pranašas turėjo būti iš- 
silavinęs, gerai įvaldęs daugelį mokslo sričių ir pažįstantis do- 
žo palydą. Tuomet maniau, kad mano galimybės patirti fiasko 
šifruojant mįslę buvo gana realios, — vis dar negalėjau pamiršti 
paprasto žioplumo bandant atspėti muzikinį Leonardo galvo- 
sūkį, - tad jei viskas baigtųsi nesėkme, man neliktų nieko kita, 
tik pamėginti rasti autorių dedukcijos metodu. Arba pasikliauti 
sėkme. 

Bibliotekininkas nužvelgė visus susirinkusiuosius, stengdama- 
sis sutelkti savo Žinias: 

— Matysim... - numykė. - Brolis Guljelmas - virėjas, skaito ir 
deklamuoja poeziją. Benedetas, vienaakis - prioro nuodėmklau- 
sys ir sekretorius. Septyniolikmetis prarado kairiąją akį anks- 
tesniame savo vienuolyne Kastelnuove per peštynes. Kai jo vie- 
nuolynas buvo sugriautas, persikėlė į Šventosios Marijos Malo- 
ningosios. Nuo tada nuolat prastai nusiteikęs. Ginčijasi dėl nie- 
kų, viskas, ką mes darome, jį erzina. 

— O berniukas? 

— Matėjus? Jau sakiau - rašo tarsi angelas. Jam dar tik dvyli- 
ka, tačiau yra labai gabus ir smalsus vaikas... Nagi, žiūrėkime 
toliau, - bibliotekininkas vėl sumikčiojo. - Adrianą, Estebaną, 
Nikolą ir Jurgį aš išmokiau skaityti. Andreją su Džiuzepe - irgi. 

Per tokį trumpą laiką galimų kandidatų sąrašas jau buvo per- 
pildytas. Reikėjo pabandyti kitą strategiją. 

— Sakykite, o kas tas gražuolis vienuolis, aukštas ir stiprus, 
kur stovi kairėje? - pasmalsavau. 

— Ą! Tai Mauras Sforca, duobkasys. Visada bando pasislėpti 
kokiam nors vienuoliui už nugaros, tarsi bijotų būti atpažintas. 

- Sforca? 

— Taigi... Tai tolimas Liudviko Moro giminaitis. Jau senokai 
dožas paprašė mūsų paslaugos priimti jį į vienuolyną ir elgtis 
su juo kaip su vienu iš mūsų. Jis beveik nekalba. Ta baiminga 
mina, kurią matote, nedingsta nuo veido, o pikti liežuviai kal- 
ba, kad tai dėl įvykio su jo dėde iš motinos pusės - Džianu 
Galeadzu. 

— Džianas Galeadzas? - pašokau. - Turite omeny Džianą Ga- 
leadzą Sforcą? 

— Taip taip, teisėtas Milano dožas, miręs prieš trejetą metų. 
Tas pats, kurį nunuodijo Liudvikas, siekdamas sosto. Vargšelis 
brolis Mauras kaip tik slaugė Džianą Galeadzą prieš atvykda- 
mas čia, ir yra Žinoma, kad jis padavė tą gėralą iš karšto pieno, 
vyno, alaus ir arseniko, kuris sudegino dožo skrandį ir numari- 
no vargšelį per trejetą agonijos dienų. 

— Jis nužudė jį? 

— Sakykime, kad juo buvo pasinaudota, darant nusikaltimą. 
Tačiau tai, - iškošė pro dantis patenkintas pagaliau gavęs mane 
nustebinti, - yra išpažinties paslaptis, juk suprantate. 

Stengdamasis neatkreipti į save dėmesio, žiūrėjau į Maurą 
Sforcą, užjausdamas jį dėl liūdno likimo. Ne savo valia atsisa- 
kyti dvaro gyvenimo ir pakeisti jį šiuo, kur jo laukė tik šiurkš- 

čios vilnos abitas, baltinių pamaina ir dvi poros sandalų - vaiki- 
nui turėjo būti be galo skaudus smūgis. 

— Jis rašo? 

Aleksandras neatsakė. Stumtelėjo mane būrelio link - ne tik 
prisijungti prie besimeldžiančiųjų, bet ir pasidalyti bendra šilu- 
ma. Abatas, pamatęs mane, pasisveikindamas linktelėjo ir tęsė 
pamaldas. Jos truko, kol pirmasis saulės spindulys pažvelgė per 
rozetės formos vitražą, esantį virš pagrindinių durų. Negalėčiau 
sakyti, kad mano pasirodymas būtų ką nors nustebinęs, nes, iš- 
skyrus priorą, ereliško profilio ir pažiūrėti labai dėmesingą žmo- 
gų, abejoju, kad nors vienas vienuolis būtų atkreipęs į mane dė- 
mesį. Pastebėjau, kad tėvas Bandelas griežtai mostelėjo mano 
dėmesingam palydovui, o pastarasis, pasijutęs nejaukiai, ženg- 
telėjo į kitą pusę. 

O kai prioras pradėjo laiminti nuo altoriaus visus susirinku- 
siuosius, brolis Aleksandras paskubino mane atsiskirti nuo būrio 
ir sekti paskui jį iki ligoninės galerijos. 

Tą valandą keletas nakvojusiųjų ligoninėje dar miegojo, 0 rau- 
donų plytų kiemas atrodė gana niūrus. 

— Vakar sakėte, kad gerai pažįstate maestro Leonardą... - ta- 
riau. Maniau, laikinos paliaubos manęs neklausinėti jau baigėsi. 

— Kas čia jo nepažįsta! Tas žmogus - stebuklas! Gana keistas 
stebuklas, vienintelis toks Dievo kūrinys. 

— Keistas? 

— Na, sakykime, gana nedrausmingų įpročių. Niekada negali 
suprasti, ar jis ateina, ar išeina, ar pasirengęs tapyti refektori- 
juje, ar tik nori pamąstyti prie savo kūrinio ir rasti tinko trū- 
kumų ar klaidų savo personažų bruožuose. Kartais praleidžia 
dienų dienas su savo taccuini* rankose ir nuolatos kažką Žy- 
misi. 

— Smulkmeniškas? 


* Taccuini (it.) —- užrašų knygelė. Aut. 

— Ne, ne. Jis nesuvaldomas ir nenuspėjamas, tačiau nepasoti- 
namai smalsus. Per tą laiką, kol dirba refektorijuje, nuolat išgal- 
voja visokiausių beprotybių palengvinti vienuolyno gyvenimą: au- 
tomatinius kastuvus daržo dirvai plėšti, vandentiekį, tiekiantį 
vandenį tiesiai į celes, balandines, kurios pačios išsikuopia... 

- Juk jis tapo „Paskutinę vakarienę“, tiesa? — pertraukiau. 

Bibliotekininkas žengė prie nuostabaus granito šulinio renti- 
nio, puošiančio ligoninės galeriją, ir pažvelgė į mane, tarsi bū- 
čiau nukritęs iš dangaus: 

— Juk dar jos nematėte, ar ne? - nusišypsojo, lyg nujausdamas 
atsakymą. Tarsi mano būsena jam keltų gailestį. - Tai, ką maest- 
ro Leonardas tapo refektorijuje, nėra „Paskutinė vakarienė“, tė- 
ve Augustinai. Tai yra Paskutinioji vakarienė. Jūs viską suprasi- 
te, kai ją pamatysite. 

— Taigi jis yra keistas asmuo, tačiau virtuozas. 

— Pats pamatysite, - patikslino. - Kai metras Leonardas prieš 
trejus metus atvyko į šiuos namus ir pradėjo parengiamuosius dar- 
bus savo Cenacolo, prioras juo nelabai pasitikėjo. Kadangi aš esu 
Šventosios Marijos vienuolyno archyvų saugotojas ir atsakau už 
mūsų būsimąjį scriptorium, buvau įpareigotas parašyti į Florenci- 
ją Ir sužinoti, ar toskanietis patikimas menininkas, ar nepriekaiš- 
tingai atlieka savo darbą, ar baigia užsakymą laiku. O gal tai vie- 
nas iš tų laimės ieškotojų, kurie meta darbą vos įpusėję, ir paskui 
su jais reikia bylinėtis, kad kaip nors baigtų tai, ką pradėję. 

— Bet, jeigu aš neklystu, jis atvyko su asmenine dožo reko- 
mendacija. 

— Tiesa. Tačiau mūsų abatui tai neatrodė pakankama garantija. 

— Gerai, tęskite. Ką išsiaiškinote? Ar jis tikslus, ar aplaidus? 

— Ir viena, ir kita! 

Patraukiau pečiais. 

— Ar nesakiau, kad jis keistas? Kaip dailininkas, be abejo, yra 
talentingiausias iš gyvenusiųjų šiame pasaulyje, tačiau pasižymi 
labai maištingu būdu. Jam be galo sunku laiku baigti kūrinį, - 

tiesą sakant, niekada nėra laiku atlikęs užsakymo. O blogiausia — 
visiškai nekreipia dėmesio į savo užsakovų nurodymus. Visada 
tapo tai, ką pats nori. 

— Negali būti. 

— Bet taip yra, tėve. Šventojo Donato Skopeto vienuolyno, 
esančio šalia Florencijos, vienuoliai prieš penkiolika metų užsa- 
kė paveikslą mūsų Viešpaties gimimo tema... ojis dar nebaigtas! 
Ir žinote, kas blogiausia? Kad Leonardas pakeitė tą sceną iki 
leistinos ribos. Užuot nutapęs garbinančius kūdikėlį Jėzų pie- 
menėlius, maestro pradėjo paveikslą, pavadintą „Išminčių pa- 
garbinimas“ *, su gausybe keistų personažų, arklių, žmonių, keis- 
tai grūmojančių dangui, kurių nė vienoje Evangelijoje nė su Ži- 
buriu nerasi. 

Sutvardžiau drebulį. 

— Ar tikrai? 

— Niekada nemeluoju, - krūptelėjo. - Bet turite Žinoti, kad ir 
tai dar niekis. 

Niekis? Jei tai, ką minėjo brolis Aleksandras, buvo tiesa, Ne- 
laimės Pranašas dar per menkai vertino savo būgštavimus, - tas 
velnias Da Vinčis jau prieš atvykdamas į Milaną manipuliavo 
meno kūriniais. Keletas šykščių frazių, skaitytų anoniminiuose 
laiškuose, staiga nugriaudėjo mano galvoje tarsi perkūnija, Ža- 
danti audrą. Leidau jam tęsti. 

— Tai ne tik paprastas garbinimas. Juk paveiksle nėra net Bet- 
liejaus žvaigždės! Ar jums neatrodo keista? 

— O kąjjūs apie tai manote? 

— Aš? - Marmuriniai brolio Aleksandro skruostai įgavo švel- 
nią persiko spalvą. Jis susidrovėjo išgirdęs, kad mokytas iš Ro- 
mos atvykęs Žmogus taip susidomėjo kuklia jo nuomone. - Tie- 
są sakant, nežinau, ką ir manyti. Kaip jau minėjau, Leonardas 


* Dabar saugomas Plorencijoje, Uficių galerijoje. Leid. 

tikrai nepaprastas žmogus. Manęs visiškai nestebina, kad juo 
susidomėjo Inkvizicija... 

— Inkvizicija? 

Vėl skrandyje pajutau gumulą. Per tą trumpą bendravimo lai- 
ką brolis Aleksandras įgzudo mane stulbinti. O gal aš tapau la- 
biau pažeidžiamas? Šventosios inkvizicijos paminėjimas priver- 
tė mane pasijusti kaltą. Kaip anksčiau apie tai nepagalvojau? 
Kaip man neatėjo į galvą prieš atvykstant į Milaną pasirausti 
Sacra Congregazione* archyvuose? 

- Leiskite papasakoti viską, - išpylė su įkarščiu, tarsi jam 1a- 
bai patiktų raustis savo atminty, ieškant panašių dalykų. - Pali- 
kęs savo „Išminčių pagarbinimą“ nebaigtą, Leonardas persikėlė 
į Milaną ir gavo užsakymą iš Nekalto prasidėjimo brolijos, na 
žinote, broliai pranciškonai, Pranciškaus Didžiojo sekėjai, su 
kuriais mūsų prioras nuolatos bylinėjasi. Štai ten toskanietis su- 
sidūrė su tomis pačiomis bėdomis kaip ir Florencijoje. 

— Ir vėl? 

— Žinoma. Metras Leonardas turėjo nutapyti triptiką Broli- 
jos koplyčios didžiajam altoriui kartu su broliais Ambrozijumi 
ir Evandželistu de'Predisu. Visi trys pasidalijo du šimtus esku- 
dų, jiems sumokėtų avansu, ir kiekvienas užsiėmė savo altoriaus 
paveikslo dalimi. Toskanietis dirbo su centrine plokšte. Jo už- 
duotis buvo nutapyti Mergelę Mariją, apsuptą pranašų, o kiti 
turėjo vaizduoti giedančių angelų chorus. 

— Galite nebetęsti: jis nebaigė darbo... 

- Taigi kad ne. Šįkart metras Leonardas baigė savo dalį, ta- 
čiau visai ne taip, kaip jo buvo prašyta. Paveiksle niekur nebuvo 
matyti pranašų. Priešingai, jis nutapė Mergelę oloje, kartu su 
kūdikėliu Jėzumi ir šventuoju Jonu**. Tas nutrūktgalvis patiki- 
no vienuolius, kad jo paveikslas vaizdavo abiejų kūdikių susiti- 


* Sacra Congregazione (ir.) - Šventoji draugija. Vert. 
** „Madona grotoje“, dabar esanti Luvre. Leid. 

kimą, įvykusį, kai Jėzaus šeima bėgo į Egiptą. Bet tai vis tiek 
nesutampa nė su viena iš evangelijų! 

- Ir, žinoma, jis buvo apskųstas Šventajai inkvizicijai. 

— Taip. Tačiau ne dėl tos priežasties, kurią turite omeny. Mo- 
rui tarpininkaujant, procesas buvo nutrauktas, o jis atleistas nuo 
teismo. 

Suabejojau, ar verta dar klausinėti. Juk galiausiai jis troško 
sužinoti viską apie man pateiktą mįslę. Tačiau negaliu neigti, kad 
mane labai suintrigavo tai, ką išgirdau: 

— O dėl ko jį apskundė Inkvizicijai? 

— Kad Leonardas, tapydamas savo kūrinį, sėmėsi įkvėpimo iš 
Apocalipsis Nova. 

— Negirdėjau kalbant apie tokią knygą. 

— Tai eretiškas tekstas, parašytas vieno seno jo draugo pran- 
ciškono Žoa0 Mendeso da Silvos, žinomo ir kaip Amadėjus iš 
Portugalijos, mirusio Milane tais metais, kai Leonardas baigė 
tapyti savo altoriaus paveikslą. Tas Amadėjus išleido pamfletą, 
kuriame bandė įrodyti, kad tikrieji pagrindiniai Naujojo Testa- 
mento veikėjai buvo Mergelė Marija ir šventasis Jonas, o ne 
Kristus. 

Apocalipsis Nova. Įsiminiau tą pavadinimą, kad galėčiau pri- 
dėti jį prie galimos ataskaitos apie Leonardo erezijas. 

— O kaip vienuoliai suprato, kad egzistuoja ryšys tarp Apoca- 
lipsis Nova ir Leonardo paveikslo? 

Bibliotekininkas nusišypsojo. 

— Juk tai labai akivaizdu. Paveikslas vaizduoja Mergelę Mari- 
jąsu kūdikėliu Jėzumi ir angelą Gabrielių šalia Jono Krikštyto- 
jo. Jėzus turėtų laiminti savo pusbrolį Joną, tačiau tame paveiksle 
viskas kaip tik atvirkščiai! Be to, Mergelė Marija, užuot spau- 
dusi glėbyje savo pirmagimį, laiko globėjiškas rankas virš Krikš- 
tytojo. Dabar suprantate? Leonardas nutapė Joną ne tik pripa- 
žintą Mergelės, bet ir laiminantį patį Kristų, šitaip demonstruo- 
jant savo pranašumą prieš Mesiją. 

Teko tik entuziastingai pasveikinti brolį Aleksandrą. 

— Esate įgudęs stebėtojas, - pasakiau. - Jūs nušvietėte šio 
Viešpaties tarno protą. Esu jums skolingas, broli. 

— Jei manęs klausiate, aš atsakau. Tai įžadas, kurio visada lai- 
kausi. 

— Kaip ir pasninko? 

— Taip. Kaip pasninko. 

- Žaviuosi jumis, broli. Iš tikrųjų. 

Bibliotekininkas pasipūtė tarsi povas ir, kol šviesa pamažu 
vijo šešėlius iš galerijos, išplėšdama iš prieblandos bareljefus ir 
ornamentus, pagaliau ryžosi nutraukti laukimą, kuriam buvo 
trumpai pasidavęs: 

— Tai ar leisite man padėti jums išnarplioti tas mįsles? 

Tada nesumojau ką atsakyti. 

Be brolio Aleksandro, gana dažnai kalbėdavausi su kitu vie- 
nuoliu - prioro sūnėnu Matėjumi. Buvo dar vaikas, tačiau daug 
protingesnis ir smalsesnis nei kiti jo amžiaus berniukai. Galbūt 
dėl to jaunasis Matėjus negalėjo atsispirti pagundai nuolat priei- 
ti prie manęs paklausinėti, koks gyvenimas Romoje. Didžiojoje 
Romoje. 

Nežinau, ką jis sau įsivaizdavo - gal daugybę Popiežiaus rū- 
mų, nesibaigiančias bažnyčių ir vienuolynų alėjas, tačiau atsily- 
gindamas už dosnius mano pasakojimus pasidalijo pastebėjimais, 
privertusiais mane suabejoti gerais bibliotekininko ketinimais. 

Juokdamasis papasakojo, koks vienintelis dalykas galėjo iš- 
vesti iš kantrybės jo dėdę priorą. 

— Ir kas gi tai? - paklausiau susidomėjęs. 

— Pamatyti brolį Aleksandrą ir Leonardą, pasiraitojusius ran- 
koves brolio Guljelmo virtuvėje ir pjaustančius salotas. 

— Leonardas lankosi virtuvėje? 

Iš nuostabos beveik netekau žado. 

— Ką? Tai kadjis daugiau nieko ir neveikia! Kai tik mano dėdė 
nori jį rasti, žino, kad virtuvė yra jo mėgstamiausia slėptuvė. 
Galėtų dienų dienas neįmerkti į dažus nė vieno teptuko, tačiau 
nepajėgia atsispirti pagundai apsilankyti pas mus ir smaksoti va- 
landų valandas prie ugniakuro. Ar nežinojote, kad Leonardas 
Florencijoje turėjo užeigą, kurioje pats dirbo virėju? 

— Ne. 

— Jis pats man pasakojo. Vadinosi „Sandro ir Leonardo trijų 
varlių vėliava“. 

— Tikrai? 

- Žinoma! Jis sakė, kad įsirengė užeigą kartu su savo draugu, 
irgi dailininku, Sandru Botičeliu. 

— O kas nutiko vėliau? 

— Nieko! Klientams nepatiko jų daržovių troškiniai, ančiu- 
viais įdarytos kopūstų galvos ir patiekalas iš agurkų bei salotų 
lapų, supjaustytų taip, kad būtų panašu į varlę. 

— Čia jis irgi ruošia tą patį? 

— Na, - Matėjus nusišypsojo, - mano dėdė neleidžia. Kai tik 
atvyko į vienuolyną, jo mėgstamiausias užsiėmimas yra daryti 
įvairiausius bandymus su mūsų maisto atsargomis. Sako, norįs 
rasti meniu „Paskutinei vakarienei“. Kad patiekalai, esantys ant 
stalo, yra tokie pat svarbūs kaip ir apaštalų portretai... ir nesi- 
varžydamas jau kelinta savaitė kviečiasi pameistrius bei draugus 
valgyti prie didžiulio stalo, pastatyto refektorijuje, ir kartu tuš- 
tina vienuolyno vyno rūsius*. 

— O brolis Aleksandras jam padeda? 

— Brolis Aleksandras? — pakartojo. - Jis vienas iš tų, kurie 
valgo prie to stalo! Leonardas sako, kad valgančiųjų stebėjimas 
jam padeda suvokti personažus, įsivaizduoti, kaip jie valgys, bet 
niekas nematė jo, veikiančio ką kita, kaip tik šlamščiančio mūsų 
atsargas! 


- 


* Egzistuoja istorinis šios Leonardo veiklos liudijimas. Vičenco Bandelo laiškas, adre- 
suotas Liudvikui Morui, datuojamas 1496-ųjų Didžiąja savaite. Laiške rašoma: „Mano 
pone, jau praėjo daugiau nei dvylika mėnesių kaip atsiuntėte man maestro Leonardą 
atlikti užsakymą, ir per visą tą laiką jis nenubrėžė nė brūkšnio mūsų sienoje. Tačiau per 
tą laiką, mano pone, priorato vienuolyno rūsiai patyrė didžiulių nuostolių ir dabar jau 
yra beveik visiškai sausi, nes maestro Leonardas primygtinai reikalauja, kad būtų išra- 
gautos visos vynų rūšys, kol ras tinkamą savo meistriškam darbui; jis nesutinka ragauti 
jokio kito. Per visą tą laiką mano vienuoliai vaikščioja alkani, nes maestro Leonardas 
dieną naktį naudojasi mūsų virtuve, reikalaudamas ruošti patiekalus, kurie jam patinka 
ir kurių jam reikia Velykų stalui, tačiau visuomet yra nepatenkintas, be to, dukart per 
dieną susisodina savo mokinius ir pameistrius juos valgyti. Mano pone, maldauju, ma- 
lonėkite paskubinti maestro Leonardą greičiau tapyti savo kūrinį, nes jo ir jo šutvės 
buvimas čia gresia mums visišku skurdu“. Aut. 

Matėjus linksmai nusijuokė. 

— Tiesą sakant, - pridūrė, - mano dėdė jau keletą kartų rašė 
dožui, protestuodamas prieš šitokį toskaniečio naudojimąsi mūsų 
gerumu, tačiau dožas neatkreipė nė mažiausio dėmesio. Jei taip 
tęsis ir toliau, Leonardas paliks mus be derliaus. 

Tryliktoji diena, penktadienis, niekada milaniečių nežavėjo. La- 
biau nei kiti lotynai, pasiduodantys prancūzų prietarams, jie sie- 
jo penktosios savaitės dienos ir pranašiškos vietos, kurią užėmė 
Judas prie Paskutinės vakarienės stalo, sutapimą su liūdnais pri- 
siminimais. Dar gana neseniai - tūkstantis trys šimtai septintųjų 
spalio tryliktąją Prancūzijoje Pilypo Ketvirtojo Gražiojo įsaky- 
mu buvo suimti tamplieriai. Ta diena buvo penktadienis. Rite- 
rius tuomet apkaltino atsižadėjus Kristaus, spjaudžius į Nukry- 
žiuotąjį, nešvankiai bučiavusis šventyklose ir keisto stabo, vadi- 
namo Bafometu, garbinimu. Nelaimė, ištikusi baltųjų apsiaustų 
riterius, buvo tokia didžiulė, kad nuo tada kiekvienas penkta- 
dienis, tryliktoji diena, buvo laikomas nešančiu nelaimę. 

Tūkstantis keturi šimtai devyniasdešimt septintųjų sausio try- 
liktoji neatrodė būsianti išimtis. 

Vidurdienį skystoka minia apgulė Šventosios Martos vienuo- 
lyno vartus. Dauguma tų Žmonių anksčiau uždarė savo šilko, 
kvepalų ar vilnos parduotuvėles Verdzaro aikštėje, už katedros, 
nenorėdami praleisti ženklo. Visi atrodė susijaudinę. Žinia, at- 
vedusi juos čia, buvo tokia: dar prieš saulėlydį Viešpaties tarnai- 
tė Veronika da Binasko atiduos savo sielą Dievui. Tai išpranaša- 
vo ji pati, didžiuodamasi kaip ir anksčiau, kai jos pranašautos 
nelaimės išsipildydavo. Jai skirdavo audiencijas princai ir po- 
piežiai, daugelis ją laikė šventąja, o paskutinis jos žygdarbis vos 
prieš du mėnesius pasibaigė išvarymu iš Moro rūmų. Pikti liežu- 
viai plakė, kad ji pasiprašė priimama donos Beatričės d'Este, 
norėdama pranešti, koks nelemtas likimas jos laukia, o toji įsiu- 
tusi liepė uždaryti ją vienuolyne, kad daugiau nebematytų pra- 
našautojos. 

Markas d'Odžionas, mylimiausias Leonardo mokinys, ją la- 
bai gerai pažinojo. Dažnai matydavo vienuolę ir toskanietį besi- 
šnekučiuojančius. Leonardui patiko diskutuoti su dievobaimin- 
ga moteriške apie jos keistas vizijas, susijusias su Mergele Mari- 
ja. Ne tik žymėdavosi sąsiuvinyje tai, ką jam pasakodavo, bet ne 
kartą klausydamasis piešdavo jos angeliškai skausmingo veido 
eskizus, kuriuos vėliau stengdavosi panaudoti savo paveiksluo- 
se. Deja, jei tik sesuo Veronika neklydo, tie pokalbiai aną penk- 
tadienį turėjo nutrūkti visam laikui. Dar prieš pietus Markas 
atsitempė toskanietį prie dievobaimingosios moteriškės mirties 
patalo, jausdamas, kad jiems liko labai nedaug laiko. 

— Labai jums dėkoju, kad nusprendėte ateiti. Sesuo Veronika 
irgi bus dėkinga už galimybę paskutinį kartą jus matyti, - su- 
šnibždėjo mokinys mokytojui. 

Leonardas, paveiktas smilkalų ir aliejų kvapo, pasklidusio ma- 
žytėje celėje, lyg užkerėtas žiūrėjo į marmurinį vienuolės veidą. 

— Nemanau, kad galėčiau kuo nors jai padėti, - pasakė. 

- Žinau, mokytojau. Tai ji norėjo būtinai jus pamatyti. 

- Ji? 

Leonardas palenkė galvą ir jo ausis atsidūrė greta mirštančio- 
sios lūpų. Jos kurį laiką virpėjo, tarsi šnabždėtų vos girdimą li- 
taniją. Šventosios Martos bažnyčios klebonas, jau suteikęs se- 
seriai Veronikai paskutinį patepimą ir dabar šalia jos kalbantis 
rožinį, leido svečiui prisiartinti. 

— Vis dar tapote savo paveiksluose dvynius? 

Maestro apstulbo. Vienuolė jį pažino, net nesiteikdama atsi- 
merkti. 

— Piešiu tai, ką moku, seserie. 

— Ak, Leonardai! - sušnibždėjo. - Nemanykite, kad aš nesu- 
prantu, kas jūs toks. Aš tai puikiai žinau. Nors manau, kad esant 
tokios padėties jau neverta su jumis kivirčytis. 

Sesuo Veronika kalbėjo labai lėtai ir vos girdimai, tad toska- 
niečiui buvo gana sunku sekti jos mintis. 

— Mačiau jūsų altorių Šventojo Pranciškaus bažnyčioje, jūsų 
madoną. 

- Ir jums patiko? 

— Mergelė Marija - taip. Jūs turite didžiulį talentą. Tačiau 
dvyniai man nepatiko... Sakykite, ar jau pataisėte paveikslą? 

- Taip, seserie. Būtent taip, kaip manęs prašė broliai pranciš- 
konai. 

- Jūs garsėjate kaip užsispyrėlis, Leonardai. Šiandien man sa- 
kė, kad ir vėl tapote dvynius dominikonų refektorijuje. Tai tiesa? 

Leonardas nustebęs išsitiesė. 

— Jūs matėte Cenacolo, seserie? 

— Ne. Tačiau apie jūsų darbą labai daug kalbama. Turėtumėte 
tai Žinoti. 

— Aš jau sakiau jums, seserie Veronika: tapau tik tai, kuo ne- 
abejoju. 

— Tai kodėl su tokiu užsispyrimu vaizduojate dvynius savo baž- 
nytiniuose darbuose? 

— Todėl, kad jie egzistavo. Andrius ir Simonas buvo broliai. 
Tai tvirtina šventasis Augustinas ir kiti didieji teologai. Apaštalą 
Jokūbą labai dažnai painiodavo su Jėzumi dėl nepaprasto juod- 
viejų panašumo. Nieko neišsigalvojau. Tai parašyta. 

Vienuolė jau nebešnibždėjo. 

— Ak, Leonardai! - sušuko. - Nedarykite tos pačios klaidos 
kaip Šventojo Pranciškaus vienuolyne! Dailininko misija - ne 
stengtis suklaidinti tikintįjį, o aiškiai pavaizduoti jam patikėtus 
personažus. 

— Klaidos? — Leonardas pats to nejausdamas pakėlė balsą. 
Markas, klebonas ir abi vienuolės, budėjusios prie mirštančio- 
sios, sužiuro į jį. - Kokios klaidos? 

— Nagi, maestro! — piktai sumurmėjo mirštančioji. - Argi 
nebuvote apkaltintas supainiojęs savo paveiksle šventąjį Joną su 
Jėzumi? Ar kartais nenutapėte jų, tarsi būtų du vandens lašai? 
Argi jie neturi panašių garbanotų plaukų, tokių pat apvalių 

skruostų ir beveik vienodos minos? Argi jūsų paveikslas nepa- 
skatino painioti Joną su Kristumi? 

— Šį kartą to nebus, seserie. Tik ne Cenacolo. 

— Bet man sakė, kad nutapėte Jokūbą lygiai tokio pat veido 
kaip Jėzų! 

Visi išgirdo sesers Veronikos protestą. Markas, kuris vis dar 
vylėsi įrodyti mokytojui mokąs šifruoti jo kūrinių paslaptis, su- 
kluso. 

— Neįmanoma jų supainioti, - atsakė Leonardas. - Jėzus yra 
mano naujo kūrinio ašis. Tai tarsi milžiniška A sienos vidury. 
Didžiulė alfa. Tai visos mano kompozicijos pradžia. 

D'Odžionas susimąstęs pasiglostė smakrą. Kaip jis anksčiau 
nesuprato? Kai įsivaizduoji „Paskutinę vakarienę“, Jėzus tikrai 
panašus į milžinišką A raidę. 

— Araidė? sesuo Veronika pritildė balsą. Tai ją nustebino. - Gal 
galima sužinoti, ką šį kartą paslėpėte savo kūrinyje, Leonardai? 

— Nieko, ko tikrai tikintys negalėtų perskaityti. 

— Dauguma gerų krikščionių nemoka skaityti, maestro. 

— Dėl tojiems ir tapau. 

- Ir tai suteikė jums teisę pavaizduoti save tarp dvylikos apaš- 
talų? 

— Įkūniju kukliausiąjį iš jų visų, seserie. Pavaizdavau save kaip 
Judą Tadą, beveik stalo gale, kaip omegą, kuri yra pačioje pabai- 
goje, po alfos. 

— Omega? Jūs?.. Atsargiau, metre. Jūs pernelyg ambicingas, 
ir puikybė gali pražudyti jūsų sielą. 

— Ar tai pranašystė? - ironiškai paklausė. 

— Nesišaipykite iš šios senės ir išklausykite mano spėjimą. Vieš- 
pats man davė aiškų ženklą, kas turi įvykti. Privalote Žinoti, Le- 
onardai, kad ne aš vienintelė atiduosiu šiandien savo sielą Am- 
žinajam Tėvui, - pasakė. - Keli iš tų, kuriuos vadinate tikrai- 
siais tikinčiaisiais, palydės mane į Paskutiniojo Teismo vietą. Ir 
labai bijau, kad jie nepelnys Aukščiausiojo malonės. 

Markas d'Odžionas susijaudinęs pažvelgė į sunkiai alsuojan- 
čią seserį Veroniką. 

— Tačiau jūsų dar laukia ilgas gyvenimas, kad suspėtumėte at- 
gailauti ir išgelbėti savo sielą. 


14 


Niekada nepajėgsiu pakankamai atsidėkoti broliui Aleksandrui, 
tiek daug man pagelbėjusiam po ano mūsų pasivaikščiojimo. Iš- 
skyrus jį ir jaunąjį Matėjų, kartais apsilankantį bibliotekoje pa- 
sidomėti, kaip sekasi darbas vienuoliui, atvykusiam iš Popiežiaus 
miesto, beveik su niekuo nepersimesdavau nė vienu žodžiu. Ki- 
tus brolius matydavau tik pietų metu laikinai įrengtame valgo- 
majame šalia Didžiosios galerijos ir kartais bažnyčioje, per pa- 
maldas. Tačiau ir vienur, ir kitur galiojo tylos įstatymas, tad už- 
megzti kokius nors santykius nebuvo taip paprasta. O bibliote- 
koje viskas buvo kitaip. Brolis Aleksandras palikdavo už durų 
savo atšiaurumą, rodomą saviesiems, ir paleisdavo liežuvį, kurį 
prikąsdavo kitose vienuolyno patalpose. Bibliotekininkas buvo 
kilęs iš Ričio, nuo Trasimeno ežero, arčiau Romos nei Milano, 
ir tai tarsi pateisino jo atsiskyrimą nuo kitų vienuolių, o manyje 
jis matė beveik savo kraštietį, kuriam reikėjo jo globos. Nors 
niekada nepastebėjau, kad pats ką nors valgytų, man kasdien 
pristatydavo vandens, keletą kvietinių paplotėlių, menkų kaip 
duonos kriaukšlys (brolio Guljelmo rinktinis patiekalas, paslap- 
čia nukniauktas man), net parūpindavo aliejaus lempelei, vos 
kilus grėsmei, kad senasis baigsis. Ir visa tai - supratau daug 
vėliau - nenorint nutolti nuo manęs ir tikintis, kad šis nelauktas 
svečias staiga pajus norą kam nors išsikalbėti ir atskleis naujas 
savo paslapties detales. Manau, Aleksandras juo toliau, juo Ia- 
biau to tikėjosi. Aš jam kartodavau, kad vaizduotė šifruojant 
mįsles nėra geras sąjungininkas, tačiau jis tik šypsodavosi, žino- 
ma, neabejodamas, kad jo gabumai kada nors duos naudos. 
Išskirtinis jo bruožas buvo nepaprastas humaniškumas. Grei- 
tai brolis Aleksandras tapo geru mano draugu. Visada buvo ša- 

lia, kai reikėjo. Guosdavo, kai iš įsiūčio sviesdavau ant grindų 
plunksną, nusivylęs, kad vis dar nėra jokių rezultatų, drąsinda- 
vo nenuleisti rankų ir toliau narplioti tą velnišką mįslę. Tačiau 
Oculos ejus dinumera nepasidavė jokioms pastangoms. Net su- 
teikdamas raidėms skaičių vertę susidūriau tik su dar didesne 
painiava. Trečią nemigos ir nevilties parą brolis Aleksandras ne 
tik buvo matęs eiles, bet ir mokėjo jas atmintinai, žaisdavo su 
jomis, dėliodavo suraukęs kaktą ir ieškodavo, kurioje vietoje sle- 
piasi kodas. Kaskart radus ką nors aiškesnio toje rašliavoje, jo 
veidas nušvisdavo iš pasitenkinimo. Atrodydavo, kad jo aštrūs 
veido bruožai staiga sušvelnėja ir griežta grimasa virsta džiū- 
gaujančio vaiko mina. Vienu iš tokių džiugių momentų sužino- 
jau, kad raidžių ir skaičių galvosūkiai buvo jo mėgstamiausi. Nuo 
tada, kai perskaitė Raimundą Lulijų, knygos Ars Magna apie 
slaptuosius kodus autorių, vien tik tuo ir gyveno. Tiesą sakant, 
tas gufo* buvo nesibaigiantis staigmenų šaltinis. Atrodė, jis žino 
viską. Kiekvieną svarbesnį kriptografijos veikalą, kiekvieną ka- 
balistų traktatą, visus Biblijos skyrius. Tačiau teorinis pasiruoši- 
mas nedavė mums didelės naudos... 

— Taigi, - sumurmėjo vieną iš vakarų, kai visas vienuolynas 
virte virė rengdamasis donos Beatričės laidotuvėms. - Jūs tikrai 
manote, kad turėtume suskaičiuoti kokio nors vienuolyne esan- 
čio paveikslo ar skulptūros akis, ir viskas būtų aišku? Negi tiki- 
tės, kad viskas taip paprasta? 

Draugiškai patapšnojau jam rankas ir patraukiau pečiais. Ką 
galėjau atsakyti? Kad tik to dar neišbandėme? Bibliotekininkas 
stebėjo mane pelėdiškomis akimis, glostydamasis kampuotą 
smakrą. Bet jis, kaip ir aš, nelabai tikėjo ta galimybe. Tam turė- 
jome priežasčių. Jei vardo skaičiaus reikėjo ieškoti vieno iš por- 
tretų akyse — ar švenčiausiosios Mergelės Marijos, ar šventojo 


* Apuokas. Taip vadindavo naktimis nemiegančius vienuolius arba tuos, kuriems būda- 
vo nesunku atsikelti rytmetinėms pamaldoms. Aut. 

Dominyko, ar šventosios Onos - vis tiek būtume patekę į akla- 
vietę. Galiausiai neatrodė realu rasti tikrinį vardą iš vienos ar 
dviejų raidžių, - toks būtų rezultatas, jei skaičiuotume bet kurio 
iš Šventosios Marijos vienuolyno šventųjų, pavaizduotų paveiks- 
luose, akis. Be to, nė vienas iš bendruomenės vienuolių tikrai 
neturėjo tokio trumpo vardo ar pravardės. Joks /o, Eo, Au ar 
kas nors panašaus ten negyveno. Niekas neturėjo net vardo Job, 
tik iš trijų raidžių, tačiau ir tai būtų mums menka pagalba. Šven- 
tosios Marijos vienuolyne nebuvo jokio Noe, Lot, o jei ir būtų 
buvęs, kokiame veide būtume galėję rasti tris akis ir priskirti tą 
vardą laiškų autoriui? 

Staiga man šovė į galvą viena mintis. O jei mįslėje nekalbama 
apie žmogiškosios būtybės akis? Jei autorius turėjo omeny dra- 
koną ar hidrą su septyniomis galvomis ir keturiolika akių, arba 
kokią kitą baidyklę, nutapytą kurios nors salės šoninėje sienoje? 

— Bet tokių monstrų Šventosios Marijos vienuolyne niekur 
nėra, - nukirto brolis Aleksandras. 

— Tokiu atveju galbūt klystame. Gal ta figūra, kurios akis pri- 
valome suskaičiuoti, yra ne vienuolyne, o kitame pastate. Gal 
kokiame bokšte, rūmuose, kitoje arti esančioje bažnyčioje... 

— Tikrai, tėve Augustinai! Mes jį jau turime! - Bibliotekinin- 
ko akys sužaibavo iš susijaudinimo. - Dar nesuprantate? Tekste 
minimas ne Žmogus ir ne gyvūnas, 0 pastatas! 

— Pastatas? 

- Žinoma! Dieve mano, kokie mes žiopli! Juk aišku kaip die- 
ną! Oculos juk reiškia ne tik akis, bet ir langus. Apskritus lan- 
gus. O Šventosios Marijos bažnyčioje jų apstu! 

Bibliotekininkas kažką pakeverzojo ant popieriaus skiautės. 
Tai buvo greitas alternatyvus vertimas, įžiebęs viltį. Jei buvo- 
me teisingame kelyje, tuomet visą laiką sprendimas buvo mums 
prieš nosis. Anot gufo, „suskaičiuok jo akis, bet nežiūrėk į jo 
veidą“ galėjo reikšti ir „suskaičiuok jo langus, bet nežiūrėk į jo 
fasadą“. 

Reikėjo pripažinti: teksto vertimas, nors ne visai tikslus, tu- 
rėjo pribloškiamą prasmę. 

Išorinėje Šventosios Marijos bažnyčios pusėje iš tikrųjų buvo 
pilna apskritų langų, sukurtų Gvinifortės Solario, ir šiek tiek 
pataisytų grynu lombardišku stiliumi, taip mėgstamu Moro. Jų 
buvo visur - net įterptų į naujutėlį bramantiškąjį kupolą, po 
kuriuo aš jau savaitę meldžiausi. Ar galėjo būti taip paprasta? 
Brolis Aleksandras nė kiek neabejojo: 

— Matote? Tai šoninis fasadas, tėve Augustinai! - vėl ėmėsi 
įrodinėti. - Antras sakinys tai patvirtina: In latere nominis mei 
rinvenies. Reikia ieškoti vardo skaičiaus ant šono! Suskaičiuoti 
šoninio fasado langus, nekreipiant dėmesio į pagrindinio fasado 
langus! Štai ten ir rasime skaičių! | 

Tai buvo geriausias visos mano viešnagės Milane momentas. 


15 


Niekas neatkreipė dėmesio. 

Nė vienas iš pardavėjų, pinigų keitėjų ar vienuolių, kurie tą 
saulėlydžio valandą vaikštinėjo aplink Šventojo Pranciškaus Di- 
džiojo vienuolyną, nepastebėjo keistos žmogystos, prastos ir var- 
ganai apsirengusios, kuri greitai įsmuko į pranciškonų bažnyčią. 
Buvo šventės išvakarės, turgaus diena, ir milaniečiams pakako 
rūpesčių dėl maisto ir namų apyvokos daiktų prieš artėjančias 
oficialaus gedulo dienas. Be to, žinia apie sesers Veronikos da 
Binasko mirtį apskriejo miestą tarsi žaibas, ji užėmė daugiausia 
visų pokalbių laiko ir skatino diskusijas apie tikrąsias aiškiare- 
gės galias. 

Tokiomis aplinkybėmis visiškai suprantama, kad kažkoks val- 
kata prasmuko nepastebėtas. 

Tačiau tie mulkiai dar kartą suklydo. Žmogus, įėjęs į Šventojo 
Pranciškaus bažnyčią, nebuvo paprasčiausias elgeta. Jo keliai 
buvo pamėlę nuo ilgų klūpojimo valandų, o galvoje kruopščiai 
išskusta tonzūra rodė pamaldumą. Tai buvo dievobaimingas, ty- 
ros širdies žmogus, jis peržengė pranciškonų bažnyčios didžiųjų 
vartų slenkstį virpėdamas, kad prietaringi miestelėnai, tikriau- 
siai dar neatsigavę po sesers Veronikos pranašysčių, jo nede- 
maskuotų. 

Jis labai lengvai galėjo įsivaizduoti būsimą įvykių eigą: kas 
nors ilgai nelaukęs nubėgs pasakyti zakristijonui, kad švento- 
vėje pasirodė dar vienas išmaldos prašytojas. Tas savo ruožtu 
praneš diakonui, o pastarasis - budeliui. Jau daugelį savaičių 
vykdavo panašūs dalykai, bet niekas pernelyg tuo nesirūpino. 
Apsimetėliai elgetos, patekę į bažnyčią pirmiau nei jis, išnyk- 
davo kaip dūmas. Todėl buvo tikras, kad gyvas iš ten neišeis. 

Tačiau, nepaisant to, buvo pasirengęs su malonumu sumokėti 
tokią kainą... 

Nė neatsikvėpęs, žmogus nuplyšusiais drabužiais praėjo dvi- 
gubą suolų eilę šalia pagrindinės navos ir nuskubėjo prie didžio- 
jo altoriaus. Bažnyčioje nesimatė nė gyvos dvasios. Juo geriau. 
Jis tarsi jautė Švenčiausiojo buvimą. Niekada nejautė esąs taip 
arti Dievo. Jis buvo šalia. Kaip kitaip paaiškinti, kad tokią va- 
landą šviesa, peršviečianti vitražus, kaip tik išryškino visas ste- 
buklo detales? Piligrimas taip ilgai laukė minutės, kai atsistos 
priešais šį altorių ir prisieks amžiną ištikimybę Opus Magnum*, 
kad iš susijaudinimo akys paplūdo ašaromis. Ir ne veltui. Ga- 
liausiai jam buvo leista pamatyti altoriaus paveikslą. Tik keletas 
milaniečių žinojo tikrąjį jo pavadinimą: Maesta**. 

Ar tai kelio galas? 

Apsimetėlis valkata nujautė. 

Atsargiai prisiartino. Daugybę kartų buvo klausęs pasakoji- 
mų apie Kūrinį, ir dabar visi balsai, kadaise pranešę apie paslėp- 
tas detales, apie tikrąjį jo skaitymo raktą, tarsi užpūdo atmintį, 
temdydami protą. Paveikslas, šimto aštuoniasdešimt devynių ir 
šimto dvidešimt centimetrų dydžio,*** idealiai, tarsi pirštinė ran- 
kai, pritaikytas altoriaus nišai, neabejotinai buvo tas pats: jame 
du maži kūdikiai neatitraukdami akių žiūrėjo vienas į kitą. Giedro 
veido moteris savo rankomis saugojo juodu, o prakilnus angelas 
Gabrielius ištiestu pirštu kaltindamas rodė į Tėvo išrinktąjį. „Kai 
atidžiai įsižiūrėsi į tą mostą, įsitikinsi, kad tai, kas tau buvo at- 
skleista, yra tiesa, — rodos, dar skambėjo jo ausyse. - Angelo 
žvilgsnyje rasi paaiškinimą“. 


* Didingas, didysis veikalas, kūrinys. Vert. 

** „Didybė“. Toks buvo originalus Leonardo paveikslo „Madona grotoje“ pavadinimas. 
Aut. 

*** Kad būtų lengviau skaityti, visi tėvo Leirės matmenys pateikti dešimtaine metrine 
sistema. Leid. 

Jo širdis pradėjo smarkiau plakti. Ten, absoliučioje šventovės 
vienatvėje, piligrimas baimingai ištiesė ranką, tarsi tikėdamasis 
visam laikui susitapatinti su ta dieviškąja scena. Tai buvo aki- 
vaizdu. Kaip jo romus atsidavimas. Tie, kas buvo aplankę šią 
šventą vietą anksčiau už jį, nemelavo. Nė vienas iš jų to nepada- 
rė. Maestro Leonardo kūrinys turėjo raktą, galintį baigti tūks- 
tantmetį trukusius tikrosios religijos ieškojimus. 

Piligrimas vėl pažvelgė į didingą paveikslą ir staiga kažkas pa- 
traukė jo dėmesį. Keista. Kas galėjo nutapyti aureoles virš trijų 
Evangelijos personažų galvų? Negi broliai jam neminėjo, kad 
maestro Leonardas gerai apsvarstęs atmetė tą nereikalingą puoš- 
meną — atsilikusių ir ištroškusių stebuklų protų vaisių? Tai ko- 
dėl aureolės vis dėlto yra? Apsimetėlis elgeta išsigando. Aure- 
olės nebuvo vienintelė Opus Magnum permaina. Kur Gabrie- 
liaus pirštas, rodantis į tikrąjį Mesiją? Kodėl jo ranka ilsisi ster- 
blėje, užuot rodžiusi tikrąjį Dievo Sūnų? Ir kas privertė angelą 
nukreipti žvilgsnį nuo žiūrovo? 

Svaigus baimės jausmas didėjo, kol visiškai užvaldė piligrimą. 
Kažkas pataisė Maesta. 

— Abejojate, tiesa? 

Nekrustelėjo nė vienas valkatos raumenėlis. Jis sustingo iš- 
girdęs už nugaros kimų ir bejausmį balsą. Negirdėjo bažnyčios 
durų vyrių girgždesio, tad, ko gera, įsibrovėlis jau senokai čia 
stovėjo ir patyliukais jį stebėjo. 

- Žinau, kad esate toks pat kaip kiti. Dėl kažkokių tamsių 
priežasčių jūs, eretikai, būriais plūstate į Dievo namus. Jus trau- 
kia jų šviesa, tačiau nesugebate jos atpažinti. 

— Eretikai? - sušnibždėjo tarsi paralyžiuotas. 

— Najau! Negi manėte, kad mes taip ir nesuprasime? 

Piligrimo liežuvis nesugebėjo išlementi nė žodžio. 

— Bent jau šį kartą nerasite čia paguodos ir nepasimelsite prie 
savo niekingo paveikslo. 

Pulsas daužėsi. Jautė, kad išmušė jo valanda. Buvo sukrėstas, 

įsiutęs, išjuoktas, rizikavo gyvybe, kad sukluptų priešais klasto- 
tę. Paveikslas, į kurį žiūrėjo, nebuvo Opus Magnum. Tai ne ža- 
dėtoji Maesta. 

— Negali būti... - saumurmėjo. Nepažįstamasis nusijuokė. 

— Labai lengva suprasti. Aš suteiksiu jums žinojimo malonę 
prieš pasiųsdamas į pragarą. Leonardas nutapė jūsų Maesta tūks- 
tantis keturi šimtai aštuoniasdešimt trečiaisiais, prieš keturioli- 
ka metų. Kaip jau numanote, pranciškonai nebuvo labai paten- 
kinti. Jie tikėjosi paveikslo, sustiprinsiančio jų Nekalto Prasidė- 
jimo kredo ir apšviesiančio šį altorių. O jiems buvo pasiūlyta 
scena, kurios nėra nė vienoje Evangelijoje - šventojo Jono susi- 
tikimas su Kristumi kadaise, kai jo šeima bėgo į Egiptą. 

— Dievo Motina, Jonas, Jėzus ir arkangelas Gabrielius. Tas 
pats, kuris įspėjo Nojų apie Tvaną. Ką bloga čia matote? 

— Jūs visi vienodi, - karčiai atsakė balsas. - Leonardas suti- 
ko pataisyti paveikslą ir įteikė mums štai šitą, pakeitęs kelias 
detales. Jis paprasčiausiai panaikino kelias akiplėšiškas smulk- 
menas. 

— Akiplėšiškas? 

— O kaip kitaip galima pavadinti paveikslą, kuriame neįmano- 
ma atskirti Jono nuo Jėzaus Kristaus ir kuriame nei Mergelė 
Marija, nei jos kūdikis nekarūnuoti jiems priklausančia šventu- 
mo aureole? Kaip suprasti tai, kad abu šventieji kūdikiai iden- 
tiški? Kaip galima vadinti šventvagystę, kuria stengiamasi su- 
klaidinti tikinčiuosius? 

Staiga piligrimas pajuto palengvėjimą, leidusį jam pagaliau 
giliai įkvėpti. Budelis, - neabejojo, kad tai jis, - nieko nesupra- 
to. Broliai, apsilankę čia ir negrįžę, tikriausiai mirė nuo šios 
rankos, taip ir neatskleidę jam kulto paslapties, taigi ir jis buvo 
pasirengęs net ir savo kraujo kaina išlaikyti tylėjimo įžadą. 

— Aš neišsklaidysiu jūsų abejonių, - pasakė ramiai, tačiau ne- 
drįsdamas atsisukti balso pusėn. 

— Labai gaila. Tikrai labai gaila. Negi nesuvokiate, kad Leo- 
nardas jus išdavė, nutapydamas naująjį Maesta variantą? Jei ge- 
rai įsižiūrėsite į paveikslą, pastebėsite, kad kūdikius labai lengva 
atskirti. Tas, kuris arčiau Mergelės, yra šventasis Jonas. Jis turi 
savo kryžių ir meldžiasi priimdamas kito kūdikio, Kristaus, pa- 
laiminimą. Gabrielius į nieką nerodo pirštu, nes ir taip aišku, 
kas yra lauktasis Mesijas. 

Išduotas? 

Negi Leonardas nusigręžė nuo savo brolių? 

Piligrimas vėl ištiesė ranką į drobę. Atvyko į Milaną, pasinau- 
dodamas minia, plūstančia į donos Beatričės, jų globėjos, laido- 
tuves. Negi ir ji bus pardavusi juos? Negi viskas, dėl ko tiek 
kovota, dabar sugrius? 

— Tiesą sakant, man ir nereikia jokių jūsų paaiškinimų, — 
tęsė balsas įžūliai. - Mes žinome, kas įkvėpė Leonardą šiai pik- 
tadarystei, ir, ačiū Amžinajam Tėvui, tas niekšas jau seniai po 
žeme. Neabejokite: Dievas pagal nuopelnus nubaus brolį Ama- 
dėjų iš Portugalijos ir jo Apocalipsis Nova. Išnyks ir jo idėja, 
kad Mergelė Marija yra ne Kristaus motina, o tik išminties 
simbolis. 

— Ir nepaisant to, labai puikus simbolis, - paprieštaravo val- 
kata. -— Tą idealą supranta daugelis. O gal manote galįs nubausti 
visus, tapančius Mergelę Mariją kartu su kūdikėliu Jėzumi ir 
kūdikėliu Jonu? 

— Jeigu jie skatina sielų klaidinimą, tada - taip. 

— Negi tikitės, kad galėsite bent prisiartinti prie maestro Leo- 
nardo, jo mokinių ar dailininko iš Luino? 

— Prie Bernardino de Lupino? To, kurį irgi vadina Lovinusu 
ar Luiniu? 

— Pažįstate jį? 

— Mačiau jo kūrinius. Tai jaunas Leonardo pamėgdžiotojas, 
darantis tas pačias klaidas. Galite neabejoti - jis irgi kris. 

— Ko ketinate imtis? Nužudyti jį? 

Piligrimas pajuto kažką negera. Metalo džeržgesys, tarsi trau- 
kiant špagą iš makštų, nuaidėjo jam už nugaros. Įžadai draudė 
jam nešiotis ginklą, tad nukreipė maldas į netikrąją Maesta, 
prašydamas paguodos. 

— Jūs ir mane pribaigsite"? 

— Nelaimės Pranašas susidoros su visais klystančiaisiais. 

— Nelaimės Pranašas?.. 

Nespėjo baigti klausimo, kai sudrebėjo nuo keistos konvulsi- 
jos. Aštri didžiulio plieninio kardo geležtė pervėrė nugarą. Pi- 
ligrimui išsprūdo kraupus priešmirtinis gargimas. Metalas pa- 
dalijo širdį pusiau. Tas staigus tarsi žaibas pojūtis plačiai atvėrė 
jam akis iš nenusakomo siaubo. Apsimetėlis elgeta nepajuto 
skausmo, tik šaltį. Stingdomą glėbį, privertusį jį palinkti virš al- 
toriaus ir suklupti ant nubrozdintų kelių. 

Tai buvo vienintelis kartas, kai jam pavyko pažvelgti į savo 
užpuoliką. 

Nelaimės Pranašas priminė didžiulį, juodą tarsi anglis šešėlį 
sustingusiu veidu. Bažnyčioje jau temo. Viskas nusidažė juodai. 
Net laikas, rodės, keistai sulėtėjo. Kai piligrimas krisdamas pa- 
lietė altoriaus grindis, maišelis, kurį turėjo užsimetęs ant peties, 
atsirišo, ir iš jo iškrito pora gabalėlių duonos ir pluoštas popie- 
riaus lapelių su įspaustais keistais atvaizdais. Pirmasis buvo mo- 
ters su šventojo Pranciškaus abitu, triaukšte karūna ant galvos 
ir kryžiumi, panašiu į šventojo Jono, dešinėje rankoje, o kairėje — 
užversta knyga. 

— Prakeiktasis eretikas! - tai pamatęs, Nelaimės Pranašas su- 
griežė dantimis. 

Piligrimas, stebėdamas, kaip Nelaimės Pranašas ima tą kortą 
ir mirkydamas jo kraujyje plunksną rengiasi kažką rašyti kitoje 
pusėje, apdovanojo jį ciniška šypsena. 

- Jūs... niekada... neatversite žynės knygos. 

Iš tos nepatogios padėties, iš širdies kliokiant kraujui ant grin- 
dų plytelių, staiga lyg per miglą pamatė tai, kas buvo praslydę 

jam pro akis iki pat šio momento: nors Gabrielius ir nerodė pirštu 
į Joną Krikštytoją kaip tikrajame Opus Magnum, jo pusiau pri- 
merktos akys pasakė viską. Dieviškoji liepsna primerktose aky- 
se vis dar buvo nukreipta į Jordano išminčių kaip į vienintelį 
pasaulio gelbėtoją. 

„Leonardas, - pasiguodė prieš pasinerdamas į amžinąją tam- 
są, - nepaisant visko, mūsų neišdavė. Nelaimės Pranašas me- 
lavo“. 


16 


Sulaukę pirmųjų aušros atšvaitų, sausio keturioliktąją, šeštadie- 
nį, išėjome iš Šventosios Marijos Maloningosios vienuolyno ir 
rengėmės ramiai apeiti plytelėmis išklotą kiemą. Brolis Alek- 
sandras, kartą jau parodęs savo įžvalgą spėjant mįsles, vėl džiū- 
gavo. Tarsi šaltis, prieš keletą valandų persmelkęs šią miesto da- 
lį, jam būtų nė motais. Pusę septynių, iškart po pamaldų, mudu 
su bibliotekininku jau buvome pasiruošę išeiti. Tai turėjo būti 
paprasta operacija, truksianti ne ilgiau nei porą minučių, tačiau 
vis tiek jaučiausi labai neramus. 

Brolis Aleksandras tai pastebėjo, bet nusprendė patylėti. Kad 
ir kokį skaičių gautume sudėję šoninius langus, galvosūkis vis 
tiek bus neišspręstas. Mes paprasčiausiai turėtume skaičių - gal- 
būt atitinkantį mūsų anoniminio informatoriaus vardą, bet tuo 
negalėjome būti tikri. O gal tai jo pavardės raidžių skaičius? O 
gal jo celės numeris? O gal?.. 

— Pamiršau kai ką jums pasakyti, - pagaliau mano mintys bu- 
vo nutrauktos. 

— Ką, broli? 

— Tai, kas galbūt nuramins jus: kai jau žinosime tą nelemtą 
skaičių, mums dar liks begalė darbo, jei tikimės pagaliau įminti 
tą mįslę. 

— Tai tiesa. 

- Na tada privalote žinoti, kad Šventosios Marijos vienuolyne 
gyvenantys vienuoliai yra labiausiai visoje Italijoje įgudę gliau- 
dyti tokius galvosūkius. 

Nusišypsojau. Bibliotekininkas, kaip ir dauguma Dievo tar- 
nų, nebuvo girdėjęs apie Betaniją. Šitaip buvo geriau. Tačiau 
brolis Aleksandras panoro paaiškinti man tokios savo nuomo- 

nės priežastis: jis užtikrino, kad trijų dešimčių dominikonų eli- 
to mėgstamiausias laisvalaikio leidimo būdas yra rebusų ir gal- 
vosūkių sprendimas. Tarp jų buvo pakankamai patyrusių šia- 
me mene, o daugelis mėgavosi net patys kurdami galvosūkius 
kitiems. 

— Miškai gimdo vaikus, kurie vėliau juos pačius išnaikina. Kas 
tai? — paskelbė prodainiu, o aš visai nenorėjau įtraukti į mūsų 
misiją žaidimų. - Kirvių kotai! 

Brolis Aleksandras nešykštėjo smulkmenų. Iš jo pasakojimo 
labiausiai mano dėmesį patraukė tai, kad mįslės ir galvosūkiai 
vienuolyne nebuvo tik pramoga. Dažnai vienuoliai įtraukdavo 
juos į savo pamokslus, paversdami pamokymo priemonėmis. Jei- 
gu vienuolis neperdėjo, vienuolyno mūrai priglaudė didžiausią 
būrį krikščioniškojo pasaulio galvosūkių kūrimo meistrų, išsky- 
rus Betaniją. Dabar supratau, kad Nelaimės Pranašui nebuvo 
geresnės vietos nei Ši. 

— Paklausykite manęs, tėve Leire, - bibliotekininkas užbėgo 
už akių mano spėjimams. — Kai jau turėsite skaičių ir nežinosite, 
ką su juo daryti, pasitarkite su bet kuriuo iš mūsų vienuolių. Net 
tas, iš kurio mažiausiai to tikėsitės, pasakys jums sprendimą. 

— Sakote - su bet kuriuo? 

Bibliotekininkas suirzęs mostelėjo ranka. 

— Na žinoma! Su bet kuriuo! Net dirbantysis arklidėse žino 
daugiau mįslių nei romėnas, kaip jūs. Be baimės klauskite prio- 
ro, tėvo virėjo, atsakingų už maisto atsargas, perrašinėtojų — 
visų! Tačiau pasistenkite, kad jūsų neišgirstų per daug žmonių ir 
neapkaltintų pažeidžiant tylos įžadus, kuriuos kiekvienas vie- 
nuolis privalo gerbti. 

Tai sakydamas, ištraukė kaištį, saugantį pagrindinio įėjimo į 
vienuolyną vartus. 

Mažytis sniego gabalas nušliuožė nuo stogo ir su dusliu bilde- 
siu žnektelėjo mums po kojomis. Atvirai sakant, tikrai nesitikė- 
jau, kad paprasčiausias bažnyčios fasado apėjimas aušroje bus 

toks keblus. Smarkus apyaušrio šaltis sniegą pavertė pavojingu 
ledo taku. Aplinkui buvo balta, tuščia, viskas skendėjo baugina- 
moje tyloje. Jau vien mintis atsišliejus į plytinę maestro Solario 
sieną balansuoti ant tvoros, juosiančios trečiąją galeriją, būtų 
išgąsdinusi net pačius drąsiausius: bent vienas paslydimas, ir ga- 
lėjome nusisukti sprandą arba likti luoši visą gyvenimą. O ką jau 
kalbėti apie tai, kaip sunku būtų paaiškinti broliams, ką mudu 
čia veikėme tokiu metu, toli nuo pamaldų, rizikuodami gyvybe 
užvienuolyno sienų. 

Ilgai nesvarstėme. Atsargiai, stengdamiesi per daug nesušlap- 
ti sandalų, iš lėto įveikėme ledo plotus centrinio fasado, lygia- 
gretaus su gatve, link. Nuropojome tą kelią beveik keturiomis. 
Kai jau atsidūrėme saugioje vietoje, iš kurios galėjome gerai ma- 
tyti vienuolyno pastatą, atidžiai įsižiūrėjome į langus. Iš vidaus 
sklindanti blyški šviesa pavertė juos žibančiomis drakono aki- 
mis. Apvalių langų eilė driekėsi per visą bažnyčios ilgį tarsi vė- 
duoklė. Pastato fasadas glūdėjo už kampo, už kelių žingsnių, 
nusigręžęs į priešingą pusę. 

— Bet nežiūrėk į jo veidą... - spragtelėjau pirštais. 

Sustingęs nuo šalčio, slėpdamas vilnonio abito kišenėse ran- 
kas, suskaičiavau: vienas, du, trys... septyni. 

Septynetas mane išmušė iš vėžių. Septynios eilutės, septyni 
langai... Anoniminio siuntėjo vardo skaičius, be abejo, buvo tas 
prakeiktas besikartojantis septynetas. 

— Bet kas tie septyni? — paklausė bibliotekininkas. 

Patraukiau pečiais. 

Tai, kas nutiko paskui, nušvietė mano kelią. 

— Taigi esate vienuolis iš Romos, ką tik apsigyvenęs mūsų na- 
muose? 

Šventosios Marijos Maloningosios vienuolyno prioras Vičen- 
cas Bandelas įdėmiai mane stebėjo prieš pakviesdamas užeiti į 
zakristiją. Pagaliau susipažinau su žmogumi, parašiusiu ataskai- 
tą Betanijai apie Beatričės d'Este mirtį. 

— Brolis Aleksandras man labai daug apie jus pasakojo, - tę- 
sė. - Atrodo, esate išsilavinęs žmogus. Stropus intelektualas, 
stiprios valios, manau, mūsų bendruomenė, jums čia esant, ga- 
lėtų gauti labai daug naudos. Kuo, sakėte, jūs vardu? 

— Augustinas Leirė, priore. 

Bandelas ką tik buvo baigęs laikyti trečios valandos mišias, 
blausiai saulei dar besiridinėjant po Padanos slėnį. Jau ketino 
išeiti rengti pamokslo donos Beatričės laidotuvėms, kai susidū- 
riau su juo. Tai buvo tik pusiau atsitiktinumas. Argi brolis Alek- 
sandras nesakė, kad galiu pasiteirauti bet kurio brolio apie savo 
mįslę? Argi ne jis patvirtino, kad tas, iš kurio mažiausiai tikiuo- 
si, gali Žinoti reikiamą atsakymą? O iš ko mažiausiai galima ti- 
kėtis, jei ne iš abato? 

Taip nusprendžiau vos įžengęs į vienuolyną iš ledinio kiemo ir 
spėjęs truputį sušilti. Likimas panoro, kad pašniukštinėčiau zak- 
ristijoje ir susitikčiau ten su tėvu Bandelu. Bibliotekininkas bu- 
vo palikęs mane vieną. Jis ką tik nusileido į virtuvę paieškoti 
maisto atsargų mūsų naujam darbo seansui, tad aš tuojau pasi- 
naudojau galimybe. 

Brolis Vičencas Bandelas buvo perkopęs per šeštą dešimtį, 
raukšlėto tarsi suglamžytos burės veido, išraiškingo smakro, o 

visos emocijos neįtikimai ryškiai atsispindėjo veide. Jis buvo ge- 
rokai smulkesnis, nei atrodė tą naktį, kai pirmąkart pamačiau 
bažnyčioje. Nervingai zujo nuo vienų prie kitų dažytų zakristi- 
jos spintų durų, nežinodamas, kurias užverti pirmiausia... 

- Sakykite, tėve Augustinai, - prabilo dėdamas į vietą kieliką 
ir taurę, - man labai smalsu: kokį konkretų darbą dirbate Ro- 
moje? 

— Mano darbo vieta yra Šventoji inkvizicija. 

- Taip, taip... Ir, jei teisingai supratau, laisvą nuo savo pareigų 
laiką jūs aukojate malonumui spręsti galvosūkius. Tai labai ge- 
rai, - nusišypsojo. - Ko gera, mudu neblogai sutarsime. 

— Būtent apie tai ir norėjau su jumis pasikalbėti. 

- Iš tiesų? 

Linktelėjau. Jei prioras tikrai buvo toks įžvalgus, kaip jį apibū- 
dino bibliotekininkas, tikėtina, kad Nelaimės Pranašo buvimas 
Milane nepraslydo pro jo akis. Tačiau vis tiek privalėjau būti at- 
sargus. Galbūt jis pats yra anoniminių laiškų autorius, vengiantis 
atskleisti savo tapatybę, kol nėra tikras dėl mano ketinimų. O 
galėjo būti dar blogiau: gal jis nė nenumanė apie Nelaimės Prana- 
šo egzistavimą, tačiau jei tai išaiškėtų, kas jam uždraustų pranešti 
Morui apie mūsų operaciją? 

— Pasakykite man dar kai ką, tėve Leire. Kaip mėgėjas at- 
skleisti paslaptis, ar kartais negirdėjote kalbant apie atminties 
meną)? 

Bandelas pateikė tą klausimą tarsi netyčia, kol aš mintyse sten- 
giausi nustatyti, kiek jis pats įsipainiojęs į tą laiškų istoriją. Gal- 
būt nusidėjau pernelyg dideliu kruopštumu, tačiau kiekvienas 
pažintas Šventosios Marijos vienuolis vis ilgino mano įtariamų- 
jų sąrašą. Tad brolis Vičencas nebuvo išimtis. Tiesą sakant, ap- 
svarsčius visas galimas alternatyvas, iš visų beveik trisdešimties 
vienuolių, gyvenančių tarp tų mūrų, prioras buvo labiausiai ati- 
tinkantis Nelaimės Pranašo apibūdinimą žmogus. Neįsivaizduoju, 
kaip mes Betanijoje anksčiau to nesupratome. Net jo vardas — 

Vičencas* — buvo iš septynių raidžių. Nei daugiau, nei mažiau. 
Kaip ir septynios velniškojo Oculus ejus dinumera eilutės ar sep- 
tyni pietinio bažnyčios fasado langai. Tai man šovė į galvą ste- 
bint, kaip vikriai jis atidarinėjo ir uždarinėjo zakristijos spintų- 
relikvinių duris ir paslėpė po abitu didžiulį raktų ryšulį. Prioras 
buvo vienas iš nedaugelio, galinčių prieiti prie dožo sąskaitų ir 
projektų, susijusių su Šventąja Marija Maloningąja, ir, ko gera, 
vienintelis, galintis pasinaudoti oficialiu paštu laiškams į Romą 
siųsti. 

— Taigi? - neatlyžo dar smagesnis, matydamas mano susimąs- 
tymą. — Ar girdėjote ką nors apie tą meną? 

Papurčiau galvą, ieškodamas jame nors vieno bruožo, galė- 
siančio patvirtinti mano mintį. 

— Tikrai labai gaila! - tęsė. - Labai mažai kas numano, kad 
mūsų ordinas davė daugybę šio garbingo mokslo žinovų. 

— Nieko negirdėjau apie tą mokslą. 

— Tai, suprantama, nežinote, kad net pats Ciceronas paminė- 
jo šį mokslą savo De Oratore, ar kad dar senesnis traktatas Ad 
Herennium išsamiai jį aprašo ir pateikia mums formulę, pade- 
dančią viską atsiminti tada, kai to prireikia... 

— Pateikia mums formulę? Dominikonams? 

— Na Žinoma! Tėve Leire, jau trisdešimt ar keturiasdešimt 
metų daugelis mūsų vienuolių atsidėję tam mokslui. O jūs, nuo- 
lat dirbdamas su bylomis ir sudėtingais dokumentais, negi ne- 
svajojote savo atminty įamžinti tekstą, atvaizdą, vardą, nesivar- 
gindamas nuolat jį kartoti, nes ir taip žinote, kad turėsite jį savo 
galvoje visą gyvenimą? 

— Žinoma, kad taip. Tačiau tik labiausiai privilegijuotieji gali... 

— Juk to reikalauja jūsų tarnyba, - atakavo toliau. - Negi nie- 
kada nešovė į galvą mintis sužinoti geriausią formulę pasiekti tą 
stebuklą? Antikos žmonės, neturėję galimybės kaip mes - per- 


* Vicenzo (it.). Vert. 

rašinėti knygas, išrado meistrišką priemonę: jie įsivaizduodavo 
atminties rūmus, kuriuose saugodavo savo žinias. Juk ir apie 
juos nieko negirdėjote, ar ne? 

Vėl papurčiau galvą, apstulbęs ir negalėdamas ištarti nė Žo- 
džio. 

— Pavyzdžiui, senovės graikai įsivaizduodavo didžiulį pastatą, 
pilną prašmatnių kambarių ir galerijų, ir kiekvienam langui, ar- 
kadai, kolonadai, laiptams ar salei suteikdavo vis kitą paskirtį. 
Laukiamajame saugodavo savo gramatikos Žinias, salone - re- 
torikos, virtuvėje — oratorijos... Ir norėdami prisiminti bet kokį 
dalyką, iš anksto saugiai ten padėtą, tik turėdavo vaizduotės ga- 
liomis patekti į atitinkamą rūmų kampelį ir ištraukti priešinga 
tvarka, nei buvo padėta. Genialu, ar ne? 

Pažvelgiau į priorą, nesumodamas, ką atsakyti. Ar jis bandė 
užvesti mane ant kelio, laukdamas klausimo apie laiškus, ku- 
riuos gavome Romoje, ar ne? Ar turėjau paklausyti brolio Alek- 
sandro patarimo ir be užuolankų pasitarti su juo dėl savo mis- 
lės? Bijodamas prarasti jo ką tik parodytą pasitikėjimą išspau- 
džiau užuominą: 

— Pasakykite man vieną dalyką, tėve Vičencai. O jeigu vietoj 
atminties rūmų naudotume atminties bažnyčią? Na, pavyzdžiui, 
ar būtų įmanoma įslaptinti asmens vardą akmenų ir plytų baž- 
nyčioje? 

— Matau, kad esate labai įžvalgus, broli Augustinai, - pašai- 
piai mirktelėjo akį. — Ir praktiškas. Tai, kam graikai naudojo 
įsivaizduojamus rūmus, romėnai ir net egiptiečiai praktikavo su 
realiais pastatais. Jei tie, kurie į juos įeidavo, žinojo atminties 
kodą, galėjo vaikščioti po sales ir gauti vertingos informacijos. 

— O bažnyčioje? - laikiausi savo. 

— Taip, bažnyčioje irgi, - pripažino. - Bet prieš paaiškinant, 
kaip veikia šis mechanizmas, leiskite kai ką jums parodyti. Kaip 
jau minėjau, pastaraisiais metais tėvai dominikonai iš Ravenos, 
Florencijos, Milano ar Fraiburgo daug dirbo pritaikydami įsimi- 

nimo sistemą paveikslams ar architektūros ansambliams, spe- 
cialiai tam juos ruošdami. 

— Specialiai ruošdami? 

— Taip. Adaptuodami, retušuodami ir išpuošdami dekoratyvi- 
nėmis detalėmis, kurios neišmanantiesiems gali pasirodyti ne- 
reikalingos, tačiau Žinantiesiems jose paslėptą ženklų kalbą yra 
esminis raktas. Jūs tai suprasite iš vieno pavyzdžio, tėve Augus- 
tinai. 

Prioras iš po abito skverno ištraukė kažkokį popierių ir ranka 
išlygino jį ant aukų stalelio. Tai buvo balto popieriaus lapas, ne 
didesnis už jo delną, su lako dėmėmis kampe. Tame popieriuje 
matėsi moters, kairiąja koja besiremiančios į kopėtėles, figūra. 
Ji buvo apsupta paukščių, jos krūtinė apkabinėta keistais objek- 
tais, o apačioje, po kojomis - ją identifikuojantis užrašas loty- 
niškomis raidėmis. „Ponia Gramatika“ — tai buvo ji - žiūrėjo 
kažkur į šalį. 

— Prieš kelias dienas baigėme dirbti su šiais piešinėliais, kurie 
ateityje padės prisiminti atskiras gramatikos sritis. Štai, - pasakė 
rodydamas tą keistą paveikslėlį. - Norite pamatyti, kaip veikia? 

Linktelėjau. 

— Gerai įsižiūrėkite, - padrąsino mane prioras. - Jei staiga 
mūsų paklaustų, kokie pagrindiniai gramatikos terminai, ir mes 
turėtume šį lapelį prieš akis, galėtume iš karto atsakyti, nė kiek 
nedvejoję. 

— Iš tikrųjų? 

Bandelas įvertino mano nepasitikėjimą. 

— Mūsų atsakymas būtų tas, kurio reikia: predicatio*, appli- 
catio** ir continentia***. O žinote kodėl? Labai paprasta - aš 
tai perskaičiau šiame paveikslėlyje. 

Prioras palinko virš popieriaus lapo ir pradėjo aplink piešinė- 
lį brėžti įsivaizduojamus apskritimus, rodydamas atskiras pa- 
veikslėlio dalis: 

— Gerai įsižiūrėkite: predicatio išreikštas paukščiu ant deši- 
nės rankos, jo pavadinimas prasideda raide P, o pati ši raidė pa- 
naši į snapą. Tai svarbiausias figūros atributas, todėl išreikštas 
net dviem būdais, be to, dar yra skiriamasis mūsų ordino žen- 
klas. Juk galiausiai esame pamokslininkai****, ar ne tiesa? 

Mano žvilgsnį prikaustė keista vėliavėlė, kurią ponia Grama- 
tika laikė rankoje nuleistą priešais save - ji irgi vaizdavo raidę B, 
apie kurią kalbėjo Bandelas. 

— Kitą savybę, - tęsė, - applicatio, įkūnija Aguila, erelis, kurį 
Gramatika laiko rankoje. Aguila ir applicatio prasideda raide 
A, taigi net pradedančiojo studijuoti ars memoria ***** protas 


* Predicatio (/ot.) - paskelbimas, pagyrimas. Vert. 

** Applicatio (/ot.) - pritaikymas. Vert. 

*** Continentia (lot.) — tęstinumas, pastovumas. Vert. 
**** Predicare (lot.) - pamokslauti, skelbti. Ver. 
***** Ars memoria (Ior.) - atminties menas. Ver. 

iš karto įtvirtins tarpusavio ryšį. O kai dėl continentia, tai tą 
žodį galite pamatyti beveik parašytą ant moters krūtinės. Jei su- 
gebate paversti šiuos daiktus - lanką, ratą, plūgą ir kūjį - raidė- 
mis, iš karto perskaitysite c-0-n-t... Continentia! 

Tai iš tiesų stulbino. Į pažiūrėti nekaltą paveikslėlį kažkas su- 
gebėjo sudėti visą gramatikos teoriją. Staiga prisiminiau, kad kny- 
gų, jau šimtais spausdinamų Venecijos, Romos ar Turino cechuo- 
se, tituliniuose puslapiuose buvo graviūrų, galinčių išreikšti slap- 
tus pranešimus, kurie neišsilavinusiems žmonėms nieko nesakė. 
Šifrų sekretoriate mūsų nieko panašaus nemokė. 

— O kabantys daiktai arba tai, ką laiko paukščiai, irgi turi ko- 
kią nors reikšmę? - paklausiau, dar vis apstulbęs nuo tokio ne- 
laukto išaiškinimo. 

— Mano mielas broli, viskas, absoliučiai viskas turi reikšmę. 
Šiais laikais, kai kiekvienas didikas, princas ar kardinolas turi 
tiek daug paslapčių, kurias trokšta nuslėpti nuo pasaulio, jų veiks- 
mai, meno kūriniai, už kuriuos moka, ar mecenuoti raštai slepia 
konkrečias kiekvieno jų paslaptis. 

Prioras baigė sakinį paslaptingai šypsodamasis. Pasinaudojau 
proga: 

— O jūs? - sušnibždėjau. - Irgi ką nors slepiate? 

Bandelas pasižiūrėjo į mane kaip visada su ironija. Pasiglostė 
idealiai išskustą viršugalvį ir atsainiu mostu palygino plaukus. 

— Kiekvienas prioras tikrai turi savų paslapčių. 

— Ir galėtų jas paslėpti jau pastatytoje bažnyčioje? - tęsiau 
rizikuodamas. 

— O! - pašoko. - Tai būtų labai paprasta. Pirmiausia viską 
suskaičiuočiau: sienas, langus, bokštus, varpus... Skaičius yra 
svarbiausia! Vėliau, kai jau bažnyčia būtų suskirstyta į skaičius, 
ieškočiau, kurie iš jų galėtų susibroliauti su atitinkamomis rai- 
dėmis ar žodžiais. Paskui palyginčiau ženklų skaičių su kiekvie- 
no žodžio skaitmenine verte. 

— Tai juk gematnia, tėve! Slaptasis žydų mokslas! 


100 JAVIER SIERRA Iš PASLAPTINGOJI VAKARIENĖ 


— Tai iš tikrųjų gernatria. Tačiau toli gražu nėra niekintina moks- 
lo šaka, kaip atrodo iš jūsų pasipiktinimo. Jėzus buvo žydas ir 
išmoko gematria šventykloje. Kaip kitaip sužinotume, kad Ab- 
raomas ir Gailestingumas pagal savo skaitmeninę reikšmę yra 
žodžiai dvyniai? Ar kad Jokūbo laiptai ir Sinajaus kalnas sudė- 
jus hebrajiškai bus šimtas trisdešimt, o mums tai rodo, kad 
abidvi minėtos vietos yra Dievo nurodytos, kaip patekimo į 
dangų kelias? 

— Vadinasi, - toliau atakavau jį, - jeigu jums reikėtų įslaptinti 
savo vardą - Vičencas - Šventosios Marijos bažnyčioje, išsirink- 
tumėte kokią nors konkrečią vietą, reiškiančią septynis, kaip ir 
septynios jūsų vardo raidės. 

— Būtent. 

— Na, pavyzdžiui... septyni langai? Septyni oculos"? 

— Tai galėtų būti neblogas pasirinkimas. Nors aš mieliau apsi- 
stočiau prie vienos iš freskų, puošiančių bažnyčią. Tai leistų su- 
teikti daugiau niuansų, nei paprasčiausias sprendimas su lan- 
gais. Kuo daugiau elementų erdvėje randi, tuo lankstesnis tam- 
pa atminties menas. Ir dar - Šventosios Marijos fasadas tam 
pernelyg paprastas. 

— Jums tikrai taip atrodo? 

— Juk taip yra. Be to, septyni yra skaičius, pasiduodantis dau- 
gybei interpretacijų. Tas skaičius šventas savo tobulumu. Biblija 
nuolat prie jo grįžta. Man net nešautų į galvą pasinaudoti tokiu 
dviprasmiu skaičiumi paslėpti savo vardą. 

Atrodė, kad Bandelas kalba nuoširdžiai. 

— Sudarykime sandėrį, - netikėtai pridūrė, - aš patikėsiu jums 
galvosūkį, kurį dabar sprendžia ši bendruomenė, o jūs patikėki- 
te man savąjį. Esu tikras, kad galėsime vieni kitiems padėti. 

Žinoma, priėmiau pasiūlymą. 

Patenkintas prioras paprašė palydėti jį į kitą vienuolyno galą. Jis 
norėjo kažką man parodyti. Ir tuojau pat. 

Lėtai praėjome didįjį altorių, už nugaros liko galerija ir paky- 
la, baigiama puošti donos Beatričės laidotuvėms, ir patraukėme 
ilguoju koridoriumi, pereinančiu į Mirusiųjų galeriją. Vienuoly- 
nas buvo rūsti vieta - senų plytų sienomis ir granito kolonomis, 
išsirikiavusiomis nepriekaištinga eile per visą kruopščiai grįstų 
koridorių ilgį. Pakeliui į mūsų paslaptingą tikslą brolis Vičencas 
mostelėjo tėvui Benedetui, vienaakiam perrašinėtojui, kaip vi- 
sada vaikštinėjančiam tarp arkadų ir žvilgsniu klaidžiojančiam 
po brevijorių, kurio nespėjau gerai pamatyti. 

— Nagi? - sumurmėjo nepatenkintas, kad viršininkui jo pri- 
reikė. - Vėl prie Opus Diaboli*? Verčiau palaidotumėte tai po 
tinko sluoksniu! 

— Labai prašau, broli! Mums reikia jūsų palydos, - įsakė jam 
prioras. — Mūsų svečias norėtų, kad tai būtų asmuo, mokantis 
papasakoti visas tos vietos istorijas, 0 geriau už jus niekas to 
nepadarys. Juk esate seniausias vienuolis visoje bendruomenė- 
je. Senesnis, nei šių namų mūrai. 

— Sakote, istorijas? 

Pastebėjusi mano susidomėjimą, vienintelė senio akis sužibo 
iš susijaudinimo. Aš jaučiausi tarsi užkerėtas to vyriškio, su ma- 
lonumu demonstruojančio pasauliui savo bjaurumą ir besidi- 
džiuojančio žaizda, likusia jo veide praradus akį. 

— Šiuose namuose pasakojama daugybė istorijų. Juk nežino- 
te, kodėl šis kiemas vadinamas Mirusiųjų galerija? - paklausė, 


* Opus Diaboli (lot.) - šėtono kūrinys. Vert. 

prisiderindamas prie mūsų žingsnių. - Labai paprasta: laidoja- 
me čia savo brolius, kad jie grįžtų žemės prieglobstin taip, kaip 
atėjo į Šį pasaulį. Žinote, be jokių lentelių, jokių garbės vardų, 
kurie juos įamžintų. Vien tik su mūsų ordino abitu. Ateis diena, 
kai šis kiemas bus pilnas kaulų. 

— Tai - jūsų kapinės? 

— Gerokai daugiau - mūsų Dangaus prieangis. 

Bandelas jau stovėjo priešais didžiulius medinius vartus. Tai 
buvo dviejų dalių vartai, pažiūrėti labai tvirti, su neišlaužiamu 
geležiniu užraktu, į kurį prioras nieko nelaukęs įkišo vieną iš 
savo turimų raktų. Mudu su Benedetu žiūrėjome vienas į kitą. 
Mano pulsas padažnėjo - nujaučiau, kad būtent tai abatas ir 
norėjo man parodyti. Brolis Aleksandras jau buvo kai ką užsi- 
minęs, tad nieko keista, kad dabar pasiruošiau didžiam momen- 
tui. Už tų durų, po bibliotekos grindimis, turėjo būti garsusis 
Šventosios Marijos Maloningosios refektorijus, į kurį Leonar- 
das neleido užeiti vienuoliams. Jei neklydau, tai ir buvo neišven- 
giama mano atvykimo į Milaną priežastis, paskatinusi ir Nelai- 
mės Pranašą parašyti Tiesos namams savo nelaime alsuojančius 
laiškus. 

Staiga mane užklupo nauja abejonė: negi mudu su Bandelu 
turėjome atspėti tą pačią mįslę? 

— Jei ši vieta jau būtų pašventinta, - stumtelėjus duris prioro 
veidas nušvito, - mes prieš tai turėtume nusiplauti rankas, o jūs 
privalėtumėte palaukti už durų, kol aš duočiau leidimą įeiti... 

— Bet ji nėra pašventinta! - sucypė vienaakis. 

— Ne. Kol kas ne. Tačiau tai netrukdo jos šventai atmosferai 
nuskaidrinti mūsų sielas. 

— Šventa atmosfera, kokios kvailystės! 

Skambant tiems žodžiams, visi trys įėjome. 

Kaip ir spėjau, ką tik peržengiau būsimojo vienuolyno valgo- 
mojo slenkstį. Tai buvo tamsi ir šalta patalpa, kurioje viešpatavo 
netvarka ir stovėjo didžiuliai eskizai, atremti į sienas. Virvės, 


JAVIER SIERRA BB PASLAPTINGOJI VAKARIENĖ 103 


plytos, širmos, kibirai ir —- keisčiausias dalykas - stalas, tarsi 
parengtas pietums, uždengtas didžiule balta staltiese, papildė 
tos apleistos patalpos vaizdą. Stalas, be abejo, patraukė didžiau- 
sią mano dėmesį, nes buvo vienintelis tvarkos liudytojas chao- 
se. Niekas nerodė, kad juo buvo naudotasi. Lėkštės švarios, o 
visi indai padengti plonu dulkių sluoksniu - ištisas savaites jų 
niekas nelietė. 

— Meldžiu neišsigąsti šios apgailėtinos mūsų valgomojo būk- 
lės, broli Augustinai, - tarė Bandelas, raitodamasis abito ranko- 
ves ir rūšiuodamas didžiulę lentų krūvą. - Čia bus mūsų refek- 
torijus. Jau beveik treji metai mes šitaip gyvename, ar galite įsi- 
vaizduoti? Broliai vos gali patekti į šią patalpą dėl maestro Leo- 
nardo įsakymo. Jis nori laikyti šį kambarį uždarytą, kol baigs 
savo darbą. O per tą laiką visi mūsų baldai pasmerkti sunykti 
nuo nešvaros ir šlykštaus dažų kvapo. 

— Tikras pragaras, ar nesakiau? Pragaras su velniu ir visa kita... 

— Benedetai, dėl Dievo! - subarė jį prioras. 

— Nesijaudinkite, - įsiterpiau, - Romoje mes nuolatos ką nors 
remontuojame, tad ši aplinka manęs nešokiruoja. 

Atskirtas medine pertvara viename didžiulio salono kampe 
matėsi U formos pastolis, ant kurio buvo sukrautos didelės juo- 
dai dažytos taburetės. Viskas, kas liko iš subtilaus medinio bal- 
dakimo, irgi mėtėsi tame tamsiame kampe, jau pasidengę pelė- 
siais. Bandydamas surūšiuoti tą šlamštą, Bandelas pasakė: 

— Nėra šio vienuolyno apdailos darbo, kuris būtų atliktas lai- 
ku. Tačiau blogiausia yra šios salės padėtis. Atrodo, kad tų dar- 
bų neįmanoma baigti. 

— Tai vis Leonardo kaltė, - vėl ėmė bambėti Benedetas. - Jis 
mėnesių mėnesius žaidžia su mumis. Baikime visa tai vieną kartą! 

— Maldauju jūsų nutilti. Leiskite paaiškinti mūsų bėdą broliui 
Augustinui. 

Bandelas pažvelgė į kairę ir į dešinę, tarsi norėdamas įsitikin- 
ti, kad niekas mūsų nesiklauso. Tas atsargumas atrodė absurdiš- 


104 JAVIER SIERRA B PASLAPTINGOJI VAKARIENĖ 


kas - nuo tada, kai palikome bažnyčią, nesutikome nė vieno vie- 
nuolio, išskyrus kiklopą. Neįtikima, kad kuris nors iš jų būtų čia 
slėpęsis, užuot rengęsis laidotuvėms ar užsiėmęs savo kasdie- 
niais reikalais. Nepaisant to, prioras atrodė išsigandęs. Ko gera, 
todėl pasilenkęs man prie ausies sušnibždėjo: 

— Greitai suprasite mano atsargumą. 

— Tikrai? 

Brolis Vičencas nervingai linktelėjo. 

— Žinoma, kad metras Leonardas, dailininkas, yra labai įta- 
kingas žmogus, jis galėtų pašalinti mane, jei sužinotų, kad leidau 
jums įeiti čia be jo sutikimo. 

— Turite omeny maestro Leonardą da Vinčį? 

— Netarkite garsiai jo vardo! - sušnypštė. - Ar jus tai stebina? 
Prieš ketverius metus pats dožas asmeniškai pasikvietė jį deko- 
ruoti šį vienuolyną. Moras nori, kad Sforcų šeimos panteonas 
būtų įrengtas po šios bažnyčios apside, tad pageidauja neabejo- 
tinai didingos aplinkos, kad šeimos akyse jo sprendimas būtų 
pateisintas. Štai todėl jį ir pasamdė. Ir patikėkite manimi, nuo 
tada, kai dožas įsivėlė į tą projektą, šiame vienuolyne nebuvo nė 
vienos ramios dienos. 

Nė vienos vienintelės, - pakartojo Benedetas. - Ir žinote ko- 
dėl? Todėl, kad maestro, kuris rengiasi tik baltai, kurio nepama- 
tysi valgančio mėsą, nei pjaunančio kokį gyvūną, iš tikrųjų yra 
sugedusi siela. Jis naudoja bloga lemiančią ereziją savo darbams 
šiame vienuolyne ir neleidžia mums to atskleisti anksčiau, nei 
juos baigs. O Moras jį remia! 

— Tačiau Leonardas nėra... 

- Eretikas? - nutraukė mane. - Žinoma, ne. Iš pirmo žvilgs- 
nio to nepasakysi. Jis nesugebėtų nuskriausti nė musės, ištisas 
dienas praleidžia mąstydamas ar Kažką žymėdamasis savo 5ą- 
siuviniuose ir kelia išmintingo vyro įspūdį. Tačiau esu tikras, kad 
maestro nėra geras krikščionis. 

— Ar galiu kai ko jūsų paklausti? 

Prioras linktelėjo. 

— Ar tikrai įsakėte surinkti visą įmanomą informaciją apie Le- 
onardo praeitį? Kodėl juo nepasitikėjote? Brolis bibliotekinin- 
kas mane jau šiek tiek informavo. 
prantate, privalėjome ištirti jo praeitį, kad sužinotume, su kokiu 
žmogumi turime reikalų. Jūs būtumėte pasielgę lygiai taip pat, 
jei būtų nepaklusęs Šventajai inkvizicijai. 

— Manau, kad taip. 

— Aš paprašiau brolio Aleksandro bendrais bruožais pavaiz- 
duoti jo kūrinio eskizą, nes tai galėtų padėti mums nuspėti to- 
lesnį jo elgesį. Sužinojome, kad Milano pranciškonai turėjo 1a- 
bai rimtų bėdų dėl maestro Leonardo. Atrodo, jis pasinaudojo 
pagoniškais šaltiniais pagrįsti savo kūrinius, tuo pastūmėdamas 
tikinčiuosius į didelius paklydimus. 

— Brolis Aleksandras man tai minėjo ir kalbėjo apie tokio brolio 
Amadėjaus knygą. 

— Apie Apocalipsis Nova. 

— Taigi. 

— Tačiau ta knyga tėra mažas pavyzdys viso to, ką sužinojo- 
me. Arjis neminėjo Leonardo skrupulų, susijusių su konkrečio- 
mis Biblijos scenomis? 

— Skrupulų? 

— Tai aišku kaip ant delno. Iki šiol nesugebėjome rasti nė vie- 
no Leonardo darbo, vaizduojančio nukryžiavimą. Nė vieno. Kaip 
ir perteikiančio bent vieną iš mūsų Viešpaties kančios scenų. 

— Na, galbūt niekas niekada jam neužsakė nieko panašaus. 

— Ne, tėve Leire. Toskanietis visada vengė tapyti tokio tipo 
biblinius epizodus dėl kažkokios tik jam vienam žinomos prie- 
žasties. Iš pradžių manėme, gal jis - žydas, tačiau vėliau išsi- 
aiškinome, kad ne. Jis nesilaikė šabo ir jokių kitų hebrajiškų 
papročių. 

— Tai kas yra? 

— Na... Manau, ši anomalija, ko gera, susijusi su rūpesčiu, ne- 
duodančiu mums ramybės. 

— Kokiu rūpesčiu? Brolis Aleksandras man neminėjo, kad Le- 

— Kai tai nutiko, bibliotekininkas nedalyvavo. O ir visoje ben- 
druomenėje tik pusė tuzino vienuolių žino, kas įvyko. 

— Atidžiai jūsų klausau. 

— Tai nutiko maždaug prieš dvejus metus, per vieną iš donos 
Beatričės mandagumo vizitų pas Leonardą. Maestro buvo ką 
tik baigęs tapyti šventąjį Tomą savo „Paskutinėje vakarienėje“. 
Pavaizdavo jį kaip barzdotą vyriškį, sėdintį šalia Jėzaus, smilių 
nukreipusį į dangų. 

— Manau, tuo pirštu vėliau palietė prisikėlusio Kristaus žaiz- 
dą, ar ne? 

— Aš irgi taip maniau ir šitai pareiškiau jos aukštybei, prince- 
sei d'Este. Bet Leonardą mano komentaras tik prajuokino. Jis 
pasakė, kad mes, vienuoliai, visai nenutuokiame apie simboliz- 
mą, Ir, jeigu tik panorėtų, galėtų nutapyti sceną kad ir iš Maho- 
meto gyvenimo, 0 mes nė nesuvoktume. 

— Jis taip pasakė? 

— Dona Beatričė ir maestro nusijuokė, o mes tai supratome 
kaip įžeidimą. Tačiau ką galėjome padaryti? Nuteikti prieš save 
Moro žmoną ir jos mylimiausią dailininką? Jei tai padarytume, 
Leonardas, žinoma, apkaltintų mus dėl lėto darbo prie „„Pasku- 
tinės vakarienės“. 

Prioras tęsė: 
įrodyti nesąs toks negabus interpretuoti simbolius, kaip jis ma- 
nė, tačiau peržengiau ribą, kurios nereikėjo peržengti. 

— Ką turite omeny, tėve? 

— Tais metais dažnai lankydavausi Roketos dvare. Mano pa- 
reiga buvo informuoti dožą, kaip vyksta statybos darbai Švento- 
sios Marijos vienuolyne. Ir neretai užklupdavau doną Beatričę 

sosto salėje leidžiančią laisvalaikį su kortomis rankose. Ant tų 
kortų buvo pavaizduotos keistos, įžūlios, labai ryškių spalvų fi- 
gūros. Tai buvo pakaruokliai, moterys, laikančios žvaigždes, fau- 
nai, popiežiai, angelai, užrištomis akimis, velniai... Netrukus su- 
žinojau, kad tos kortos - tai senas šeimos palikimas. Jas sukūrė 
senasis Milano dožas Filipas Marija Viskontis, padedant Fran- 
českui Sforcai, tūkstantis keturi šimtai keturiasdešimt pirmai- 
siais. Vėliau, kai pastarasis perėmė kunigaikštystės valdymą, pa- 
dovanojo tą malką savo vaikams, ir tokiu būdu viena kopija atsi- 
dūrė Liudviko Moro rankose. 

— Ir kas nutiko? 

— Paklausykite, viena korta vaizdavo moterį su pranciškono 
abitu, laikančią rankoje užverstą knygą. Ji iš karto patraukė ma- 
no dėmesį, nes abitas buvo vyriškas. Be to, moteris atrodė nėš- 
čia. Ar jūs tai įsivaizduojate? Besilaukiančią moterį pranciško- 
no abitu? Atrodė tarsi pasityčiojimas. Net pats nežinau, kodėl 
staiga prisiminiau tą kortą diskutuodamas su Leonardu ir nu- 
sprendžiau truputį pagudrauti. „Žinau, ką reiškia ana korta su 
pranciškone“, - tariau. Pamenu, dona Beatričė staiga labai su- 
rimtėjo. „Ką jūs galite žinoti?“ - sušnypštė. „Tai simbolis, kal- 
bantis apie jus, princese“, - pasakiau. Ji sukluso. ,„Pranciškonė 
yra karūnuota mergelė, vadinasi, tokia pat kilminga kaip ir jūs. 
Ir ji laukiasi. Tai pranašauja jums tos palaimingos būsenos artė- 
jimą. Ši korta yra pranašystė to, ką jums rengia likimas“. 

— O knyga? - pasiteiravau. 

— Tai labiausiai jį ir įžeidė. Pasakiau, kad pranciškonė laiko 
knygą užverstą todėl, kad nori nuslėpti, jog tai uždraustas vei- 
kalas. „Ir koks gi tai veikalas jūsų nuomone?“ - nutraukė ma- 
ne maestro Leonardas. „Galbūt Apokalipsis Nova, kurią labai 
gerai žinote“, - atsakiau su pašaipėle. Leonardas staiga įsitem- 
Žinoma, kad ta knyga labai svarbi. Tiek pat kiek Biblija, o gal 
dar svarbesnė, tačiau jūsų, kaip teologo, pasipūtimas niekada 

neleis jos pažinti“. Ir pridūrė: „Kai kunigaikštienės kūdikis 
gims, aš jau būsiu įkūnijęs į jūsų Cenacolo visas paslaptis. Ir 
patikėkite, nors turėsite paveikslą prieš pat nosį, nepajėgsite 
jo perprasti. Štai tokia mano mįslės didybė. Ir jūsų kvailumo 
įrodymas“. 


19 


— Kada galėsiu pamatyti „Paskutinę vakarienę“? - pasiteiravau 
prioro. 

Benedetas nusišypsojo. 

- Jei norite, nors ir dabar, - pasakė. - Štai ji, prieš jus. Terei- 
kia tik atmerkti akis. 

Iš pradžių nesupratau, kur turiu Žiūrėti. Vienintelis paveiks- 
las, kurį galėjau įžvelgti tame atsiduodančiame dulkėmis ir drėg- 
me refektorijuje, buvo Marija Magdalena, sukniubusi po Kris- 
taus kryžiumi. Ji puikavosi ant pietinės salės sienos, graudžiai rau- 
dodama priešais ekstazės apimtą šventąjį Dominyką. Magdalena 
klūpojo ant stačiakampio akmens, ant kurio buvo galima įskaityti 
man negirdėtą vardą /o Donatvs Montorfanv P 

— Tai maestro Montorfano darbas, - pagelbėjo Bandelas. — 
Dievobaimingas ir šlovintinas kūrinys, nutapytas beveik prieš 
dvejus metus. Tačiau jūs ne tai norėjote pamatyti. 

Prioras mostelėjo į priešingą sieną. Istorija su korta ir paslap- 
tinga knyga mane taip išblaškė, kad beveik negalėjau įžvelgti, 
kas buvo man prieš akis. Geras kalnas lentų dengė didžiąją val- 
gomojo šiaurinės sienos dalį. Tačiau šykšti šviesa, užliejusi ker- 
tę, leido neaiškiai pamatyti kai ką, kas mane tarsi paralyžiavo. 
Tikrai, už dėžių ir popierių krūvos, didžiulių medinių pastolių, 
einančių per visą sieną nuo vieno galo iki kito, tarpuose atsivė- 
rė... dar viena salė! Ne iškart suvokiau, kad tai buvo tik iliuzija. 
Tačiau kokia iliuzija. Susėdę išilgai stačiakampio stalo, lygiai to- 
kio, koks patraukė mano dėmesį tik įėjus, trylika figūrų gyvai ir 
žvaliai gestikuliavo - atrodė tarsi jie vaidintų teatro sceną, skirtą 
tik mums. Jie nebuvo komiški, teatleidžia man Dievas: tai buvo 
nepaprastai realistiški ir sukrečiami mūsų Viešpaties Jėzaus Kris- 

taus ir jo mokinių portretai, kokius tik kada nors buvau regėjęs. 
Tiesa, kai kuriems veidams dar trūko paskutinių potėpių, beje, 
ir paties Nazariečio, tačiau paveikslas buvo beveik baigtas ir... 
alsavo. 

— Na? Jau matote jį? Jau įžvelgiate, kas yra už jūsų? 

Prieš linktelėdamas nurijau seilę. 

Patenkintas tėvas Benedetas švelniai stumtelėjo mane, ragin- 
damas prieiti arčiau prie magiškos sienos. 

— Prisiartinkite, juk neįkąs. Štai tas Opus Diaboli, dėl kurio 
reikėjo jus iš anksto įspėti. Gundantis, tarsi rojaus žaltys ir toks 
pat nuodingas... 

Neįmanoma išreikšti žodžiais, ką tuo momentu pajutau. Jau- 
čiausi tarsi stebėčiau uždraustą sceną, sustabdytą laiką, prieš 
penkiolika amžių įvykusį veiksmą, kurį Leonardas sugebėjo įam- 
žinti su nesuvokiamu realizmu. Tada dar nesupratau, kodėl vie- 
naakis vadina „Velnio darbu“ tai, kas man atrodė greičiau ange- 
lų palikimas. Kaip apsvaigęs ir visiškai apstulbęs Žengiau prie jo, 
nežiūrėdamas, kur statau kojas. Kuo arčiau ėjau, tuo labiau at- 
gijo siena. Šventasis Kristau! Staiga supratau, kodėl tas stalas 
stovėjo padengtas šalia pastolių: staltiesė, indai ir įrankiai, dide- 
li ąsočiai ir stiklinės, net fajanso dubenys dviem metrais aukš- 
čiau, ant sienos, buvo sustatyti lygiai taip pat ir realumu nė kiek 
nenusileido tikriesiems. O apaštalai? Kieno veidus kopijavo? Iš 
ko nusižiūrėjo drabužius? 

— Tėve Augustinai, jei norite, galime užlipti ant pastolių, tada 
iš arčiau apžiūrėsime paveikslą. Nemanau, kad maestro Leo- 
nardas šiandien ateis patikrinti savo darbo... 

„Žinoma, noriu“, — pagalvojau. 

— Tuojau suvoksite: kuo arčiau prieini, nieko nauja neatrandi, — 
pagiežingai nusišypsojo prioras. — Čia viskas atvirkščiai nei su bet 
kuriuo kitu paveikslu: jei pernelyg prisiartini, prarandi visumos 
jausmą, pradeda svaigti galva, nesugebi pastebėti nė vieno potė- 
pio, padedančio suvokti kūrinį. 

— Dar vienas jo erezijos įrodymas! - suriaumojo vienaakis. — 
Tas žmogus - burtininkas! 

Nežinojau, ką ir sakyti. Kurį laiką - ko gera, keletą minučių — 
negalėjau atplėšti akių nuo nuostabiausių figūrų, kokias tik buvau 
matęs per savo gyvenimą. Tiesą sakant, nesimatė jokių taisymo Žy- 
mių, nei įbrėžimų mentele ar juodulių ant brūkšnių angliniu pieštu- 
ku. Negi tai svarbu? Dar nebaigtas, su dviem ką tik apmestais apaš- 
talų portretais, su mūsų Viešpaties veidu, kuriam dar trūko išraiš- 
kos, su trijų figūrų nenuspalvintais išoriniais kraštais, - tačiau jau 
buvo įmanoma dalyvauti toje šventojoje puotoje. Bandelas, paste- 
bėjęs, kad laikas bėga, paskubėjo grąžinti mane į realybę: 

— Nagi, pasakykite man, broli Augustinai, nustebinęs brolį 
Aleksandrą ypatingu įžvalgumu: negi nepastebėjote šiame kūri- 
nyje nieko keista? 

— Ne... Nežinau, ką turite omeny, priore. 

— Najau, tėve. Nenuvilkite mūsų. Juk sutikote padėti išspręs- 
ti mįslę. Jei sugebėsime sutapatinti šio kūrinio anomalijas su ko- 
kia nors uždrausta knyga, galėsime sulaikyti Leonardą, apkalti- 
nę jį vėl remiantis šventvagiškais šaltiniais. Tai būtų jo galas. 

Prioras prieš tęsdamas minutėlę delsė: 

— Pateiksiu jums keletą užuominų. Ar dar nepastebėjote, kad 
nė vienas iš apaštalų, net pats Jėzus Kristus neturi šventumo 
aureolės? Juk nepasakysite, kad tai įprasta bažnytiniame mene! 

Dieve švenčiausiasis. Juk Vičencas Bandelas buvo teisus. Mano 
žioplumas neturėjo ribų. Buvau taip priblokštas personažų re- 
alumo, kad nepastebėjau pagrindinio trūkumo. 

— O ką pasakysite apie eucharistiją? — akiplėšiškai įsiterpė 
kiklopas. - Jei čia tikrai „Paskutinė vakarienė“, kodėl Jėzus Kris- 
tus neturi priešais save duonos ir vyno pašventinimui? O kur 
Šventasis Gralis su jo išganytojišku krauju? Ir kodėl jo taurė 
tuščia? Eretikas! Jis tikras eretikas! 

— Ką norite pasakyti, broliai? Kad maestro nesirėmė Evange- 
lijos tekstais, tapydamas šią sceną? 

Rodės, vėl girdžiu brolio Aleksandro pasakojimus apie Mer- 
gelės portretą, Leonardo nutapytą šventojo Pranciškaus Didžiojo 
vienuoliams. Tada toskanietis irgi praleido pro ausis ir Biblijos 
žinias, ir savo užsakovų nurodymus. Ko gera, kitas mano klausi- 
mas jiems turėjo pasirodyti vaikiškas: 

— Arjo paties kada nors klausėte, kodėl jis tai padarė? 

— Na žinoma! - atsakė prioras. - O jis tik juokiasi tiesiai į akis 
ir vadina mus naiviais. Sako, kad ne jo darbas padėti mums su- 
prasti jo „Vakarienę“. Ar galite tuo patikėti? Tas klastūnas lei- 
džia čia ištisas dienas, kartais porą kartų brūkšteli teptuku per 
kurį nors apaštalą, o paskui valandų valandas sėdi ir stebi, ką 
nuveikęs, ir beveik nesiteikia kalbėtis su vienuoliais, kad paaiš- 
kintų savo darbo keistenybes... 

— Bet juk pasiteisina kuria nors Evangelijos ištrauka, ar ne? — 
paklausiau, jau nujausdamas, koks bus atsakymas. 

— Evangelijos ištrauka? - vienaakiui klausimas pasirodė šel- 
miškas. - Juk žinote jas taip pat gerai kaip ir aš, tad pasakykite, 
kurioje iš jų rašoma, kad Petras užstalėje laiko rankoje durklą, 
ar kad Judas ir Kristus siekia ragauti to paties patiekalo... Nera- 
site nė menkiausios aliuzijos į tokias scenas. Ne, gerbiamasis. 

— Tai pareikalaukite jo paaiškinti! 

— Jis nuolat išsisuka. Sako, kad atsiskaito tik dožui, nes jis 
moka jam už darbą. 

— Norite pasakyti, kad ateina ir išeina iš šių namų, kada tik 
nori? 

- Ir su kuo tik nori. Kartais net lydimas dvaro svitos moterų, 
prieš kurias trokšta pasipuikuoti. 

— Atleiskite už drąsą, broli Benedetai, tačiau net suprasda- 
mas, kaip jus, tokį uolų žmogų, erzina šitoks elgesys, drįstu teig- 
ti, kad nepakanka argumentų apkaltinti ką nors erezija. 

— Kodėl ne? Negi jums dar negana? Negi nepakanka Kristaus 
be dieviškojo atributo, Paskutinės vakarienės - be eucharisti- 

jos, šventojo Petro, slepiančio durklą, pasirengusio užpulti Die- 
vas žino ką? 

Benedetas suraukė įraudusią nuo įniršio nosį, dusdamas iš pa- 
sipiktinimo mano žodžiais. Prioras stengėsi kaip nors viską uŽ- 
glaistyti: 

— Jūs dar nesupratote, ar ne? 

— Ne... - atsakiau. 

— Brolis Benedetas stengiasi paaiškinti, kad, nors jūsų akimis 
ši scena ir atrodo nuostabus Velykų vakarienės perteikimas, la- 
bai gali būti, jog taip nėra. Mačiau daugybę dailininkų, atliekan- 
čių panašius užsakymus, - be abejo, jie buvo mažesni garbėtroš- 
kos, — tačiau nenutuokiu, kokį velnią nori padaryti Leonardas 
mano namuose, - prioras pavartojo savybinį įvardį, tarsi norė- 
damas sustiprinti savo pasipiktinimą įvykiu. Vėliau susimąstęs 
tęsė, gniaužydamas mano abito rankoves. - Mes labiausiai būgš- 
taujame, broli, kad Moro dailininkas nori paprasčiausiai pasi- 
juokti iš mūsų tikėjimo ir mūsų Bažnyčios, tad jei nesugebėsi- 
me rasti rakto ir suvokti jo kūrinio, jis ir liks čia visam laikui 
kaip pasityčiojimas iš mūsų nemokšiškumo. Štai todėl mums 1a- 
bai reikia jūsų pagalbos, tėve Leire. 

Ši tėvo Bandelo frazė nuaidėjo didžiuliame valgomajame. Ne- 
paleisdamas mano abito rankovių, kiklopas truktelėjo mane prie 
pastolių apačios, iš kur buvo galima pamatyti Cenacolo dalyvius. 

— Norite daugiau įrodymų? Duosiu jums dar, kad galėtumėte 
pačirškinti tą apsišaukėlį! 

Nusekiau paskui jį. 

— Matote jį? - suspiegė. - Gerai įsižiūrėkite. 

— Ką turėčiau matyti, tėve Benedetai? 

— Leonardą! Ką gi daugiau? Neatpažįstate jo? Tas šunsnukis 
tarp apaštalų nutapė save. Štai - antras iš dešinės. Jokios abejo- 
nės: tas pats žvilgsnis, galingos, didžiulės rankos ir net jo balta 
ševeliūra. Sako, tai atseit Judas Tadas, bet turi visus jo paties 
bruožus! 

— Tiesą sakant, tėve, čia irgi nieko bloga nematau, - atrėžiau. — 
Juk Džibertis ant Florencijos baptisterijos bronzinių vartų irgi 
pavaizdavo save ir nieko nenutiko. Tai būdinga toskaniečiams. 

— Ak tikrai? O kodėl Leonardas yra vienintelis personažas iš 
viso paveikslo, kuris kartu su apaštalu Matu atsukęs nugarą mū- 
sų Viešpačiui? Tikrai manote, kad tai nieko nesako? Net pats 
Judas Iskarijotas nesielgia šitaip akiplėšiškai! Supraskite paga- 
liau, - pridūrė grasinamai, - visa tai, ką daro tas velnias Da Vin- 
čis, yra slapto plano dalis, taip elgiamasi turint konkretų tikslą. 

— Gerai, jei Leonardas įkūnija Judą Tadą, kas tada tikrasis 
Matas, kuris irgi nusisukęs nuo mūsų Viešpaties? 

— Štai tą mes ir tikimės sužinoti iš jūsų! Kad identifikuosite 
mokinius ir išsiaiškinsite, ką iš tikrųjų reiškia šita prakeikta Va- 
karienė! 

Bandžiau nuraminti tą energingą ir įsiaudrinusį senį. 

— Bet, gerbiamieji tėvai, - kreipiausi į priorą ir jo ekscentriš- 
kąjį nuodėmklausį, - prieš prisidėdamas prie šios mįslės įmini- 
mo, privalau išgirsti jūsų paaiškinimą, kuo konkrečiai kaltinate 
maestro Leonardą. Jei norite, kad prieš jį būtų iškelta byla, jei 
tikitės nutraukti jo darbus akivaizdžiais argumentais, privalote 
suprasti, kad mes dirbame su nepaneigiamais įrodymais, 0 ne su 
įtarinėjimais. Juk neturėčiau jums priminti, kad Leonardas yra 
Milano valdovo globotinis. 

— Nesirūpinkite, pateiksime jums tų argumentų. Tačiau prieš 
tai atsakykite į dar vieną klausimą... 

Nudžiugau vėl išgirdęs ramų prioro toną. Jis žengė porą 
žingsnių atgal, norėdamas geriau apžvelgti visą „Paskutinę va- 
karienę“. 

- Žinote, koks būtent jausmas kyla vos tik pažvelgus į ją? 

Jo gražbylystė sukėlė man nerimą. 

— Pasakykite, tėve. 

— Gerai. Iš pirmo žvilgsnio atrodo, kad paveiksle vaizduoja- 
ma ta Evangelijos pagal Joną scena, kai Jėzus pareiškia savo 

mokiniams, jog vienas iš jų išduos jį. Moras su Leonardu labai 
apdairiai pasirinko ištrauką. 

— Amen dico vobis guam unum vestrum me traditus est*, — 
pacitavau iš atminties. 

— „Vienas jūsų mane išduos“. Teisingai. 

— O ką čia matote keista? 

— Du dalykus, - paaiškino. - Pirma: skirtingai nei kitose kla- 
sikinėse Paskutinėse vakarienėse, šiai sienai nebuvo pasirinktas 
eucharistijos momentas, 0 antra... - sudvejojo, - šiame paveiks- 
le išdavikas neatrodo Judas... 

— Ak ne? 

— Pažiūrėkite į sieną, gerbiamasis, - paragino Benedetas. — 
Nors turiu tik vieną akį, bet aiškiai regiu, kas nori išduoti Kris- 
tų, net jį nužudyti - tai šventasis Petras. 

— Petras? Sakote - šventasis Petras? 

— Taip, Simonas Petras. Štai šitas, — spyrėsi vienaakis, rodyda- 
mas vieną iš tuzino veidų. - Matote, kaip slepia už nugaros dur- 
klą ir rengiasi pulti Kristų? Ar nepastebite, kad grasina ir Jonui, 
uždėjęs ranką jam ant kaklo? 

Senis švokštė savo kaltinimus su užsidegimu, tarsi būtų ilgas 
valandas studijavęs figūrų išsidėstymo paslaptį ir sugebėjęs at- 
skleisti dalykus, nesuvokiamus kitiems mirtingiesiems. Prioras 
savo ruožtu linksėjo truputį nuogąstaudamas: 

— O ką pasakysite apie šį apaštalą, apie Joną? - Jo pabrėžtinai 
ištartas įvardis sužadino mano budrumą. - Matėte, kaip jį nuta- 
pė? Bebarzdis jaunuolis, švelniomis, išpuoselėtomis rankomis ir 
Madonos veidu. Juk atrodo, kad tai moteris! 

Nepatikliai papurčiau galvą. Jono veidas dar buvo nebaigtas. 
Ryškėjo tik švelnūs, apvalaini, beveik paaugliški bruožai. 

— Moteris? Neabejojate? Evangelijos nemini nė vienos mo- 
ters prie vakarienės stalo... 


* Evangelija pagal Joną. 13. Vert. 

— Matau, kad jau pradedate suprasti, - atsakė Bandelas dar 
romiau. - Todėl reikia kuo skubiau išspręsti šią mįslę. Leonardo 
kūrinyje pernelyg daug dviprasmybių. Begalė paslėptų užuomi- 
nų. Dievas žino, kaip man patinka mįslės, sugebėjimas paslėpti 
informaciją realiuose dalykuose ar tapyboje, tačiau šioji man nie- 
kaip nepasiduoda. 

Pastebėjau, kad prioras tarsi kažką nutylėjo. 

— Žinoma, — pridūrė, nelaukdamas atsakymo, - dar ankstoka 
vertinti visus šio reikalo niuansus. Grįžkite čia, kada tik panorėsi- 
te. Pasinaudokite proga, kad nėra dailininko. Ramiai atsisėskite, 
stebėkite sieną ir pasistenkite šifruoti paveikslą dalimis, taip, kaip 
darėme mes. Po keleto dienų pajusite lygiai tokį pat apmaudą, 
koks užvaldė mus. Tapsite tarsi apsėstas šio paveikslo. 

"Tai sakydamas, prioras savo raktų ryšulyje ėmė ieškoti reikia- 
mo rakto. Didžiulio ir sunkaus, nukalto iš geležies, su trimis 
lotyniško kryžiaus formos iškilimais. 

— Pasilikite jį. Iš viso yra tik trys šio rakto kopijos. Vieną turi 
Leonardas ir dažnai paskolina savo pameistriams. Antrą saugau 
aš, o trečias - dabar jūsų rankose. Jei reikės kokio paaiškinimo — 
neabejodamas kreipkitės į Benedetą ar mane. 

— Be abejonės, - pridūrė vienaakis, - mes tikrai būsime jums 
naudingesni nei bibliotekininkas. 

— Ar galiu paklausti, ko tikitės iš šio inkvizitoriaus, kuris da- 
bar yra pasirengęs jums patarnauti? 

— Kad rasite vienintelę ir įtikimą Vakarienės interpretaciją. 
Kad sužinosite, ar egzistuoja knyga, pasitarnavusi įkvėpimo šal- 
tiniu. Kad išsiaiškinsite, ar tai eretiškas tekstas, kaip Apocalip- 
sis Nova, ir jei tai pasitvirtins —- suimsite dailininką. 

— O mainais, - prioras nusišypsojo, - mes pagelbėsime įminti 
jūsų mįslę. Bet, tiesą sakant, jos dar nė neatskleidėte. 

— Ieškau Žmogaus, parašiusio šias eiles. 

Ir tai sakydamas ištiesiau jiems Oculos ejus dinumera kopiją. 

Bernardinas beveik nedrįso pakelti akių virš molberto. Nors jau 
seniai buvo nebe paauglys - gerokai peržengęs trisdešimtmečio 
slenkstį, tačiau tokios rūšies užsakymai jį visuomet išmušdavo 
iš vėžių. Dailininkas dar nebuvo pažinęs moters - ko gera, vie- 
nintelis iš savo profesijos atstovų — ir buvo davęs įžadus prieš 
Dievą niekada to nedaryti. Pažadėjo tai ir savo tėvui, vos sulau- 
kęs keturiolikos, o dar anksčiau - savo mokytojui, įstojęs moki- 
niu į prestižiškiausią Milano bottega *. Tačiau dabar gailėjosi dėl 
savo poelgio. Krivelių duktė jau dvi savaites bandė jo silpną pri- 
gimtį. Nuoga išsitiesusi ant sofos krašto, auksinėmis garbano- 
mis, kaskadomis vilnijančiomis ant krūtinės, žydras akis įsmei- 
gusi į lubas, ta šešiolikmetė grafų dukrelė buvo tikras geismo 
įsikūnijimas. Kai jai nusibosdavo angeliška mina ir įsmeigdavo 
akis į jį, Bernardinui atrodė, kad pamažu miršta. 

— Maestro Luini, - donos Lukrecijos balsas suskambo dus- 
liai, tarsi irgi jį gundytų, - kaip manote, kada mergaitės portre- 
tas bus baigtas? 

— Greitai, ponia grafiene. Labai greitai. 

— Nepamirškite, kad mūsų kontraktas baigiasi ateinančią sa- 
vaitę, - nenurimo. 

— Aš tai labai gerai žinau, ponia. Mano gyvenime nėra labiau 
įsimintinos datos. 

Afroditės motina dažnai stebėdavo pozavimo seansus. Darė 
tai ne dėl to, kad būtų nepasitikėjusi Bernardinu, nesuteptos 
reputacijos žmogumi, dirbančiu beveik tik vienuolynuose, ta- 
čiau buvo tiek daug girdėjusi apie dvasininkų gobšumą, net pa- 


* Bottega (it.) - dirbtuvė (dailininko), mokykla. Vert. 

ties Popiežiaus, kad laikė normaliu dalyku patikrinti, kaip vyks- 
ta darbas. Be to, Bernardinas buvo labai patrauklus vyras, gal 
šiek tiek moteriškas, tačiau vienintelis aukštos kilmės vyras, ku- 
riam jos sutuoktinis leisdavo lankytis namie nebijodamas dėl sa- 
vo garbės. Grafas turėjo pakankamai priežasčių būti atsargus — 
gandai apie jo gražuolės žmonos ir dožo jausmingą ryšį jau se- 
nokai buvo visiems ant liežuvių. Lukrecija garsėjo kaip geidžia- 
ma moteris. Ji pasižymėjo liberaliomis idėjomis ir ją nepapras- 
tai jaudindavo visa, kas nauja. O jos duktė Elena jau dabar atro- 
dė būsianti verta savo motinos įpėdinė. 

— Juk ji nuostabi, tiesa? — išdidžiai pastebėjo grafienė. - Jos 
krūtys tarsi du obuoliukai - tokios tvirtos, tokios stangrios... Jūs 
negalite įsivaizduoti, maestro, kiek vyrų pametę dėl jų galvas. 

„Pametę galvas?“ Dailininkas sunkiai besuvaldė teptuką. Dro- 
bėje jau ryškėjo beveik visos Elenos kūno detalės, nors jis pa- 
vaizdavo ją šiek tiek tamsesniais ir ilgesniais plaukais, viena sruo- 
ga glamonėjo pilvą, uždengdama tą stebuklingą malonumų kam- 
pelį, kurio menininkas visam laikui buvo išsižadėjęs. 

— Vieno nesuprantu, maestro, - kodėl pasirinkote Magdale- 
nos temą mano dukters portretui ir būtent dabar. Tarsi norėtu- 
mėte atkreipti Šventosios inkvizicijos dėmesį. Be to, visos Mag- 
dalenos paprastai vaizduojamos kaip sielvartaujančios, kenčian- 
čios moterys. Ir jau nežinau, ką ir sakyti apie tą siaubingą kau- 
kolę jos rankose... 

Bernardinas padėjo teptuką ant paletės ir atsigręžė į doną Luk- 
reciją. Pavakarės šviesa krito ant jos tachtos, išryškindama bruo- 
žus, stebėtinai panašius į Elenos: tokia pat šviesių, banguotų plau- 
kų kupeta, iškilūs, ryškūs skruostikauliai, tokios pat drėgnos ir 
putlios lūpos. Ir dar vienos sunkios krūtys veržėsi iš po olandiš- 
ko audinio korseto. Matant ją, šitaip atsirėmusią, galėjai supras- 
ti nežabotą Moro apetitą šitokiai grožybei. Ir savaime supranta- 
ma, kad jos plepalai apie Inkviziciją prasprūdo jam pro ausis. 

— Grafiene, - tarė, - drįstu priminti, kad jūs davėte metrui 
Leonardui laisvę rinktis temą ir atsiųsti savo paskirtą mokinį. 

— Taip. Iš tiesų labai gaila, kad pats maestro labai užsiėmęs su 
ta nelemta Cenacolo. 

— Ką galiu jums pasakyti? Metras manęs paprašė nutapyti Mag- 
daleną, aš tai ir darau. Be to, jūsų šeima turėtų jaustis pamalo- 
ninta jo pasirinkta tema. 

— Pamaloninta? Argi Marija Magdalena nebuvo kekšė? — su- 
šuko. - Kodėl negalėjo liepti nutapyti paprasto portreto, kaip jis 
nutapė manąjį? Kodėl stengiasi pažymėti mano šeimą gėdos žen- 
klu, kurio ir taip jau amžius negalime atsikratyti? 

Bernardinas Luinis nutilo. Krivelių šeima buvo kilusi iš Vene- 
cijos ir, pasikliaudama Leonardo mokyklos virtuoziškumu, ti- 
kėjosi rasti savo dukteriai gerą partiją, portreto, liaupsinančio 
jos dorybes, dėka. Ir su tokia Magdalena jiems tai neturėjo būti 
sudėtinga. Tiesą sakant, ne dėl savo pažiūrų, o dėl prastos eko- 
nominės padėties ta šeima leido Leonardui rinktis paveikslo te- 
mą. Ir pastarasis puikiai pasinaudojo ta galimybe. Bernardinas 
su slepiama pašaipa prisiminė toskaniečio gudrybę. Dona Luk- 
recija jau daug metų pozavo jo bottega korsikiečių Madžentoje 
ir buvo įkvėpusi gyvybę kai kurioms iš žymiausių jo drobių. Tad 
jei dabar maestro sutiko tapyti jos dukterį kaip Jėzaus favoritę, 
greičiausiai buvo sumanęs greitai ir jai atskleisti savo paslaptis. 

Ne veltui Lukrecija buvo vadinama paskutiniąja moterų, lai- 
komų tikrosios Marijos iš Magdalos įpėdinėmis, atstove. Tyrų ir 
švelnių bruožų moterys ilgus amžius įkvėpdavo poetus ir daili- 
ninkus, tačiau pačios nelabai suvokdavo, kokį paveldą buvo ga- 
vusios. 

Luinis porą kartų brūkštelėjo teptuku, stengdamasis išvengti 
užkrečiamos Elenos šypsenos. Tada susimąstęs tęsė pokalbį: 

— Manau, paskubėjote su išvada, ponia. Marija Magdalena... 
Šventoji Marija Magdalena, - skubiai pasitaisė, - buvo kaip reta 
drąsi moteris. Ją vadino casta meretrix* ir, skirtingai nei kiti moki- 


* Casta meretrix (/ot.) - tyra, nekalta paleistuvė. Vert. 

niai, išskyrus Joną, nepabėgo iš Jeruzalės, kai mūsų Viešpats bu- 
vo nukryžiuotas - ji lydėjo Jėzų iki pat Golgotos papėdės. Štai 
jums atsakymas, kodėl jūsų duktė laiko rankose tą kaukolę, po- 
nia. Be to, Marija Magdalena buvo pirmoji, kuriai po prisikėlimo 
pasirodė Kristus, šitaip išreikšdamas nepaprastą švelnumą jai. 

— O kaip manote, kodėl jis taip pasielgė? 

Luinis patenkintas nusišypsojo: 

- Žinoma, apdovanodamas ją už nepaprastą drąsą. Daugelis 
mano, kad prisikėlęs Kristus patikėjo Magdalenai didžią paslap- 
tį. Marija jam įrodė esanti verta tokio pasitikėjimo, o mes kas- 
kart ją tapydami stengiamės bent priartėti prie tos paslapties 
atskleidimo. 

— Dabar, kai užsiminėte, pamenu girdėjusi metrą Leonardą 
kalbantį apie tą paslaptį, nors paprastai jis vengia pateikti dau- 
giau paaiškinimų. Kas tiesa, tai tiesa - jūsų mokytojas yra pilnas 
paslapčių žmogus. 

— Protas daugeliui atrodo paslaptingas. Galbūt vieną dieną 
nuspręs tai jums atskleisti. O gal tam pasirinks jūsų dukterį... 

— Iš to žmogaus gali laukti bet ko. Pažįstu jį nuo pat jo atvyki- 
mo į Milaną tūkstantis keturi šimtai aštuoniasdešimt antraisiais, 
ir nuo to laiko jo intrigos nesiliauja manęs stebinti. Jis toks ne- 
nuspėjamas... 

Lukrecija valandėlę nutilo, tarsi perkratydama atmintyje se- 
nus prisiminimus. Vėliau susidomėjusi paklausė: 

— Ojjūs? Ar nežinote Magdalenos paslapties? 

Luinio žvilgsnis vėl grįžo prie drobės. 

— Pagalvokite apie tai, ponia: tikrasis Kristaus mokymas galė- 
jo pasiekti žmoniją tik po to, kai Viešpats iškentėjo skirtąją Kančią 
ir padedant Amžinajam Tėvui prisikėlė iš mirusiųjų. Tik tuomet 
jis absoliučiai įsitikino Dangaus Karalystės buvimu. O kai vėl 
grįžo pas mirtinguosius, ką pirmą sutiko? Mariją Magdaleną, 
kuriai vienintelei pakako drąsos jo laukti, nors šitaip ji pažeidė 
sinodo ir romėnų įsakymus. 

— Mes, moterys, visada pasižymėjome didesne drąsa nei vy- 
rai, maestro Luini. 

— Arba didesniu neapdairumu.... 

Elena tebetylėjo, linksmai seskdama pokalbį. Jeigu ne už jos 
spragsintis pilnas malkų židinys, jau seniai būtų pasigavusi slogą. 

— Aš kaip ir jūs, grafiene, Žaviuosi moterų stiprybe, —- tarė 
Bernardinas, vėl imdamas teptuką. - Todėl privalote žinoti, kad 
Marija Magdalena po tos paslapties atskleidimo įgijo dar aki- 
vaizdesnių dorybių. 

— Ak taip? 

— Jei kada nors jums atvers tą paslaptį, pamatysite, kaip tiks- 
liai tos dorybės atsispindi jūsų Elenos portrete. Tada būsite 1a- 
biau patenkinta šia drobe. 

— Metras Leonardas man niekada neužsiminė apie tas dory- 
bes. 

— Metras Leonardas yra labai santūrus, ponia. Gerosios Mag- 
dalenos savybės yra subtilus dalykas. Tai mūsų Viešpaties lai- 
kais net nugąsdino jo mokinius. Net evangelistai nenorėjo per- 
nelyg apie tai pasakoti! 

Grafienės žvilgsnis staiga sužiburiavo klasta: 

— Žinoma! Todėl, kad ji buvo kekšė! 

— Marija neparašė nė eilutės. Nė viena tų laikų moteris to 
nepadarė, - tęsė maestro Luinis, nekreipdamas dėmesio į jos 
provokacijas. - Todėl kas nori sužinoti apie ją, privalo sekti 
Jono keliais. Kaip jau minėjau, mylimasis mokinys vienintelis 
pasielgė kilniai, kai Kristus buvo nukryžiuotas. Kas žavisi Mag- 
dalena, žavisi ir Jonu, o jo Evangeliją laiko gražiausia iš visų 
keturių. 

— Atleiskite už įkyrumą, tačiau kiek Magdalena buvo svarbi 
Kristui, maestro Luini? 

— Tiek, kad jis pabučiavo ją į lūpas visų mokinių akivaizdoje. 

Dona Lukrecija krūptelėjo. Nuo staigaus judesio jos korsetas 
sutraškėjo. 

— Ką pasakėte? 

— Pasiklauskite Leonardo. Jis skaitė knygas, kuriose pasako- 
jamos šios paslaptys. Tik jis žino, koks iš tikrųjų buvo Jono, 
Petro ar Mato veidas... ir net Magdalenos. Ar dar nematėte jo 
nuostabaus darbo Šventosios Marijos vienuolyne? 

— Taip, žinoma, aš jį mačiau, - atsakė nenoriai, vėl prisiminu- 
si, kad būtent dėl Cenacolo dabar ne Leonardas jos namuose. — 
Buvau ten prieš keletą mėnesių. Dožas norėjo man parodyti, 
kiek jau nuveikė jo mylimas dailininkas, ir buvau apstulbinta 
nuostabaus paveikslo. Pamenu, kai kurių apaštalų veidai dar ne- 
buvo baigti, o vienuolyne niekas nesugebėjo mums pasakyti, ka- 
da pagaliau paveikslas bus baigtas. 

— Niekas to nežino, tai tiesa, - sutiko Luinis. - Metras Leo- 
nardas niekaip negali rasti modelių kai kuriems apaštalams. Nors 
svitoje pakanka bjaurių veidų, tačiau nėra taip paprasta perteik- 
ti Judo nedorumą, o tik įsivaizduokite, kaip sudėtinga rasti tokį 
tyrą ir charizmatišką veidą kaip Jono. Negalėtumėte patikėti, 
kiek maestro turėjo išstudijuoti veidų, norėdamas rasti tinkamą 
mylimajam mokiniui! Leonardas kaskart labai kankinasi susi- 
dūręs su panašiomis kliūtimis ir paprastai labai ilgai užtrunka 
ieškodamas sprendimo. 

— Tai nuveskite pas jį mano dukterį! - nusikvatojo grafienė. — 
Ir tegu pasodina už stalo Magdaleną vietoj Jono! 

Grafienė Kriveli linksmai pakilo nuo tachtos, ir aplink paskli- 
do kvepalų debesis, lydintis ją po rūmus. Didinga atsistojo už 
dailininko nugaros ir jam ant peties uždėjo išpuoselėtą ranką. 

- Šiandien pakaks pokalbių, maestro. Pasistenkite greičiau 
baigti portretą ir gausite likusį atlyginimą. Dar turite mažiausiai 
dvi valandas iki saulės laidos. Išnaudokite jas. 

— Taip, ponia. 

Donos Lukrecijos žingsniai aidėjo menių grindimis, kol visai 
nutilo. Elena net nemirksėjo. Tebegulėjo kur gulėjusi - nuosta- 

bi, švaria, rausva oda, ką tik rūmų tarnaičių nuskustu kūnu. Kai 
jau buvo tikra, kad motina dingo savo apartamentuose, pakilo 
nuo sofos. 

— Taip, taip, maestro! - suplojo rankomis, išmesdama „Gol- 
gotą“, kuri nusirito iki pat židinio. - Taip! Pristatykite man Le- 
onardą! Pristatykite man jį! 

Luinis mirkčiodamas stebėjo ją iš už drobės. 

— Tikrai norite su juo susipažinti? - sušnibždėjo po poros po- 
tėpių, kai jau galėjo apsimesti, kad jam vis tiek. 

- Žinoma, noriu! Juk pats pasakėte, kad galbūt patikės man 
savo paslaptį... 

— Na, tuomet įspėju: gali būti, kad jums visai nepatiks tai, ką 
pažinsite, Elena. Tai labai rūstaus būdo žmogus. Atrodo išsi- 
blaškęs, tačiau iš tikrųjų stebi viską su juvelyro tikslumu. Jis 
žino, kiek žiedlapių turi gėlė, vos tik metęs į ją žvilgsnį, o kartais 
su tokiu užsispyrimu įsigilina į kokią nors smulkmeną, kad varo 
į neviltį visus, esančius šalia jo. 

Grafaite nė kiek nenusiminė: 

— Tai man labai patinka, maestro. Pagaliau bent vienas vy- 
riškis, pastebintis smulkmenas! 

— Taip, taip, Elena. Tačiau pasakysiu atvirai - jam moterys 
nelabai patinka... 

— O! -jos balselyje pasigirdo neviltis. - Tai jau, atrodo, tampa 
norma tarp dailininkų, ar ne, maestro? 

Tapytojas dar labiau susigūžė už paveikslo, kai jo modelis pa- 
šoko ant kojų, atskleisdama visą savo žavesį. Karštis užliejo jam 
veidą, nudažydamas skruostus ir išdžiovindamas gerklę. 

— Ko... kodėl taip sakote, Elena? 

Ji užsiropštė ant sofos atkaltės, norėdama pažvelgti į jį per 
molberto viršų. Jos kūnas suvirpėjo iš pasitenkinimo. 

— Todėl, kad jau beveik dešimt dienų tapote mane nuogą, esa- 
me užsirakinę vienu du šioje salėje, o jūs net nepamėginote pri- 

siartinti. Damos iš mano svitos sako, kad tai nenormalu, ir net 
klausinėja, ar tik nesate castrattus* , ak, tos klastūnės. 

Luinis nežinojo, ką atsakyti. Pakėlė akis, ieškodamas savo pa- 
šnekovės žvilgsnio, ir pamatė ją už dviejų pėdų - kvepiančią 
nardų esencija, pulsuojančia oda. Negalėjo paaiškinti, kas nuti- 
ko paskui: kambarys pradėjo pašėlusiu greičiu suktis, o kažko- 
kia keista, galinga, iš vidaus kylanti jėga užvaldė jį visą. Nubloš- 
kė į šalį teptuką su palete ir prisitraukė grafaitę prie savęs. Pri- 
silietimas prie šio jauno kūno jo vyriškumą staiga pavertė geluo- 

— Ar jūs... nekalta? - sumikčiojo. 

Ji nusijuokė. 

— Ne. Jau nebe. 

Ir prisispaudusi prie jo pabučiavo su tokiu įkarščiu, kokio jis 
nebuvo patyręs. 


* Castrattus (lor.) - kastratas. Vert. 

Kaip tėvas Bandelas pranašavo, „Paskutinė vakarienė“ greitai 
tapo man tarsi kokiu apsėdimu. Vien tą šeštadienio pavakarę, 
pasiėmęs raktą, sugebėjau aplankyti ją keturis kartus prieš nusi- 
leidžiant saulei. Žinoma, prieš tai įsitikindavau, kad ten nėra nė 
gyvos dvasios. Manau, būtent tą dieną man ir prilipo tėvo Troto- 
los pravardė, reiškianti nenuoramą. Vienuoliai tam turėjo pa- 
kankamai priežasčių. Kaskart, kai kuris nors iš brolių mane su- 
sitikdavo, pasirodydavau jiems tarsi kvaištelėjęs, nes sukdavau 
ratus šalia valgomojo su tuo pačiu įkyriu klausimu lūpose: „Ar 
kas nors matė maestro Leonardą?“ 

Manau, pasirodžiau vienuolyne netinkamiausiu metu susi- 
tikti su juo. Pasirengimas laidotuvėms pakeitė miesto įpročius, 
o Šventosios Marijos Maloningosios vienuolyno - ypač. Kol 
mudu su broliu Aleksandru sukome galvas dėl Nelaimės Pra- 
našo mįslės, visi likusieji broliai tik rengėsi kitai dienai. Praėjo 
jau trylika parų po princesės mirties, o jos balzamuotas kūnas 
dar vis ilsėjosi pilies šeimos koplyčioje akacijos karste. Kvies- 
tųjų į iškilmingas laidotuves kunigaikštysčių delegacijų atsto- 
vai zujo po Moro tvirtovę ir vienuolyną laukdami naujienų apie 
ceremoniją. 

Tiesą sakant, ta sumaištis manęs nė kiek nepalietė iki sausio 
penkioliktosios, sekmadienio ryto, šventojo Mauricijaus dienos. 
Padėkojau dangui, kad varpų dūžiai anksti mane pažadino. Mie- 
gojau prastai ir labai neramiai: sapnavau visus dvylika Cenacolo 
vyrų, gestikuliuojančius ir besikalbančius, susibūrusius aplink 
Mesiją. Beveik galėjau atspėti tamsias kiekvieno jų užmačias, 
tačiau jaučiau, kad laikas nėra mano sąjungininkas, bandant įmin- 
ti jų paslaptis. Tą sekmadienį dona Beatričė turėjo būti palaido- 

ta naujutėlaičiame Sforcų panteone, po pagrindiniu Šventosios 
Marijos Maloningosios altoriumi, ir tikriausiai Nelaimės Prana- 
šas, tiek kartų mus perspėjęs dėl jos elgesio, pagaliau nuspręs 
pasirodyti. 

Iš karto po apyaušrio maldų patraukiau refektorijaus link. Bu- 
vau tikras, kad tai vienintelis tinkamas metas rasti jį tuščią. Vėl 
norėjau panardinti žvilgsnį į ryškias maestro Leonardo spalvas 
ir įsivaizduoti, kad toskanietis ne tapė paveikslą ant sienos, o 
pamažu, su chirurgo tikslumu atidengė magišką sceną, nutapytą 
pačių angelų ir paslėptą po tinko sluoksniu. 

Taip svaičiodamas pasukau į vakarus nuo Mirusiųjų galerijos 
ir nudrožęs tiesiai prie vartų, saugančių valgomąjį, radau juos 
atvertus. Du anksčiau man nematyti vyrai, stovėdami tarpuvar- 
tėje, gyvai šnekučiavos!: 

— Arjau girdėjote apie bibliotekininką? — išgirdau sakant sto- 
vėjusįjį arčiau manęs. Mūvėjo raudonas trumpas kelnes, užsags- 
tytą, išmargintą geltonais ir baltais dryžiais liemenę, o veidas, 
apgaubtas auksinių garbanų, buvo panašus į kerubino. Išgirdęs 
juos kalbant apie brolį Aleksandrą užsitraukiau gobtuvą ir apsi- 
metęs išsiblaškiusiu nusprendžiau pasiklausyti iš patogaus at- 
stumo. 

— Maestro man šį tą minėjo, - atsakė antrasis - gražiai nuau- 
gęs juodbruvys, atletiškas ir patrauklus jaunuolis. - Sako, tapo 
labai nervingas, ir visi bijo, kad tik neiškrėstų kokios kvailystės. 

— Tai suprantama. Pernelyg seniai laikosi to nelemto pasnin- 
ko... Manau, pamažu praranda sveiką protą. 

— Sveiką protą? 

— Maisto stygius, ko gera, kelia haliucinacijas. Apsėstas min- 
ties, kad jį demaskuos ir neleis dirbti su knygomis. Kad būtumėte 
jį matęs šiąnakt: drebėjo iš baimės kaip nendrė, blaškoma vėjo. 

Stipruolis pažvelgė į tą pusę, kur buvau sustojęs, ir privertė 
mane pajudėti ir paspartinti žingsnį, jei nenorėjau būti užklup- 
tas. Tačiau dar sugebėjau išgirsti paskutinius sakinius: 

— Sakai, neleisti jam dirbti su knygomis? Juk tai neįmanoma, — 
pareiškė. - Nemanau, kad kas drįstų šitaip su juo pasielgti. Jis 
pernelyg gerai atlieka savo darbą ir tikrai nenusipelnė šitokios 
bausmės... 

— Bet tu pritari man? 

- Žinoma. Tas pasninkas jį pribaigs. 

Tai man pasirodė įtartina. Kad toks privatus vidaus dalykas, 
kaip tėvo Aleksandro pasninkas, svarstomas visiškai svetimų ben- 
druomenei pasauliečių - man pasirodė pernelyg keista. Vėliau 
sužinojau, kad vyras raudonomis kelnėmis yra Leonardo myli- 
mas ir globojamas mokinys Salainas, o tamsiaplaukis - didikas, 
dailininko pameistrys, vadinamas Marku d'Odžionu. Kaip jau 
Bandelas buvo minėjęs, juodu dažnai naudodavosi refektorijaus 
raktu. Beveik visada ateidavo čia ruošti dažų mišinių arba pa- 
rengti įrankių mokytojui. Tačiau ką juodu veikė ten sekmadienį, 
donos Beatričės laidotuvių dieną, iškilmingai apsirengę ir susto- 
ję tarpuvartyje? Kodėl kalbėjosi apie brolį Aleksandrą taip na- 
tūraliai ir net rodydami gerą jo įpročių žinojimą? Ir kuo remda- 
miesi tvirtino, kad jis nervingas? Suintriguotas patraukiau pro 
juos bibliotekos laiptų link, stengdamasis pernelyg neatkreipti 
jų dėmesio. 

Vienas po kito kilo vis nauji klausimai: kur, po galais, šiąnakt 
buvo bibliotekininkas? Ar tiesa, kad jis buvo susitikęs su maest- 
ro Leonardu? Ir kodėl? Argi jis mudviejų pokalbiuose atvirai 
nekritikavo maestro? O dabar staiga tapo jo draugu? 

Šiurpulys nubėgo man per nugarą. Paskutinį kartą kalbėjausi 
su broliu Aleksandru vakar, per mišparus. Jis rodė rankraščius, 
kuriuos maestro Leonardas buvo pasiskolinęs iš vienuolyno bib- 
liotekos, 0 aš tuo metu bandžiau tarp jų rasti tą užverstą knygą, 
kurią abatas matė ant donos Beatričės kortų. Tikrai nepastebė- 
jaujokio jo nuotaikos pasikeitimo. Tam tikra prasme man pasi- 
darė apmaudu. Vienuolis, nuoširdžiai mane sutikęs, nuolatos man 
gelbėjęs nuo to momento, kai peržengiau vienuolyno slenkstį, 

pasirodo, buvo vienas iš nedaugelio nenutuokiančiųjų, kas iš tiesų 
darėsi vienuolyne. 

Tą pavakarę pajutau sąžinės priekaištus ir galiausiai prisipa- 
žinau jam visa tai, ką Žinojau apie Leonardą ir apie jo iššūkį dėl 
Cenacolo. Jaučiausi skolingas jam. 

— Tai, ką jums dabar papasakosiu, jokiu būdu neturi išsprūsti 
iš jūsų lūpų... 

Bibliotekininkas nustebęs pažvelgė į mane. 

— Prisiekiate? 

— Kristumi. 

Patenkintas linktelėjau. 

— Gerai. Prioras mano, kad Leonardas paslėpė slaptą Žinią 
refektorijaus sienoje. 

— Slaptą žinią? „Paskutinėje vakarienėje“? 

— Prioras įtaria, kad tai kažkas prieštaraujančio Šventosios 
Bažnyčios doktrinai. Kažkokios idėjos, kurias maestro Leonar- 
das, ko gera, bus atradęs vienoje iš jūsų jam paskolintų knygų. 

— Kurioje? - nekantriai paklausė. 

— Maniau, gal jūs Žinosite. 

— Aš? Maestro iš mūsų bibliotekos skolinosi daug knygų. 

— Kokių? 

— Na, jų buvo tiek daug... - sudvejojo. - Nežinau. Galbūt jį 
domino De secretis artis et naturae operibus*. 

— De secretis artis? 

— Tai gana retas pranciškonų rankraštis. Jei atmintis manęs 
neapgauna, brolis Amadėjus iš Portugalijos irgi jį mini. Pame- 
nate? 

— Apocalipsis Nova autorius. 


* Iš tikrųjų tas veikalas nebuvo išleistas iki pat 1542 m., kai paryžietis Klaudijus 
Celestinas nusprendė pagaliau jį atspausdinti. Anksčiau buvo prieinamas tik labai ma- 
žam ratui ir tik rankraščio forma. Viena kopija buvo saugoma Šventosios Marijos 
Maloningosios vienuolyne. Aut. 

- Tas pats. Toje knygoje vienas anglų vienuolis, vardu Rodže- 
ris Bekonas, garsus išradėjas ir rašytojas, vėliau Inkvizicijos ap- 
kaltintas erezija ir įkalintas, pateikė dvylika skirtingų būdų, kaip 
paslėpti žinią meno kūrinyje. 

— Tai religinis tekstas? 

— Ne. Labiau techninis. 

— O kokia dar knyga galėjo tapti jam įkvėpimo šaltiniu? - ne- 
nurimau. 

Brolis Aleksandras susimąstęs pasiglostė smakrą. Neatrodė 
nei nervingas, nei susijaudinęs dėl mano klausimų. Buvo paslau- 
gus kaip visuomet, tarsi mano pasakojimas apie Leonardą jo nė 
kiek nebūtų paveikęs. 

— Leiskite pagalvoti, - sumurmėjo. — Gal tai gali būti brolio 
Jakobo de la Voradžinės knyga apie šventųjų gyvenimą... Taip. 
Ten jis galėjo rasti tai, ko ieškote jūs. 

— Garsiojo Genujos vyskupo veikaluose? - nustebęs paklau- 
siau. 

— Iš tiesų tai jis juo buvo daugiau nei prieš tris šimtus metų. 

— O ką bendra turi De la Voradžinės knyga su Cenacolo pa- 
slėpta Žinia? 

— Jei tokia Žinia egzistuoja, tose knygose galėtų slėptis raktas 
nuo jos šifro. - Liesasis brolis Aleksandras užsimerkė lyg norė- 
damas susikaupti. - Brolis Jakobas de la Voradžinė, dominiko- 
nas kaip Ir mes, Rytuose surinko labai daug medžiagos apie pir- 
mųjų šventųjų ir apie mūsų Viešpaties apaštalų gyvenimus. Jo 
atradimai sužavėjo maestro Leonardą. 

Apstulbęs kilstelėjau antakius. 

— Rytuose? 

— Nesistebėkite, tėve Leire, - tęsė. - Kai kurios detalės, esan- 
čios toje knygoje, nėra kanoninės. 

— Ak ne? 

— Ne. Bažnyčia niekada nepripažins dvylikos apaštalų gimi- 
nystės ryšių, pateikiamų brolio Jakobo knygoje. Ar jūs žinojote, 

kad Simonas ir Andrius buvo broliai? Galbūt tai paaiškina, ko- 
dėl Leonardas refektorijuje juos nutapė tarsi dvynius. 

— Tikrai? 

— O ar žinojote, jog De la Voradžinė patvirtino, kad Jokūbą 
gyvenime daug kas painiodavo su pačiu Kristumi? Ar pastebė- 
jote nepaprastą jo panašumą su Jėzumi Cenacolo? 

— Vadinasi, - sudvejojau, - Leonardas skaitė tą veikalą. 

— Ko gera, ir ne tik. Be abejo, nuodugniai jį išstudijavo. Ir iš 
to, ką sakote, matyti, kad sudomino jį daug labiau nei Rodžerio 
Bekono opusas. Galite manimi patikėti. 

Brolis Aleksandras čia ir nutraukė mudviejų pokalbį. Todėl 
išgirdęs toskaniečio mokinius kalbant, kad bibliotekininkas tą 
pačią naktį susitiko su Leonardu, pasijutau sukrėstas. Atsitikti- 
nai nugirstas pokalbis ne tik patvirtino, kad bibliotekininkas nu- 
slėpė nuo manęs tokį svarbų dalyką, kaip savo draugystę su Le- 
onardu, bet ir tai, kad tas, kurį laikiau vieninteliu savo draugu 
Šventosios Marijos vienuolyne, mane išdavė. 

Tačiau kodėl? 

Visur ieškojau bibliotekininko. Ant jo stalo dar ilsėjosi abu vys- 
kupo De la Voradžinės tomai, kuriuos man rodė praėjusią po- 
pietę. Matėsi autoriaus pavardė ir itališkas pavadinimas, įspaustas 
didelėmis raidėmis: Legendi di Sancti Vulgari Storiado. Bet ant- 
rosios, tėvo Bekono knygos apie slaptuosius menus nebuvo nė 
padujų. Jei brolis Aleksandras ją saugojo savo kolekcijoje, tai 
labai jau gerai paslėpęs. 

Ar tai tik vaizduotės vaisius, ar bibliotekininkas tikrai norėjo 
atitraukti mano dėmesį nuo to traktato? Kodėl? 

Klausimų vis daugėjo. Man žūtbūt reikėjo brolio Aleksandro 
paaiškinimo. Tačiau kad ir kiek klausinėjau apie jį bažnyčioje, 
virtuvėje, celių sparne - niekas negalėjo man pasakyti, kur jis. 
Nenorėjau pernelyg įkyrėti. Minia, apgulusi Šventosios Marijos 
vienuolyną, vis didėjo, visi norėjo iš arti pamatyti iškilmingą lai- 
dotuvių procesiją, tad nebuvo paprasta rasti bibliotekininką. Ži- 
nojau, kad anksčiau ar vėliau mudu susidursime akis į akį ir jis 
man paaiškins, kas čia per velniava. 

Maždaug apie dešimtą ryto aikštę priešais bažnyčią ir visą ke- 
lią nuo vienuolyno iki pilies buvo užplūdusi susikaupusių žmo- 
nių minia. Visi dėvėjo savo geriausius drabužius, buvo apsirūpi- 
nę žvakėmis, nešėsi sausas palmių šakeles pasirengę jomis mo- 
juoti, kai pamatys princesės laidotuvių eiseną. Visame kelyje ne- 
buvo kur nė adatai nukristi. O bažnyčioje - atvirkščiai: griežtu 
dožo įsakymu kviestiesiems ir delegacijoms uždrausta įeiti. Po 
balkonu stovėjo pakyla, dengta aksomu ir apjuosta auksinėmis 
pynėmis su sunkiais spurgais galuose, ant jos Moras su palyda 
rengėsi kalbėti maldas. Visa zona buvo griežtai kontroliuojama 

dožo asmeninės gvardijos karių, ir tik mes, vienuoliai, turėjome 
tam tikrą laisvę ten patekti. 

Patraukiau bažnyčios aristokratų zonos link ne tiek vildama- 
sis susitikti su broliu Aleksandru, kiek tikėdamasis pagaliau pir- 
šįryt apsilankė refektorijuje, logiška manyti, jog ir mokytojas 
nelabai toli. 

Nuojauta manęs neapgavo. 

Išmušus vienuoliktą, staigus subruzdimas nutraukė Švento- 
sios Marijos šventovės ramybę. Pagrindinės durys, esančios po 
milžinišku apskritu langu, su didžiuliu trenksmu atsivėrė. Lau- 
ke sutrimitavo trimitai, skelbdami Moro ir jo svitos atvykimą. 
Žinia sukėlė menkas tikinčiųjų, kuriems vis dėlto buvo leista 
patekti į bažnyčią, ovacijas. Tada pasirodė maždaug tuzinas vy- 
rų, rūsčiais veidais ir bereikšmiais žvilgsniais, apsivilkusių ilgus 
apsiaustus, puoštus juodais kailiais, ir karišku Žingsniu patrau- 
kė prie pakylos. Štai tada aš jį ir pamačiau. Nors ėjo paskutinis 
iš būrio, maestro Leonardas išsiskyrė iš visų kaip Galijotas tarp 
filistiečių. Tačiau ne vien jo aukštas ūgis patraukė mano dėmesį. 
Ioskanietis, priešingai nei kiti riteriai, vilkėję brokato ar šilko 
apsiaustus, puoštus brangakmeniais, nuo galvos iki kojų buvo 
apsirengęs baltai, jo šviesi, ilga ir dailiai pakirpta barzda glotniai 
krito ant krūtinės, eidamas žvalgėsi aplinkui, tarsi ieškotų pa- 
Žįstamų veidų. Puikiai matoma figūra atrodė tarsi kitos epochos 
būtybės. Tamsi Moro, ėjusio už trijų Žingsnių pirma jo, oda ir 
juodi lyg batų tepalas plaukai, pakirpti dubenėlio forma, buvo 
visiška priešingybė šviesiam milžino profiliui. Visi iki vieno at- 
kreipė į jį dėmesį. Dalyvaujantys laidotuvėse karališkųjų namų 
vėliavininkai ir pasiuntiniai pastebėdavo jį anksčiau nei patį Liud- 
viką. Ir nepaisant to, toskanietis atrodė tarsi nutolęs nuo viso 
šio šurmulio. 

— Būkite pasveikinti, atvykę į Viešpaties namus, - nuo didžio- 
jo altoriaus pasitiko prioras Bandelas, apsuptas ta proga pasi- 

puošusių vienuolių. Šalia dar buvo Milano arkivyskupas, pran- 
ciškonų superioras ir tuzinas svitos dvasininkų. 

Moras ir jo palyda persižegnoję sustojo ant jiems skirtos pa- 
kylos, ir beveik tuo pat metu muzikantai su Sforcų herbu įžengė 
į šventovę, skelbdami karsto įnešimą. 

Maestro Leonardas, stovėdamas trečioje pakylos eilėje, įdė- 
miai žvalgėsi ir skubiai žymėjosi Dievas žino ką viename iš savo 
taccuini, kuriuos visada nešiojosi. Man pasirodė, kad jis stebėjo 
minios veidus, klausėsi Šventosios Marijos vargonų akordų ar- 
ba svitų vėliavų plazdėjimo. Kažkas man buvo minėjęs, kad pra- 
ėjusį vakarą jis kaip užburtas stebėjo keturių šimtų balandžių, 
paleistų Katedros aikštėje, skrydį, ir tas pats asmuo mane pati- 
kino, kad maestro su malonumu žymėjosi kiekvieną patrankos 
salvę, kurias Jo Šventenybės nuncijus liepė iššauti mirusiosios 
garbei tarp miesto mūrų. Jam viskas atrodė verta užsirašyti. Iš 
to susidarė slaptasis jo gyvenimo mokslas. 

Žinoma, nebuvau vienintelis, stebėjęs jį per ceremoniją. Žmo- 
nės aplink mane irgi šnibždėjosi apie toskanietį. Kuo ilgiau žiūrė- 
jauįjo žydras akis ir didingą stotą, tuo didesnį norą su juo susipa- 
žinti jaučiau. Pirmiausia Nelaimės Pranašas, o paskui Bandelas 
pažadino manyje troškimą, kuris dabar jau deginte degino. 

Aplinkiniai nepadėjo nuslopinti mano noro. Kaip šarkos tarš- 
kėjo apie dar vieną toskaniečio proto užtemimą: baigti traktatą 
apie dailę, kuriame buvo numatęs sumaišyti su žemėmis poetus 
ir skulptorius ir išaukštinti teptuko meistrus. Jo ypatingas pro- 
tas mėgino padėti Morui susidoroti su sielvartu ir atidėti neįtiki- 
mų pakeliamųjų tiltų, karo prietaisų, galinčių judėti be arklių, 
arba gervių iškrauti vilną iš navigli* projektus. 

Da Vinčis buvo įsigilinęs į savo mintis ir visiškai abejingas 
aplink jį verdančioms aistroms. Dabar atrodė, kad sąsiuvinyje 


* Dirbtiniai kanalai, raižantys Milaną ir Moro valdymo laikais tarnavę prekybos trans- 
portui. Leid. 


134 JAVIER SIERRA 8 PASLAPTINGOJI VAKARIENĖ 


piešia eskizą keisto tai progai skirto dožo kostiumo: nuostabaus 
juodo šilko apsiaustas įvairiose vietose tarsi iškarpytas, galbūt 
norėta parodyti, kad dožas sudraskė jį savo rankomis. 

Tada dar nenumaniau, kad greitai galėsiu pasikalbėti su ma- 
estro. 

Brolis Džibertas, Šventosios Marijos zakristijonas, suteikė man 
palankią pirmojo pokalbio su dailininku progą dramatiškomis ir 
netikėtomis aplinkybėmis. 

Tai įvyko broliui Bandelui tariant pašventinimo frazę. Tas ža- 
liūkas iš šiaurės, rausvais skruostais ir moliūgo spalvos plau- 
kais, prisiartino prie manęs iš nugaros ir smarkiai patraukė už 
abito skverno. 

— Tėve Augustinai! Paklausykite! - netekęs vilties paprašė bro- 
lis Džibertas. Jo krauju pasruvusios akys lakstė ir, rodės, tuoj 
iššoks iš orbitų. - Ką tik mieste nutiko kai kas baisaus! Jūs turi- 
te tuojau pat tai sužinoti! 

— Kai kas baisaus? 

Vokiečio rankos drebėjo. 

— Tai Dievo bausmė, - sušvokštė. - Bausmė tiems, kas meta 

Zakristijonas neturėjo galimybės baigti. Prisiartino Benede- 
tas, pikčiurna prioro nuodėmklausys, ir brolis Andriejus iš In- 
veruno - abu paniurę ir nukabinę nosis tokiu pat tonu pasakė: 

— Privalome eiti tuojau pat. Ir kuo greičiau! 

— Ar eisite su mumis, tėve Augustinai? - vos girdimai paklau- 
sė zakristijonas. - Manau, mums reikės pastiprinimo. 

Tokia skuba mane sutrikdė. Nenumaniau, kur turėjau su jais 
eiti ir dėl ko, tačiau kai pamačiau vieną dožo pažą prisiartinant 
prie Leonardo ir šnibždant jam kažką į ausį tokiu pat susijaudi- 
nusiu veidu, sutikau. Kažkur ką tik nutiko kažkas keista. Rim- 
ta. Ir aš privalėjau sužinoti kas. 

Abu dožo sargybiniai beveik negalėjo patikėti savo akimis. Prie- 
šais juos be gyvybės žymių sūpavosi vienuolio kūnas. Virvė, sto- 
rumo sulig kumščiu, buvo tvirtai suveržusi kaklą, o kitas jos ga- 
las pririštas prie vienos iš Turgaus aikštės sijų. 

Andrėjas Ro, sargybos viršininkas, nespėjo papusryčiauti. 
Iš tiesų dar nė nebuvo kaip reikiant susisagstęs uniformos sa- 
gų, kai ta žinia kaip perkūnas iš giedro dangaus nutraukė jo 
nuobodų sekmadienio rytą. Susivėlusia žila ševeliūra, tuščiu 
skrandžiu ir atsiduodantis niekuo nesupainiojamu ką tik nu- 
budusio lokio kvapu, Ro nenoriai nuėjo sužinoti, kas nutiko. 
Nelabai ką buvo galima padaryti. Nelaimingasis jau buvo pa- 
mėlęs ir šaltas, išpampusiomis kaklo venomis ir atviromis pa- 
stėrusiomis akimis. Siaubas, sustingęs vyzdžiuose, rodė, kad 
mirtis buvo Žiauri. Nelaimėlis greičiausiai gana ilgai kamavosi, 
kol užduso. Jo rankos dabar bejėgiškai kybojo išilgai balto šven- 
tojo Dominyko abito, o iš rankovių kyšančios plaštakos buvo 
išpuoselėtos, liesos, tvirtos. Vos juntamas mirties kvapas pa- 
siekė kapitono nosį. 

— Na, tai ką? - Andrėjo žvilgsnis nuslydo triukšminga iš- 
troškusiųjų reginio minia. Daugelis jau buvo begrįžtą namo nu- 
sivylę, kad taip ir neteko pamatyti prabangios kunigaikštienės 
laidotuvių karietos, tad šis gatvės sąmyšis žadėjo jiems kompensa- 
ciją. Ro niekuo nepasitikėjo. Jis ieškojo bent vieno sąmokslinin- 
kiško veido, žmogaus, žiūrinčio į tą sceną su pasididžiavimu. — 
Ką gi mes čia turime? 

— Tai vienuolis, pone. Brolis, - narsiai atsakė jo kolega, steng- 
damasis neleisti žmonėms pernelyg prisiartinti, laikydamas su- 
kryžiuotas rankas ant įsmeigtos į žemę ieties. 

— Tai aš ir pats matau, Adrianai. Būtent su šia Žinia mane 
pažadino. 

— Žinote, pone, - sumikčiojo kareivis. - Šį žmogų rado čia 
pakartą iš pat ryto. Šiandien jokia dirbtuvė nei krautuvė neatvė- 
rė durų, taigi niekas nieko nematė... 

— Ar apieškojai jį? 

— Dar ne. 

— Ne? Net nežinai, ar jį apvogė prieš pakardami"? 

Adrianas su baime papurtė galvą. Greičiausiai niekada gyve- 
nime nebuvo lietęs lavono. Ro apdovanojo jį kupina paniekos 
grimasa prieš kreipdamasis į žiūrovus. 

— Niekas nieko nežino! Ar ne? - suriko. - Jūs visi bailių ban- 
da! Žiurkės! 

Niekas nė nekrustelėjo. Visi kaip užkerėti žiūrėjo į siūbuojantį 
vienuolį, svarstydami įvykį. Buvo gerai žinoma, kad vienuoliai pa- 
prastai nesinešioja pilnų kapšų ir plėšikams neapsimoka jų pulti. 
Bet jeigu tai ne plėšikų darbas, kas tada pribaigė vienuolį? Ir ko- 
dėl jį nubaudė mirtimi ir paliko matomiausioje vietoje? 

Andrėjas Ro dar porą kartų apsuko aplink lavoną ir metė sa- 
vo kolegai dar vieną klastingą klausimą: 

— Gerai, Adrianai. Mąstykime blaiviai. Kaip manai, kas čia 
nutiko? Ar jį nužudė, ar pats pasikorė? 

Vaikinas, susikūprinęs ir klaidžiodamas žvilgsniu, kurį laiką 
svarstė klausimą, tarsi būtų ne iki galo jį suvokęs. Apmąstė at- 
sakymą, o kai jau buvo pasirengęs praverti burną ir kažką saky- 
ti... nesuspėjo. Galingas balsas iš minios perskrodė erdvę: 

- Jis pats atėmė sau gyvybę! - sušuko kažkas iš galinių eilių. — 
Jis nusižudė! Nėra nė menkiausios abejonės, kapitone! 

Tai buvo vyriškas tembras, kone sudrebinęs turgaus būdeles 
ir apstulbinęs minią. 

— Be to, - tęsė, - žinau jo vardą: brolis Aleksandras Trivulci- 
jus, Šventosios Marijos Maloningosios vienuolyno bibliotekinin- 
kas! Tegu Dievas priglaudžia jo sielą! 

Nepažįstamasis žengė į priekį, praskirdamas smalsuolius. Ad- 
rianas vis dar pravira burna žiūrėjo į jį neatitraukdamas akių. 
Tai buvo nepaprastas asmuo: aukštas, tvirtas, nepriekaištingai 
apsirengęs, medvilnės marškiniai krito iki pat kulnų, o ilgus 
plaukus dengė vilnos kepurė. Šalia jo trepsėjo baugštus berniūkš- 
tis, ne daugiau nei dvylikos trylikos metų, atrodo, labai sukrės- 
tas mirties artumo. 

— Na štai! Pagaliau atsirado vienas drąsuolis! Ir kas gi jūs toks, 
jei galima sužinoti? - paklausė Ro. - Kodėl neabejojate tuo, ką 
sakote? 

Milžinas prieš atsakydamas susirado Andrėjo Ro akis. 

— Labai paprasta, kapitone. Jei atkreipsite dėmesį į kūną, pa- 
stebėsite, kad nėra jokių prievartos žymių, išskyrus plyšusį kak- 
lo raumenį. Jeigu prieš mirtį būtų priešinęsis, ar buvęs užpul- 
tas, jo abitą dabar matytume purviną, galbūt suplėšytą ar kruvi- 
ną. Tačiau taip nėra. Šis vienuolis taikiai sutiko savo mirtį. O 
jeigu įsižiūrėsite dar atidžiau, apačioje pastebėsite trinkelę, kuri 
jam atstojo atramą pasiekti siją ir užsinerti ant kaklo virvę. 

— Labai gerai nusimanote apie numirėlius, pone, - ironiškai 
pasakė sargybinis. 

— Mačiau jų daugiau, nei galite įsivaizduoti, ir iš labai arti! 
Juos studijuoti yra viena iš mano aistrų. Net esu juos skrodęs, 
kad viduriai pasitarnautų mokslui. - Milžinas pabrėžė šią fra- 
zę, žinodamas, kad siaubo kupinas murmesys pasklis po visą 
aikštę. - Jeigu būtumėte turėjęs galimybę stebėti tiek pakaruoklių 
kiek aš, būtumėte supratęs dar vieną dalyką. 

— Dar vieną dalyką? 

— Kad šis kūnas kybo čia jau keletą valandų. 

- Iš tiesų? 

— Be abejo, - patvirtino. - Užtenka atkreipti dėmesį į būrį 
musių, besisukinėjančių aplink jį. Šios rūšies muselės, mažos ir 
greitos, paprastai prisiartina prie lavono po kokių trijų valandų. 

O dabar - žiūrėkite, kaip sukasi, ieškodamos maisto!.. Argi tai 
ne nuostabu? 

— Jūs dar nepasisakėte, kas esate! 

— Mano vardas Leonardas, kapitone. Tarnauju dožui kaip ir 
tamsta. 

— Anksčiau neteko jūsų sutikti. 

— Moro valdos didžiulės, - pasakė ir nusikvatojo, - tai buvo 
neįprasta tokiomis aplinkybėmis. - Esu menininkas, dirbu su 
keletu jo projektų, vienas susijęs su Šventosios Marijos Malo- 
ningosios vienuolynu, todėl taip gerai pažinojau šį nelaimingąjį. 
Ir žinote ką? Buvo geras mano draugas. 

Bandydamas persižegnoti, sargybinis dar kartą perkratė to ne- 
pažįstamojo elgesį. Galų gale suprato susidūręs su miesto garseny- 
be. Kaip ir visi Milano gyventojai, jis buvo girdėjęs apie išminčių, 
vardu Leonardas, ir apie jo nepaprastus sugebėjimus. Dabar sten- 
gėsi atgaivinti atmintyje, ką apie jį kalbėjo: kad ne tik turėjo galios 
pagauti žmogaus sielą ir pavaizduoti ją drobėje arba nulieti milži- 
nišką raitelio statulą, stovėsiančią šimtmečius kaip amžiną atilsį 
Frančesko Sforcos atminimas, bet ir medicinos Žinių, beveik pri- 
lygstančių stebuklui. Jo išvaizda puikiai atitiko nuomonę apie jį. 

— Tada pasakykite man, maestro Leonardai, kodėl, jūsų nuo- 
mone, Šventosios Marijos Maloningosios vienuolyno brolis pa- 
noro pasikarti būtent čia? 

— Tai man nežinoma, kapitone, - atsakė malonesniu tonu. — 
Nors galiu lengvai suprasti ženklus iš aukščiau, žmogaus valią 
kartais labai sunku suvokti. Bet atsakymas, ko gera, labai pa- 
prastas. Kaip aš dažnai ateinu čia pirkti drobės ir dažų, taip ir jis 
galėjo atvykti ketindamas ką nors nusipirkti. O paskui greičiau- 
siai jam šovė kokia nors pragaištinga mintis ir nusprendė, kad 
dabar pats geriausias metas numirti... Ar taip nemanote? 

— Sekmadienį? - Kapitonas Ro sudvejojo. - Ir būtent tada, 
kai jo paties vienuolyne laikomos mišios už princesę Beatričę? 
Ne. Aš taip nemanau. 

Milžinas patraukė pečiais: 

— Tik Dievas žino, kokių minčių gali ateiti į galvą vienam iš jo 
tarnų... 

— Taip, žinoma. 

— Jei atsargiai nukabinsite ir gerai apieškosite jo lavoną, gal- 
būt rasite kokį nors pėdsaką ir sužinosite, ko atėjo į Turgaus 
aikštę. O jeigu pageidausite, aš pasirengęs jums padėti savo me- 
dicinos žiniomis, kad būtų išaiškinta jo mirties priežastis ir lai- 
kas. Užtektų tik atsiųsti jo kūną į mano dirbtuves rr... 

Maestro nebaigė sakinio. Džibertas, Andrėjas, Benedetas ir 
aš pasirodėme smalsuolių minioje būtent tuo metu. Vienaakis 
ėjo pirmas, netardamas nė žodžio, su pasirengusio pulti žvėries 
žvilgsniu. Kai savo vienintele akimi pamatė šalia brolio Alek- 
sandro kūno baltą Leonardo tuniką, išbalo. 

— Nė nesitikėkite išniekinti šventojo Dominyko tarno kūną, 
metre Leonardai! - suriko dar neprisiartinęs. 

Toskanietis atsisuko į mūsų pusę. Po sekundės pasisveikino 
nusilenkdamas ir atsiprašydamas: 

— Apgailestauju, tėve Benedetai. Man lygiai taip pat skaudu 
dėl šios mirties kaip ir jums. 

Vienaakis metė žvilgsnį į sustingusį brolio Aleksandro veidą 
ir išsyk jį atpažino. Atrodė priblokštas. Bet neabejoju, kad ma- 
žiau nei aš. Paliečiau šaltas ir sustingusias rankas, negalėdamas 
patikėti, kad bibliotekininkas nebegyvas. O ką manyti apie Leo- 
nardą? Ką veikė maestro dailininkas, kodėl rodė tokį susirūpi- 
nimą bibliotekininku? Ar tai nebuvo įrodymas, kad juodu su 
broliu Aleksandru siejo glaudus ryšys? Persižegnojau prisiekda- 
mas sau visa tai išsiaiškinti, o toskanietis tuo metu sumurmėjo 
užuojautos Žodžius: 

— Tegu Viešpats priglaudžia jį rojuje, - tarė. 

— O kas jums iš to? - įniršęs riktelėjo milžinui brolis Benede- 
tas. - Juk jis buvo tik vienas iš kvailių, kuriuo jūs pasinaudojote, 
maestro! Pripažinkite tai dabar, kol jo kūnas dar neatšalęs. 

— Niekada deramai jo neįvertinote, tėve. 

— Ne daugiau nei tamsta. 

Maestro staiga grasinamai išsitiesė. 

— Be to, - tęsė Benedetas, - man keista, kad iš anksto skelbia- 
te savo nuomonę dėl jo mirties. Tai jums nebūdinga. Mūsų bib- 
liotekininkas mylėjo gyvenimą, tai kodėl turėjo nusižudyti? 

Laukiau toskaniečio atsakymo, tačiau jis nepravėrė burnos. 
Greičiausiai nujautė, kokį žaidimą žaidžia vienaakis. Šventosios 
Marijos vienuoliai buvo pasirengę įtikinti policiją, kad mūsų bro- 
lis tapo užpuolimo auka. Priimdami savižudybės versiją pasmerk- 
tų jį nešlovei ir taptų absoliučiai neįmanoma palaidoti jo kūną 
šventoje žemėje. 

Labai atsargiai nukabinome lavoną nuo improvizuotų kartu- 
vių. Bibliotekininko veide vis dar matėsi keista grimasa - pašai- 
pi ir beveik linksma ji nesiderino su neįprastu, kupinu siaubo 
žvilgsniu. Toskanietis staiga netikėtai nuolankiai prisiartino, už- 
spaudė jam akis ir kažką sušnibždėjo į ausį. 

— Jūs kalbatės ir su mirusiaisiais, metre Leonardai? 

Andrėjas Ro, palinkęs prie dailininko, nusijuokė iš savo są- 
mojo. 

— Taip, kapitone. Juk sakiau jums, kad buvome geri draugai. 

Tai pasakęs sugniaužė savo palydovo - garbanoto šviesiaakio 
paauglio ranką ir nužingsniavo Gaidžių skersgatvio link. 

Man iki šiol neaišku, kodėl šitaip reagavau. 

Pamatęs Leonardą dingstantį minioje, prisiminiau brolio Alek- 
sandro patarimą: „Atsakymą į jūsų mįslę gali turėti tas, iš kurio 
mažiausiai to tikitės“. O jei Nelaimės Pranašo tapatybę Žino di- 
džiausias jo priešas? - pamaniau. Ir ką prarasčiau, jeigu jo pasi- 
klausčiau? Negi mano tyrimui pakenktų, jei persimesčiau kele- 
tu frazių su tuo milžinu balta tunika ir žydromis akimis? 

Būtent tuomet ir nusprendžiau pamėginti. 

Palikau brolį Benedetą, brolį Džibertą su Andrėju, pasiraito- 
jusius abito rankoves ir ketinančius neštis brolio Aleksandro 
palaikus. Kaip mokėdamas atsiprašiau ir sparčiu žingsniu pa- 
traukiau į skersgatvį, kuriame ką tik dingo maestro. Pasukęs už 
kampo ir vis dar nematydamas jo, nusprendžiau leistis bėgte. 

— Ar ne per daug stengiatės sulaikyti vargšą menininką? — 
galingas maestro balsas staiga sugriaudėjo man už nugaros. Pa- 
sirodo, jis buvo sustojęs prie vienos daržovių parduotuvėlės, ir 
aš kaip niekur nieko praėjau pro šalį. 

Leonardas ir jo berniūkštis nusišypsojo, vienodai ištempdami 
lūpas ir vienu metu primerkdami savo šviesias akis. 

— Nagi, Žiūrėkim, ar įspėsiu, - tęsė milžinas, sverdamas kele- 
tą česnakų. — Jus siuntė prioro pakalikas, vienaakis vienuolis 
Benedetas, paklausinėti manęs, ar nežinau dar ko nors apie vie- 
no iš jūsų brolių mirtį. Ar aš klystu? 

— Prašovėte pro šalį, maestro, - atkirtau eidamas prie jo. - Ma- 
ne siuntė ne tėvas Benedetas. Mano smalsumas mane čia atvedė. 

— Jūsų smalsumas? 

Pajutau keistą virpulį krūtinėje. Iš arti Leonardas atrodė daug 
patrauklesnis nei iš garbingų asmenų tribūnos. Taisyklingi veido 

bruožai rodė esant jį principingą asmenybę. Jo rankos buvo 
didelės ir tvirtos, galinčios išrauti dantį su visomis šaknimis, 
jei tik prireiktų... arba savo magiškais mostais įkvėpti gyvybės 
sienai. Pajutęs jo veriamą žvilgsnį staiga supratau, kad negaliu 
jam meluoti. 

— Leiskite prisistatyti, - sušvokščiau uždusęs. — Iš tikrųjų aš 
nepriklausau Šventosios Marijos bendruomenei. Aš tik apsisto- 
jęs ten. Vadinuosi Augustinas Leirė. Tėvas Leirė. 

— Tai kas? 

— Aš tik laikinai esu Milane. Tačiau nenorėjau praleisti gali- 
mybės pareikšti savo susižavėjimą jūsų darbu refektorijuje. Ži- 
noma, man labiau patiktų tai padaryti tinkamesnėmis aplinky- 
bėmis, bet ką padarysi - tokia Dievo valia. 

— Taip, refektorijuje. - Milžinas įbedė žvilgsnį į žemę. - La- 
bai gaila, kad ne visi Šventosios Marijos vienuoliai mąsto taip 
kaip jūs. 

— Brolis Aleksandras jus irgi labai vertino. 

- Žinau, broli, žinau. Brolis bibliotekininkas man labai padė- 
jo kai kuriais sunkiais mano darbo momentais. 

— Ar tai turėjo omeny brolis Benedetas, sakydamas, kad jis 
buvo dar vienas kvailys, kuriuo pasinaudojote? 

Leonardas atidžiai mane nužvelgė, tarsi galvodamas, kokius 
žodžius reikėtų vartoti kalbant su priešais stovinčiu žmogumi. 
Greičiausiai nežinojo, kad aš - tas pats inkvizitorius, apie kurį 
jo mokiniai, žinoma, jau buvo jam užsiminę. O jeigu ir Žinojo, 
stengėsi, kad aš to nesuprasčiau. 

— Galbūt dar nežinote, tėve, bet brolis Aleksandras man labai 
pagelbėjo baigiant vieną svarbiausių Cenacolo personažų. Jis bu- 
vo toks dosnus ir nesavanaudiškas, kad už pozavimą nieko ne- 
paprašė mainais, nors gerai suprato, kokių nemalonumų gali su- 
silaukti dėl tokio savo poelgio. 

— Nemalonumų? - sutrikau. - Kokių nemalonumų? 

Pamatęs, kaip nustebau, Leonardas kilstelėjo antakius. Ma- 

nau, niekaip negalėjo suvokti, kaip man galėjo praslysti pro akis 
tokia savaime suprantama detalė. Ir ramiu, didingu tonu teikėsi 
mane apšviesti: 

— Dailininko darbas yra daug sunkesnis, nei žmonės paprastai 
įsivaizduoja, — pasakė labai rimtai. — Ištisus mėnesius blaškė- 
mės ieškodami gesto, profilio ar veido, atitinkančio mūsų idėją 
ir tinkamo būti modeliu. Man trūko Judo. Tai turėjo būti labai 
negražaus veido žmogus, tačiau ne bet kaip negražus, - man 
reikėjo inteligentiško ir protingo bjaurumo, kuris atspindėtų nuo- 
latinę Judo kovą su savimi, kad atliktų Dievo jam patikėtą misi- 
ją. Juk sutiksite su manimi, kad be jo išdavystės Kristus niekada 
nebūtų patyręs savo likimo. 

— Ir jūs radote jį? 

— Ką? —- milžinas net pašoko. - Jūs dar nesupratote? Brolis 
Aleksandras buvo mano modelis tapant Judą! Jo veide radau 
visa, ko taip ilgai ieškojau. Jis buvo protingas, tačiau atrodė nuolat 
kenčiantis, jo šiurkštūs ir aštrūs bruožai, rodos, net žeisdavo, 
kai į jį žiūrėdavai. 

- Ir jis leidosi tapomas kaip Judas? - paklausiau priblokštas. 

— Net labai noriai, tėve. Ir nebuvo vienintelis. Kiti šios ben- 
druomenės vienuoliai irgi pozavo mano darbui. Aš išsirinkau 
kelis, pačių gryniausių bruožų. 

— Bet Judas... - užginčijau. 

— Suprantu jūsų nustebimą, tėve. Tačiau privalote Žinoti, kad 
tėvas Aleksandras suvokė, kuo rizikavo. Jis puikiai suprato, kad 
niekas bendruomenėje po tokio poelgio jau nebežiūrės į jį taip 
kaip anksčiau. 

— Juk tai suprantama, negi taip nemanote? 

Leonardas minutėlę pamąstė, ar verta tęsti pokalbį su mani- 
mi, ir imdamas berniuką už rankos pridūrė tai, kas, rodės, kilo 
IŠ pačių jo minčių gelmių: 

— Aš tik viena negalėjau numatyti ir tikrai to netroškau, — 
sušnibždėjo, - kad brolis Aleksandras baigs savo dienas kaip 

Iskarijotas: kartuvėse ir vienatvėje, toli nuo savo draugų ir, 
atrodo, visų pasmerktas. Negi jums neatėjo į galvą šis sutapi- 
mas, tėve? 

— Tiesą sakant, iki pat šios minutės - ne. 

— Tėve Leire, greitai įsitikinsite, kad šiame mieste niekas ne- 
vyksta atsitiktinai. Kad išvaizda visada apgaulinga. Ir kad tiesa 
yra ten, kur mažiausiai tikimės ją rasti. 

Tai taręs, - man taip ir neišdrįsus paklausti, apie ką juodu su 
broliu Aleksandru kalbėjo naktį prieš pastarojo mirtį, nei pasi- 
domėti, ar jis nėra girdėjęs kalbant apie savo nuožmų priešą, 
kurį žinojome kaip Nelaimės Pranašą, - maestro dingo skers- 


gatvyje. 

Luinis troško bėgti iš ten, tačiau valia jį dar kartą išdavė. Jo 
sąžinės balsas šaukte šaukė greičiau palikti tą merginą, tačiau 
kūnas jau mėgavosi ritmingais donos Elenos judesiais. „Ir kas iš 
tos sąžinės?“ — pagalvojo, kad paskui jau gailėtųsi. 

Maestro nebuvo to patyręs. Viena geidžiamiausių kunigaikš- 
tystės moterų vedė jį aistros takais, jam net nepravėrus burnos. 
Krivelių duktė buvo nuostabi - be jokios abejonės, tai buvo an- 
geliškiausio veido Magdalena iš visų jo matytų. Ir vis dėlto Lui- 
nis negalėjo išvengti keisto jausmo: tarsi Adomas, verčiamas pri- 
imti amžinąjį prakeiksmą iš geidulingos Ievos rankų. Rodos, net 
jautė kandamo nuodingo obuolio skonį, 0 jo sultys vertė jį atsi- 
žadėti taip uoliai iki šiol saugotos nekaltybės. Nors ir kaip atro- 
dytų keista, maestro Bernardinas buvo vienas iš keleto, kurie 
dar manė, kad Dievas paslėpė tikrąjį gėrio ir blogio pažinimo 
medį tarp moters kojų, ir jei bent sykį paragavai jo vaisių, būsi 
pasmerktas amžinai. 

— Miserere domine* ... - atsidūsėjo. 

Jei dona Elena būtų leidusi jam nors sekundę atsikvėpti, dai- 
lininkas būtų prapliupęs raudoti. Tačiau nieko panašaus: raudo- 
nas kaip kardinolo skrybėlė, jis nusileisdavo kiekvienam grafai- 
tės prašymui, baisėdamasis savimi, kai toji, šokinėdama ant jo 
vyriškumo, vis klausinėjo apie Marijos Magdalenos dorybes. 

— Papasakokite man, papasakokite viską! - tenkino savo aist- 
rą ir juokėsi įsmeigusi į dailininką geidulingą žvilgsnį. - Paaiš- 
kinkite, kodėl jus taip domina Magdalena! Atskleiskite man 
Leonardo paslaptį! 


* Miserere domine (lot.) - pasigailėk, Viešpatie. Vert. 


146 JAVIER SIERRA Iš PASLAPTINGOJI VAKARIENĖ 


Luinis uždusęs, nuleistomis žemiau kelių kelnėmis, sėdėda- 
mas ant tos pačios tachtos, kurią neseniai buvo užėmusi dona 
Lukrecija, iš visų jėgų stengėsi nemikčioti. 

— Bet, Elena, - bejėgiškai atsakinėjo, - aš taip negaliu. 

— Pažadėkite, kad papasakosite! 

Luinis neatsakė. 

— Prisiekite! 

Ir nuodėmingas nualintas maestro galiausiai dukart prisiekė 
Kristumi. Vienas Dievas žino kodėl. 

Kai viskas baigėsi ir jau galėjo atgauti kvapą, dailininkas lėtai 
pasilenkė ir apsirengė. Jis buvo sutrikęs. Išmuštas iš vėžių. Ga- 
liūnas Leonardas jį buvo įspėjęs, kokios pavojingos yra žalčio 
dukterys, ir kad atsiduoti joms tolygu išduoti aukščiausiąją kiek- 
vieno dailininko pareigą, pažeisti šventą kūrybos vienatvėje idė- 
ją. „Tik būdamas toli nuo žmonos ar meilužės gali visiškai atsi- 
duoti kūnu ir siela aukščiausiajam iš menų, - rašė. - Jeigu turi 
moterį, tai turėsi dalyti savo talentą į dvi dalis. Jei turi vaiką - į 
tris, ir visai jį prarasi, jei paleisi į pasaulį du ar daugiau padarų“. 
Tie priekaištai pradėjo kilti iš jo minčių gelmių, versdami jaustis 
silpną ir nieko vertą. Jis nusidėjo. Per keletą minučių jo, kaip 
idealaus žmogaus, reputacija žlugo, jis tapo nevykusia parodija. 
Ir blogis jau buvo nebepataisomas. 

Dona Elena vis dar neapsirengusi nuo tachtos žiūrėjo į savo 
dailininką, negalėdama suprasti, kodėl jis staiga tapo toks at- 
šiaurus. | | 

— Ar jums viskas gerai? - švelniai paklausė. 

Maestro tylėjo. 

— Negi nepatyrėte malonumo"? 

Luiniui sudrėko akys ir skausmas iškreipė veidą, bet pasistengė 
nuslopinti jį slegiančius sąžinės priekaištus. Ką galėjo pasakyti 
tai būtybei? Negi ji supras jo žlugimą, neatsilaikius prieš pagun- 
dą? O baisiausia - argi ką tik neprisiekė jai, įvardydamas liudy- 
toju Jėzų, atskleisti paslaptį, kurią ji taip troško sužinoti? O kaip 

tai padarys? Argi pats nesvajojo sužinoti ją taip kaip Elena? Nu- 
sisukęs nuo meilužės tyliai prakeikė savo silpnumą. Ką jis pada- 
re? Nusidėjo du kartus per vieną vakarą: pirmiausia išduoda- 
mas savo skaistybę, o vėliau nesilaikydamas duoto žodžio? 

— Jūs liūdnas, mielasis, - sušnibždėjo Elena, glostydama jam 
pečius. 

Dailininkas užsimerkė, vis dar nepajėgdamas ištarti nė žodžio. 

— O aš, atvirkščiai, jūsų dėka esu kupina laimės. Negi jaučia- 
tės kaltas, davęs man tai, ko taip jūsų prašiau? Ar jums negera, 
kad patenkinote damą? 

Grafaitė, tyloje skaitydama sielvartingas į neviltį puolusio vy- 
ro mintis, pamėgino nuraminti jo sąžinę: 

— Neturite dėl nieko sau priekaištauti, maestro Luini. Kiti, 
pavyzdžiui, Filipas Lipis, pasinaudojo savo darbu vienuolynuo- 
se, suvedžiodamas jaunas vienuoles. O juk jis buvo dvasininkas! 

— Ką jūs sakote? 

— Ak! - nusikvatojo, pamačiusi savo meilužį pašokantį iš nuo- 
stabos. — Jums reikėtų Žinoti tą istoriją, maestro. Nepraėjo nė 
trisdešimt metų po tėvo Lipio mirties, jūsų Leonardas, ko gera, 
bus susitikęs su juo Florencijoje. Jis buvo labai garsus. 

— Ir jūs tvirtinate, kad brolis Filipas... 

- Žinoma, - palinko prie jo. - Šventosios Margaritos vienuo- 
lyne tapydamas keletą paveikslų, suvedžiojo tokią Lukreciją Buti 
ir net susilaukė su ja vaiko. Ar to nežinojote? Na ką jūs! Daug 
kas manė, kad būtent Buti šeima dėl nuplėštos garbės pasiuntė 
jį į kitą pasaulį, užduodama gerą dozę arseniko. Matote? O jūs 
dėl nieko nekaltas! Jūs nepasikėsinote į jokį šventą įžadą! Tik 
suteikėte meilės tai, kuri jos prašė! 

Maestro suabejojo. Nors palūžęs, tačiau sugebėjo suvokti, kad 
gražioji Elena stengiasi jam padėti. Sukrėstas vos įstengė išspausti 
suprantamą sakinį: 

— Elena... Jei dar to tebetrokštate, jei vis dar norite prisiliesti 
prie paslapties, jus taip intriguojančios ir įkvepiančios jūsų por- 

tretą, kurį tapau, aš atskleisiu jums tai, ką žinau apie Marijos 
Magdalenos paslaptį. 

Grafaitė stebėjo jį susidomėjusi. Atrodė, kad Luinis su skaus- 
mu traukia iš savęs kiekvieną žodį. 

— Esate garbingas žmogus. Jūs įvykdysite savo pažadą. Aš 
žinau. 

— Taip. Bet dabar jūs pažadėkite man daugiau niekada manęs 
neliesti. Ir niekam nepasakoti to, ką iš manęs išgirsite. 

— Maestro, ar ta paslaptis leis man sužinoti jūsų liūdesio prie- 
žastį? 

Dailininkas susirado tyrą grafaitės žvilgsnį, nors vos galėjo jį 
atlaikyti. Atkaklus Elenos rūpestis dėl jo būsenos nuginklavo jį. 
Tada prisiminė viską, ką buvo girdėjęs kalbant apie Magdalenos 
palikuones: kad jų didžiulės meilės kupinas žvilgsnis galėjo su- 
minkštinti kiekvieno vyro širdį. Trubadūrai nemelavo. Negi ta bū- 
tybė neverta išgirsti tiesos apie savo prosenes? Negi jis gali būti 
beširdis ir uždrausti jai sužinoti apie kelią, kurį ji turi nueiti? 

Bernardinas Luinis, nutaisęs gražiausią savo šypseną, paga- 
liau išpildė jos troškimą. 


26 


Marijos Magdalenos paslaptis, pasak 
maestro Luinio 


— Taigi klausykitės. 

Man ką tik buvo sukakę trylika metų, kai maestro Leonardas 
priėmė mane į savo bottega Florencijoje. Mano tėvas buvo sava- 
noris kareivis ir turėjo susitaupęs šiek tiek pinigų per Viskon- 
čius iš Milano, taigi manė, kad visai neblogai man būtų pasimo- 
kyti tapybos meno prieš atsiduodant vienuolio gyvenimui, o blo- 
glausiu atveju - pasaulietiškam, tačiau laikantis Dievo įsakymų. 
Tuomet jis taip nusprendė be mano žinios, nes norėjo, kad bū- 
čiau apsaugotas nuo karo baisumų ir globojamas Bažnyčios. Ka- 
dangi Milane nebuvo geros dailiųjų amatų dirbtuvės, paskyrė 
man metinę rentą ir išsiuntė į prašmatniąją Florenciją, dar val- 
domą Lorenco Didžiojo. 

Tada viskas ir prasidėjo. 

Metras Leonardas da Vinčis mane įkurdino didžiuliame ir la- 
bai apleistame name. Iš išorės jis buvo juodas. Net kėlė baimę. 
Viduje - priešingai: šviesus ir beveik be vidinių sienų. Jo kamba- 
rių sienos buvo išgriautos, kad susidarytų daug didžiulių erdvių, 
prigrūstų keisčiausių, kokius tik įmanoma įsivaizduoti, daiktų. 
Pirmame aukšte, šalia vestibiulio, buvo sustatyta didžiulė daigų 
kolekcija, vazonai ir narveliai su vieversiais, fazanais ir net me- 
džiokliniais sakalais. Šalia mėtėsi formos lieti iš bronzos galvas, 
arklių kojas ir tritonų kūnus. Visur buvo daug veidrodžių. Ir 
žvakių. Norėdamas patekti į virtuvę, turėjai pereiti koridorių, 
saugomą medinių skeletų ir sraigtų, kurie galėjo išgąsdinti bet 
ką; o vien pamėginus įsivaizduoti, ką maestro galėjo laikyti palė- 
pėje, mane nukrėsdavo šiurpas. 

Tame name gyveno ir kiti maestro mokiniai. Visi vyresni už 
mane, taigi po kelių pirmųjų dienų juokelių aš gavau šiokią tokią 

ramybę ir galėjau pratintis prie naujo gyvenimo. Manau, Leo- 
nardas mane pamėgo. Jis išmokė mane skaityti ir rašyti klasiki- 
nėmis lotynų ir graikų kalbomis, paaiškinęs, kad be šio pasiren- 
gimo būtų beviltiška mokyti mane kitokio rašto būdo, kurį jis 
vadino vaizdinių mokslu. 

Arjūs tai įsivaizduojate, Elena? Mano studijuojamų discipli- 
nų padaugėjo triskart, net mokiausi tokių savitų dalykų kaip bo- 
tanika ar astrologija. Tais laikais maestro devizas buvo /ege, /ege, 
relege, ora, labora et invenies*, ojo mėgstamiausi skaitiniai buvo 
Jakobo de la Voradžinės šventųjų gyvenimai. 

"Tomas, Andrėjas ir kiti mokiniai negalėjo pakęsti tų raštų, o 
man jie buvo tikras atradimas. Iš jų sužinojau neįtikimų daly- 
kų. Tie puslapiai man leido mėgautis dešimtimis įdomiausių 
stebuklų ir nuotykių iš šventųjų ir apaštalų, kurių iki tol net 
neįtariau egzistavus, gyvenimo. Ten perskaičiau, kad Jokūbą 
Jaunesnįjį vadino Viešpaties broliu, nes abu buvo panašūs tar- 
si dvi snaigės. Kai Judas aptarė su sinodu slaptą mūsų Viešpa- 
ties pabučiavimo ženklą Alyvų kalne, net būgštavo, kad bude- 
liai supainios tikrąjį Jėzų su Jokūbu, nes juodu buvo beveik 
kaip dvyniai. 

Žinoma, evangelijose apie tai nebuvo nė vieno žodžio. 

Mėgavausi ir apaštalo Baltramiejaus nuotykiais. To mokinio, 
pasižymėjusio gladiatoriaus išvaizda, privengė visi dvylika dėl jo 
nepaprasto sugebėjimo nuspėti ateitį. Tačiau tos galios menkai 
padėjo: nesugebėjo numatyti, kad jam pačiam gyvam Indijoje 
nudirs odą. 

Visos Žinios pamažu tarsi nusėdo manyje, suteikdamos ne- 
įprastą sugebėjimą įsivaizduoti veidus ir būdus žmonių, tokių 
svarbių mūsų tikėjimui. Įvyko tai, ko Leonardas ir norėjo: šven- 
tųjų istorijomis pažadino mūsų vaizduotę ir įteikė ypatingą do- 
vaną — gebėjimą visa tai perteikti drobėse. Tada jis man davė 


* Skaityk, skaityk, dar kartą skaityk, melskis, dirbk ir surasi (lor.). Aut. 

apaštalų dorybių sąrašą, sudarytą Jokūbo de la Voradžinės — 
dar ir dabar jį turiu. Žiūrėkite: Baltramiejų jis pavadino Mirabi- 
lis - Stebuklinguoju, dėl sugebėjimo nuspėti ateitį. Jėzaus brolį 


dvynį - Venustus — Malonės pilnuoju... 

Elena, pamačiusi su kokia pagarba Luinis išskleidė popierėlį, 
ištrauktą iš savo liemenės kišenės, linksmai ištraukė jį iš rankų 
ir, beveik nieko nesuprasdama, perskaitė: 


Šv. Baltramiejus Mirabilis Stebuklingasis 
Jokūbas Jaunesnysis = Vėnustus Malonės pilnasis 
Andrius Temperator Įspėjantysis 

Judas Iskarijotas Nefandus "Bjaurusis 

Petras Exosus Neapkenčiantysis 
Jonas Mysticus Žinantis paslaptį 
"Tomas Litator Sutramdantis dievus 
Jokūbas Vyresnysis Oboediens Paklusnusis 

Pilypas Sapiens Didingų dalykų gerbėjas 
Matas Navus Uolusis 

Judas Tadas Occultator  Saugantysis 
Simonas Confector =" Užbaigiantysis 


— Ir jūs saugojote tai šitiek metų? — paklausė Žaisdama su 
nešvariu popieriaus lapeliu. 
— Taip. Aš tai laikau viena iš svarbiausių maestro Leonardo 


pamokų. 


- Tai daugiau jo nematysite, - nusikvatojo. 

Luinis nenorėjo pasirodyti nugalėtas. Provokatorė Elena pa- 
kėlė jo lapelį virš galvos, tikėdamasi, kad dailininkas stengsis 
atimti jį. Tačiau jis neįkliuvo į spąstus. Tiek daug kartų buvo 
matęs tą sąrašą, išstudijavęs su didžiausia pagarba, stengdama- 
sis iš dvylikos apaštalų savybių suvokti, kokie jie buvo iš tikrųjų, 
kad jo jau nebereikėjo. Mokėjo viską atmintinai. 

— O Magdalena? - paklausė pagaliau šiek tiek nusivylusi gra- 
faitė. - Jos šiame sąraše nėra. Kada man papasakosite apie ją? 

Luinis, susimąsčiusiu žvilgsniu stebėdamas traškančias Židi- 
nyje malkas, tęsė pasakojimą: 

— Kaip jau minėjau, brolio Jokūbo de la Voradžinės veikalo 
studijavimas paliko pėdsaką. Dabar, praėjus tiek laiko, galiu pri- 
pažinti, kad iš visų pasakojimų mano dėmesį labiausiai patraukė 
ištraukos apie Mariją Magdaleną. Dėl nežinomos priežasties met- 
ras Leonardas norėjo, kad studijuočiau jas ypač atidžiai. Ir aš 
tai padariau. 

Tais laikais maestro atskleistos paslaptys, kuriomis jis papildė 
Genujos vyskupo traktatą, manęs nė kiek nenugąsdino. Būda- 
mas tik trylikos dar nesugebėjau atskirti ortodoksiškų idėjų nuo 
heterodoksiškų, to, su kuo Bažnyčia sutinka, nuo to, ko nepri- 
ima. Gal todėl pirmas dalykas, kurį įsiminiau, buvo jos vardo 
reikšmė: Marija Magdalena reiškia „karti jūra“, „nušviečianti“ 
ir taip pat „nušvitusi“. Apie pirmąją reikšmę vyskupas rašė, kad 
ji susijusi su gausybe ašarų, kurias ta moteris išliejo per savo 
gyvenimą. Ji visa širdimi pamilo Dievo Sūnų, tačiau jis atėjo į šį 
pasaulį su svarbesne misija, nei sukurti šeimą su ja, taigi Magda- 
lena turėjo išmokti pamilti jį kitaip. Leonardas pasakė, kad ge- 
riausiai tos moters dorybes atitinkantis simbolis yra mazgas. Jau 
egiptiečių laikais mazgas buvo siejamas su deivės Izidės burtais. 
Jis man paaiškino, kad Egipto mituose Izidė padėjo prisikelti 
Oziriui pasinaudodama savo sugebėjimu išnarplioti mazgus. 
Magdalena vienintelė sutiko Kristų, kai jis grįžo į gyvenimą, ir 
teisinga manyti, kad ji buvo mazgų mokslo žinovė. Mokslo, pa- 
sakė maestro, laisvo nuo kartėlio, nes kam malonu susidurti su 
kietai užveržtu mazgu, kai nori sužinoti tiesą? 

„Kai pamatysi drobėje nutapytą aiškiai regimą mazgą, Žinok, 
kad šis kūrinys skirtas Magdalenai“, - kartą pasakė jis man. 

O kiti du jos vardo reikšmės, paslaptingesnės ir gilesnės, aiš- 
kinimai buvo susiję su labai brangia maestro Leonardui idėja, 

apie kurią jis mums nuolat kalbėdavo - su šviesa. Pasak jo, 
šviesa yra vienintelė vieta, kur Dievas ilsisi. Tėvas yra šviesa. 
Dangus yra šviesa. Galiausiai viskas yra šviesa. Dėl to nuolat 
kartodavo: jei mes, žmonės, išmoktume suvaldyti šviesą, galė- 
tume išsikviesti Viešpatį ir kalbėtis su juo kaskart, kai mums 
jo labai reikės. 

Tada dar nežinojau, kad ši šviesos, kaip mūsų ryšio su Dievu, 
idėja atkeliavo į Europą būtent Magdalenos dėka. 

Tai jums irgi papsakosiu. 

Po Jėzaus mirties Golgotos kalne Marija Magdalena, Juoza- 
pas iš Arimatėjos, mylimiausias mokinys Jonas ir keli ištikimiau- 
sieji Mesijo sekėjai pabėgo į Aleksandriją, norėdami apsisaugoti 
nuo represijų, kuriomis jiems buvo grasinama. Kai kurie iš jų 
taip ir liko Egipte, įkūrė pirmąsias ir išmintingiausias krikščio- 
niškas bendruomenes, tačiau Magdalena, žinanti didžias savo 
mylimojo paslaptis, nesijautė saugi toje žemėje, esančioje taip 
arti Jeruzalės. Todėl galiausiai atsidūrė Prancūzijoje ir išsilaipi- 
no jos pakrantėje, ieškodama saugaus prieglobsčio. 

— O kokios tai buvo paslaptys? 

Grafaitės klausimas pažadino maestro iš susimąstymo. 

— Didžiulės paslaptys, Elena. Tokios didelės, kad nuo tų laikų 
tik keletui mirtingųjų buvo leista jas atskleisti. 

Mergina išplėtė akis. 

— Tai paslaptys, kurias Jėzus atskleidė jai, kai prisikėlė iš mi- 
rusiųjų? 

Luinis linktelėjo. 

— Taip, tos pačios. Tačiau man jos kol kas irgi neatskleistos. 

Paskui maestro vėl tęsė pasakojimą. 

— Marija Magdalena, taip pat vadinama Betaniete, įžengė į 
Prancūzijos žemę mažame kaimelyje pietuose, vėliau pavadin- 
tame Les Saintes-Maries de la Mer, nes kartu su ja išsilaipino dar 
keletas Marijų. Ten ji skelbė Jėzaus gerąją naujieną ir supažin- 
dino žmones su šviesos paslaptimi, kurią iš karto pasisavino ere- 

tikai - katarai ar albigiečiai, ir galų gale tapo naująja Prancūzi- 
jos globėja, Notre-Dame de la Lumiėre. 

Tačiau ramus paslapčių atskleidimo laikas greitai praėjo. Baž- 
nyčia suprato, kad tos idėjos kėlė pavojų Romos vienvaldystei, 
ir panoro padaryti galą jų plitimui. Galima sakyti, kad Bažnyčia 
elgėsi gana logiškai: ar galėjo kuris nors popiežius leisti egzis- 
tuoti krikščioniškoms bendruomenėms, kurios bendraudamos 
su Dievu apsiėjo be dvasininkų? Ar galėjo Kristaus vietininkas 
žemėje užimti žemesnę ar net tokią pat vietą kaip Magdalena? 
O ką manyti apie jos sekėjus? Ar šviesos garbinimas nėra stab- 
meldystė? Bažnyčia greitai pasmerkė, prakeikė ir išsižadėjo tos 
moters, mylėjusios Jėzų ir geriau už bet kurį mirtingąjį Žinoju- 
sios, kad jis buvo Žmogus. 

Leiskite, mieloji Elena, paaiškinti jums dar kai ką. 

Vieną tūkstantis keturi šimtai septyniasdešimt devintųjų pra- 
džios dieną, kai Florencija dar nebuvo atsitokėjusi po Žiauraus 
pasikėsinimo į mūsų dievinamą Lorencą de Medičį*, maestro 
Leonardas savo bottega sulaukė keisto svečio. Ryto saulei jau 
ridinėjantis žeme, mūsų dirbtuvėje pasirodė maždaug penkias- 
dešimtmetis vyras. Jis puikavosi šviesių garbanų ševeliūra ir ga- 
lėjo didžiuotis nepaprastu panašumu į tuos kerubinus, kuriuos 
mes taip nevykusiai tuomet piešdavome savo drobėse. Nepažįs- 
tamasis, nuo galvos iki kojų apsirengęs juodai, elgėsi nepapras- 
tai arogantiškai. Atvyko nepranešęs apie save ir vaikštinėjo po 
maestro valdas tarsi po savąsias. Net nesidrovėjo apžiūrėti visų 
darbų, kuriuos tuomet kūrėme. Manasis kaip tik buvo Magdale- 
nos, laikančios rankose alebastro indą, portretas, kuris lankyto- 
ją, atrodė, labai nudžiugino. 


* Luinis turi omeny garsųjį Pacų sąmokslą, kuriuo buvo siekiama nužudyti Lorencą 
Didįjį Florencijos katedroje. Lorencui pavyko pabėgti, tačiau jo brolis Džulianas buvo 
nužudytas dvidešimt penkiais ieties dūriais. Represijos, kilusios po šio nusikaltimo, 
buvo vienos žiauriausių XV amžiuje. Leid. 

„Matau, kad metras Leonardas jus teisingai moko! - suplo- 
jo rankomis. - Jūsų eskizu daug pasakyta... Kurkite taip ir 
toliau“. 

Mano savimeilė buvo paglostyta. 

„Beje, - pasakė paskui, - ar žinote, ką reiškia tas indas, kurį 
jūsų Magdalena laiko rankose?“ 

Papurčiau galvą. 

„Tai galima rasti tryliktame Evangelijos pagal Morkų skyriu- 
je. Ta moteris patepė Jėzui galvą šventaisiais aliejais, sudaužiusi 
indą, kaip žynė pasielgtų su tikru karaliumi... Mirtinguoju kara- 
liumi, iš kūno ir kraujo“. 

Tariant tuos žodžius pasirodė mokytojas. Kaip visi nustebo, 
kai jis nė kiek nesupyko, pamatęs savo bottega svetimąjį, - jo 
veidas nušvito. Vos tik jį pamatė, abu apsikabino, pasibučiavo 
į skruostus ir ten pat pradėjo kalbėtis apie žmogiškuosius ir 
dieviškuosius dalykus. Tai buvo pirmas kartas, kai išgirdau kai 
ką apie Mariją Magdaleną, ko nebūčiau net įsivaizdavęs. 

„Darbai eina puikiai, mielasis Leonardai, - tarė patenkintas 
kerubinas. - Nors nuo Kozimo Senojo mirties jaučiu, kad mūsų 
pastangos gali bet kada pavirsti niekais. Neabejoju, kad Floren- 
cijos Respublika greitai gali sulaukti baisių išbandymų“. 

Mokytojas sugriebė liaunas svečio rankas ir suspaudė jas sa- 
vosiomis - didžiulėmis kaip kalvio. 

„Sakai, pavirsti niekais? — jo griausmingas balsas sudrebino 
viską aplinkui. - Bet juk tavo Akademija yra tokia tvirta žinių 
šventovė kaip Egipto piramidės! Argi ne tiesa, kad per labai trum- 
pą laiką ji virto mėgstamiausia jaunimo, norinčio daugiau suži- 
noti apie mūsų šlovinguosius protėvius, piligrimystės vieta? Tu 
puikiai išvertei Plotino, Dionisijo, Proklo ir net paties Hermio 
Trismegisto veikalus ir lotyniškai surašei visas senųjų faraonų 
paslaptis. Kaip visa tai gali pavirsti niekais? Juk tu žymiausias 
Florencijos mąstytojas, senasis drauge!“ 

Žmogus juodos vilnos apsiaustu paraudo. 

„Tavo žodžiai glosto man širdį, bičiuli Leonardai. Nepaisant 
visko, mūsų kova dėl žinių, kurias žmonija prarado mitiniais auk- 
so amžiaus laikais, dabar silpnesnė nei bet kada. Dėl to ir atėjau 
pas tave“. 

„Kalbi apie pralaimėjimą? Tu?“ 

„Juk žinai apie ką aš nuolat galvoju nuo tada, kai išverčiau 
senajam Kozimui Platono veikalus, tiesa?“ 

„Žinoma. Tavo senoji sielos nemirtingumo idėja! Visas pa- 
saulis šlovins tavo vardą dėl šio atradimo! Beveik matau jį, iš- 
kaltą aukso raidėmis ant didžiulių triumfo arkų: „Marsilijus Fi- 
činas, didvyris, grąžinęs mums didybę“. Net pats Popiežius api- 
pils tave palaiminimais!“ 

Kerubinas nusijuokė: 

„Leonardai, tu, kaip visada, perdedi“. 

„Taip manai?“ 

„Iš tikrųjų tai visi nuopelnai yra Pitagoro, Sokrato, Platono ir 
net Aristotelio. Aš tik verčiau jų kūrinius į lotynų kalbą, kad tas 
žinojimas būtų prieinamas visiems“. 

„Tuomet kas gi tau neduoda ramybės, Marsilijau?“ 

„Man neduoda ramybės Popiežius, maestro. Yra pernelyg daug 
priežasčių manyti, kad būtent jis paliepė nužudyti Lorencą de 
Medičį katedroje. Ir esu tikras, kad ne vien politinės ambicijos 
privertė jį taip pasielgti, čia bus įsipainiojusios ir religinės“. 

Leonardas kilstelėjo savo tankius antakius, nedrįsdamas jo 
nutraukti. 

„Jau daugelį mėnesių visas miestas gyvena tuo prakeiktu in- 
terdicto *. Nuo pat pasikėsinimo į Medičius padėtis tapo nepa- 
keliama. Bažnyčiose uždrausta laikyti mišias ir teikti sakra- 
mentus, o blogiausia, kad tas spaudimas truks, kol aš pasiduo- 
siu...“ 

„Tu? - milžinas net pašoko. - O kuo tu čia dėtas?“ 


* Interdicto (/or.) - uždrausta. Vert. 

„Popiežius nori, kad Akademija išsižadėtų senovės dokumentų 
ir tekstų, kuriuose pateikiami dalykai, prieštaraujantys Romos 
doktrinai. Vienas iš sąmokslo tikslų buvo rasti juos ir pasisavinti 
jėga. Ypač Romai rūpi atimti iš mūsų apaštalui Jonui priskiria- 
mus tekstus, kuriuos, kaip žinai, mes turime senokai“. 

„Suprantu...“ 

Mano mokytojas pasiglostė barzdą, - taip darydavo visada, 
kai būdavo įsigilinęs į savo mintis. 

„O kokią informaciją taip bijai prarasti, Marsilijau?“ — ga- 
liausiai paklausė. 

„Tuose raštuose, niekada neišspausdintų mylimiausio apašta- 
lo veikalų kopijose, pasakojama, kas nutiko visiems dvylikai po 
Jėzaus mirties. Pasak jų, pirmosios Bažnyčios - tikrosios — vai- 
ras nebuvo Petro rankose, - jį laikė Jokūbas. Ar įsivaizduoji? 
Popiežystės teisėtumas išlėktų į orą!“ 

„Ir tu manai, kad Romoje žino apie tų popierių egzistavimą ir 
nori juos turėti bet kokia kaina...“ 

Kerubinas linktelėjo ir pridūrė: 

„Jono raštuose yra ne vien tai“. 

„Ak ne?“ 

„Yra sakoma, kad, be Jokūbo Bažnyčios, apaštalų įkvėpta, 
atsirado dar viena atšaka, vadovaujama Magdalenos ir remiama 
paties Jono“. 

Maestro suraukė nosį, o vyras juodu apsiaustu tęsė: 

„Pasak Jono, Magdalena buvo labai artima Jėzui. Tiek artima, 
kad daugelis manė, jog būtent ji turėjo tęsti jo mokymą, o ne bai- 
lių apaštalų gauja, išsižadėdavusi jo pavojaus akimirkomis...“ 

„Kodėl dabar man visa tai pasakoji?“ 

„Todėl, kad tu, Leonardai, esi išrinktas šios informacijos sau- 
gotoju“. 

Kilnaus žvilgsnio kerubinas įkvėpė oro ir tęsė: 

„Žinau, kaip pavojinga saugoti tuos tekstus. Jie galėtų kiek- 
vieną nuvesti ant laužo. Bet vis dėlto maldauju: prieš juos sunai- 

kindamas, gerai išstudijuok, kiek gali įsimink viską apie Magda- 
lenos ir Jono Bažnyčią, apie kurią tau kalbu, ir, kai pasitaikys 
tinkama proga, įdėk tų naujų evangelijų esmę į savo kūrinius. 
Taip bus įvykdytas senasis Biblijos įsakymas: „Kas turi akis...“ 

„tegu Mato“. 

Leonardas nusišypsojo. Ilgai nesvarstė. Jau tą vakarą pažadė- 
jo kerubinui prisiimti atsakomybę už palikimą. Net žinau, kad 
juodu vėl pasimatė, ir žmogus juodu apsiaustu įteikė maestro 
knygas ir raštus, kuriuos pastarasis labai dėmesingai išstudija- 
vo. Vėliau, po brolio Savonarolos pakėlimo į valdžią ir po Medi- 
čių dinastijos žlugimo, mes persikėlėme į Milaną tarnauti dožui 
ir atlikome įvairiausias užduotis. Pasiaukoję dailei, kūrėme karo 
mašinas ir skraidymo aparatus. Tačiau ta paslaptis, tas apreiški- 
mas, išgirstas Leonardo bottega, nedavė man ramybės. 

Norite, dar nustebinsiu jus, Elena? 

Nors maestro nė su vienu savo mokiniu apie tai nekalbėjo, 
manau, būtent dabar metras Leonardas įgyvendina savo paža- 
dą, duotą Marsilijui Fičinui Florencijoje. Nuoširdžiai jums pri- 
sipažįstu: nėra dienos, kad lankydamas jo darbus dominikonų 
retektorijuje neprisiminčiau maestro žodžių, ištartų kerubinui 
aną tolimą Žiemos popietę... 

„Kai tame pačiame paveiksle pamatysi Jono ir savo veidą, bi- 
čiuli Marsilijau, žinok, kad ten, o ne kur kitur, nusprendžiau 
paslėpti tą žinią, kurią man patikėjai“. 

Ir žinote ką? Aš radau kerubino veidą „Paskutinėje vakarie- 
nėje“! 


27 


Mes palaidojome brolį bibliotekininką Mirusiųjų galerijoje ant- 
radienį, sausio septynioliktąją, prieš pat mišparus. Nenorėjome, 
kad jo kūnas pradėtų irti koplyčioje, kurioje buvo pašarvotas, 
tad nuspręsta skubiai palaidoti. Du broliukai novicijai suvyniojo 
kūną į baltą drobulę, surišo diržais ir nuleido į nišos, kuri tuojau 
pasidengė žeme ir sniegu, dugną. Ceremonija buvo labai greita, 
nesilaikant jokio protokolo - skubus atsisveikinimas sunkiai pa- 
aiškinamas net mūsų priederme pavakarieniauti dar iki tamsos. 
Ir kol vienuoliai šnibždėjosi apie jų laukiančius ryžius su daržo- 
vėmis ar apie meduolius, dar likusius nuo Kalėdų, mane užvaldė 
keistas apmaudas. Kodėl prioras ir jo palyda - iždininkas, virė- 
jas, vienaakis Benedetas ir atsakingas už scriptorium vienuolis — 
surengė tokias paprastas antras laidotuves Šventosios Marijos 
vienuolyne greičiau nei po savaitės? Kodėl atrodė, kad brolis 
Aleksandras jiems visiškai nesvarbus? Negi taip niekas ir neiš- 
lies dėl jo nė vienos ašaros? 

Tik tevas Bandelas galiausiai parodė menkus užuojautos Žen- 
klus nelaimingajam, besiilsinčiam po mūsų kojomis. Savo trum- 
pame pamoksle užsiminė turįs įrodymų, kad brolis tapo kaž- 
kokio pamišėlio, atvykusio šiomis dienomis į Milaną, sąmoks- 
lo auka. „Todėl jis ypač nusipelnė būti krikščioniškai palaido- 
tas šioje vietoje“. Be to, Bandelas mus rimtai pamokė: „Neti- 
kėkite melagingais po miestą sklandančiais gandais, - pasakė 
nepakeldamas akių nuo nelaimingojo kūno, kurį pamažu leido 
į duobę. - Brolis Trivulcijus, kurį Dievas jau pasišaukė pas sa- 
ve, mirė kankinio mirtimi nuo šlykštaus nusikaltėlio rankos, 
kuris anksčiau ar vėliau gaus ko nusipelnęs. Aš pats tuo pasi- 
rūpinsiu. 

Ar tai buvo nusikaltimas, ar savižudybė, - nors ir labai sten- 
giausi malšinti savo įtarimus, buvo akivaizdu, kad dvejos laido- 
tuvės per tokį trumpą laiką Šventosios Marijos vienuolyne - toli 
gražu neįprastas dalykas. Maestro Leonardo žodžiai, ištarti prieš 
jam dingstant gatvelėje, nuaidėjo mano galvoje tarsi griaustinis, 
pranašaujantis audrą: „Šiame mieste, - pasakė jis prieš atsisvei- 
kindamas Gaidžių skersgatvyje, - niekas nevyksta atsitiktinai. 
Niekuomet šito nepamirškite“. 

Tą dieną vakarienės nevalgiau. 

Negalėjau. 

Likusieji broliai, ne tokie skrupulingi kaip šis Dievo tarnas, 
bėgte nubėgo prisikimšti pilvų į salę, paskubomis paverstą val- 
gomuoju, nes žinojo, kad liko daug lakštinių atsargų po dožo 
žmonos laidotuvių. Kadangi refektorijus jau kelerius metus bu- 
vo nenaudojamas, pilnas pastolių ir dažų, vienuolių įpročiai bu- 
vo pakitę - jiems atrodė beveik normalu, kad valgis patiekiamas 
pirmame aukšte. 

Ši laikina padėtis man išėjo į naudą, nes suvokiau: kol tęsis 
darbai, „Paskutinės vakarienės“ kambarys pasitarnaus man kaip 
ideali slėptuvė apmąstymams kasdienės duonos valgymo metu. 
Nė vienas brolis tikrai nepertrauks mano minčių, o kas nors 
svetimas juo labiau neužklys pašniukštinėti į tokią vietą - šaltą 
ir pilną dulkių. 

Ir galvodamas apie dienas, praleistas kartu su broliu Aleksan- 
dru, ir apie mūsų taip staigiai nutrūkusį darbą įmenant mįslę, nu- 
žingsniavau ta kryptimi tyloje pasimelsti už jo sielos ramybę. 

Salė buvo tuščia. Paskutiniai vakaro gaisų atšvaitai vos rausvi- 
no apatinę toskaniečio kūrinio dalį, išryškindami mūsų Viešpaties 
sukryžiuotas pėdas. Ar tai buvo pranašystė to, ką Kristus tuojau 
išgyvens Kryžiaus kelyje? O gal maestro pavaizdavo kojas sukry- 
Žžiuotas dėl kokios nors kitos, man nežinomos, priežasties? Persi- 
žegnojau. Prislopinta šviesa, besiskverbianti pro nesimetriškas gre- 
timo kiemo kolonų eiles, suteikė scenai vaiduoklišką įspūdį. 

Ir tik tuomet, pažvelgęs į Šventosios vakarienės valgytojų vei- 
dus, supratau. 

Tai buvo tiesa - Judas turėjo brolio Aleksandro veidą. 

Kaip galėjau anksčiau to nepastebėti? 

Blogasis apaštalas sėdėjo Galilėjiečio dešinėje, tylomis stebė- 
damas jo giedrą gražų veidą. Iš tikrųjų, išskyrus Jokūbo Vyres- 
niojo nustebimo grimasą ir kitame stalo gale pažiūrėti gyvai be- 
sikalbančius Matą, Judą Tadą ir Simoną, kitų apaštalų lūpos ne- 
judėjo. Kažkuo ironiška buvo mintis, kad brolio Aleksandro siela 
dabar, ko gera, iš tikrųjų galėjo stebėti Amžinojo Tėvo veidą. 

Jei kaip ir Judas jis nusprendė atimti sau gyvybę, o Bandelas 
tik apgaudinėjo save, tikėdamas jo nekaltumu, tai vienuolio sie- 
la dabar greičiausiai buvo ne Rojuje, o kentėjo Skaistykloje. 

Vėl lėtai nužvelgiau sieną, ir nauja detalė prikaustė mano dė- 
mesį. Atrodė, kad Judas ir Viešpats nori paimti tą patį duonos 
gabalėlį ar kažkokį vaisių, tačiau nė vienas negali jo pasiekti. 
Išdavikas, dešinėje saujoje suspaudęs kapšą su monetomis, gau- 
tomis už savo niekšybę, kairiąją tiesė stalo krašto link, stengda- 
masis kažką sugriebti. Viešpats, nematydamas to gesto, tiesė sa- 
vo dešiniąją ta pačia kryptimi. Kas galėjo taip dominti vieną ir 
kitą? Ką dar Judas norėjo pagrobti iš Nazariečio, kai Dievo Sū- 
nus jau žinojo esąs išduotas ir kad jo likimo korta jau mesta? 

Buvau įsigilinęs į tuos apmąstymus, kai staiga nelauktas sve- 
čias nutraukė mano mintis: 

— Statau dešimt prieš vieną, kad ničnieko nesuprantate, ar ne? 

Net pašokau iš vietos. Figūra, kurios nepajėgiau atpažinti, ap- 
sigaubusi tamsiai raudonos spalvos apsiaustu, perkirto prieblan- 
dos juostą ir sustojo už kelių žingsnių nuo manęs. 

— Ar jūs - tėvas Leirė? - paklausė. 

Mano vyzdžiai išsiplėtė staiga pamačius moters veidą - švel- 
nų ir apvalų, pusiau paslėptą violetinės beretės su plunksno- 
mis. Mergina buvo apsirengusi vyriškais drabužiais, ir tai atro- 
dė ne tik nelegalu, bet net pavojinga. Ji Žiūrėjo į mane su ne- 

slepiamu smalsumu. Buvo maždaug mano ūgio, savo moteriš- 
kas formas gerai užmaskavusi plačiais drabužiais. Laukė ma- 
no atsakymo ir odine pirštine aptraukta plaštaka glostė žiban- 
čią špagos rankeną. 

Manau, atsakydamas sumikčiojau. 

- Nesijaudinkite, tėve, - nusišypsojo. - Špaga reikalinga tik 
jums apginti. Tikrai nieko bloga jums nepadarys. Atėjau pas jus 
todėl, kad visi jūsų klausimai verti atsakymų. O kad jų sulauktu- 
mėte, mano šeimininkas mano, jog turite būti gyvas. 

Netekau žado. 

— Turėsite eiti su manimi į saugesnę vietą, - pridūrė. - Dėlvie- 
no neatidėliotino reikalo privalote atsidurti kitoje miesto dalyje. 

Jos kvietimas nuskambėjo kaip grasinimas, tačiau labai man- 
dagus. Subtilių manierų moteris visa švytėjo po savo apsiaustu 
ir skleidė keistą galią. Jos žvilgsnis buvo budrus, panašus į ka- 
tės, o elgesys rodė, kad nepriims neigiamo atsakymo. Nors jau 
leidosi sutemos, įsibrovėlė sutrumpino kelią, vesdama mane ko- 
ridoriumi, jungiančiu refektorijų su valgomuoju, - paprastai juo 
vaikščiodavo tik vienuoliai. Iš kur ji taip puikiai pažinojo aplin- 
ką? Kai išėjome į gatvę, nesutikę nė vieno dominikono šešėlio, 
persirengėlė paragino mane paspartinti žingsnį. 

Sugaišome dešimt minučių, kol pasiekėme Šventojo Stepo- 
no bažnyčią, esančią per keturis ar penkis kvartalus gatve že- 
myn, ir tada beveik visiškai sutemo. Apsukome šventovę iš de- 
šinės ir patekome į siaurą gatvelę, kurios be gero vedlio nė 
nepamatysi. Šio siauro koridoriaus gale vos matėsi įspūdingų 
mūrinių dviaukščių rūmų fasadas, iš abiejų šonų apšviestas dvie- 
jų ką tik uždegtų deglų. Mano pašnekovė, kuri nuo pat Švento- 
sios Marijos vienuolyno nepratarė nė žodžio, mostelėjo ranka, 
rodydama kelią. 

— Jau atvykome? - paklausiau. 

Durininkas, vilkintis smarkiai per liemenį jimta vilnone lie- 

mene su gobtuvu, išėjo mūsų sutikti. 

— Jeigu jūsų šventenybė nieko prieš, - ceremoningai ištarė, — 
palydėsiu jus pas savo poną. Jis nekantrauja pamatyti jus. 

— Jūsų poną? 

— Taip. - Atrodė, išsiners iš kailio, stengdamasis įtikti. 

Mergina su špaga nusišypsojo. 

Rūmai buvo dekoruoti nepaprastai prabangiai. Senovinės mar- 
murinės romėniškos kolonos, neseniai iš žemės iškastos senos 
statulos, daugybe paveikslų ir kilimų nukabinėtos laiptų aikšte- 
lės ir namo sienos. Didžiulė prabanga puošė visą erdvų centrinį 
kiemą su gyvatvorių labirintu viduryje, prie jo mes ir žingsnia- 
vome. Mane pribloškė tvyrojusi tyla. Dar keisčiau buvo tai, kad, 
išėjus į atvirą erdvę, labirinto takai pasirodė pilni žmonių rim- 
tais veidais, tarsi laukiančių kažko lemtinga. 

Ir tikrai: perėjęs kiemą pastebėjau būrelį tarnų, nenuleidžian- 
čių akių nuo dviejų asmenų, žiūrinčių vienas į kitą su įniršiu. 
Juodu buvo pasiraitoję marškinių rankoves, rankose laikė ap- 
nuogintus aštrius kalavijus ir, nepaisant šalčio, smarkiai prakai- 
tavo. Mano vedlė stabtelėjo ir susižavėjusi stebėjo šį reginį. 

— Jau prasidėjo, - pasakė nusivylusi. - Mano ponas norėjo, 
kad jūs būtinai pamatytumėte. 

— Ar tai? - išsigandau. - Šią dvikovą? 

Jai nespėjus atsakyti, vyresnysis iš dviejų - raumeningas, aukš- 
tas, plačia nugara ir beveik plikas vyriškis puolė jaunesnįjį, smog- 
damas visa savo ginklo jėga. 

— Domine Jesu Christe! - sušuko užpultasis iš siaubo išvertęs 
akis, stengdamasis atremti ataką ir keldamas savo kalaviją prieš 
krūtinę. 

— Rex Gloriae! - atkirto užpuolikas. 

Tai nebuvo treniruotė. Plikio įniršis, žvangant kalavijams, at- 
sitrenkiantiems vienas į kitą, didėjo. Kirčiai buvo staigūs ir žiau- 
rūs. Cvankt, cvankt, cvankt. Kiekvienas kirtis skambėjo kaip 
įniršio ir mirties melodijos gaida. 

— Marijus Forceta, - sušnibždėjo man mergina su špaga, ro- 

dydama į jaunuolį, kuris buvo šiek tiek atsitraukęs, kad įkvėptų 
oro. - Jis dailininko pameistrys iš Feraros. Norėjo apgauti ma- 
no poną per vieną sandėrį. Dvikova vyksta iki pirmo kraujo lašo, 
kaip Ispanijoje. 

— Kaip Ispanijoje? 

— Laimi tas, kuris pirmas sužeidžia priešininką. 

Kova vis nuožmėjo. Vienas, du, trys nauji kirčiai nuskambėjo 
kieme tarsi patrankos šūviai. Metalo ašmenų žybsniai atsispin- 
dėjo balkonuose. 

— Ne jūsų jaunystė išgelbės jums gyvybę, - suriko plikis, - o 
mano didžiadvasiškumas! 

— Susikiškite jį ten, kur geriausiai telpa, Chakaranda! 

To Forcetos išdidumas trumpai tetruko. Trys Žiaurūs kirčiai 
visiškai sutrikdė jo gynybą, parklupdydami ant kelių ir privers- 
dami atsiremti rankomis į žemę. Jo varžovas nusišypsojo trium- 
fo kupina šypsena, o kieme sugriaudėjo ovacijos. Namų šeimi- 
ninko priešą apleido sėkmė. Dabar beliko tik iki galo įvykdyti 
ritualą: taigi nugalėtojo špaga perskrodė orą ir pačiu galiuku lyg 
chirurgo skalpeliu palietė jaunuolio skruostą — šis tuojau pat 
nusidažė purpuru. 

Pirmas kraujo lašas. 

— Matote? - patenkintas sušuko nugalėtojas. - Dievas įvykdė 
teisingumą, nubausdamas jus už melą. Daugiau nesikėsinsite ma- 
nęs apgauti su netikromis senienomis. Niekada. 

Tada pasuko prie manęs, patenkintas, kad mato mano baltą 
abitą ir juodą gobtuvą tarp savųjų, nusilenkė ir pridūrė taip, kad 
visi girdėtų: 

— Tas nenaudėlis jau gavo pagal nuopelnus... - pareiškė, - ta- 
čiau kai kas, pavyzdžiui, jūs dar laukiate teisingumo, ar ne, tėve 
Leire? 

Apstulbęs negalėjau ištarti nė žodžio. Velniškas jo akių spin- 
desys mane baugino. Kas jis toks, iš kur žino mano vardą? Apie 
kokį teisingumą kalba? 

— Pamokslininkai visada laukiami svečiai šiuose namuose, — 
tarė. — Nors šį kartą aš pats paprašiau jus pakviesti, nes noriu, 
kad kartu reabilituotume vieną bendrą mudviejų draugą. 

— Ar mudu jį turime? - sumurmėjau. 

— Turėjome, - patikslino. - O gal jūs nepriklausote manantie- 
siems, kad už mūsų brolio Aleksandro Trivulcijaus mirties kas 
nors Slypi? 

Nugalėtojas - greitai sužinojau, kad vadinosi Oliverijus Cha- 
karanda - paliko dvikovos vietą, priėjo prie manęs ir rodydamas 
draugiškumą švelniai patapšnojo per petį. Paskui dingo rūmų 
viduje. Mano palydovė paprašė palaukti jo. Taigi turėjau progos 
pamatyti, kaip dirbo mažytė Chakarandos tarnų armija: per ma- 
Žiau nei dešimt minučių pakyla, ant kurios vyko dvikova, jau 
buvo išmontuota, o sužeistasis Forceta surištomis rankomis nu- 
vestas kažkur į rūmų gilumą. Kai eisena slinko pro mane, paste- 
bėjau, kad tas nelaimingasis dar beveik vaikas. Apvalaus veido 
jaunuolio smaragdinėmis akimis žvilgsnis staiga susitiko su ma- 
nuoju ir aš perskaičiau jame tylų pagalbos prašymą. 

— Ispanai yra garbingi žmonės, - maloniai prabilo moteris, 
jau paleidusi savo šviesius plaukus ir pakabinusi diržą su špaga. — 
Oliverijus kilęs iš Valensijos, kaip ir Popiežius. Beje, jis yra mėgs- 
tamiausias Jo Šventenybės tiekėjas. 

— Tiekėjas? 

— Jis — antikvaras, tėve. Tai nauja ir labai pelninga profesija, 
gelbstinti iš užmaršties lobius, paliktus mums mūsų protėvių. 
Jūs neįsivaizduojate, ko galima rasti Romoje, vos pakasus Sep- 
tynių kalvų žemę! 

— O kas esate jūs, panele? 

— Aš - jo duktė. Marija Chakaranda, jūsų paslaugoms. 

- Ir dėl kokios priežasties jūsų tėvas norėjo, kad stebėčiau jo 
dvikovą su tuo Forceta? Ką tai turi bendra su tėvo Trivulcijaus 
atminimu ? 

— Jis pats greitai jums viską paaiškins, - atsakė. — Viskas dėl 


166 JAVIER SIERRA B PASLAPTINGOJI VAKARIENĖ 


senųjų knygų. Nežinau, ar girdėjote, kad šiose vietose galima 
rasti tomų, vertesnių už auksą, ir kad yra pakankamai daug niek- 
šų, kaip Forceta, bandančių iškišti naujas knygas kaip senovines 
ir pasisavinančių už jas didžiules sumas. 

— Ir jūs tikrai manote, kad tai yra mano kompetencija? 

— Bus, - paslaptingai pažadėjo. 


28 


Netrukus ponas grįžo į kiemą. Jo tarnai jau buvo panaikinę be- 
veik visus dvikovos pėdsakus, ir dvaras pamažu vėl įgavo ne- 
priekaištingą išvaizdą. 

Marijos tėvas negalėjo nuslėpti pasitenkinimo. Jis buvo pasi- 
puošęs ir išsikvepinęs, apsivilkęs naują vilnonę togą, krintančią 
iki pat kulnų. Pasisveikino su dukterimi ir pakvietė mane į savo 
kabinetą. Norėjo pasikalbėti akis į akį. 

- Žinau, kad mano darbas nelabai patinka tikėjimui atsidavu- 
siems žmonėms, tokiems kaip jūs, tėve Leire. 

Jo pirmoji frazė mane šiek tiek išmušė iš vėžių. Tas žmogus 
vartojo ispanų kalbos ir Milano dialekto žodžius ir tai jam sutei- 
kė tam tikro savitumo. Tiesą sakant, jis buvo keistas, kaip ir jo 
kabinetas: nuošali vieta, užgriozdinta muzikos instrumentais, pa- 
veikslais ir senovinių kapitelių liekanomis. 

— Ar jus stebina tai, ką matote? - išgirdęs klausimą lioviausi 
tyrinėjęs patalpą. - Leiskite jums paaiškinti, tėve. Mano darbas — 
gelbėti nuo užmaršties praeities liekanas, mūsų pirmtakų palik- 
tas po žeme. Kartais tai būna monetos, kartais - paprasčiausi 
kaulai, o dažniausiai - pagoniškų dievų atvaizdai, kurie, pasak 
tokių kaip jūs, verčiau jau būtų likę dūlėti po žeme. Dievinu šias 
Romos imperijos laikų skulptūras. Jos nuostabios, proporcin- 
gos... tobulos. Ir brangios. Labai brangios. Mano verslas - ką 
jau čia slėpti - dabar eina ypač gerai. 

Chakaranda įpylė į sidabrines taures vyno, pasiūlė vieną man, 
o paskui pagyrūniškai tęsė: 

— Manau, Marija jums jau bus sakiusi, kad Šventasis Tėvas 
pritaria mano veiklai. Tiesą sakant, jis pasiliko sau privilegiją 

pirmas apžiūrėti mano radinius. Išsirinkdavo sau kai ką dar tada, 
kai buvo kardinolas, ir visada dosniai sumoka. 

— Taip, ji man minėjo. Nors, - susiraukiau, - abejoju, ar pasi- 
kvietėte mane tik norėdamas supažindinti su savo verslu. O gal 
klystu? 

Rūmų šeimininkas įžūliai sukikeno. 

— Puikiai žinau, kas esate, tėve Leire. Prieš keletą dienų dožo 
tarnautojams pasiskelbėte esąs inkvizitorius ir panorote pareikšti 
jam savo pagarbą dar prieš donos Beatričės laidotuves. Jūs at- 
vykote iš Romos. Apsistojote Šventosios Marijos vienuolyne ir 
daugiausia laiko praleidžiate spręsdamas lotyniškus galvosūkius. 
Kaip matote, beveik neturite paslapčių nuo manęs, tėve. 

Antikvaras nugėrė truputį raudono skysčio ir patikslino: 

— Beveik... 

— Nesuprantu jūsų. 

— Leiskite iškart kalbėti apie esmę. Atrodote protingas žmo- 
gus, tad galbūt galėsite padėti man sutvarkyti vieną bendrą rei- 
kalą. Kalbu apie brolį Aleksandrą Trivulcijų, tėve. 

Pagaliau jis užsiminė apie bibliotekininko mirtį. 

— Dar gerokai prieš jums atvykstant į Milaną, mudu su juo bu- 
vome geri draugai. Net galėčiau pasakyti - kolegos. Trivulcijus 
buvo mano ir kai kurių garsių Milano šeimų tarpininkas. Per jį 
galėdavau pasiūlyti jiems savo senienas nesukeldamas dvasininkų 
įtarimų, o brolis Aleksandras gaudavo už tai tam tikrą atlygį. 

Žengtelėjau atatupstas. 

— Tai jus stebina, tėve Leire? Kiti vienuoliai Bolonijoje, Fera- 
roje ar Sienoje irgi padeda man verstis. Mes nieko nežudome, 
tik stengiamės išvengti absurdiškų draudimų ir skrupulų, ku- 
riuos, esu tikras, kada nors prisiminsime kaip juokingus ir bū- 
dingus atsilikusiems protams. Negi blogai atgauti mūsų praei- 
ties fragmentus ir atiduoti juos turtingiesiems, kad džiaugtųsi? 
O gal pamiršote, kad Šventojo Petro aikštėje Romoje puikuojasi 
egiptietiškas obeliskas? 

— Kišate galvą vilkui į nasrus, pone, - labai rimtai atrėmiau. — 
Primenu tamstai, kad pats esu vienas iš tų dvasininkų, kurių jūs 
taip stengiatės išvengti. 

— Žinau, žinau, bet leiskite man tęsti. Deja, ne vien tik jūsų 
griežtoji dvasininkija stato kliūtis mūsų darbui. Kaip jau galite 
numanyti, parduodu meno kūrinius ir senovinius daiktus turtin- 
goms dvaro svitos ponioms, jų vyrams net nenujaučiant, nes jie 
nelabai pritartų tokiems sandėriams. Brolis Aleksandras buvo 
pagrindinis kai kurių svarbiausių mano operacijų veikėjas. Jis 
turėjo išskirtinę savybę įsisiūlyti į bet kurį Milano dvarą, atseit 
išklausyti išpažinties, o jau ten sugebėdavo sudaryti sutartį prieš 
pat kilmingųjų lombardiečių nosis. 

— O kąjis gaudavo mainais? Pinigų?.. Leiskite man tuo su- 
abejoti. 

— Knygų, tėve Leire. Jis gaudavo jų, rašytų ranka arba spaus- 
dintų, tai priklausydavo nuo sandėrio vertės. Veikalų, kruopš- 
čiai kopijuotų arba spausdintų moderniomis mašinomis Pran- 
cūzijoje ar Vokietijoje. Jis gaudavo atlyginimą natūra, jeigu jums 
taip labiau patinka. Buvo tarsi apsėstas minties surinkti kuo dau- 
giau tomų Šventosios Marijos vienuolyno bibliotekai. Nors įta- 
riu, kad tai jau Žinojote. 

— Tik viena nesuprantu — kodėl man pasakojate. Jei brolis 
Aleksandras buvo jūsų draugas, kam dergiate jo atminimą savo 
prisipažinimais? 

— Nieko panašaus, - nervingai nusijuokė. - Leiskite paaiškin- 
ti dar kai ką, tėve. Prieš pat mirtį jūsų bibliotekininkas tarpinin- 
kavo atliekant ypatingą užsakymą. Tai susiję su viena iš mano 
geriausių klienčių, taigi atidaviau reikalą į jo rankas nė minutės 
neabejojęs. Tiesą sakant, tai buvo pirmas kartas, kai kilmingoji 
paprašė manęs ne kokio nors fauno statulos savo vilai papuošti. 
Jos prašymas buvo toks neįprastas, kad mudu abu labai įkvėpė. 

Pažiūrėjau į Chakarandą susidomėjęs. 

— Mano klientė norėjo, kad padėčiau įminti mįslę, beveik įpras- 

tą. Žinodama, kad išmanau apie senovinius daiktus, tikėjosi ga- 
lėsianti identifikuoti vieną brangenybę, kurios gana išsamų ap- 
rašą turėjo. 

— Ko gera, kokį nors papuošalą? 

— Ne. Nieko panašaus. Tai buvo knyga. 

— Knyga? Tokia, kuriomis mokėdavote atlyginimą? 

— Toji niekada nebuvo išspausdinta, - nutraukė. —- Atrodo, 
buvo kalbama apie mažą, ypač retą ir vertingą manuskriptą. Vie- 
nintelį egzempliorių, apie kurio egzistavimą mano klientė buvo 
girdėjusi iš įvairių šaltinių ir troško turėti labiau nei kokį nors 
pasaulio lobį. 

— Ir kas tai per knyga? 

— Taip ir nesužinojau! Ji pateikė man tik šiokias tokias jos 
išorės detales: mažas, plonas tomelis, mėlynais viršeliais, sutvir- 
tintas keturiomis auksinėmis kniedėmis, lapų kraštai irgi padengti 
šiuo tauriuoju metalu. Mažytė brangenybė, panaši į brevijorių, 
be abejo, atvežta iš Rytų. 

— Taigi jūs, padedamas brolio Aleksandro, ėmėtės šio reika- 
lo, - įsiterpiau. 

— Mudu aptikome du svarbius pėdsakus, kuriais galėjome rem- 
tis. Pirmas - asmuo, iš kurio mano klientė pirmąsyk išgirdo apie 
tą knygą - maestro Leonardas da Vinčis. Laimei, jūsų bibliote- 
kininkas jį gerai pažinojo, taigi nebuvo labai sudėtinga kreiptis 
ir išsiaiškinti, ar dailininkas turi knygą, ar ne. 

— O antras pėdsakas? 

— Man buvo duotas tikslus paveikslėlis iš ieškomos knygos. 

— Jūsų klientė turėjo paveikslėlį iš knygos? 

— Taip. Jis buvo jos mėgstamoje kortų malkoje. Vienoje iš kor- 
tų su didingos moters portretu buvo pavaizduotas ir tas veikalas. 
Tai ne kažin kas - pripažįstu, tačiau daugybę kartų pradėdavau 
darbą, turėdamas daug mažiau informacijos. Moteris iš kortos 
atrodė kaip vienuolė ir turėjo rankose tą knygą. Užverstą, be pa- 
vadinimo ant viršelio ar šiaip kokio atpažinimo ženklo. 

„Knyga kortų malkoje? - susijaudinau. - Ar tik brolis Bande- 
las man neminėjo kai ko panašaus?“ 

— Ar galiu sužinoti, kas buvo jūsų klientė? - paklausiau. 

- Žinoma. Kaip tik dėl to jus pasikviečiau. Tai princesė Beat- 
ričė d'Este. 

Išplėčiau akis. 

— Beatričė d'Este? Moro žmona? Norite pasakyti, kad brolis 
Aleksandras ir dona Beatričė buvo pažįstami? 

— Net labai gerai. O dabar, kaip Žinote, abu jau negyvi. 

— Ką norite pasakyti? 

Chakaranda susirado kėdę už rašomojo stalo, patenkintas, su- 
gebėjęs patraukti visą mano dėmesį: 

— Matau, pradedate suprasti mano susirūpinimą, tėve Leire. 
Sakykite, ar gerai pažįstate metrą Leonardą? 

— Kalbėjausi su juo vienintelį kartą - šįryt. 

— Turite žinoti, kad kalbame apie labai keistą asmenybę - 
ekstravagantiškiausią ir neaiškiausią iš visų, įŽžengusių į šias val- 
das. Jis kiekvieną minutę skiria darbui, skaitymui, tapybai ir 
mąstymui apie absurdiškiausius dalykus, kokius tik įmanoma 
įsivaizduoti. Jo galvoje staiga gimsta patiekalų receptai, ku- 
riais linksmina dožą - iš marcipano gamina keisčiausias karo 
mašinas jo vaišėms. Jis gana nepatiklus. Labai uoliai saugo sa- 
vo daiktus, savo nuosavybę. Niekada niekam neleidžia kišti no- 
sies į savo užrašus ir juolab - į biblioteką, kuri, kaip galime 
įsivaizduoti, yra didžiulė ir vertinga. Jis net rašo iš dešinės į 
kairę kaip žydai! 

— Iš tiesų? 

— Negi išsigalvočiau tokį dalyką. Jei norėsite perskaityti bent 
vieną iš jo sąsiuvinių, turėsite pasitelkti veidrodį. Tik iš atspin- 
džio sugebėsite suprasti, kas ten parašyta. Negi tai ne velniška 
gudrybė? Ar pažįstate dar ką nors, sugebantį rašyti atvirkš- 
čiai, lyg niekur nieko? Patikėkite, tas žmogus Žino baisių pas- 
lapčių. 

— Vis dar nesuprantu, kodėl man tai pasakojate, - nenurimau. 

— Todėl, kad... - teatrališkai patylėjo, - esu tikras, kad su mū- 
sų bičiuliu Aleksandru buvo susidorota Leonardo da Vinčio įsa- 
kymu. Ir manau, dėl visko kalta ta prakeikta knyga, ta pati, ku- 
rios įsigeidė princesė ir kuri galiausiai jai kainavo gyvybę. 

Tikriausiai išbalau. 

— Juk tai labai rimtas kaltinimas! 

— Ojjūs patikrinkite, - nenusileido. - Esate vienintelis, galin- 
tis tai padaryti. Gyvenate Šventosios Marijos Maloningosios vie- 
nuolyne, bet nesate parsidavęs dožui, kaip visi kiti. Prioras trokš- 
ta, kad vienuolynas būtų baigtas už Moro pinigus, tad abejoju ar 
ryžtųsi pulti jo mylimiausią menininką ir rizikuotų netekti dožo 
teikiamų subsidijų. Kviečiu jūs išnarplioti šį galvosūkį kartu su 
manimi, - šitaip ne tik aiškiau suvoksite princesės ir brolio Alek- 
sandro mirties paslaptį, bet ir rasite įrodymų apkaltinti Leonar- 
dą žmogžudyste. 

— Jūsų metodai man nepatinka, pone Chakaranda. 

— Mano metodai? - nusikvatojo. - Ar atkreipėte dėmesį į žmo- 
gų, kurį sutriuškinau dvikovoje? 

— Forceta? 

— Tas pats. Pasakysiu dar kai ką apie savo metodus. Jis dirbo 
man. Įsakiau jam surasti mėlynąją knygą Leonardo dirbtuvėse. 
Forceta kadaise buvo toskaniečio mokinys, tad turėjo gerai nu- 
manyti, kur galėjo būti paslėpta knyga. 

— Įsakėte jam apvogti Leonardą da Vinčį? 

— Norėjau sutvarkyti tą reikalą, tėve. Bet pripažįstu savo pra- 
laimėjimą. Tas nevykėlis paėmė kitą knygą - Divini Platonis Opera 
Omnia. Tai knyga, išleista Venecijoje prieš keletą metų, gana 
menkos vertės. Ir jis tikėjosi mane apgauti, parduodamas veika- 
lą, tarsi tai būtų mano ieškomas inkunabulas. 

— Divini Platonis... - samurmėjau. - Žinau tą kūrinį. 

- Tikrai? | 

Linktelėjau. 

— Tai garsusis pilnų Platono raštų vertimas, atliktas Marsili- 
jaus Fičino Kozimui Senajam Florentiečiui. 

— Taigi nenaudėlis tvirtino, kad Leonardas labai brangino tą 
knygą. Kad per dienas ja naudojosi, norėdamas suteikti pavidalą 
vienam iš Cenacolo apaštalų. Tarsi man tai rūpėtų, velniai rau- 
tų! Dėl tos knygos praradau draugą, tad bent noriu žinoti kodėl. 
Ar man padėsite? 

Porta Romana buvo labai prabangi miesto dalis. Dieną ir naktį 
per ją riedėdavo prašmatniausi Lombardijos ekipažai, tad ja bu- 
vo didžiuojamasi kaip vieninteliu įspūdingu keliu į Milaną. Jos 
galerijos visada buvo pilnos turtingų žmonių, o damos mėgo vaikš- 
čioti po portikais ir šitaip kasdien sužinoti visas miesto naujie- 
nas. Popiežiaus nuncijai, užsienio diplomatai ar riteriai — visi 
stengdavosi kuo dažniau pasirodyti ten, vildamiesi būti pastebė- 
ti. Visa tai ir šalia esantis centrinis miesto kanalas pavertė Porta 
Romana tikra tuštybės muge. 

Per patį gatvės vidurį kilo Palazzo Vecchio. Tai buvo visuome- 
ninis milaniečių labai mėgstamas pastatas, kur nuolatos vykda- 
vo įvairūs renginiai. Trijų aukštų rūmuose buvo šeši erdvūs salo- 
nai ir labirintas kabinetų, kurių šeimininkai gana dažnai ir grei- 
tai keisdavosi. 

Taigi tą vakarą, kai buvau Oliverijaus Chakarandos namuose, 
visos rūmų patalpos virte virė nekantrumu. Daugiau nei trys šim- 
tai žmonių stovėjo gatvėje ilgoje eilėje, norėdami pasigėrėti nau- 
jausiu maestro Leonardo darbu, - daugelis miesto kilmingųjų 
susirinko prisidengę šiuo pretekstu, 0 iš tiesų norėdami aptarti 
pastaruosius dvaro įvykius. Nebuvo miestiečio ar miestietės, ne- 
geidusių gauti kvietimo į iškilmes. 

Toskanietis surengė parodą labai skubiai, ko gera, paties do- 
žo pageidavimu. Pastarasis, vos prieš keturiasdešimt aštuonias 
valandas palaidojęs žmoną, jau rūpinosi atgaivinti Milano visuo- 
meninį gyvenimą. 

Maestro Luinis atėjo lydimas švytinčios Elenos Kriveli. Ji mal- 
daute maldavo, kad jaunasis menininkas vestųsi ją kartu. Iki šiol 
vis dar rausdavo prisiminusi, kas prieš porą dienų juodviem nu- 

tiko, o jos viduje vyko kai kas panašaus į audrą jūroje. Padėtis 
buvo dar sudėtingesnė dėl to, kad donos Lukrecijos duktė tai 
progai išsirinko įspūdingą apdarą: mėlyną, kailiais puoštą suk- 
nelę su aukso siūlais siuvinėta liemene keturkampe iškirpte. Ap- 
gaubti tinkleliu, nusagstytu brangakmeniais, plaukai ir karmino 
spalvos lūpos darė ją panašią į deivę. Luinis turėjo sutelkti visas 
pastangas, kad išlaikytų atstumą ir jos nepaliestų. 

— Maestro Bernardinai! - griausmingas Leonardo balsas su- 
stabdė juodu, vos užlipusius į antrąjį Palazzo Vecchio aukštą. — 
Kokia laimė jus matyti. Ir dar su tokia palydove! Nagi pasakyki- 
te, ką čia atsivedėte? 

Luinis ceremoningai nulenkė galvą, nustebintas įžūlaus mo- 
kytojo smalsumo. 

— Tai Elena Kriveli, metre, - atsakė nedelsdamas. - Mergina, 
besižavinti jumis, ir labai prašė atsivesti į jūsų parodą. 

— Kriveli? Tai bent staigmena! Gal jūs kilusi iš dailininko Kar- 
lo Krivelio giminės? 

— Aš jo dukterėčia, pone. 

Šviesios Elenos akys pažadino toskaniečio prisiminimus. Le- 
onardas atrodė sužavėtas. 

— Vadinasi, esate duktė... 

— Lukrecijos Kriveli, kurią jūs gerai pažįstate. 

— Dona Lukrecija! Žinoma! - tarė vėl žvilgtelėjęs į Luinį. - Ir 
atėjote su maestro Bernardinu, su kuriuo, be abejo, susipažino- 
te pozuodama. Jūs esate jo naujoji Magdalena! 

— Taip. 

— Nuostabu! Neįsivaizduojate, kokiu tinkamu momentu čia 
pasirodėte. 

Leonardas vėl nužvelgė merginą, ieškodamas kadaise jį įkvė- 
pusių jos gimdytojos bruožų. Pakako trumpo žvilgsnio, kad at- 
pažintų tą pačią kaktos formą, identišką nosį, net skruostikau- 
liai ir smakras buvo lygiai tokie pat. Kilmingą donos Lukrecijos 
veidą - geometrijos stebuklą - paveldėjo duktė. 

- Jei turite laiko, norėčiau, kad palydėtumėte mane į kamba- 
rį, kuriame bus rodomas mano paveikslas. Greitai ten bus pilna 
lankytojų ir tada jau nebegalėsime jo ramiai apžiūrėti. 

Maestro mostelėjo į mažą patalpą šalia didžiulės laiptų aikš- 
telės. Kambarėlis buvo įrengtas labai kruopščiai. Visos sienos 
drapiruotos juodu audeklu, todėl buvo ryšku tik maža šešiasde- 
šimt trijų ir keturiasdešimt penkių centimetrų dydžio riešutme- 
džio lentelė, prilaikoma glotnaus šviesios pušies karnizo. 

— Žinote ką? - tęsė Leonardas. - Pamaniau, kad dabar ge- 
riausias metas jį parodyti. Donos Beatričės mirtis mus visus 1a- 
bai nuliūdino, todėl privalome pamatyti ką nors gražaus dvasiai 
pakelti. Maestro Luinis galbūt jau bus sakęs, kad man reikia 
džiaugsmo. Gyvenimo. Ir kaip visada, kai ištraukiu iš savo dirb- 
tuvių kokį nors paveikslą, taip ir dabar sulaukiau didžiulio pri- 
tarimo... 

— Pamanėte, kad jūsų paveikslas galėtų sugrąžinti žmones į 
gatves, - suplojo rankomis Bernardinas. 

— Būtent. Ir nepaisant šalčio, atrodo, man pasiseks. Nagi... — 
toskanietis pasisuko ir parodė į savo kūrinį. - Ką manote? 

Visi trys įsmeigė akis į sieną. Paveikslas buvo įspūdingas. Jau- 
na moteris, pasipuošusi raudona suknele, Leonardo nutapyta 
taip meistriškai, kad matėsi ne tik aksomo tonai, bet ir brokato 
apykaklės dygsniai, rami žiūrėjo į juos iš savo aukštybių. Jos 
plaukai buvo surišti į ilgą uodegą, subtilaus grožio diadema su 
nenusakomu švelnumu lytėjo smilkinius. Tai buvo nepaprastas 
portretas. Dar viena maestro sėkmė. Jeigu būtų įtaisytas ne į 
rėmus, bet lange, niekas negalėtų pasakyti, kad ta dama iš tikrų- 
jų nežiūri į juos iš ten.* 

— Tikėjomės... - sumurmėjo Luinis. - Tikėjomės, kad paro- 
dysite donos Beatričės portretą, maestro. 


* Turimas omeny paveikslas, dabar esantis Luvre ir žinomas kaip La belle Ferroniėre. 
Aut. 

— O kodėl turėčiau tai daryti? - nusišypsojo. - Princesė d'Es- 
te taip ir nerado laiko man pozuoti. 

Elenos akys sudrėko iš susijaudinimo. 

— Bet juk tai... tai... 

— Tai jūsų motina, dona Lukrecija. Taip, - ištarė toskanietis, 
suraukdamas savo didžiulę nosį. - Be jokios abejonės, ji - viena 
gražiausių moterų, kokią tik esu sutikęs. O būtent grožio ir har- 
monijos mums labiausiai reikia dabar, kai slegia gedulas, ar taip 
nemanote? 

Jaunoji Elena negalėjo atplėšti akių nuo paveikslo. 
privertusi būtinybė. Patikėkite. 

— Ar tai?.. - suabejojo, — ar tai jūsų šviesos teorija? Bernardi- 
nas man sakė, kaip ji svarbi jums. 

- Iš tikųjų? 

Toskaniečio akyse žybtelėjo klasta. 

— Pasak jūsų, šviesa yra visko, kas dieviška, esmė. Jos buvi- 
mas arba trūkumas paveiksle atskleidžia tikrąjį dailininko su- 
manymo tikslą. Ar neapsirinku? 

— Nagi... Jūs stebinate mane, Elena. Tada pasakykite: kokį 
paslėptą tikslą įžvelgiate šiame portrete? 

Grafaite dar kartą atidžiai įsižiūrėjo į drobę. Spindintis jos 
motinos veidas, atrodė, tuojau prabils. 

— Tai tarsi ženklas, maestro. 

- Ženklas? 

— Ak taip. Jūs siunčiate ženklus tamsoje. Kaip tai daro švytu- 
rys naktį. Siunčiate ženklus žmonėms, kurie tiki. Kurie labiau 
vertina šviesą nei šešėlius. 

Maestro atrodė nustebęs. 

Staiga jo nuostabą pakeitė susirūpinimas. Elena tai pastebėjo. 
Maestro panoro pasikalbėti akis į akį su Bernardinu ir paprašė 
prafaitės minutėlę palikti juodu vienus. Dama paslaugiai nuėjo 
prie langų, pro kuriuos matėsi vaizdas į Porta Romana. 

— Ar galėčiau sužinoti, ką padarėte, maestro Luini? 

Leonardo šnabžesys smigo į mokinio ausis tarsi durklas. 

— Maestro, aš... 

— Jūs papasakojote jai apie šviesą! Tam vaikui! 

— Bet... 

— Jokių bet. Ar jau spėjo sužinoti, kad šviesa yra vienas iš jos 
šeimos atributų? Ką dar jai išpliurpėte, neišmanėli? 

Luinis jautėsi tarsi paralyžiuotas iš baimės. Staiga suvokė, kaip 
apsiriko atsivesdamas Eleną į šias iškilmes. Šnopuodamas nu- 
lenkė galvą ir nežinojo, ką atsakyti. 

— Jau žinau, - tęsė Leonardas. - Dabar viską suprantu. 

— Ką suprantate, maestro? 

Gerklėje pajuto gumulą - atrodė, tuojau uždus. 

— Jūs sanguliavote su ja? Ar ne? 

— Sanguliavau? 

— Atsakykite! 

— Aš... apgailestauju, maestro. 

— Apgailestaujate? Ar vis dar nesuvokiate, ką padarėte? 

Leonardas košė žodžius pro dantis, kad nepatrauktų grafai- 
tės dėmesio. 

— Jūs gulėjote su Magdalena! Jūs! Ištikimas Jono idealų ser- 
gėtojas! 

Maestro nurijo seilę. Jam reikėjo laiko pagalvoti. Jo protas 
stengėsi įvertinti padėtį ir rasti jai tinkamą vietą, - taip kon- 
struodamas savo įrengimus taikydavo vieną detalę prie kitos. O 
ką daugiau daryti? Milžinas pagaliau priėmė tai kaip dar vieną 
apvaizdos ženklą. Dar vieną įrodymą, kad laikai nepaprastai grei- 
tai keičiasi ir jis gali netekti savo paslapties. 

Kaip galėjo būti toks naivus? Kaip galėjo nenumatyti tiki- 
mybės, kad jaunas mokinys, įpareigotas iš arti stebėti donos 
Lukrecijos dukterį, pagaliau atsidurs jos glėbyje? Leonardas, 
išsižadėjęs kūniškos meilės, turėjo skubėti. Nebuvo kitos išei- 
ties ir, manau, būtent tada maestro nusprendė atskleisti Elenai 

savo idėjas, kol kiti meilužiai galutinai jos nenukreipė nuo jai 
skirto kelio. 

Taip. Būtent tada jis pasikvietė grafaitę ir pasielgė taip, kaip 
niekas iki šiol nebuvo matęs jo elgiantis - pasidalijo savo neri- 
mu. 

— Atleiskite, - atsiprašė. - Noriu pasakyti, kad pasirodėte pa- 
čiu laiku. Man labai reikia pasikalbėti su kuo nors, kuo galėčiau 
pasitikėti. Manau, esu šnipinėjamas. Įtariu, kad esu stebimas ne 
tik aš, bet ir visi mano pagalbininkai. 

— Jūs, maestro? - Luinis sudrebėjo. 

— Paklausykite, - tęsė. - Jau keleri metai aš tai įtariu. Jūs 
žinote, Bernardinai, kad niekada pernelyg nepasitikėjau žmonė- 
mis. Jau daug metų koduoju visą savo korespondenciją, užsira- 
šau idėjas tokiu būdu, kad tik nedaugelis galėtų perskaityti, ir 
nepasitikiu tais, kurie ateina pas mane pašniukštinėti. Nepai- 
sant to, sekmadienį, tą dieną, kai palaidojome princesę, mano 
seni būgštavimai pasitvirtino gana dramatišku būdu. Tą dieną 
visai netoli nuo čia labai keistomis aplinkybėmis mirė du Dievui 
tarnavę Žmonės. 

Bernardinas su Elena apstulbo. Juodu nebuvo girdėję apie tai. 

— Vienas buvo rastas pakartas Turgaus aikštėje. Prie jo buvo 
korta, kuri jums, maestro Luini, žinoma taip pat gerai kaip ir 
man. Ji priklauso kortų malkai, sukurtai Viskončiams šimtme- 
čio viduryje, ir vaizduoja vieną šventojo Pranciškaus seserį vie- 
nuolę su Krikštytojo kryžiumi vienoje rankoje ir Jono knyga 
kitoje. 

— Magdalena! 

— Taip, vienas iš daugelio jos atvaizdų, - tęsė. - Virvės, juo- 
siančios jos papilnėjusį liemenį, mazgai tai liudija. Tačiau mažai 
kas, labai mažai žmonių žino kodą. 

— Prašau tęsti, - nekantravo Bernardinas. 

— Manau, numanote, metre Luini, kad, radęs kortą, aš tai su- 
vokiau kaip Ženklą. Įspėjimą, kad kažkas ketina užspeisti mane 

į kampą. Pasistengiau įtikinti dožo sargybą, kad vienuolis nusi- 
žudė. Norėjau laimėti laiko ir viską patikrinti, tačiau antra mir- 
tis patvirtino mano nuogąstavimus. 

— Kokius nuogąstavimus? - Elena nė nemirktelėjo. 

— Tuojau suprasite, Elena. Antrasis irgi buvo mano senas 
draugas. 

Grafaitė įsitempė kaip styga. 

— Jūs... pažinojote juos? 

— Būtent. Abu. Džulijus, antroji auka, mirė nukraujavęs prie- 
šais Maesta. Kažkas pervėrė jam špaga širdį. Nepavogė nei pini- 
gų, nei kitų jo daiktų, išskyrus... 

— Išskyrus? 

— „„1šskyrus kortą su pranciškone, kurią vėliau rado prie pa- 
kartojo vienuolio. Man neduoda ramybės bjauri nuojauta, kad 
žudikas norėjo, jog Žinia apie jo nusikaltimus pasiektų būtent 
mane. Galų gale juk Maesta yra mano kūrinys, o pakartasis vie- 
nuolis buvo iš Šventosios Marijos vienuolyno. 

Vis dar bijodama prašauti pro šalį Elena vėl prabilo. 

— Maestro, ar tai susiję su jūsų noru parodyti mano motinos 
portretą? Ar portretas turi ką nors bendra su šiomis siaubingo- 
mis naujienomis? 

— Tuojau suprasite, Elena, - atsakė maestro. - Jūsų motina po- 
zavo ne tik šiam portretui. Kai buvo jaunesnė, buvo modeliu Maes- 
ta Mergelei Marijai. Aš vėl kreipiausi į ją, kai tapiau šį paveikslą iš 
naujo vos prieš keletą mėnesių. Kai prieš dešimt dienų jiems įtei- 
kiau užsakymą, pranciškonai pakeitė juo pirmąjį variantą. Viskas 
įvyko taip greitai, kad apie pakeitimą nespėjau perspėti Brolių. 

„Brolių?“ — šį kartą Elena jo nepertraukė. 

— Matau, maestro Luinis dar ne viską jums papasakojo, - su- 
šnibždėjo Leonardas. - Tas paveikslas jiems - tarsi Evangelija. 
Buvo jų sielos atgaiva, ypač po to, kai Inkvizicija atėmė jų šven- 
tąsias knygas. Dešimtimis plūsdavo čia garbinti paveikslo. Ta- 
čiau, kai pranciškonai pradėjo bylinėtis su manimi, buvau pri- 

verstas pateikti jiems kitą variantą, jau be simbolių, kurie darė jį 
nepaprastą. Sugaišau dešimt metų atlikdamas pranciškonų už- 
sakymą, tad ilgiau atidėlioti nebegalėjau. Deja, neperspėjau Bro- 
lių, kad liautųsi lankytis Šventojo Pranciškaus bažnyčioje ieško- 
dami nušvitimo, taigi dabar mano mylimas Džulijus sumokėjo 
už tą klaidą gyvybe. Kažkas jo jau tykojo. 

— Ar bent numanote, kas tai galėjo būti? 

— Ne, Bernardinai. Tačiau jo tikslas buvo tas, kuris pastūmėjo 
šventą Dominyką įkurti Inkviziciją - išnaikinti paskutinius tik- 
ruosius krikščionis. Jie nori jėga numalšinti tai, ko nepavyko 
sunaikinti Montsegure, sutriuškinus katarus. 

— Tokiu atveju, metre, kur dabar eis Broliai, norėdami įgauti 
tikėjimo stiprybės? 

— Žinoma, prie Cenacolo. Bet jį reikia baigti. Kaip manote, 
kodėl tapau paveikslą ant sienos, o ne drobėje? Manote, dėl jo 
dydžio? Nieko panašaus, - pakėlė smilių. - Kad niekas negalėtų 
jo išmesti ar priversti mane perpiešti. Tik šitaip Broliai visam 
laikui ras vietą, teikiančią jiems paguodą. Ir niekam nekils įtari- 
mų, nes tai yra po pat inkvizitorių nosimis. 

— Tai taip paprasta, maestro... bet labai pavojinga. 

Leonardas vėl nusišypsojo. 

— Romos krikščionys labai skiriasi nuo mūsų, Bernardinai. No- 
rėdami sulaukti Dievo palaiminimo jie turi naudotis apčiuopia- 
mais sakramentais. Valgo duoną, tepasi šventaisiais aliejais arba 
šlakstosi švęstu vandeniu. O mūsų sakramentai nematomi. Jų jė- 
ga- abstrakcija. Kas sugeba atrasti tai savyje, staiga pajunta, kaip 
suvirpa širdis ir visą kūną užlieja didžiulis džiaugsmas. Ir tada jau 
tiksliai žinai, kad esi išganytas. Mano „Paskutinė vakarienė“ turės 
tą galią. Kaip manote, kodėl Jėzus nelaiko iškėlęs Romos ostijos? 
Nes jo sakramentas iš tikrųjų yra kitas... 

— Maestro, - nutraukė jį Luinis. - Jūs kalbate šitaip prie Ele- 
nos, tarsi ji žinotų apie jūsų tikėjimą. O iš tiesų ji toli gražu 
nesupranta visko, ką sakote. 

— Na ir kas? 

— Viliuosi, kad suteiksite malonę: leisite man nusivesti ją prie 
Cenacolo ir ten viską paaiškinti jūsų kalba. Jūsų simboliais. Gal 
tokiu būdu... - Bernardinas nutilo, tarsi sverdamas savo žo- 
džius. - Gal taip abu galėsime vėl tapti tyri ir būsime verti vietos 
šalia jūsų. Ji irgi to trokšta. 

"Toskanietis neatrodė labai nustebęs. 

— Ar tai tiesa, Elena? 

Mergina linktelėjo. 

— Tada privalai žinoti, kad vienintelis būdas pažinti mano pa- 
veikslą - jame dalyvauti. O jūs, Bernardinai, tai žinote geriau už 
kitus, — iškošė pro dantis. - Aš esu vienintelė jūsų omega, į ku- 
rią ateityje turite kreiptis. 

— Jeigu jūsų sumanymas - patraukti ją prie savęs, maestro, tai 
kodėl nekviečiate pozuoti? Jos motina pasitarnavo jums tapant 
Maesta evangeliją. Tai kodėl duktė negali padėti baigti paveiks- 
lo, kurį dabar tapote? 

Leonardas dvejojo. 

— Turi omeny Cenacolo? 

— O kodėl ne? - atšovė Luinis. - Ar neieškote modelio myli- 
majam apaštalui? Negi tikitės rasti angeliškesnį veidą nei šis, 
kad baigtumėte Jono portretą? 

Elena patenkinta nuleido akis. Asketas balta tunika susimąs- 
tęs pasiglostė tankią barzdą, dar kartą atidžiai nužvelgdamas jau- 
nąją Kriveli. Paskui staiga nusikvatojo taip, kad juokas nuaidėjo 
per visą kambarį. 

— Taip, - sugriaudėjo. - Kodėl gi ne? Galų gale aš ir pats neįsi- 
vaizduoju šiam tikslui nieko tinkamesnio už ją. 

— Oliverijus Chakaranda? 

Vos išgirdus šį vardą, prioro veide atsirado paniekos grimasa. 
Sužinojęs, kad jau grįžau į vienuolyną, brolis Vičencas įsakė ma- 
ne pakviesti. Atrodo, jau porą gerų valandų bendruomenė buvo 
sukelta ant kojų dėl netikėto mano dingimo. Keletas vienuolių, 
apsiginklavusių lazdomis ir deglais, sutemus išsiruošė manęs ieš- 
koti. Todėl, kai Oliverijus Chakaranda grąžino mane prie vie- 
nuolyno durų sveiką, nors ir sujauktomis mintimis, prioras sku- 
biai pareikalavo atvykti pas jį. 

— Tai sakote, kad praleidote naktį Oliverijaus Chakarandos 
kompanijoje, jo namuose, tėve Leire'? 

Jo tonas išdavė paprasčiausią susirūpinimą. 

— Matau, pažįstate jį, priore. 

— Žinoma, - atšovė. - Visas Milanas puikiai pažįsta tą šliužą. 
Prekiauja liturgijos dalykais - perka ir parduoda šventųjų pa- 
veikslus ir nuogas veneras ir turi daugiau pinigų bei turtų nei 
daugelis kilmingųjų dožo svitos narių. Viena tik nesuprantu, — 
pridūrė klastingai prisimerkdamas, - ko jam galėjo prireikti iš 
jūsų. 

— Norėjo pasikalbėti su manimi apie brolį Aleksandrą, priore. 

— Apie tėvą Trivulcijų? 

Linktelėjau. Bandelas atrodė sutrikęs. 

— Rodos, juodu siejo prekybos santykiai. Net galėtume juodu 
vadinti kompanionais. 

— Nesąmonė! Kuo amoralus ir ištvirkęs žmogėnas galėjo do- 
minti tėvą Trivulcijų, tebūnie jam Dangaus karalystė? 

- Jei ponas Chakaranda nemelavo, brolis Aleksandras gyve- 
no dvigubą gyvenimą. Jūsų akyse jis buvo dievobaimingas žmo- 

gus, mėgęs knygas ir mokslą, tačiau toli nuo jūsų globėjiško žvilgs- 
nio virsdavo senienų pirkliu. 

Bandelo mintys kunkuliavo tarsi sriubos puodas. 

— Man sunku jumis patikėti, - pagaliau iškošė. - Nors, geriau 
pagalvojus, tai galbūt paaiškintų kai kuriuos dalykus... 

— Kai kuriuos dalykus? Ką turite omeny, priore"? 

— Aš kalbėjausi su Moro sargyba apie brolio Aleksandro mir- 
ties aplinkybes. Toje istorijoje yra gana tamsių dalykų, kurių nė 
vienas iš mūsų nesugebame suprasti. Egzistuoja vienas didžiulis 
prieštaravimas, ir tai mus visiškai išmušė iš vėžių. 

— Maldauju paaiškinti. 

— Kaip žinote, policija nerado ant tėvo Trivulcijaus kūno jo- 
kių prievartos nei pasipriešinimo pėdsakų. Nepaisant to, nepa- 
našu, kad jis būtų pats atėmęs sau gyvybę. Kažkas tuo momentu 
tikrai buvo šalia jo. Tas kažkas paliko keistą vizitinę kortelę, 
prikabintą prie vienos iš basų bibliotekininko kojų. 

Prioras pasirausė kišenėse ir ištiesė man popieriaus skiautelę, 
prikraigliotą pažiūrėti nesuprantamų linijų ir keverzonių. Tai buvo 
pailgas kartono gabalėlis, plonais krašteliais, nuo dažno čiupinėji- 
mo beveik susitrynęs. 

- Žiūrėkite, - tarė tiesdamas man popiergalį. 

Ko gera, mano veidas staiga pasikeitė, nes prioras žiūrėjo pa- 
tenkintas, kad vis dėlto sugebėjo patraukti mano dėmesį. Negi 
galėjau nesusidomėti? Juk kai kurios tų keverzonių atitiko mįs- 
lę, atvedusią mane čia. O tiksliau - Oculos ejus dinumera - keis- 
tasis Nelaimės Pranašo parašas puikavosi pačiame kortelės cen- 
tre. Septynios eilutės, parašytos nelygiomis raidėmis, atrodė, buvo 
atidžiai nagrinėjamos, tarsi pastabos aplinkui būtų kokio nors 
erudito pastangos atskleisti jų prasmę. 

— Tai mano mįslė! - patvirtinau. 

— „Suskaičiuok jo akis, / bet nežiūrėk į jo veidą. / Mano vardo 
skaičių / rasi ant jo šono...“ Taip. Aš Žinau. Jūs pasakojote man 
dar prieš brolio Aleksandro mirtį. Pamenate? Tačiau šios pasta- 
bos, - pasakė apvesdamas pirštu tekstą, - ne mano, tėve Leire. 

Jo akyse žybtelėjo klasta. 

- Ir tai dar ne viskas. Žiūrėkite. 

Tėvas Bandelas apvertė kortelę. Su niekuo nesupainiojamas 
pranciškonės, dešinėje rankoje laikančios kryžių, o kairėje - kny- 
gą, atvaizdas mane privertė sustingti. 

- Šventasis Kristau! - sušukau. - Korta... Jūsų korta! 

— Ne. Leonardo korta, - patikslino. - Niekas nežino, kas pri- 
tvirtino šią kortą prie brolio Aleksandro kūno po jo mirties, 
tačiau akivaizdu, kad tai ką nors reiškia. Primenu jums, kad tos- 
štai - pasirodo su jūsų misle ant bibliotekininko kojų. Ką mano- 
te apie tai? 

Atsikvėpiau. 

— Yra dar kai kas, ko jums nepapasakojau, priore. 

Bandelas suraukė kaktą. 

— Nežinau, kaip viską paaiškinti po to, ką pasakėte, tačiau 
mudu su ponu Chakaranda kalbėjome būtent apie šią kortą. Ar- 
ba dar tiksliau - apie knygą, kurią moteris laiko rankoje. 

Knygą! | 

— Tai - ne šiaip sau knyga, priore. Chakaranda norėjo žūtbūt 
ją gauti atlikdamas labai svarbų užsakymą ir patikėjo tą užduotį 
broliui Aleksandrui. Kiek žinoma, tą tomą turi maestro Leo- 
nardas, taigi manė, kad mūsų bibliotekininkui bus paprasčiau 
nei kam kitam su juo susitikti ir pasiūlyti sandėrį. Tiesiog ko- 
mercinė operacija, kainavusi jau dviejų žmonių gyvybes. 

— Dviejų Žmonių? 

— Dar nesakiau jums, priore, kad klientė, norėjusi įsigyti tą 
knygą. buvo Beatričė d'Este, tegul ilsisi ramybėje. 

— Viešpatie Dieve. 

Prioras davė ženklą tęsti: 

— Chakaranda nežino, kodėl kunigaikštienė pasamdė jį, o ne 
pati paprašė maestro Leonardo tos knygos. Tačiau neabejoja, 
kad, šiaip ar taip, Leonardas prikišo nagus prie abiejų mirčių. 

— O kąjūs apie tai manote, tėve Leire? 

— Nenoriu tikėti. Leonardas yra menininkas, o ne karys. 

Brolis Vičencas susirūpinęs nuleido akis. 

— Aš irgi esu tokios pat nuomonės, bet negaliu nepripažinti, 
kad aplink maestro kažkodėl vis daugėja mirčių. 

— Ką norite pasakyti? 

- Vakar nelabai toli nuo čia nutiko keistas dalykas. Šventojo 
Pranciškaus bažnyčia buvo išniekinta vieno piligrimo nužudy- 
mu. 

- Nusikaltimas? - mane pribloškė žinia. - Šventoje vietoje? 

— Taip. Nelaimingajam buvo perverta širdis priešais didįjį al- 
torių, po naujuoju Leonardo retabulu. Atrodo, tai nutiko prieš 
kelias valandas iki brolio Aleksandro mirties. Norite sužinoti 
dar kai ką? 

Prioras giliai įkvėpė ir tęsė: 

— Policija rado tarp jo daiktų malką, iš kurios buvo paimta 
minėtoji korta. Vadinasi, žudikas ją pavogė, kitoje pusėje užrašė 
jūsų mįslę ir vėliau paliko prie mūsų bibliotekininko kūno. Pri- 
valote padėti man jį rasti. Arba aš visiškai nieko nesuprantu, 
arba mūsų žudikas, kad ir kas jis būtų, irgi medžioja tą prakeik- 
tą Leonardo knygą. 

— Privalote atiduoti man savo belaisvį. 

Marija Chakaranda pažvelgė į mane apstulbusi. Ji jau nebe- 
vilkėjo vyriškais drabužiais kaip praėjusią naktį, o dėvėjo vos 
prie liemens prigludusią suknelę žydros su balta spalvų ranko- 
vėmis ir dryžuota liemene. Plaukai pakelti į viršų ir apgaubti 
gražiu tinkleliu, - ji visa spindėjo. 

Buvo akivaizdu, kad jaunoji Chakaranda nesitikėjo taip grei- 
tai vėl mane pamatyti ir jau tikrai nemanė, kad grįšiu į jų rū- 
mus dėl tokios... savotiškos priežasties. Ji nežinojo, kad šis 
inkvizitorius neturi kitos išeities. O, Marijus Forceta, vaikinas 
su špaga, kurį jos tėvas nugalėjo dvikovoje, buvo paskutinis 
asmuo, norėjęs gauti Leonardo mėlynąją knygą. Ir vienintelis 
kol kas išlikęs gyvas. Tai kaip galėjau netrokšti pasikalbėti su 
juo? 

— Nemanau, kad mano tėvui labai patiks ši idėja, - tarė, vos 
išklausiusi mano nelabai vykusius pasiaiškinimus. 

— Klystate, Marija. Juk buvote šalia, kai donas Oliverijus papra- 
šė padėti jam gauti Leonardo knygą. Būtent dėl to aš ir esu čia. 

— O kokį likimą rengiate Marijui? 

— Pirmiausia — paimti jį savo globon, tai tas pats, kas būti 
globojamam Šventosios inkvizicijos. O vėliau nusivesiu apklausti. 

Šventosios inkvizicijos vardas buvo tai, kas galutinai sugriovė 
negausių merginos dvejonių pamatus. Paveikta mano rimtumo, 
gražioji Marija greitai pakeitė savo abejones sutikimu ir pasisiū- 
lė palydėti iki rūmų rūsių, tokiu būdu tikėdamasi išvengti kon- 
flikto su dominikonais, kol dar negrįžęs tėvas. Pasakė, kad iš- 
kart po mudviejų pokalbio Chakaranda išvyko ir buvo numatęs 
negrįžti į Milaną dar savaitę. Jam nesant už visą namų ūkį ir 

nuosavybės apsaugą buvo atsakinga ji, - Žinoma, ir už jaunojo 
Forcetos saugojimą. 

— Ar jis nuožmiai nusiteikęs? - paklausiau. 

— Ak ne. Nieko panašaus. Manau, jis nė musės nesugebėtų 
užmušti. Tačiau jis gana suktas. Būkite atsargus su juo. 

— Suktas? 

— Tai savybė, kurios išmoko iš Leonardo, - pridūrė Marija. — 
Visi jo mokiniai tokie. 

Vaikinukas buvo įkalintas rūmų dalyje, senovėje atstojusioje 
kalėjimą. Storos sienos, laiptai, vedantys gilyn į keistą požeminį 
pasaulį, kurio nė neįsivaizduotum egzistuojant, jei būtum regė- 
jęs tik viršuje esančius sodus. Chakaranda mielaširdingai įmetė 
savo nutrūktgalvį tarną į vieną iš murus strictus* kalėjimų ir bū- 
tent į kamerą, kurioje užteko vietos tik atsigulti, atsistoti ir žengti 
keletą žingsnių nuo vienos sienos iki kitos. Kadangi nebuvo nė 
vieno lango, joje viešpatavo nepermatoma tamsa. Tačiau Mari- 
jus Forceta galėjo jaustis tikru laimės kūdikiu, nes už keleto metrų 
man buvo parodytos murus strictissimus kameros, kur nebuvo 
įmanoma nei atsistoti, nei atsigulti visu ūgiu, - pabuvojusieji ten 
išprotėdavo arba juos išnešdavo kojomis į priekį. 

Likęs vienas priešais vaikinuko kamerą pasijutau užvaldytas 
keisto jausmo - tarsi dusčiau. Nenorėjau, kad Chakarandos duktė 
pastebėtų mano neryžtingumą. Negalėjau pakęsti kalėjimų: už- 
daros patalpos mane susargdindavo. Tiesą sakant, vienintelis ma- 
ne tenkinęs inkvizitoriaus darbas buvo administracinis. Mieliau 
rinkdavausi nuobodų kapstymąsi po popierių šūsnis, nei drėg- 
mės tvaiką ir monotonišką lašų kapsėjimą į akmenį. Ši aplinka 
sutrikdydavo mano kvėpavimą. Kai pasilikau vienas su žibintu 
ir sunkiu geležinių raktų ryšuliu rankose, dar šiek tiek dvejojau, 
kol sugebėjau ištarti žodį. 

— Marijau Forceta? 


* Murus strictus (Iot.) — storos, tvirtos sienos. Ver. 

Niekas neatsakė. 

Atrodė, kad už to rūdžių suėsto skląsčio galėjo laukti tik mir- 
tis. Įgrūdau vieną iš raktų į spyną ir prieš mane atsivėrė celė. 
Forceta tikrai buvo viduje, stovėjo atsirėmęs į sieną, o akys 
klaidžiojo po tamsą. Pamatęs mano lempos šviesą, vargšelis už- 
sidengė akis. Jis vis dar vilkėjo marškiniais su kraujo dėmėmis 
išmargintomis rankovėmis. Žaizda skruoste įgavo kraupų mėly- 
ną atspalvį. Jo plaukai buvo pilni dulkių, o išvaizda, nepaisant 
gana trumpo įkalinimo, atrodė apgailėtina. 

— Taigi tu esi iš Feraros, kaip ir dona Beatričė... - tariau sėsda- 
masis ant gulto ir leisdamas jam priprasti prie šviesos. Jis sutrikęs 
linktelėjo. Nebuvo girdėjęs mano balso, tad neįtarė, kas toks esu. 

— Kiek tau metų, sūnau? 

— Septyniolika. 

„Septyniolika! - pagalvojau. - Juk jis dar net ne vyras“. 

Marijus nenuleido akių nuo mano juodos ir baltos spalvos abi- 
to, - nelauktas vizitas jį nustebino. Tiesą pasakius, tarp mudvie- 
jų iškart atsirado abipusė simpatija. Nusprendžiau iš to išpešti 
naudos: 

— Gerai, Marijau Forceta. Pasakysiu tau, ko atėjau. Turiu lei- 
dimą ištraukti tave iš čia ir suteikti laisvę, jeigu tik mudviem 
pavyks susitarti, - sumelavau. — Tau tereikės atsakyti į keletą 
klausimų. Jei sakysi tiesą, leisiu išeiti. 

— Aš visada sakau tiesą, tėve. 

Jaunuolis atsiplėšė nuo sienos ir atsisėdo šalia manęs. Iš arti 
visai neatrodė pavojingas. Geiboko sudėjimo ir susikūprinęs — 
buvo matyti, kad jam mažai teko dirbti fizinio darbo. Nieko nuos- 
tabaus, kad Chakaranda taip lengvai su juo susidorojo. 

— Žinau, kad buvai maestro Leonardo mokinys, tiesa? — pa- 
klausiau. 

— Taip, tiesa. 

— O kas nutiko? Kodėl išėjai iš jo? 

— Nebuvau jo vertas. Maestro iš savųjų labai daug reikalauja. 

— Ką nori pasakyti? “ 

— Kad neišlaikiau bandymų, kuriuos jis man pateikė. Tik tai. 

— Bandymų? Kokių bandymų? 

Marijus giliai atsiduso žiūrėdamas į savo grandinėmis sukaus- 
tytas rankas. Lempos šviesoje pamatė, kad riešai pamėlę. 

— Tai buvo intelekto egzaminai. Maestro nepakanka, kad jo 
mokiniai mokėtų ruošti dažus ar piešti eskizus. Jam reikia ypa- 
tingų protinių sugebėjimų... 

— O kokie buvo tie bandymai? - nesilioviau. 

— Vieną dieną nusivedė mane pažiūrėti savo darbų ir paprašė 
juos pakomentuoti. Parodė beveik dar nepradėtą tapyti Cena- 
colo ir dar keletą paveikslų dožo pilyje. Manau, mano komenta- 
rai buvo niekam tikę, nes greitai po to įvykio paprašė palikti jo 
dirbtuves. 

— Suprantu. Ir dėl to nusprendei jam atkeršyti ir apvogti, ar 
ne taip? 

— Ne! Nieko panašaus, - įsikarščiavo. - Aš negalėčiau ap- 
vogti maestro. Jis buvo man kaip tėvas. Jis mus visur vedžio- 
davosi, mokė dirbti ir net maitino. Pamenu, kai jam pritrūkda- 
vo pinigų, sukviesdavo mus jūsų refektorijuje, Šventosios Ma- 
rijos dominikonų vienuolyne, susodindavo visus kaip apašta- 
lus aplink didžiulį stalą ir iš tam tikro nuotolio stebėdavo val- 
gančius... 

— Vadinasi, buvai Cenacolo tapymo proceso liudytojas. 

— Žinoma. Tai didis maestro kūrinys. Jis metų metus ieško, 
mokosi, kad galėtų nuolat jį papildyti. 

— Mokosi iš knygų kaip ta, kurią iš jo pavogei, tiesa? 

Marijus vėl paprieštaravo: 

— Aš nieko iš jo nevogiau, tėve! Tai donas Oliverijus paprašė 
nueiti į jo dirbtuves ir gauti jam senovinę knygą mėlynais viršeliais. 

— Tai ir Yra vagystė. 

— Ne, nėra. Kai paskutinį kartą buvau dirbtuvėse, paprašiau 
maestro, kad man ją duotų. Kai paaiškinau, kam jos reikia, ir 

pasakiau, kad ji reikalinga mano naujajam ponui, jis man įteikė 
tą tomą, o aš vėliau atidaviau jį donui Oliverijui. Tai buvo tarsi 
dovana, senų laikų prisiminimas. Jis man pasakė, kad ta knyga 
jam daugiau nereikalinga. 

— O tu norėjai ją parduoti ponui Chakarandai. 

— Metras Leonardas mane pamokė, kad iš tų, kurie gyvena 
dėl aukso, aukso reikia ir prašyti. Todėl aš nustačiau knygai kai- 
ną. Ir viskas. Tačiau donas Oliverijus neišklausė mano prašymo. 
Įsiutęs metė man špagą ir privertė ginti savo garbę dvikovoje. O 
vėliau uždarė mane čia. 

"Tas vaikinas man pasirodė nuoširdus. Tikrai nuoširdesnis nei 
Chakaranda - šlykštus tipas, sugebantis įtraukti į savo prekybą 
vienuolius ir paauglius, kad tik gautų norimą senieną ir pelnytų 
iš to gerą krūvą dukatų. O jei aš pasitelkčiau Marijų? Jei pasi- 
naudočiau buvusiu Leonardo - mįslių žinovo mokiniu ir išban- 
dyčiau spręsdamas savo galvosūkį? 

Nutariau pamėginti: 

— Ką Žinai apie kortų malką, kurioje yra korta su moterimi, 
apsirengusia pranciškone ir laikančia sterblėje knygą? 

Marijus pažvelgė į mane nustebęs. 

— Ar žinai apie ką kalbu? - nesilioviau. 

— Donas Oliverijus rodė man tą kortą prieš siųsdamas pas 
maestro knygos. 

— Tęsk. 

— Prašydamas maestro Leonardo tos knygos, parodžiau jam 
kortą ir jis nusikvatojo. Pasakė, kad korta slepia didžiulę pas- 
slaptį ir niekada nieko iš jo nesužinosiu, nebent pats sugebėčiau 
šifruoti. Visada taip elgiasi. Niekada nieko neatskleidžia, nebent 
sugebi išsiaiškinti pats. 

— Ar pasakė, kokiu būdu galėtum tai padaryti? 

— Maestro visus savo mokinius moko suprasti paslėptus daly- 
kus. Jis lavino mus su graikų Ars Memoriae, supažindino su 
Žydų skaičių kodais, arabų raidėmis, vaizduojančiomis figūras, 

Pitagoro slaptąja matematika... Bet kaip minėjau, aš nebuvau 
gabus ir nelabai supratau tuos mokslus. 

— Ar padėtum šifruoti man vieną mįslę, jei tavęs paprašyčiau ? 

Marijus minutėlę dvejojo, tada linktelėjo. 

— Tas galvosūkis vertas tavo senojo maestro, - pasakiau ieš- 
kodamas skiautelės popieriaus, kad galėčiau geriau jam paaiš- 
kinti. — Štai čia paslėptas vardas žmogaus, kurio ieškau. Ati- 
džiai įsižiūrėk ir gerai išstudijuok tekstą, - pasakiau tiesdamas 
jam lapelį. - Pasistenk dėl manęs. Mainais į malonę, kurią tau 
šiandien suteiksiu. 

Vaikinukas prisiartino prie lempos, norėdamas geriau matyti. 

— „Oculos ejus dinumera...“ Tai lotyniškai. 

— Taip. 

- Jūs tikrai mane išlaisvinsite? 

— Kai tik paklausiu tavęs paskutinio dalyko, Marijau. Jei tei- 
singai supratau, sakei donui Oliverijui, kad Leonardas, ieškoda- 
mas pavidalo vienam iš Cenacolo apaštalų, naudojosi knyga, ku- 
rią vėliau tau atidavė. 

— Tai tiesa. 

— Kuris tai buvo apaštalas, Marijau? 

— Apaštalas Matas. 

— Ar žinai, kodėl naudojosi ta knyga, tapydamas būtent apaš- 
talą Matą? 

— Manau, kad taip... Matas parašė populiariausią Naujojo Tės- 
tamento evangeliją, tad jis norėjo, kad žmogus, kurio veido bruo- 
žais pasinaudojo, būtų bent jau toks pat didingas. 

— O) kas tas žmogus? Platonas? 

— Ne. Ne Platonas, - šyptelėjo. - Tas žmogus dar gyvas. Tik- 
riausiai esate apie jį girdėjęs. Jis vertė Divini Platonis Opera Om- 
nia, jo vardas Marsilijus Fičinas. Vieną kartą girdėjau maestro 
sakant: kai nutapys jį savo paveiksle, tai bus ženklas. 

— Ženklas? Koks ženklas? 

Forceta minutėlę dvejojo. 

— Jau seniai nesikalbėjau su maestro, tėve. Bet jei įvykdysite 
savo pažadą ir išlaisvinsite mane, prisiekiu sužinoti tai dėl jūsų. 
Duodu žodį. Ir įminsiu jūsų patikėtą mįslę. Neapvilsiu jūsų. 

— Nepamiršk, kad pasižadi inkvizitoriui. 

— Duodu tvirtą žodį. Suteikite man laisvę, ir būsiu jos vertas. 

O ką galėjau prarasti? Tą patį vakarą, dar prieš devintą, mudu 
su Marijumi palikome Chakarandų rūmus, lydimi nepatiklaus Ma- 
rijos žvilgsnio. Jau lauke vaikinas juodais plaukais ir su randu 
skruoste pabučiavo man ranką, pasiglostė pagaliau laisvus riešus 
ir leidosi bėgti miesto centro link. Keista, bet net nepaklausiau 
savęs, ar dar kada nors jį pamatysiu. Galų gale tai buvo nelabai 
svarbu. Apie Cenacolo jau žinojau gerokai daugiau nei daugelis 
vienuolių, leidžiančių dienas po tuo pačiu stogu. 

Ankstų sausio devynioliktosios rytą Matėjus Bandelas, paaug- 
lys prioro sūnėnas, įsiveržė į Šventosios Marijos Maloningosios 
vienuolyno refektorijų. Persimainiusiu žvilgsniu, drėgnomis aki- 
mis. Atlėkė uždusęs, susijaudinęs, jo veidas buvo perkreiptas 
siaubo. Privalėjo žūtbūt pasikalbėti su savo dėde. Radęs jį prie- 
šais paslaptingąjį Leonardo paveikslą nudžiugo ir išsigando. Jei- 
gu tai, ką girdėjo apie įvykius Turgaus aikštėje, buvo tiesa, tada 
pernelyg ilgas buvimas toje vietoje ir to velniško kūrinio stebėji- 
mas galėjo visus nuvaryti į kapus. 

Matėjus atsargiai prisiartino, stengdamasis nesutrukdyti aba- 
to pokalbio su jo neatskiriamu sekretoriumi tėvu Benedetu. 

— Pasakykite man vieną dalyką, priore, - nugirdo. - Kai metras 
Leonardas tapė refektorijuje šventojo Simono ir šventojo Judo 
Tado portretus, ar nepastebėjote jo elgesyje ko nors keista? 

— Keista? Ką konkrečiai turite omeny, tėve? 

— Nagi, priore! Jūs puikiai žinote, ką noriu pasakyti! Ar ne- 
pastebėjote jo naudojantis kokiais nors užrašais ar eskizais, su- 
teikiant tiems apaštalams charakteringus bruožus? O gal pame- 
nate, ar pas jį lankėsi kas nors, iš ko galėjo gauti nurodymų dėl 
paskutinių portretų potėpių? 

— Keistas klausimas, tėve Benedetai. Nesuprantu, kur sukate. 

— Gerai jau... - prašvokštė vienaakis. - Prašėte išsamiai pa- 
sidomėti ta misle, kurią sprendė brolis Aleksandras ir tėvas 
Leirė. Bet, tiesą sakant, ne ką galėjau sužinoti, tai leidau laiką 
domėdamasis, ką juodu veikė per dienas iki bibliotekininko 
mirties. 

Matėjus suvirpėjo iš siaubo. Prioras ir jo sekretorius kalbėjo 
apie ta patį dalyką, atvedusį jį pas juodu. 

— Ir ką? - pasidomėjo dėdė, nė nenujausdamas sūnėną apė- 
musio išgąsčio. 

— Tėvas Leirė jūsų duoto rakto dėka praleisdavo čia valandų 
valandas. Tai normalu. 

— O brolis Aleksandras? 

— Tai ir yra keisčiausia, priore Bandelai. Zakristijonas užklu- 
po jį keletą kartų besikalbantį su Marku d'Odžionu ir Andrėja 
Salainu, mylimiausiais Leonardo mokiniais. Jie susitikdavo Mi- 
rusiųjų galerijoje ir ilgai ten kalbėdavosi. Visi, kas tik nugirsda- 
vo jų pokalbį, tvirtina, kad svarbiausias dalykas buvo didžiulis 
toskaniečio susirūpinimas šventojo Simono portretu. 

— Ir tai patraukė jūsų dėmesį? — Matėjus pastebėjo, kad jo 
dėdė sumurmėjo traukdamas orą nosimi ir raukdamas kaktą, 
kaip buvo įpratęs. - Maestro tiesiog pamišęs dėl smulkmenų, 
dėl duomenų, dėl menkiausių dalykų... Turėtumėte tai žinoti. 
Nepažįstu nė vieno menininko, tiek kartų tikrinančio tai, ką 
daro. 

— Jis būtent toks, kaip sakote, priore. Tačiau tomis dienomis 
brolis Aleksandras patenkino ypač daug Leonardo kaprizų. Ieš- 
kojo jam knygų ir graviūrų. Dirbo papildomai bibliotekoje. Net 
apsilankė dožo tvirtovėje, kad užtikrintų kažkokio labai sun- 
kaus nešulio, apie kurį kol kas dar nieko tikslesnio nesužinojau, 
pristatymą. 

Prioras patraukė pečiais. 

— Gal nėra taip keista, kaip gali atrodyti, tėve. Argi brolis 
Aleksandras jam nepozavo? Argi jis neišsirinko jo iš daugelio, 
ieškodamas veido Judui? Visiškai suprantama, kad tarp juod- 
viejų užsimezgė draugystė ir jis padėjo maestro tomis dienomis 
prieš savo mirtį. 

— Manote, atsitiktinumas? Matau, kad tėvas Leirė pasidalijo 
su jumis įtarimais, ar ne? 

— Tėvas Leirė, tėvas Leirė, - subambėjo. - Tas žmogus kažką 
nuo mūsų slepia. Kaskart, kai kalbamės, tai atsispindi jo veide... 

Matėjus nesiryžo juodviejų nutraukti. Kuo ilgiau klausėsi svai- 
čiojimų apie Cenacolo ir jos paslaptis, tuo labiau nekantravo. 
Jis žinojo apie tą sieną kai ką labai svarbaus! 

— Bet juk jis mano, kad Leonardas galėjo prikišti nagus prie 
brolio Aleksandro žmogžudystės, ar ne taip? 

— Jūs apsirinkate. Tai pasakė Oliverijus Chakaranda, senas 
maestro priešas. Tai, kad Leonardas yra keistas asmuo, neįpras- 
tų pomėgių, kad retai jį matome mišiose ir kad didžiuojasi šioje 
sienoje kodavęs paslaptį, dar nereiškia, jog yra žudikas. 

— Hmmm... - vienaakis sudvejojo. - Tikrai. Bet tai reiškia, 
kad jis eretikas. Nes kam gi daugiau, jei ne tokiam pasipūtėliui 
kaip jis, šautų į galvą nupiešti save „Paskutinėje vakarienėje“? Ir 
dar būtent kaip Judą Tadą! 

— Tai gana įdomi dviprasmybė. Jis vaizduoja save kaip „gerą- 
jį“ Judą, o brolį Aleksandrą - kaip „blogąjį“ Judą. 

— Gerbiamasis priore, ar pastebėjote, kaip sėdi Leonardas 
„Paskutinėje vakarienėje“? 

— Žinoma, - atsakė ieškodamas jo portreto sienoje. - Jis nu- 
sisukęs nuo mūsų Viešpaties. 

— Būtent! Leonardas, arba jeigu jums labiau patinka - Tadas 
kalbasi su Simonu, užuot atkreipęs dėmesį į ką tik Kristaus pa- 
sakytus Žodžius apie išdavystę. O kodėl? Kodėl maestro laiko 
svarbesniu Simoną nei Viešpatį? Žvelkime dar giliau: jei žino- 
me, kad kiekvienas apaštalas nutapytas pagal konkrečius, daili- 
ninkui svarbius, žmones, tai kas yra tas apaštalas? 

— Nesuprantu, kur sukate? 

— Labai paprasta, - atsakė Benedetas. - Jei „Paskutinės va- 
karienės“ personažai visai ne tie, kas atrodo, ir maestro rodo 
didesnį palankumą šventajam Simonui nei Mesijui, tada tas Si- 
monas turėtų būti labai svarbus jam. Ir brolis Aleksandras tai 
žinojo. 

— Šventasis Simonas... šventasis Simonas Kanaanietis... 

Prioras pasiglostė smilkinius, tarsi stengtųsi įkūnyti sienoje 

ką tik Benedeto jam pateiktą mintį. Matėjus tyloje vis labiau 
nekantravo. Juk jo žinia labai svarbi! 

— Dabar, kai man visa tai papasakojote, broli, pamenu, kad 
nutiko kai kas keista, kai Leonardas baigė tapyti šią Cenacolo 
dalį, - pagaliau ištarė jo dėdė, net nenujausdamas, kad refekto- 
rijuje dar kas nors yra. 

— Iš tiesų? 

Vienintelė Benedeto akis sužibo. 

— Tai buvo gana neįprastas atsitikimas. Leonardas jau trejetą 
metų ieškojo kandidatų įkūnyti apaštalus. Privertė pozuoti mus 
visus, pamenate? Vėliau sukvietė dožo sargybinius, sodininkus, 

tą, profilį, plaštakos kontūrą, rankos linkį. Tačiau kai atėjo me- 
tas tapyti dešinįjį kampą, Leonardas liovėsi kvietęsis žmones ir 
daugiau nebeieškojo modelių tarp jų... 

Vienaakis patraukė pečiais. 

— Aš noriu pasakyti, tėve Benedetai, kad Simono portretui 
Leonardas nepasinaudojo nė vienu iš tų asmenų. 

— Vadinasi, jį išgalvojo? 

— Ne. Jis pasinaudojo biustu. Skulptūra, kurios atgabenti į 
Moro tvirtovę išsiuntė pasiuntinį. 

— Ak štai kas! Brolio Aleksandro dėžė! 

— Puikiai pamenu tą dieną, kai į vienuolyną buvo atgabentas 
tas marmuro gabalas, - tęsė kaip niekur nieko prioras. - Švietė 
skaisti saulė, arklių kinkinys labai sunkiai užtempė čia dėžę su 
skulptūra. Tiesą sakant, neįsivaizduoju, kodėl įsigeidė tai pada- 
ryti, bet kai jau buvo beiškelią skulptūrą, atvyko dona Beatričė. 

— Dona Beatričė? 

— Na taip! Ji atrodė nuostabiai su viena iš tų suknių, puoštų 
tinkleliais, kuriuos taip mėgo, įraudusiais nuo karščio skruos- 
tais. Atvyko kaip visada su palyda, tačiau pažeidė protokolą Vie- 
na prisiartindama prie darbininkų, iškraunančių biustą. Ir žino- 
te ką? Ji apšaukė juos. 

— Apšaukė juos? Princesė davė tiesioginį įsakymą paprasčiau- 
siems darbininkams? 

— Tai dar ne viskas, broli. Ji tiesiog prarado savo išdidžią lai- 
kyseną. Ji išdėjo juos į šuns dienas. Pažemino vulgariais žodžiais 
ir pagrasino tai pakartoti, jei kas nors nutiks jos filosofui. 

— Jos... filosofui? Bet ar tai nebuvo šventojo Simono biustas? 

— Klausėte manęs, ar nepamenu nutikus ko nors keista? Tai ir 
yra keisčiausias nutikimas, kurį prisimenu. 

— Atsiprašau, priore. Maldauju tęsti. 

— Leonardas pastatė biustą prie įėjimo į refektorijų ant krū- 
vos maišų su žemėmis. Biustas buvo labai senas. Jis nuolatos 
visaip jį sukinėjo, stebėdamas, kaip kinta apšvietimas dienai slen- 
kant, o kai jau viską įsiminė, ėmėsi tapyti bruožus ant sienos. Jo 
technika buvo stebuklinga. 

— Ir iš kur jis ištraukė tą biustą? 

— Tai ir yra įdomiausia: kaip sužinojau gerokai vėliau, dona 
Beatričė įsakė parvežti jį iš Florencijos, norėdama įsiteikti ma- 
estro. 

Matėjus nebegalėjo ilgiau kentėti. Privalėjo įsiterpti į pokalbį, 
tačiau dar vis nedrįso. 

— Ar dona Beatričė visada taip stengėsi įtikti maestro? — pa- 
klausė vienaakis. 

— Be abejo. Juk Leonardas buvo jos mėgstamiausias meni- 
ninkas. 

— Ar galite paaiškinti, kodėl Leonardas skyrė tokį didžiulį dė- 
mesį šventojo Simono biustui iš Florencijos? 

— Mane tai irgi nustebino. Na, jeigu būtų įsakę atgabenti Krikš- 
tytojo biustą, — vis dėlto jis yra Florencijos patronas, - dar būtų 
suprantama. Tačiau Simonas... 

— Tai ne Simonas, dėde! Visai ne jis! 

Matėjus, įraudęs iš nekantrumo, labai netikėtai užklupo vie- 
nuolius. Jis žinojo, kad negalima pertraukti suaugusiųjų pokal- 
bio, bet nebegalėjo ilgiau laikyti liežuvio už dantų. 

— Matėjau! - Prioras atrodė apstulbęs. Jo dvylikos metų sū- 
nėnas stovėjo svyruodamas pirmyn atgal, šlapiu ir dėmėtu nuo 
ašarų veidu ir klaidžiojančiu žvilgsniu. - Kas tau nutiko? 

— Aš Žinau, kas tas apaštalas, dėde, - sušnibždėjo bandyda- 
mas užgniaužti drebulį. Paskui susmuko be sąmonės. 

Brolis Benedetas su prioru Bandelu gerokai sugaišo gaivindami 
Matėjų. Atgavęs sąmonę, vaikas vis dar atrodė susijaudinęs. Jam 
buvo gana sunku ištarti bent žodį, o kai bandė tai padaryti, kū- 
nas virpėjo iš šalčio ir baimės. Jis kaip pamišęs maldavo greičiau 
palikti refektorijų. „Tai šėtono kūrinys“, - didžiulei vienaakio ir 
savo dėdės nuostabai, murmėjo kūkčiodamas. Kadangi buvo ne- 
įmanoma jo nuraminti, juodu pakluso vaiko maldavimams ir su- 
sirado prieglobstį bibliotekoje. Ten, šilumoje, berniukas pama- 
žu nusiramino. 

Iš pradžių nepanoro kalbėti. Iš visų jėgų spaudė prioro ran- 
ką ir kaskart, kai pastarasis jam ką nors ištardavo, purtydavo 
galvą. Ant vaiko kūno nesimatė žaizdų nei kraujosruvų - nors 
ir murzinas, purvinu abitu, neatrodė, kad būtų buvęs užpultas. 
Tai kas jam nutiko? Benedetas nusileido į virtuvę atnešti šlake- 
lio karšto pieno ir trupučio Sienos marcipanų, saugomų ypa- 
tingoms progoms. Nuraminęs skrandį ir sušilęs, Matėjus atpa- 
laidavo liežuvį. 

Jo pasakojimas apstulbusiems vienuoliams atėmė žadą. 

Kaip jau įprasta, broliukas tą dieną nuėjo į Turgaus aikštę nu- 
pirkti šiokių tokių produktų vienuolyno podėliui papildyti. Ket- 
virtadienis buvo geriausia diena apsirūpinti grūdais ir daržovė- 
mis, tad, pasiėmęs iš brolio Guljelmo kapšo keletą monetų, pa- 
sileido į turgų, nusiteikęs kuo greičiau įvykdyti savo misiją. Ei- 
damas pro Teisingumo rūmus, prabangų trijų aukštų pastatą iš 
plytų ir akmens, besipuikuojantį Turgaus aikštėje, pamatė di- 
džiulę žmonių minią. Visi atrodė susižavėję. Nemirkčiodami klau- 
sėsi kažkokio oratoriaus, įsitaisiusio ant čia pat po rūmų galeri- 
ja sumeistrautos pakylos. Iš pradžių ta scena per daug nepa- 

traukė jo dėmesio. Tačiau kai jau buvo besirengiąs leistis toliau, 
kažkas privertė jį sustoti. Matėjus pažino pamokslininką. 

— Štai čia, po šiais skliautais, vienas tikrasis tikintysis atidavė 
savo gyvybę už Dievą! - išgirdo jį spiegiant. - Vienas bonhom- 
ne* pasiaukojo dėl savo tikėjimo ir dėl jūsų! Kaip Kristus! Ir 
kas iš to? Ogi nieko! Jūs net nemirktelite, kai tai primenu! Ar 
nepastebite, kad mes daromės vis panašesni į gyvulius? Negi ne- 
suvokiate, kad būdami pasyvūs atsukate nugarą Dievui? 

Prioras ir vienaakis užgniaužė nuostabą. Po tuo portiku, apie 
kurį pasakojo Matėjus, rado pakartą brolį Aleksandrą. Gurkš- 
nodamas pieną, broliukas tęsė pasakojimą. O kai įvardijo pa- 
mokslininką, juodu apstulbo. Matėjus sudvejojo. Žmogus, kalti- 
nęs praeivius, pražudžiusius savo sielą, nes neatpažino Viešpaties 
siunčiamų ženklų, buvo brolis Džibertas. Vokietis zakristijonas 
moliūgo spalvos plaukais, žmogus, saugojęs Šventosios Marijos 
vienuolyno vartus, tą patį rytą apleido savo pareigas ir puolė 
pamokslauti būtent toje vietoje, kur bibliotekininkas išleido pas- 
kutinį kvapą. Kodėl? 

"Tačiau keisčiausi dalykai nutiko vėliau. 

— Jūs visi būsite pasmerkti, jei neatsižadėsite šėtono bažny- 
čios ir negrįšite prie tikrosios religijos! — piktinosi įniršęs zak- 
ristijonas. - Nevalgykite nieko, kas atsiranda po lytinio akto! 
Atsisakykite gyvūnų mėsos! Bjaurėkitės kiaušiniais ir pienu! Sau- 
gokitės netikrų sakramentų! Nepriimkite melagingos komuni- 
jos ir krikšto! Nepakluskite Romai ir permąstykite savo tikėji- 
mą, jei dar viliatės būti išganyti! 

Vienaakis papurtė galvą: negi brolis Džibertas šitaip pasakė"? 
Prioras paprašė tęsti. Jau aprimęs Matėjus papasakojo, kad vos 
zakristijonas pastebėjo jį minioje, žaibo greitumu nušoko nuo 
savo altoriaus, griebė vaiką už sprando ir iškėlė prieš visą minią. 

— Ar gerai jį matote? - paklausė purtydamas tarsi kokį maišą. — 


* Bonhomme (pranc.) - gerasis žmogus. Ver. 

Tai Šventosios Marijos Maloningosios vienuolyno prioro sūnė- 
nas. Ir jeigu dabar, kol dar vaikas, jo niekas neauklės tikrojo 
tikėjimo dvasia, kas iš jo užaugs? Aš jums pasakysiu! - sušnypš- 
tė.- Jis taps šėtono tarnu kaip ir jo dėdė! Prakeiktu atsimetėliu 
nuo Dievo! Ir patrauks šimtus tokių žioplių kaip jūs prie amži- 
nojo prakeikimo! 

Prioro veidas surūstėjo. 

— Jis būtent taip ir pasakė? Ar tikrai, sūnau? 

Berniukas linktelėjo. 

— Vėliau jis mane apnuogino. 

— Apnuogino tave? 

— Ir akimirksniu pakėlė aukštai, kad visi matytų. 

— Bet kodėl, Matėjau? Dėl ko? 

Berniuko akys sudrėko tai prisiminus. 

— Aš nežinau, dėde. Aš... aš tik girdėjau jį šaukiant miniai, 
kad netikėtų, jog vaikas yra tyras tik todėl, kad dar neprarado 
nekaltybės. Kad mes visi atėjome į šį pasaulį išpirkti savo nuo- 
dėmių, ir, jei nepadarysime to šiame gyvenime, vėl grįšime į šią 
ašarų pakalnę bjauriais padarais, pasmerkti blogesniam gyveni- 
mui nei ankstesnysis. 

— Reinkarnacija nėra krikščioniška doktrina! - paprieštaravo 
vienaakis. 

— Tačiau katarų - taip, - nutraukė jį prioras. - Leiskite jam 
tęsti, broli. 

Matėjus nusišluostė akis ir pasakojo toliau: 

— Paskui... paskui pasakė, kad, nors šio vienuolyno broliai 
išpažįsta šėtono bažnyčią ir seka Popiežiumi, besižavinčiu anti- 
kos dievais, labai greitai šie namai taps švyturiu, vesiančiu pa- 
saulį į išganymą. 

— Jis taip ir pasakė? — vienaakis susiraukė. - Ar paaiškino 
kodėl? 

— Nekibkite prie jo, broli. 

Vienuoliukas vėl įsikirto į savo dėdę. 

- Juk tai netiesa, juk ne? - verkšleno. - Juk netiesa, kad mes 
tarnaujame šėtono Bažnyčiai'? 

- Žinoma, ne, Matėjau. - Bandelas paglostė jam galvą. - Ko- 
dėl taip sakai? 

— Tai kad... brolis Džibertas labai įsiuto, kai pasakiau, kad tai 
melas. Jis skėlė man antausį ir suriko, kad tik tada, kai jus paša- 
lins nuo Cenacolo ir paveikslą galės stebėti visi, tik tada vėl su- 
švis tikroji Bažnyčia. 

Priorą apėmęs įniršis vis didėjo. 

— Jis pakėlė prieš tave ranką! - pasipiktinęs sušuko. 

Matėjus neatkreipė dėmesio. 

— Brolis Džibertas sakė, kad juo ilgiau žiūrėsime į Cenacolo, 
juo labiau artėsime prie jo bažnyčios. Kad maestro Leonardo 
nutapytas paveikslas slepia amžinojo išganymo paslaptį. Todėl 
juodu su broliu Aleksandru sutiko būti nupiešti šalia Kristaus. 

— Jis tai pasakė? 

— Taip... - berniukas užgniaužė kūkčiojimą. — Tie, kurie ten 
pavaizduoti, jau nusipelnė amžinojo gyvenimo. 

Vaikas atidžiai stebėjo rimtus dviejų vyresniųjų veidus. Vie- 
naakis pirmas priminė, kad ne vien bibliotekininkas pozavo Ju- 
do portretui. Kiti vienuoliai, tarp jų ir Džibertas, irgi sutiko būti 
nutapyti kaip apaštalai. Vokietis pozavo tapant Pilypą, tačiau ir 
Baltramiejus, ir abu Jokūbai ar Andrius turėjo iš vienuolių nusi- 
žiūrėtus veidus. Net pats Benedetas leidosi tapomas kaip IoO- 
mas. „Esu pavaizduotas iš profilio, kad nesimatytų tuščios aki- 
duobės“, - teisindavosi jis. 

Vienaakis paglostė susijaudinusį Matėjų. 

— Esi drąsus vaikinas, - tarė. - Gerai pasielgei, išvesdamas 
mus iš ten. Blogis gali priversti mus prarasti protą, kaip žaltys — 
Ievą. 

Ko gera, dar buvo abejonių dėl tikrųjų apaštalų tapatybių, nes 
vienaakis nei iš šio, nei iš to kreipėsi į Matėjų ir labai nustebino 
net patį priorą: 

— Anksčiau minėjai, kad žinai, kas pozavo tapant apaštalą Si- 
moną. Ar girdėjai tai iš zakristijono? 

Broliukas atplėšė žvilgsnį nuo tuščių scriptorium piupitrų ir 
linktelėjo. 

— Kol jis mane apnuogintą laikė už sprando rodydamas vi- 
siems, papasakojo istoriją apie žmogų, gyvenusį anksčiau nei 
Kristus ir skelbusį sielos nemirtingumą. 

— Iš tiesų? 

— Sakė, kad tas žmogus mokėsi iš seniausių Žemėje gyvenusių 
išminčių. Jis irgi skelbė pamokslus apie pasninką, maldą ir šaltį. 

— Ką tiksliai pasakė? - neatlyžo Benedetas. 

— Kad tie trys dalykai padeda mums atsiskirti nuo savo fizinio 
kūno, nes jame gyvena visos nuodėmės bei ydos, ir tapti vien 
tiktai siela... Ir dar sakė, kad tas vyras, apsirengęs baltu nesu- 
teptu drabužiu, Cenacolo irgi skelbia savo mokslą. 

— Tik vienintelis iš trylikos paveiksle taip vilki, - pastebėjo 
Bandelas. - Tai Simonas. 

— Arjis pasakė to didžiojo išminčiaus vardą? — vis dar nerimo 
vienaakis. 

— Taip. Jis pavadino jį Platonu. 

- Platonas! - Benedetas net pašoko iš vietos. - Žinoma! Do- 
nos Beatričės filosofas! Biustas atgabentas iš Florencijos buvo 
būtent jo!* 

Prioras apstulbęs pasitrynė smilkinius: 

- Ir kodėl Leonardui šovė į galvą pavaizduoti save klausantis 
Platono, o ne Kristaus? 

— Kaip? Negi dar nesuprantate, tėve? Juk aišku kaip dieną! 


* Uficių galerijoje, Florencijoje, saugomas Platono biustas priskiriamas graikų skulpto- 
riui Silanijonui, kuris, kiek yra žinoma, vienintelis sukūrė filosofo biustą karaliaus 
Mitridato isakymu 325 m. pr. Kr. Galimas dalykas, kad atvežtasis iš Florencijos biustas, 
apie kuri kalbama, yra būtent tas arba pastarojo kopija, nes matyti nepaprastas pa- 
našumas SU apaštalu Simonu iš Leonardo „Paskutinės vakarienės“. Aut. 


206 JAVIER SIERRA Iš PASLAPTINGOJI VAKARIENĖ 


Leonardas savo paveikslu leidžia suprasti, iš kur semiasi Žinių. 
Priore, Leonardas, kaip ir brolis Džibertas su broliu Aleksan- 
dru, yra kataras. Jūs tai sakėte anksčiau. Ir buvote teisus. Plato- 
nas, kaip vėliau katarai, gynė idėją, kad tikras žmogiškasis Žino- 
jimas gaunamas tiesiogiai iš dvasinio pasaulio be jokių tarpinin- 
kų —- be bažnyčių, be mišių. Tai vadinosi gnosis, priore, ir yra 
blogiausia iš visų įmanomų erezijų. 

— Kodėl nė kiek neabejojate? Tokio liudijimo nepakaks norint 
apkaltinti jį erezija. 

— Negi? Ar nepastebėjote, kad Leonardas visada rengiasi bal- 
tai, kaip Simonas iš Cenacolo? Ar nežinote, kad atsisako mėsos 
ir laikosi celibato? Negi manote, kad jis pažįsta moterį? 

— Ir mes dėvime šviesius abitus ir laikomės pasninko, tėve 
Benedetai. Be to, apie Leonardą kalbama, esą jam patinka vy- 
rai, kad nėra jau jis toks celibato šalininkas, kaip tvirtinate, — 
nukirto brolis Vičencas, pasinaudojęs išsiblaškiusiu jaunojo Ma- 
tėjaus žvilgsniu. 

— Kalbama! O kasjau taip kalba, priore? Tušti plepalai. Leo- 
nardas yra atsiskyrėlis. Jis bėga nuo poravimosi idėjos kaip nuo 
maro. Galiu lažintis, kad jis viengungis kaip katarų parfaits*... 
Viskas sutampa! 

Prioras negalėjo nuslėpti nerimo. 

— Sakykime, jūs teisus. Ko tokiu atveju turėtume imtis? 

— Pirmiausia, - toliau kalbėjo Benedetas, - turime įtikinti tė- 
vą Leirę, kad maestro eretikas. Jis - inkvizitorius ir atvyko čia 
tarsi pats Dievas būtų siuntęs, taigi daugiau nusimano apie kata- 
rizmą nei mudu. 

— O toliau? 

— Sulaikyti tėvą Džibertą ir jį apklausti, - atsakė. 

— Bet tai neįmanoma... 

Matėjus sušnibždėjo bijodamas sutrukdyti. Nors jautėsi ra- 


* Parfaits (pranc.) - tobulasis. Ver. 

mesnis, tačiau dar nebuvo baigęs pasakoti apie tai, ką matė Tur- 
gaus aikštėje. 

— Ką sakai? 

— Kad jau nebegalėsite jo sulaikyti. 

— O kodėl, Matėjau? 

— Todėl, kad... - padelsė, - baigęs pamokslą, brolis Džibertas 
uždegė savo abitą ir visų akivaizdoje susidegino. 

— Šventasis Dieve! - vienaakis iš siaubo užsidengė ranka bur- 
ną. - Matote, priore? Jau nebėra abejonių. Zakristijonas grie- 
bėsi endura anksčiau, nei papuls į mūsų teismą... 

— Endura? 

Jaunojo Matėjaus klausimas pakibo įkaitusioje bibliotekos at- 
mosferoje - į jį niekas neatsakė. Benedetas paprašė leidimo pa- 
sitraukti, norėdamas viską gerai apmąstyti, ir skubiu žingsniu 
išėjo iš patalpos. Tą patį rytą, Matėjaus pasakojimo įkvėptas, at- 
ėjo pas mane ir papasakojo, kad Šventosios Marijos Maloningo- 
sios vienuolyne gyveno mažų mažiausiai du bonhommes — taip 
senovėje save vadindavo katarai. Inkvizitorius privalėjo tai Ži- 
noti. Tačiau vienaakis pabrėžė antrąjį atradimą, manė, kad jis 
yra labiau mano kompetencijos: galiausiai sugebėjo identifikuo- 
ti Leonardo pašnekovą prie Velykų Cenacolo stalo. Jau tikrai 
žinojo, kas yra vyras baltu apsiaustu ir ištiestomis rankomis, pa- 
traukęs mažų mažiausiai dviejų Kristaus mokinių dėmesį. Tai - 
Platonas. Jo pranešimas labai pravertė, - užpildė spragą, kurios 
pats nepajėgiau užpildyti nuo pat susitikimo su Oliverijumi Cha- 
karanda. Filosoto buvimas refektorijaus sienoje paaiškino, ko- 
dėl maestro Da Vinčis savo bibliotekoje saugojo visus atėniečio 
veikalų rinkinius. Tos knygos dabar jau, ko gera, guli kuriame 
nors Chakarandos rūmų kampelyje, ir niekas nekreipia į jas dė- 
mesio. 

Taigi ratas pamažu ėmė užsiverti. 


34 


Roma, po trijų dienų 


Išsitempęs kaip arbaletas Popiežiaus sargybinis mostelėjo rody- 
damas Didžiajam dominikonų magistrui kelią. Saugumo prie- 
monės pasirodė perdėtos net tėvui Torianiui, kurį Popiežiaus 
aplinka puikiai pažinojo. Tačiau tvarka buvo griežta, - ką tik 
sutrikus skrandžiui mirė trečias kardinolas per tris mėnesius, 
tad Popiežius, kurį daugelis kaltino dėl šių staigių mirčių, buvo 
įsakęs tariamai atlikti tyrimą ir, žinoma, griežtai kontroliuoti 
visus, norinčius patekti į jo rūmus. 

Atmosfera toli gražu nebuvo rami. Roma turėjo pakanka- 
mai priežasčių drebėti, vos tik Aleksandras Šeštasis paskirda- 
vo kardinolu kurį nors garsų bendruomenės vyrą. Visi žinojo — 
jeigu Šventasis Tėvas įsigeidė kieno nors turto, tai pirmiausia 
turėjo paskirti jį kardinolu, o vėliau subtiliai nužudyti. Įstaty- 
mai buvo palankūs jam, - Popiežius buvo vienintelis ir teisėtas 
visų kurijos gėrybių paveldėtojas. O po Jo Eminencijos kardi- 
nolo Mičielio, turtuolio Venecijos patriarcho, mirties, kūnui 
dar šąlant rūmų rūsyje, vėl viskas buvo atlikta tiksliai pagal 
įstatymą. 

Torianis neprieštaraudamas pakluso naujiems patekimo į Bor- 
džijų rūmus potvarkiams. Po kelių minučių užvėręs auksines 
Švenčiausiojo Sakramento koplyčios duris, aiškiai juos pamatė: 
stovėjo trečiojoje salėje, abu pakėlę akis į lubas, o veiduose — 
keista triumfo mina. Ten, šalia rytinio sparno langų, saugūs nuo 
Romos žiemos šalčio, magistras Anijus de Viterbas ir Jo Šven- 
tenybė gyvai šnekučiavosi po ką tik baigtomis freskomis. Jos 
dar kvepėjo laku ir derva. 

Pontifikas, nusiskutęs, žilstelėjusiais kaštoniniais plaukais, slėpė 
savo pilvą po vyno spalvos sutana, dengiančia jo kūną nuo gal- 
vos iki kojų. Anijus, atvirkščiai, buvo panašus į žebenkštį - smaili 
nosis, su išlindusiais kuokštais juodų šerių, kaulėtos ilgos tarsi 
žvirblių baidyklės rankos, kuriomis pompastiškai maivydamasis 
rodė į paveikslus. 

Aistringa Nanio, - taip visi vadino šį išminčių, - kalba aidėjo 
po skliautais tarsi vasaros griaustinis: 

— Menas yra pats taikliausias iš visų jūsų ginklų, Šventasis 
Tėve! Jeigu jis bus šalia jūsų, visada valdysite krikščioniškąjį 
pasaulį! Jeigu jį prarasite, patirsite savo ganytojiškos veiklos pra- 
laimėjimą! 

"Torianis matė, kaip Aleksandras Šeštasis linkčioja, netarda- 
mas nė žodžio, ir pajuto pykulį skrandyje. Jis daugybę kartų 
buvo girdėjęs šią prakalbą. Originali mintis buvo užvaldžiusi Ro- 
mą ir Florencijos aukštuomenės grietinėlę. Popiežius buvo iš- 
plėšęs iš Lorenco de Medičio Didžiojo gausų būrį menininkų 
vien norėdamas patenkinti slaptus Anijaus troškimus. O ką jau 
kalbėti apie nesustabdomą privilegijų dailininkams ir skulpto- 
riams didėjimą, skriaudžiant vienuolius ir kardinolus - visa tai 
vertė Torianį kentėti. Suirzęs ir kupinas pavydo dėl pragaištin- 
gos vienuolio iš Viterbo įtakos Šventajam Tėvui, dominikonų 
aukščiausiasis apsimetė išsiblaškęs ir kreipėsi į gvardijos virši- 
ninką prašydamas pranešti apie jo atvykimą. Šventojo Dominy- 
ko ordino atsakingiausias asmuo prisistatė, kaip reikalavo Alek- 
sandras Šeštasis. 

Popiežius nusišypsojo: 

— Džiaugiuosi pagaliau jus matydamas, mielasis Džoakinai! — 
sušuko tiesdamas svečiui savo žiedą, kurį šis pagarbiai pabučia- 
vo. - Atvykote pačiu laiku. Prieš minutėlę mudu su Naniu kal- 
bėjomės apie reikalą, kuris taip jaudina jus... 

Dominikonas pakėkė akis nuo Popiežiaus žiedo. 

— Kas... kas jums žinoma apie tai? 

— Na, magistre Toriani! Nebūtina vaidinti prieš mane tokį dis- 
kretišką. Žinau beveik viską: net tai, kad mano vardu išsiuntėte 
į Milaną šnipą patikrinti gandų apie Moro svitoje pastebėtas ere- 
zijos apraiškas. 

— Aš... - senasis pamokslininkas dvejojo, - atvykau supažin- 
dinti jus su mūsų siųstojo asmens ataskaita. 

— Puiku, - nusijuokė Popiežius. - Atidžiai klausausi. 

Anijus de Viterbas ir Šventasis Tėvas liovėsi gėrėtis fresko- 
mis ir įsitaisė didžiuliuose odos krėsluose, kurį kiekvienam pa- 
statė tarnai. Torianis susinervinęs mieliau liko stovėti. Po pažas- 
timi turėjo portfelį, o jame - išsamų laišką, kurį buvau parašęs, 
kai pačioje Milano širdyje aptikau katarų šaknis. 

— Jau keletą mėnesių, - pradėjo aiškinti Torianis, dar vis pa- 
veiktas mano atradimo, - mes gaudavome pranešimų, kad Mila- 
no dožas naudojasi garsiu Florencijos meistru Leonardu da Vin- 
čiu skleisti eretiškas idėjas tapomame didingame kūrinyje Kris- 
taus Paskutinės vakarienės tema. 

— Sakote - Leonardas? 

Popiežius pažvelgė į Nanį, lūkuriuodamas kokios nors išmin- 
tingos jo pastabos. 

- Leonardas, Jūsų Šventenybe, - pakartojo tas. - Ar nepa- 
menate jo? 

— Vargiai. 

— Tai suprantama, - kilniai sutiko žebenkštis. - Jo vardo ne- 
buvo menininkų sąraše, kurį, jums dar esant kardinolu, Medi- 
čiai rekomendavo, kad Roma vis gražėtų. Kiek esame girdėję, 
tai gana išdidus vyras, irzlus - ką čia slėpti - nelabai draugauja 
su mūsų motina Bažnyčia. Medičiai tai žinojo ir palaikė svariu 
kriterijumi jums jo nesiūlydami. 

Popiežius atsiduso: 

— Dar vienas abejotinas žmogus, ar ne? 

— Tikrai, Jūsų Šventenybe. Leonardas pasijuto labai įžeistas, 
kad jo nerekomendavo dirbti Romoje, taigi tūkstantis keturi šim- 

tai aštuoniasdešimt antraisiais paliko Florenciją, atsuko nugarą 
Medičiams ir apsigyveno Milane dirbdamas išradėju, virėju, bet 
ne tapytoju. 

— Milane? Ir kaip ten galėjo priimti tokį žmogų? - Popiežius 
nutaisė komišką miną ir tęsė toliau. - Aha. Jau supratau... Tai 
todėl tvirtinate, kad dožas nėra man ištikimas, tiesa, Nani? 

- Šito paklauskite dominikonų magistro, Jūsų Šventenybe, - 
atsakė. - Rodos, jis turi tai patvirtinančių įrodymų. 

Torianis vis dar stovėdamas paprieštaravo: 

— Tai dar ne įrodymai, tik kaltinimai, Jūsų Šventenybe. Leo- 
nardas, vadovaujamas ir globojamas Moro, pradėjo tapyti milži- 
niško dydžio kūrinį krikščioniška tema, tačiau tame paveiksle 
daugybė neatitikimų, dėl to labai neramu mūsų Šventosios Ma- 
rijos Maloningosios vienuolyno priorui. 

— Neatitikimų ? 

— Taip, Jūsų Šventenybe. Kalbu apie „Paskutinę vakarienę“. 

— O kas gali būti keista tokiame kūrinyje? 

— Tuojau suprasite, Jūsų Šventenybe. Žinome, kad dvylika to 
paveikslo apaštalų nėra tikrieji, bet pagoniškų personažų arba 
abejotino tikėjimo asmenų portretai, o keistas jų išdėstymas, ro- 
dos, perduoda kažkokią paslėptą informaciją, toli gražu ne krikš- 
čionišką. 

Popiežius su Naniu susižvalgė. Kai Viterbo išminčius paprašė 
pateikti daugiau detalių, dominikonas atsegė savo portfelį: 

— Ką tik gavome pirmą informaciją iš mūsų žmogaus mieste, — 
tarė mojuodamas mano laišku. - Tai eruditas iš Betanijos, šif- 
ruotų raštų ir slaptų kodų žinovas, dabar domisi ir kūriniu, ir 
metru Leonardu. Jis pagal portretus išstudijavo visus „Paskuti- 
nės vakarienės“ personažus ir ieškojo sutapimų. Mūsų žinovas 
išbandė beveik viską: nuo kiekvieno apaštalo palyginimo su Zo- 
diako ženklais iki jų rankų padėties ir muzikinių natų atitikimo. 
Išvados greitai pasieks mus, ir galbūt tai, kas šiandien yra tik 
kaltinimai, rytoj taps akivaizdžiais įrodymais. 

Nanis suirzo: 

— Bet ar jis išsiaiškino ką nors konkretaus, ar ne? 

— Žinoma, tėve Anijau. Buvo atskleista, kas pozavo trims iš 
dvylikos apaštalų. Pavyzdžiui, žinome, kad Judo Iskarijoto vei- 
das atitinka veidą brolio Aleksandro Trivulcijaus, dominiko- 
no, kuris po Trijų karalių rastas pasikoręs Milano centre... 

— Vaje! Kaip tikrasis Judas, - sušnibždėjo Popiežius. 

- Taip ir yra, Jūsų Šventenybe. Kol kas dar nesugebėjome 
išsiaiškinti, ar jis nusižudė pats, ar buvo nužudytas, tačiau mūsų 
informatorius mano, kad priklausė katarų bendruomenei, intil- 
truotai į mūsų vienuolyną. 

— Katarų? 

Šventojo Tėvo vyzdžiai išsiplėtė iš nuostabos. 

— Taip, katarų, Jūsų Šventenybe. Jie laiko save tikrąja Dievo 
bažnyčia. Iš maldų jie pripažįsta tik „Tėve Mūsų“ ir nelaiko ku- 
nigų vieninteliais Dievo atstovais Žemėje... 

— Žinau apie katarus, magistre Toriani! - tarė suirzęs Popie- 
žius. —- Tačiau manėme, kad paskutinieji supleškėjo Karkasone 
ir Tulūzoje tūkstantis trys šimtai dvidešimt penktaisiais. Argi 
vyskupas Pamjė nepadarė galo jų egzistencijai? 

Torianiui buvo žinoma ši istorija. Ne visi išmirė. Po kryžiaus 
žygio prieš katarus Prancūzijos pietuose triumfo ir žlugus Mont- 
segurui tūkstantis du šimtai keturiasdešimt ketvirtaisiais, dau- 
gybė eretikų šeimų išbėgo Aragono, Lombardijos ir Vokietijos 
link. Perėjusieji Alpes apsistojo Milano apylinkėse, kur politi- 
nės jėgos, pavyzdžiui, Viskončių, elgėsi atlaidžiau ir leido jiems 
ramiai gyventi. Nepaisant to, jų ekstremistinės idėjos pamažu 
tapo nepopuliarios ir daugelis paprasčiausiai išnyko, užmiršę savo 
ritualus ir nepaskleidę heterodoksinių minčių. 

— Padėtis gali tapti labai sunki, Jūsų Šventenybe, — rimtai tęsė 
Torianis. - Brolis Aleksandras Trivulcijus nėra vienintelis įta- 
riamasis, platinęs katarizmo idėjas mūsų Milano vienuolyne. Prieš 

trejetą dienų dar vienas brolis viešai patvirtino savo erezijas, O 
paskui nusižudė. 

— Endura? - sužibo žebenkšties akys. 

— Taip. 

— Vardan visų šventųjų! - suriaumojo. - Endura buvo vienas 
iš galutinių katarų veiksmų. Jau du šimtus metų niekas jos nesi- 
griebė. 

Popiežiaus asistentas žvilgtelėjo į Popiežių, kuris, atrodo, ne- 
labai suprato, kas per dalykas ta endura. Anijus tuoj pat jam 
paaiškino: 

— Pasyviu būdu ji pasireiškia kaip iškilmingas įžadas siekiant 
tobulybės nevartoti maisto, nei ko kita, galinčio teršti kataro 
kūną. Jei mirtų tyras, vargšelis tikėjosi tapti vien tik siela ir susi- 
jungti su Dievu. Tačiau egzistavo ir aktyvus būdas - susidegini- 
mas, tai buvo įvykę tik Montsegure. Paskutiniojo katarų bastio- 
no gyventojai verčiau nutarė mirti didžiuliame lauže, nei pasi- 
duoti pontifikato armijai. 

— Mano minėtas vienuolis irgi pasiaukojo liepsnai, tėve. 

Nanis negalėjo atsitokėti iš nuostabos. 

— Tiesiog neįmanoma patikėti, kad kas nors atgaivino tą seną 
būdą, magistre Toriani. Tikiuosi, turite ir daugiau įrodymų, pa- 
tvirtinančių savo nerimą. 

— Deja, taip. Tiesą sakant, turime priežasčių manyti, kad ak- 
tyvios katarų veiklos Milane įrodymai slepiasi „Paskutinėje va- 
karienėje“, kurią dabar tapo Leonardas da Vinčis. Jis pavaizda- 
vo save, besikalbantį su kitu apaštalu, kuris iš tikrųjų nutapytas 
pagal Platoną. Juk žinote, kad tai senas tų prakeitų eretikų idėjų 
skelbėjas. 

Žebenkštis pašoko nuo savo krėslo. 

— Platonas? Ar neabejojate tuo, ką sakote? 

— Absoliučiai. Blogiausia yra tai, tėve Anijau, kad šis ryšys 
pasižymi tvirkinamais faktais. Kaip jau žinote, Leonardas įgijo 
išsilavinimą Florencijoje pas Andrėją Verokjį, įtakingą meninin- 

ką, labai vertinamą Medičių ir artimą Kozimos Senojo įkurtai 
Akademijai, kuriai dabar vadovauja Marsilijus Fičinas. Ir kaip 
tikriausiai irgi esate girdėję, toji Akademija buvo įsteigta pagal 
Platono įkurtąją Atėnuose. 

— Ir kas toliau? - Aleksandro Šeštojo padėjėjas susiraukė, 
tarsi nepasikliaudamas tokia erudicija. 

— Mūsų išvada nebegali būti aiškesnė, tėve: jei katarai remiasi 
daugeliu abejotinų Platono doktrinų, o Fičino Akademija iki šiol 
praktikuoja katarų papročius, pavyzdžiui, nevalgyti gyvūnų mė- 
sos, tai kas draudžia mums manyti, kad Leonardas naudojasi 
savo kūriniu, norėdamas perteikti Romai priešingas doktrinas? 

— O ko prašote iš mūsų? Ekskomunikuoti jį? 

— Kol kas - ne. Turime įrodyti, kad nebūtų jokių abejonių, 
jog Leonardas tikrai tas idėjas įkūnijo sienoje. Mūsų Žmogus 
Milane dabar kaip tik tuo užsiima. O paskui jau galėsime imtis 
veiksmų. 

— Bet, magistre Toriani, - Viterbas pasistengė užbėgti už akių, 
kol pašnekovas neįsikarščiavo, - daugelis menininkų, pavyzdžiui, 
Botičelis ar Pinturikjis, mokėsi Akademijoje, bet yra puikūs 
krikščionys. 

— Jie tik atrodo tokie, magistre Anijau. Neturėtumėte perne- 
lyg pasitikėti. 

— Dominikonai labai nepatiklūs! Apsidairykite aplinkui. Šias 
nuostabias freskas Jo Šventenybei nutapė Pinturikjis, - tarė mos- 
telėjęs į lubas. - Ar matote jose bent šešėlį erezijos? Nagi! Ar 
matote? 

Dominikonas labai gerai žinojo apie šią puošmeną. Betanija 
net buvo užvedusi slaptą bylą, tačiau tyrimas taip ir nebuvo pra- 
dėtas. 

— Nepatarčiau jums taip džiaugtis, magistre Anijau. Pirmiau- 
sia dėl to, kad net neįtardamas man padedate. Įsižiūrėkite į Pin- 
turikjo kūrinį: pagonių dievai, nimfos, keisti gyvūnai ir scenos, 
kurių kaip gyvas nerasite Biblijoje. Tik Platono sekėjui, persi- 

ėmusiam senomis pagoniškomis idėjomis, šautų į galvą nutapyti 
ką nors panašaus. 

- Juk tai Izidės ir Ozirio istorija! - pasipriešino jau beveik įnir- 
šęs žebenkštis. - Oziris, jei nežinojote, prisikėlė iš numirusiųjų, 
visai kaip mūsų Viešpats. Ir jo prisiminimas, nors ir pagoniškas, 
mums suteikia vilties būti išganytiems kūnu ir siela. Oziris čia pa- 
vaizduotas jaučio pavidalu, nes mūsų Šventasis Tėvas yra jautis. 
Negi nematėte Bordžijų herbo? Ar ne aiškus ryšys tarp šios mito- 
loginės figūros - jėgos ir drąsos simbolio - ir raguotojo, besipui- 
kuojančio ant herbo? Simboliai nėra erezija, magistre! 

Kai brolis Džoakinas Torianis buvo beatsakąs, staiga įsiterpė 
aksominis ir pavargęs Popiežiaus balsas: 

— Aš tik viena kol kas nesuprantu, - tarė tęsdamas žodžius, 
tarsi ši diskusija jam būtų įgrisusi, - kur jūs šioje istorijoje ma- 
tote Moro nuodėmę? 

— Todėl, kad neišstudijavote Leonardo kūrinio, Jūsų Švente- 
nybe! - pašoko iš vietos Torianis. - Milano dožas jį visiškai išlai- 
ko ir leidžia dailininkui nepaisyti mūsų brolių rekomendacijų. 
Šventosios Marijos vienuolyno prioras mėnesių mėnesius ban- 
do kreipti freskos schemą prie dievobaimingos estetikos, tačiau 
tai neįmanoma. Moras leido Leonardui nutapyti save, atsukusį 
Kristui nugarą ir įsitraukusį į pokalbį su Platonu. 

— Aišku, aišku... —- Popiežius nusižiovavo. — Jūs minėjote ir 
Fičiną, ar ne? 

Torianis linktelėjo. 

— Ar tai ne tas pats žmogus, apie kurį tiek kartų man kalbėjo- 
te, mielasis Nani? 

- Taip, Jūsų Šventenybe, - patvirtino tas nenatūraliai šypso- 
damasis. - Kalbama apie ypatingą asmenybę. Labai originalią. 
Nemanau, kad tai erezijos, kaip magistras Torianis bando mums 
pateikti. Jis - Florencijos katedros kanauninkas, manau, dabar 
jam maždaug šešiasdešimt ketveri ar šešiasdešimt penkeri. Jo 
apšviesta siela jums patiktų. 

— Apšviesta siela? — Popiežius kostelėjo. - Juk jis ne toks 
kaip tas Savonarola, tiesa? Argi ne juodu yra tos katedros ka- 
nauninkai'? 

Popiežius mirktelėjo Torianiui, kuris net suvirpėjo išgirdęs eg- 
zaltuoto dominikono, pranašaujančio artėjantį turtingos bažny- 
čios galą, vardą. 

- Tai tiesa, jie dirba toje pačioje šventovėje, Jūsų Šventenybe, 
paaiškino suglumęs žebenkštis. - Tačiau juodu visiškos priešin- 
gybės. Fičinas labai išsilavinęs ir vertas mūsų didžiausios pagar- 
bos. Tai išminčius, išvertęs į lotynų kalbą gausybę antikinių tekstų, 
pavyzdžiui, egiptiečių traktatų, kuriais naudojosi Pinturikjis, ta- 
pydamas šias lubas. 

— Iš tikrųjų? 

— Pradėdamas dirbti su jūsų freskomis Pinturikjis perskaitė 
Hermio veikalus, kuriuos Fičinas ką tik buvo baigęs versti iš 
graikų kalbos. Juose vaizduojamos šios gražios meilės scenos 
tarp Izidės ir Ozirio... 

— O Leonardas? - sumurmėjo Popiežius Naniui. - Ar jis irgi 
skaitė Fičiną? 

— Net bendravo su juo, Jūsų Šventenybe. Pinturikjis tai žino. 
Juodu buvo jo mokiniai Verokjo dirbtuvėse ir abu klausėsi aiš- 
kinimų apie Platoną ir jo tikėjimą sielos nemirtingumu. Negi 
gali būti kas nors krikščioniškesnio, nei toji idėja? 

Nanis ištarė šią frazę, tarsi mesdamas iššūkį magistro Toria- 
nio kritikai. Jis puikiai žinojo, kad didžioji dominikonų daugu- 
ma buvo tomistai - Tomo Akviniečio teologijos, įkvėptos Aris- 
totelio, sekėjai ir prieštaraujantys kiekvienam, besistengiančiam 
ištraukti iš užmaršties Platoną. Mano magistras iškart suprato 
pralaimėjęs šiam pašnekovui, tad nuleido akis ir nusižeminęs 
pasiskubino atsisveikinti. 

- Jūsų Šventenybe, garbingasai Anijau, - mandagiai kreipė- 
si į juodu. - Manau, neverta tęsti pokalbio apie Milano ..Pas- 
kutinės vakarienės“ įkvėpimo šaltinius, nes mūsų tyrinėjimai 

nesutampa. Jei gausime jūsų palaiminimą, domėsimės toliau, 
kaip iki šiolei, ir išsiaiškinsime, kaip Leonardas yra nusidėjęs 
mūsų doktrinai. 

— Jei tokia nuodėmė egzistuoja, - patikslino Viterbas. 

Popiežius atsisveikino su Torianiu ir brėždamas ore kryžiaus 
ženklą pridūrė: 

— Kol dar neišėjote, magistre Toriani, duosiu jums patarimą: 
ateityje labai gerai žiūrėkite, kur įkeliate koją. 

Nebuvau matęs tokių ištįsusių veidų kaip Šventosios Marijos 
vienuolyno gyventojų tą sskmadieno rytą. Dar varpams neskam- 
binus į rytmetines pamaldas, prioras pats apėjo vienuolyno ce- 
les ir visus pažadino. Šaukdamas įsakė mums kuo greičiau susi- 
tvarkyti ir parengti savo sąžinę ypatingam bendruomenės susi- 
rinkimui. 

Žinoma, niekas neprieštaravo. Kiekvienas vienuolis nuvokė, 
kad dėl zakristijono mirties vieną sykį reikės suvesti sąskaitas. 
Galbūt tuo galima paaiškinti kasdien vis didėjusį tarpusavio ne- 
pasitikėjimą. Pašaliniam žmogui, koks buvau aš, padėtis tapo 
nepakenčiama. Vienuoliai pagal savo kilmę telkėsi į mažus bū- 
relius. Atvykusieji iš Milano pietų nesikalbėjo su kilusiaisiais iš 
šiaurės, O pastarieji savo ruožtu vengė bendrauti su ežerų kraš- 
to atstovais, tarsi tie būtų prikišę nagus prie nelaimingojo brolio 
Džiberto mirties. Šventosios Marijos vienuolynas buvo susiskai- 
dęs... ir aš nepajėgiau suvokti kodėl. 

Tą rytmetį prieblandoje nusiprausęs ir apsirengęs supratau, 
kokia didelė krizė ištiko vienuolyną. Nors nebuvo vienuolio, ku- 
ris nemurmėtų prieš kitus, visi sutarė dėl vieno dalyko: aš priva- 
lėjau laikytis kuo toliau nuo jų bėdų. Didžiausią siaubą jiems 
kėlė tai, kad, būdamas inkvizitoriumi, galėjau užvesti bylą prieš 
bendruomenę. Juos šiurpino gandas, kad brolis Džibertas mirė 
skelbdamas katarų idėjas. Žinoma, nė vienas neišdrįso pareikšti 
to viešai. Į mane buvo žiūrima taip, tarsi būčiau privertęs brolį 
Aleksandrą prarasti sveiką protą ir pasikarti. Štai tokias velniš- 
kas galias jie man priskyrė. 

Tačiau labiausiai man kėlė nerimą Vičenco Bandelo sugebėji- 
mas iš šių baimių išspausti naudos. 

Pažadinęs prioras sukvietė mus prie didžiulio tuščio stalo, kurį 
pats buvo pastatęs salėje netoli arklidžių. Spaudė šaltukas, pa- 
talpa buvo apšviesta dar silpniau nei mūsų celės. Tad beveik ap- 
graibomis Bandelas pavertė mus jo parengtos programos daly- 
viais. Nuo rytmetinių iki vakarinių pamaldų liepė perkratyti sa- 
vo sąžinę, peržvelgti nuodėmes, atlikti atgailą ir viešą išpažintį. 
O kai ateis naktis, keletas jo paskirtų vienuolių turės nueiti į 
Mirusiųjų galeriją ir iškasti brolio Aleksandro Trivulcijaus pa- 
laikus. Ir ne tik atimti to vargšelio kūną iš žemės glėbio, bet ir 
nugabenti jį už miesto sienų, išvaryti iš jo piktąsias dvasias, su- 
deginti, o pelenus paleisti pavėjui. Taip pat reikės pasielgti ir su 
brolio Džiberto palaikais. 

Bandelas norėjo, kad jo vienuolynas išsivalytų nuo erezijos 
dar iki nakties. Anksčiau tikėjęs brolio bibliotekininko nekaltu- 
mu ir net bandęs visus įtikinti, kad šis žuvo nuo sąmokslininko 
rankos, dabar jau žinojo, jog brolis Aleksandras gyveno atsukęs 
Kristui nugarą ir keldamas rimtą pavojų jo priorato moraliniam 
skaidrumui. 

Pastebėjau Maurą Sforcą, duobkasį, nervingai besižegnojantį 
stalo gale. 

Tėvas Vičencas buvo dar rimtesnis ir nekalbesnis nei anks- 
čiau. Atrodo, beveik nemiegojo. Dėl maišelių paakiuose, nuka- 
rusių iki pat skruostų, atrodė visiškai nualintas. Iš dalies dėl to- 
kios pasigailėtinos jo būklės buvau kaltas aš. Praėjusį vakarą, 
kol magistras Iorianis man nežinant susitiko su Popiežiumi Alek- 
sandru Romoje, Bandelas ir šis nuolankus Dievo tarnas kalbė- 
jomės apie tai, kas galėjo lemti, kad bendruomenėje; lyg niekur 
nieko, gyveno du katarai. Aš jam paaiškinau, kad dabar Milanas 
yra ypač puolamas blogio jėgų, - to nebuvo jau šimtą metų. Visi 
mano turimi šaltiniai tai patvirtino. Iš pradžių prioras žiūrėjo į 
mane nepatikliai, tarsi abejotų, kad vos atvykęs žmogus galėtų 
suprasti jo diecezijos bėdas, tačiau man pateikiant vieną argu- 
mentą po kito jo nepasitikėjimas mažėjo. 

Pateikiau argumentų, verčiančių manyti, kad keistos mirtys, 
su kuriomis ką tik susidūrėme, nebuvo paprasti atsitiktinumai. 
Net pabandžiau susieti jas su piligrimų žūtimi Šventojo Pran- 
ciškaus bažnyčioje. Paties Moro sargyba man buvo davusi duo- 
menų. Karininkai užtikrino, kad tie nelaimingieji irgi mirė ne- 
sipriešinę, kaip ir brolis Aleksandras. Beje, tiksli žmogžudys- 
čių Šventojo Pranciškaus bažnyčioje vieta buvo po didžiuoju 
altoriumi, visai po maestro Leonardo paveikslu, vadinamu Ma- 
esta. Ši detalė ir tai, kad tarp jų asmeninių daiktų rado tik ke- 
palą duonos ir pluoštą iliustruotų kortų, privertė mane rimtai 
susimąstyti. Visi žuvusieji turėjo tuos pačius daiktus. Tarsi tai 
būtų kokio nors neaiškaus ritualo dalis. Net iškėliau prielaidą, 
kad jie gali būti kokios nors man dar nežinomos katarų cere- 
monijos reikmenys. 

Keista. Pateikiau priorui versiją, kad Leonardas buvo vienin- 
telis tų bėdų šaltinis. Brolis Aleksandras mirė baigęs pozuoti 
jam kaip Judas Iskarijotas, be to, Žinojau, kad zakristijonas irgi 
priklausė prie artimiausių toskaniečiui žmonių vienuolyne. O 
ką jau kalbėti apie doną Beatričę, praradusią gyvybę tada, kai 
suteikė jam didžiausią globą. Kaip galima nepastebėti plonos gi- 
jelės, siejančios šiuos įvykius? Argi neaišku, kad Leonardas da 
Vinčis yra apsuptas galingų priešų, galbūt stebinčių jo hetero- 
doksiją taip atidžiai kaip ir mes, tačiau galinčių griebtis ginklų ir 
šitaip baigti su juo ir jo šalininkais? 

Šios aukos ir grėsmė, kad jų gali būti daugiau, mane privertė 
prasitarti Bandelui apie Nelaimės Pranašą. Manau, pasielgiau 
teisingai. 

Išgirdęs, kad Roma jau buvo perspėta apie gresiančias nelai- 
mes, pažvelgė į mane apstulbęs. Aukštos Popiežiaus valstybės 
institucijos jau kuris laikas gaudavo paslaptingo korespondento 
laiškus, kuriuose buvo pranašaujami šie įvykiai, jei nebus su- 
stabdyta Cenacolo tapyba. Tas slaptasis agentas, - aiškinau prio- 
rui, - įžvalgus, protingas, labai gali būti, kad vienas iš dominiko- 

nų, Slepiantis savo tapatybę, nes vengia dožo represijų. Be abe- 
jo, tas žmogus viską darė iš pagiežos maestro ir turėjo vienintelį 
tikslą — jį diskredituoti ir sužlugdyti. Tiesą pasakius, tą vyrą ne- 
delsiant turėtume rasti, jeigu norime išvengti daugiau mirčių, ir 
pareikalauti akivaizdžių įrodymų, kuriuos sakėsi turįs, prieš Le- 
onardą. 

— Jei neklystu, tėve, Romos pasyvumas reaguojant į jo prana- 
šystes privertė jį patį griebtis teisingumo. 

— Bet kodėl, tėve Leire? Kodėl tas vyras nusiteikęs prieš mū- 
sų dailininką? - paklausė apstulbęs prioras. 

— Labai ilgai apie tai galvojau ir, patikėkite, radau tik vieną 
įmanomą paaiškinimą. - Bandelas įsmeigė į mane akis, suintri- 
guotas, tarsi ragindamas tęsti. - Mano hipotezė: kadaise Nelai- 
mės Pranašas buvo Leonardo bendrininkas ir, ko gera, net rėmė 
jo heterodoksines idėjas. Labai įmanoma, kad dėl kažkokios ne- 
aiškios priežasties, kurią mes privalome atskleisti, mūsų asmuo 
pasijuto dailininko nuviltas ir nusprendė jį įduoti. Pirmiausia kaip 
apsėstas rašė laiškus į Romą, informuodamas mus apie jo nusi- 
kaltimus tikėjimui ir blogybes, kurias rengėsi paslėpti Cenaco- 
lo, tačiau, susidūręs su mūsų skeptišku požiūriu, nusprendė 
griebtis veiksmų. 

— Veiksmų? Nesuprantu jūsų. 

— Negaliu dėl to jums priekaištauti, priore. Aš irgi neturiu 
visų raktų. Tačiau mano hipotezė tik tuomet įgyja prasmę, jei 
manysime, kad Nelaimės Pranašas, kaip Aleksandras ar Dži- 
bertas, yra kataras. Kurį laiką ir jis turėjo manyti esąs tikrasis 
Kristaus apaštalų palikuonis ir, kaip ir jie, tikėjosi ir laukė Ant- 
rojo Mesijo atėjimo. Tai kiekvieno bonhommne svajonė. Jie vilia- 
si, kad tą dieną krikščioniškojo pasaulio akyse bus patvirtinta jų 
tikroji religija. - Pasinaudojau tėvo Vičenco dėmesiu ir baigiau 
savo mintį iškilmingu tonu: - Manau, po ilgo ir nevaisingo lauki- 
mo, įsiutintas kokios nors rimtos kliūties, Nelaimės Pranašas 
pamiršo Savo vaidmenį, atsisakė įžadų nesigriebti prievartos ir 

pradėjo lieti kraują, tarsi atsigriebdamas už prarastą su tyrais 
žmonėmis laiką. 

— Tai baisus kaltinimas, tėve. 

— Išnagrinėkime faktus, priore, - paraginau. - Katarai labai 
gerai išstudijavę Naująjį Testamentą, taigi kai Nelaimės Prana- 
šas nužudė brolį Aleksandrą, viską parengė taip, kad panėšėtų į 
savižudybę. Nepaisant to, Leonardas iš karto susivokė ir, nors 
stengėsi nukreipti policijos dėmesį, tą dieną, pats nenorėdamas, 
užvedė mane ant neginčijamo pėdsako: Aleksandras mirė lygiai 
taip pat kaip ir Judas Iskarijotas, išdavęs Kristų. 

— O kokią tai gali turėti reikšmę? 

— Didelę, priore. Katarų visata sukasi simbolių galios dėka. 
Jei Nelaimės Pranašui būtų pavykę įtikinti tobulųjų visuomenę, 
kad įvykiai, nutikę prieš Jėzaus mirtį, vėl kartojasi, būtų galima 
priversti juos tikėti, jog Antrasis atėjimas jau arti. Suprantate? 
Bibliotekininko „savižudybė“ jiems būtų tarsi ženklas, kad tuo- 
jau išsipildys pranašystės: Kristus greitai grįš į žemę, ir trium- 
fuos jų tikėjimas, nugalėjęs šešėlius. 

— Paruzija... 

— Būtent. Todėl Džibertas, įkvėptas to apreiškimo, pamiršo 
atsargumą ir išėjo pamokslauti kaip kataras, atidavė gyvybę be 
jokios baimės, nes buvo tikras — kai Viešpats apsireikš, jis vėl 
kūnu ir siela prisikels iš mirusiųjų. Nelaimės Pranašas įgyvendi- 
na savo keršto planą su velnišku įžvalgumu. 

- Jūs, atrodo, nė kiek neabejojate dėl savo hipotezės. 

— Neabejoju, - sutikau. - Jau sakiau jums, kad mūsų informa- 
torius - labai sudėtinga asmenybė. Jis nepaprastas, nes nieko 
nepaliko atsitiktinumui, net vieta, kur nužudė brolį Aleksandrą, 
buvo pasirinkta apgalvotai. 

— Tikrai? 

— Maniau, būsite pastebėjęs, - ciniškai šyptelėjau. - Kai pa- 
buvojau po Teisingumo rūmų portikais ir apžiūrėjau siją. ant 
kurios kabojo mūsų bibliotekininkas, pamačiau įdomų barelje- 

fą. Jis priskiriamas tokiam Orlandui da Tresanui, kadaise buvu- 
siam tikra eretikų rykšte, įrašas jį apibūdina šitaip: „Spada e 
Tutore della fede per aver fatto bruciare come si doveva i Cata- 
ri“*. Įdomus pasityčiojimas, ar taip nemanote? 

Vičencas Bandelas šito nesitikėjo. Erezijos maras jo vienuo- 
lyną buvo apkrėtęs labiau, nei jis įsivaizdavo. 

— Sakykite, tėve Leire, - paklausė sutrikęs, - kaip manote, iki 
kokios ribos Nelaimės Pranašas apgaudinėja saviškius? 

— Pakankamai, kad priverstų Šventojo Pranciškaus piligrimus 
palikti savo slėptuves kalnuose ir traukti į miestą ieškoti išgany- 
mo. Jie nuolankiai atidavė savo gyvybes, tikėdami, kad Paruzija — 
čia pat. Nelaimės Pranašas privertė katarų bendruomenę išsi- 
duoti. Ir greičiausiai mano, kad dabar reikia palaukti, kol ma- 
estro Leonardas žengs klaidingą žingsnį. 

— Vadinasi... - prioras dvejojo, - jūsų nuomone, Nelaimės Pra- 
našas gyvena tarp mūsų. 

— Neabejoju, — nusišypsojau. - Ir neišsiduoda, nes nujaučia, 
kad jau per vėlu gauti jūsų atleidimą. Jis ne tik nusižengė Bažny- 
čios doktrinai, bet sulaužė penktąjį Dievo įsakymą - nežudyk. 

— O kaip sužinosime, kas jis? 

— Laimė, jis padarė mažytę klaidą. 

- Klaidą? 

— Savo pirmuosiuose laiškuose, kai dar turėjo vilčių, kad Ro- 
ma įsikiš, paliko mums pėdsaką, pagal kurį galėtume jį identifi- 
kuoti. 

Iš nuostabos raukšlės prioro kaktoje staiga išsilygino. Jo ge- 
rai išlavintas protas susieti visokią informaciją ir spręsti galvo- 
sūkius žaibiškai pateikė sprendimą: 

— Žinoma! - sušuko griebdamasis už galvos - Jūsų galvosū- 


* „Pirmoji špaga ir tikėjimo mokytojas. nes sudegino katarus, kaip jie ir buvo nusipel- 


nę“. Aut. 

kis! Nelaimės Pranašo parašas! Todėl matėme jį ant kortos, ras- 
tos šalia bibliotekininko kūno! 

— Brolis Aleksandras norėjo pats šifruoti tą paslaptį. O aš 
buvau toks neapdairus, kad padaviau jam tekstą, ir, ko gera, 
smalsumas paspartino jo mirtį. 

— Tokiu atveju mes jį jau turime, tėve Leire. Pakanka šifruoti 
hieroglifus ir mes jį sučiupsime. 

— O, kad būtų taip paprasta. 


36 


Gerasis prioras tikriausiai visą naktį nesudėjo bluosto. Vos pa- 
matęs jį paraudusiomis ir paburkusiomis akimis stovintį prie- 
šais savo vienuolius, supratau, kad visą naktį bus nagrinėjęs ne- 
lemtąjį Oculos ejus dinumera. Aš jau beveik gailėjausi užkrovęs 
jam dar ir šią naštą. Dabar jis privalėjo ne tik atskleisti, kas iš jo 
vienuolių išpažino eretiškas idėjas, ar išsiaiškinti, kokia provo- 
kuojama mintis paslėpta jo vienuolyno refektorijaus dekoraci- 
jose, bet ir kuo greičiau sužinoti, kas tas vienuolis, jau išprovo- 
kavęs kelias mirtis ir neabejojantis savo veiksmų teisėtumu. 

Vienuoliai žiūrėjo į jį sutrikę. Susirinkimas prasidėjo. 

— Broliai, - pradėjo prioras iškilmingai, tvirtu balsu, stovėda- 
mas ir kumščiais atsirėmęs į stalą. - Beveik trisdešimt metų gy- 
vename tarp šių sienų ir niekada iki šiol neteko susidurti su pa- 
dėtimi, panašia į šią. Viešpats Dievas nusprendė išbandyti mūsų 
darną, leisdamas būti dviejų mūsų mylimų brolių mirčių liudy- 
tojais ir atskleisdamas, kad jų sielas suteršė erezijos tvaikas. Kaip, 
jūsų manymu, jaučiasi amžinasis Tėvas, matydamas mūsų sil- 
pnumą? Kaip galėsime jam melstis, jeigu nesugebėjome pamaty- 
ti savo brolių klaidų ir leidome jiems mirti nuodėmėje? Mirusie- 
ji, kurių šiandien išsižadėjome, valgė mūsų duoną ir gėrė mūsų 
vyną. Ar tai nepaverčia ir mūsų jų paklydimų bendrininkais? 

Bandelas įkvėpė oro. 

— Tačiau Dievas šią baisią akimirką mūsų neapleido, mieli bro- 
liai. Jo begalinio mielaširdingumo dėka tarp mūsų yra vienas 
išmintingiausių jo mokslo vyrų. 

Tarp susirinkusiųjų kilo murmesys, kai prioras smilių nukrei- 
pė į manC. 

— Todėl jis yra čia, - tarė. - Paprašiau gerbiamojo tėvo Augus- 

tino Leirės iš Romos šventosios inkvizicijos padėti mums geriau 
suvokti tuos klaidžius kelius, kuriais šiuo skausmo metu mums 
tenka klaidžioti. 

Atsistojau, kad visi mane matytų, ir pasisveikinau nežymiai 
linktelėdamas. Iškilmingu tonu prioras tęsė pamokslą, stengda- 
masis neįvaryti vienuoliams pernelyg didelės baimės. 

— Visi gyvenote šalia brolio Džiberto ir brolio Aleksandro, — 
tarė. —- Gerai juos pažinojote. Tačiau nė vienas nepranešėte apie 
jų elgesio keistenybes, nei sugebėjote pastebėti jų pragaištingą 
polinkį į katarizmą. Mes ramiausiai miegojome, tikėdami, kad 
toji doktrina išnyko daugiau nei prieš penkias dešimtis metų, ir 
puolėme į puikybės nuodėmę manydami, jog niekada daugiau 
neteks su tuo susidurti. Tačiau taip nėra. Blogis labai atsparus. 
Jis naudojasi mūsų neišmanymu. Minta mūsų bukagalviškumu. 
Todėl, stengdamasis išvengti naujų išpuolių, meldžiu tėvą Leirę 
apšviesti mus ir papasakoti apie vieną iš klastingiausių krikščio- 
nybės nukrypimų. Galbūt klausydamiesi jo atpažinsite ir tam 
tikrus savo įpročius bei papročius, kurių šaknų gerai nežinote. 
Nebijokite: juk daugelis jūsų priklauso Lombardijos šeimoms, 
kurių protėviai vienaip ar kitaip bendravo su eretikais. Labai 
aiškiai siūlau jums, kol patekės saulė ir prieš paliekant šią salę, 
atsižadėti viso to ir grįžti Šventosios Romos Bažnyčios prieglobs- 
tin. Išklausykite mūsų brolio, apmąstykite jo žodžius, gailėkitės 
ir prašykitės išpažinties. Noriu žinoti, ar amžiną atilsį mūsų bro- 
liai nebuvo vieninteliai, apsikrėtę tuo katarų maru, ir imtis ati- 
tinkamų priemonių. 

Prioras suteikė man žodį, mostelėdamas prieiti prie galusta- 
lės. Niekas nė nemirktelėjo. Seniausieji vienuoliai — Lukas, Jur- 
gis ir Steponas - jau per daug nusenę, kad užsiimtų kokiu nors 
darbu vienuolyne, ištiesė kaklus, norėdami geriau mane išgirsti. 
Visi kiti stebėjo mano žingsnius su Išgąsčiu. Neturėjau kitos iš- 
eities, tik Žiūrėti jiems į akis. 

— Gerbiamieji broliai, /audetur Jesus Christus. 

— Amen, - atsakė sutartinai. 

— Broliai, nenumanau, ką žinote apie šventojo Dominyko Guz- 
mano gyvenimą. - Tarp susirinkusiųjų nuvilnijo murmesys. - Ne- 
svarbu. Šiandien puiki proga kartu atgaivinti jo gyvenimo ir dar- 
bų atminimą. 

Užstalėje pasigirdo palengvėjimo atodūsiai. 

— Leiskite kai ką jums papasakoti. Tūkstantis dušimtųjų me- 
tų pradžioje pirmieji katarai buvo užplūdę didžiąją Viduržemio 
jūros vakarinės pakrantės dalį. Jie propagavo skurdą, grįžimą 
prie primityvių krikščioniškų papročių ir gynė paprastą religiją, 
nereikalaujančią nei bažnyčių, nei dešimtinės mokesčių, nei jo- 
kių privilegijų Viešpaties tarpininkams. Jų sekėjai nepripažino 
šventųjų ir Mergelės Marijos, tarsi kokie laukiniai, ar dar blo- 
giau - musulmonai. Atsisakė krikšto. Tie padarai nedvejodami 
pripažino pasaulio kūrėju ne Dievą, o šėtoną. Koks doktrinos 
iškraipymas! Ar galite tai įsivaizduoti? Pasak jų, Jahvė, Senojo 
Testamento Dievas Tėvas, iš tikrųjų buvo šėtoniška dvasia, išvi- 
jusi iš rojaus Adomą su Ieva ir sutriuškinusi armijas Mozės ke- 
lyje. Jo rankose mes, žmonės, buvome tik marionetės, nesuge- 
bančios atskirti gėrio nuo blogio. Prastuomenė entuziastingai 
priėmė tas iškreiptas idėjas. Suvokė jas kaip tikėjimą, leidžiantį 
jiems nusidėti ir lengviau suprasti, kodėl pasaulyje yra tiek kan- 
čių - juk jį sukūrė šėtonas. Kokia bjaurastis! Dievą ir velnią, 
blogį ir gėrį jie laikė tokiomis pat jėgomis, su tokiomis pat galio- 
mis ir sugebėjimais! Bažnyčia stengėsi iš sakyklų sunaikinti išsi- 
gimėlių skleidžiamą žalą, tačiau iš to nieko neišėjo. Simpatizuo- 
jančiųjų katarams vis daugėjo, taigi kova tapo nelygi, ir galų gale 
dauguma prisidėjo prie eretikų, laikydami juos pavyzdingais pi- 
liečiais. Argumentuodavo, kad pamokslaudami katarai rėmėsi 
savo pavyzdžiu, - jie buvo nuolankūs ir gyveno skurde, o kuni- 
gai, apsivilkę auksu siuvinėtas stulas, smerkdavo juos nuo savo 
prabangiai ir gausiai išpuoštų altorių. Taigi užuot išnaikinusi ere- 
ziją, Bažnyčia tik skatino ją plisti tarsi marą. Šventasis Dominy- 

kas buvo vienintelis, supratęs klaidą, tad nusprendė pats kurį 
laiką praleisti tarp „tyrųjų“, būtent tai reiškia katharos graikų 
kalba, ir, gyvendamas jų garbinamame apaštališkame skurde, pa- 
mokslauti jiems. Šventoji Dvasia suteikė jam stiprybės. Ji įkvėpė 
drąsos ir leido atsidurti Prancūzijoje, kur buvo gausiausia kata- 
rų, ir rodyti jų idėjų klaidingumą. Dominykas po kaulelį išnarstė 
jų absurdiškas tezes ir paskelbė Dievą vieninteliu Visatos Kūrė- 
ju. Tačiau net šios pastangos pasirodė nieko vertos. Blogis jau 
buvo pernelyg išplitęs. 

Bandelas mane nutraukė: jam buvo žinoma ši istorija, skaitė 
ją studijuodamas teologiją, tad suprato, kad katarizmas turėjo 
sekėjų ne tik tarp valstiečių ir amatininkų, - kilmingieji ir net 
karaliai laikė jį puikia galimybe, leidžiančia jiems išvengti mo- 
kesčių ir mažinančia dvasininkams teikiamas privilegijas. 

— Tai tiesa, — sutikau. - Atsisakyti dešimtinių kunigams mo- 
kesčio, nustatyto dar Biblijoje* — tai nepaisyti Dievo įsakymų. 
Roma negalėjo būti pasyvi stebėtoja. Mūsų mylimą Dominyką 
tai taip sujaudino, kad nusprendė imtis veiksmų. Todėl subūrė 
pamokslininkus ir su jais vėl leidosi evangelizuoti plačių terito- 
rijų, pavyzdžiui, Prancūzijos Langedoko. Mes šiandien esame 
to ordino ir jo dieviškosios misijos tęsėjai. Tačiau po jo mirties, 
matydami, kad neįmanoma kovoti tik žodžiu, Popiežius ir ištiki- 
mos Romai karūnuotosios galvos nusprendė pradėti karines rep- 
resijas ir šitaip visam laikui baigti su prakeiktaisiais. Kraujas, 
mirtis, daugybė miestų, regėjusių ugnį ir durklus, persekiojimai 
ir skausmas daugelį metų drebino Dievo tautos pamatus. Kai 
Popiežiaus kariuomenė įžengdavo į miestą, kuriame klestėjo ere- 
zija, išžudydavo visus, neskirdama katarų nuo krikščionių. Bu- 
vo sakoma, kad Dievas pats atsirinks savuosius, kai pastarieji 
susirinks prie dangaus vartų. 

Apžvelgiau užstalę. Stojusi tyla juos visus nugąsdino. 


* Pradžios knyga 14. 20; Amoso knyga 4. 4; Makabėjų knyga 3, 49. Aut. 

— Broliai, — tęsiau, - tai buvo pirmas mūsų Kryžiaus žygis. 
Sunku patikėti, kad tai nutiko vos prieš du šimtus metų ir taip 
arti nuo čia. Tada neabejojome keldami ginklą prieš savo pačių 
šeimas. Armija įgyvendino teisingumą ginklu, padalijo „tyruo- 
sius“, sunaikino daugybę jų lyderių ir privertė šimtus eretikų 
bėgti kuo toliau iš žemių, kadaise priklausiusių jiems. 

- Šitaip bėgdami nuo Šventojo Tėvo armijos paskutiniai kata- 
rai pasiekė Lombardiją, - pridūrė Bandelas. 

— Išsilaipino šiose žemėse jau labai nusilpę. Ir nors viskas 
vedė juos pražūties link, laimė vėl nusišypsojo: politinė padė- 
tis pagelbėjo eretikams reorganizuotis. Primenu jums, kad tai 
buvo kovų tarp gvelfų ir gibelinų epocha. Pirmieji skelbė, kad 
popiežius yra išrinktas aukštesnės nei bet koks karalius jėgos. 
Jiems Šventasis Tėvas buvo Dievo vietininkas žemėje, tad tu- 
rėjo teisę į savo kariuomenę ir didelius materialinius turtus. 
Gibelinai, atvirkščiai - kartu su kapitonu Matėjumi Viskončiu 
neigė tą idėją ir gynė laikinosios galybės atskyrimą nuo dieviš- 
kosios. Jie tvirtino, kad Roma privalo rūpintis tik dvasios da- 
lykais. Visa kita - karalių reikalas. Todėl nenuostabu, kad pas- 
kutinieji katarai rado prieglobstį Lombardijoje, pas gibelinus. 
Tai buvo dar vienas būdas mesti Popiežiui iššūkį. Viskončiai 
paslapčia juos rėmė, o Sforcos vėliau tęsė tą pačią politiką. Ir 
beveik tikras dalykas, kad Liudvikas Moras tebesilaiko tų nu- 
rodymų, todėl šie jo globojami namai šiandien virto prakeiktų- 
jų užuoglauda. 

Nikola di Piadena atsistojo, prašydamas žodžio. 

— Taigi, tėeve Leire, jūs kaltinate mūsų dožą esant gibelinu? 

— Negaliu to padaryti oficialiai, broli, - atkirtau, stengdama- 
sis išsisukti nuo jo klausime slypinčios klastos. - Neturiu tam 
reikiamų Įrodymų. Tačiau jeigu įtarsiu, kad nors vienas iš jūsų 
ką nors slepia, nevengsiu kreiptis į Inkvizicijos tribunolą arba 
net griebtis kankinimų, jei reikės išgauti prisipažinimą. Aš pasi- 
ryžęs viskam, kas būtina. 

— O kaip tikitės įrodyti, kad bendruomenėje yra „tyrųjų žmo- 
nių“? — pašoko gailestingasis brolis Jurgis, pavydėtinai vikrus 
aštuoniasdešimtmetis. - Ar pats ketinate kankinti šiuos brolius, 
tėve Leire? 

— Tuojau jums paaiškinsiu, kaip tai padarysiu. 

Mostelėjau Matėjui, prioro sūnėnui, kad atneštų prie stalo 
pintą narvelį su jame uždarytu diendaržyje pagautu gaidžiu. Pa- 
prašiau parūpinti jį keletą minučių prieš prasidedant susirinki- 
mui. Paukštis neramiai dairėsi. 

— Kaip jau žinote, katarai nevalgo mėsos ir atsisako žudyti bet 
kokį gyvą padarą. Jeigu jūs būtumėt bonhomme, o aš duočiau 
štai tokį gaidį ir paprašyčiau paaukoti jį čia pat, man matant, jūs 
atsisakytumėte. 

Jurgis paraudo, pamatęs mane imantį peilį ir keliantį jį virš 
paukščio galvos. 

— Jei kuris nors iš jūsų atsisakys jį nužudyti, žinos, kad aš jį atpa- 
žinau. Katarai mano, kad gyvūnuose įsikūnija seniai nuodėmėse 
mirusių žmonių sielos, grįžusios į žemę tokiu pavidalu jų išpirkti. 
Jie bijo, kad žudydami atima gyvybę kam nors iš savųjų. 

Stipriai prispaudžiau gaidį prie stalo, ištempiau jo kaklą, kad 
visi gerai matytų, ir įdaviau peilį Džiuzepei Boltrafjui, arčiausia 
sėdinčiam vienuoliui. Man davus ženklą, ašmenys perkirto paukš- 
čio kaklą pusiau, ir mudviejų abitai apsitaškė krauju. 

— Na, matote. Brolis Džiuzepė, - ironiškai nusišypsojau, — 
nuo įtarimo atleistas. 

— Ar neturite kokio nors malonesnio būdo atpažinti katarą, 
tėve Leire? - paprieštaravo pasibaisėjęs reginiu Jurgis. 

- Žinoma, broli. Yra daugybė metodų juos identifikuoti, ta- 
čiau visi jie nėra tokie įtikimi. Pavyzdžiui, jeigu jiems parodysi 
kryžių - jo nepabučiuos. Jų nuomone, tik šėtono Bažnyčia gali 
garbinti kančios instrumentą, ant kurio kamavosi ir mirė mūsų 
Viešpats. Jų nepamatysi garbinant relikvijas, nei meluojant. nei 
bijantis mirties. Tačiau, žinoma, tai būdinga tik parfaits. 

— Parfaits? - keli vienuoliai nustebę pakartojo prancūzišką 
terminą. 

— Tobulieji, - paaiškinau. - Tai žmonės, vadovaujantys dvasi- 
niam katarų gyvenimui. Jie mano suprantą apaštalų darbus ge- 
riau nei kiekvienas iš mūsų. Jie atsisako visų nuosavybės formų, 
nes, pasak jų, nei Kristus, nei jo mokiniai nieko neturėjo. Jie 
įpareigoti supažindinti kandidatus su melioramentum - priklau- 
pimu, kurį turi padaryti kaskart, susitikę vieną iš parfaits. Tik 
jie vadovauja apparellamentum - bendroms išpažintims, prieš 
kurias kiekvieno eretiko nuodėmės atskleidžiamos, visų apta- 
riamos ir viešai atleidžiamos. Ir, - tarsi to būtų maža, - tik jie gali 
vadovauti vieninteliam sakramentui, kurį katarai pripažįsta — 
consolamentum. 

— Consolamentum"? - vėl pasigirdo visuotinis murmesys. 

— Jis buvo teikiamas vietoj Krikšto, Pirmosios komunijos ir 
Paskutinio patepimo, - paaiškinau. - Būdavo suteikiamas nau- 
jokui uždedant ant galvos šventą knygą. Tam niekada nesinau- 
dodavo Biblija. Jie vadino tai dvasios krikštijimu ir tas, kuris 
buvo vertas jo, tapdavo „tikruoju“ krikščionimi. Paguostuoju. 

— O kas privertė jus manyti, kad zakristijonas ir bibliotekinin- 
kas buvo paguostieji? - paklausė brolis Stefanas Petris, nuolat 
besišypsantis bendruomenės iždininkas, visada patenkintas ge- 
rai tvarkomais materialiais Šventosios Marijos vienuolyno rei- 
kalais. — Jei leisite įsiterpti, nemačiau, kad jie būtų išsižadėję 
kryžiaus, Ir nemanau, kad buvo krikštyti su knyga ant galvos. 

Keletas vienuolių aplink jį pritardami palinksėjo. 

— Tačiau matėte juos labai griežtai laikantis pasninko, ar ne, 
broli Stefanai? 

— Visi tai matėme. Pasninkas išaukština dvasią. 

— Tik ne jų. Katarui griežtas pasninko laikymasis yra kelias į 
consolamentum. O kai dėl kryžiaus, tai patarčiau nesuklysti. Ka- 
tarams pakanka truputį nudildyti lotyniškojo kryžiaus kraštus, 
kad būtų šiek tiek bukesnis, ir gali nešioti jį ant kaklo be jokių 

rūpesčių. O jei kryžius graikiškas, toleruoja tokį, koks yra. Tik- 
riausiai, broli Petri, jums teko matyti juos kartu su visais kal- 
bant Pater Noster. Žinokite; tai vienintelė malda, kurią jie pripa- 
žįsta. 

— Jūs pateikiate atsitiktinius argumentus, tėve Leire, - metė 
Stefanas atsisėsdamas. 

— Galbūt. Esu pasirengęs pripažinti, kad brolis Aleksandras 
su broliu Džibertu tik simpatizavo katarams ir dar laukė krikš- 
to. Tačiau tai neatleidžia jų nuo nuodėmės. Taip pat negaliu pa- 
miršti, kad brolis Aleksandras pasisiūlė bendradarbiauti su ma- 
estro Leonardu jo „Paskutinėje vakarienėje“. Jis panoro būti 
pavaizduotas kaip Judas tokio įtartino kūrinio centre, ir, ma- 
nau, jau žinau kodėl. 

— Tai pasakykite, - sumurmėjo keletas. 

— Nes katarams Judas Iskarijotas buvo Dievo plano vykdyto- 
jas. Jie mano, kad jis elgėsi teisingai. Išdavė Jėzų, kad tokiu bū- 
du išsipildytų pranašystės, ir Viešpats galėtų atiduoti už mus sa- 
vo gyvastį. 

— Vadinasi, tvirtinate Leonardą irgi esant eretiku? 

Brolio Nikolos iš Piadenos klausimas privertė nusišypsoti brolį 
Benedetą. Netrukus jis paliko užstalę, norėdamas kieme ištuš- 
tinti savo šlapimo pūslę. 

— Spręskite pats, broli: Leonardas rengiasi baltai, nevalgo mė- 
sos, tikrai negalėtų atimti gyvybės nė vienam gyvam padarui, 
niekas nežino jį turint kokių nors kūniškų ryšių, be to, jūsiškėje 
Cenacolo nepavaizdavo komunijos duonos, tačiau ten atsirado 
durklas ir būtent šventojo Petro rankoje, tarsi akivaizdžiai ro- 
dant, kur yra šėtono Bažnyčia. Kataro akimis, tik blogio tarnas 
griebtųsi durklo prie Velykų vakarienės stalo. 

— Tačiau maestro Da Vinčis neatsisakė pavaizduoti vyno, — 
pastebėjo prioras. 

— Nes katarai geria vyną! Bet įsižiūrėkite atidžiai, tėve Ban- 
delai: vietoj Velykų avinėlio, kurį visos evangelijos mini buvus 
tos vakarienės valgiu, maestro nutapė Žuvį. Ar žinote kodėl? 

Prioras papurtė galvą. Jam ir paaiškinau: 

— Prisiminkite, ką jūsų sūnėnas išgirdo iš zakristijono lūpų 
prieš jo mirtį: katarai nevalgo nieko, kas atsiranda po lytinio 
akto. Pasak jų, žuvys nesantykiauja, taigi jas galima valgyti. 

Per salę nuvilnijo susižavėjimo garsai. Vienuoliai vis dar klau- 
sėsi mano paaiškinimų išsižioję ir apstulbę, kad nepastebėjo šių 
erezijų ant jų būsimojo refektorijaus sienos. 

— Broliai, o dabar reikalauju, kad visi vienas po kito atsakytu- 
mėte į mano klausimą, - tariau, keisdamas toną iš pasakojamojo 
į kur kas griežtesnį. - Patikrinkite savo sąžinę ir atsakykite savo 
bendruomenei: ar kuris nors iš jūsų savo valia ar prieš savo valią 
elgėsi taip, kaip ką tik nupasakojau? 

Pastebėjau, kad visi sulaikė kvapą. 

— Šventoji motina Bažnyčia bus mielaširdinga tiems, kurie iš- 
sižadės savo veiksmų dar prieš palikdami šį susirinkimą. Tačiau 
vėliau teisingumo rūstybė kris ant jų visa jėga. 


37 


Nelaimės Pranašas veikė stebėtinai tiksliai. 

Jei kas nors, nelaimei, būtų susidūręs su juo, būtų supratęs, 
kad šis elgėsi taip, tarsi pažintų net atokiausią vienuolyno kam- 
pelį. Apsigaubęs juodu apsiaustu, slepiančiu kūną nuo galvos iki 
kojų, tvirtu žingsniu perėjo bažnyčią su tuščių suolų eilėmis, pa- 
suko į kairę prie Mergelės Maloningosios koplyčios ir įėjo į zak- 
ristiją. Pakeliui nieko nesutiko. Broliai buvo susirinkę į nepa- 
prastą susirinkimą, tad įsibrovėlis niekam nerūpėjo. 

Patenkintas paliko maldos salę kaip šešėlis, perėjo arką, ve- 
dančią mažytės prioro galerijos link, lengvu žingsniu ją aplenkė 
ir pasiekė Mirusiųjų galeriją, tada praėjo pro refektorijų, kad 
bėgte užbėgtų laiptais, vedančiais į biblioteką. 

Nelaimės Pranašas - žmogus ar dvasia, angelas ar demonas — 
negi svarbu, veikė labai pasitikėdamas savimi. Įgudusia akimi 
apmetęs scriptorium, pasuko tiesiai prie brolio Aleksandro piu- 
pitro. Negalėjo veltui leisti laiko. Žinojo, kad Markas d'Odžio- 
nas ir dar vienas dailininkas, toskaniečio bendras, vardu Ber- 
nardinas Luinis, ką tik paliko Leonardo namus priešais Švento- 
sios Marijos Maloningosios vienuolyną ir netruks pasirodyti 
refektorijuje. Nenumanė, ko juodu čia eina, ir juolab nesuvokė, 
kodėl toskaniečio pageidavimu juos lydi jauna mergina. 

Nelaimės Pranašas atsargiai ištiesė savo apsiaustą ant biblio- 
tekininko stalo ir, stengdamasis nesukelti nė garso, patikrino 
grindų plyteles. Sudėtos viena šalia kitos, tik dvi plokštės pa- 
stuksenus atšoko. Būtent jų ir ieškojo. Sešėlis pasilenkė apžiūri- 
nėdamas ir pastebėjo, kad jos nebuvo pritvirtintos skiediniu, 
kraštai blizgėjo tarsi poliruoti, o kita pusė buvo švarutėlė - ne- 
abejotinas dažno kilnojimo ženklas. Jau buvo bekeliąs jas. kai 

pastebėjo garinio šildymo vamzdį. Patenkintas apsižvalgė. Ne- 
laimės Pranašas žinojo, kad mažytis griovelis mūre ėjo aplink 
lubas virš refektorijaus, ir iš čia gerai treniruota jo ausis nepra- 
leis nė vienos apačioje vykstančio pokalbio smulkmenos. 

Iš lėto visu ilgiu išsitiesė ant grindų, priglaudė ausį prie plyte- 
lių ir norėdamas susikaupti užsimerkė. 

Po minutėlės išgirdo garsų džeržgėjimą. Kažkas nukėlė refek- 
torijaus durų skląstį. Leonardo svečiai tuojau įeis į „Paskutinės 
vakarienės“ salę. 

— Ką maestro norėjo mums pasakyti, teigdamas, kad jis yra 
omega? 

Skambus gražiosios Elenos klausimas atskriejo iki viršutinio 
aukšto. Nelaimės Pranašas nustebo, išgirdęs moterišką balsą. 

— Pirmą kartą išgirdau jį tai sakant šalia sesers Veronikos jos 
mirties dieną, - atsakė Markas d'Odžionas. Jo balsą Nelaimės 
Pranašas atpažino iškart. 

— Jūs buvote su seserimi Veronika da Binasko tą dieną, kai 
išsipildė jos pranašystė? 

Elena iš susižavėjimo tiesiog nesitvėrė savo kailyje. 

Paskutinę naktį ji visai nemiegojo, pravėrusi burną klausėsi 
Leonardo pasakojimų, jo mokinių pokštų ir rengėsi pozuoti. Leo- 
nardas sutiko tapyti ją kaip apaštalą Joną, jeigu prieš tai, pade- 
dant palydovams, įrodys sugebanti suprasti to paveikslo svarbą. 

Maestro, sužavėtas Krivelių pirmagimės grožio, niekaip ne- 
galėjo išmesti jos iš galvos nuo pat to momento, kai susipažino 
Palazzo Vecchio. Ji buvo tobulas Jonas. Tačiau nenorėjo perne- 
lyg skubėti. Pakvietė ją porą kartų, visada sykiu su maestro Lui- 
niu, į savo garsiuosius muzikos, poezijos ir trubadūrų vakarus, 
kuriais kartais pamalonindavo savo svečius. Norėjo stebėti iš 
arti tos netikėtos poros evoliuciją. Mergina jautėsi apsvaigusi iš 
susižavėjimo. Jai lankytis tuose sluoksniuose, apie kuriuos gir- 
dėjo tik Iš Motinos, - tai lyg patekti į sapnų pasaulį. Ir ji nenorė- 
jo pabusti. Nuo vaikystės, kai Lukrecija Kriveli nušviesdavo jos 

naktis pasakojimais apie princus ir trubadūrus, apie riterių ce- 
remonijas ir burtininkų sambūrius, Elena troško atsidurti ten. 

— Sesuo Veronika? Vaje! Ta vienuolė buvo labai greita supyk- 
ti, - prisiminė Markas, šildydamas savo kvapu rankas. Refekto- 
rijus buvo įšalęs. Atėjo metas lavinti nuojautą. 

— Tikrai? 

— Na taip. Ji visada priekaištaudavo maestro dėl jo ekscen- 
triško skonio ir kritikuodavo, kad jis geriau susipažinęs su grai- 
kų filosofų veikalais nei Šventuoju Raštu. Tiesą sakant, jie ne- 
dažnai kalbėdavosi apie meną ir maestro darbus, tačiau savo 
mirties dieną sesuo Veronika pasidomėjo šiuo refektorijumi. 

— Bet ką tai turi bendra su omega? - paprieštaravo Elena. 

— Leiskite jums viską papasakoti. Tą dieną Leonardas pasiju- 
to įžeistas. Sesuo Veronika apkaltino jį sumenkinus Kristaus 
svarbą Cenacolo. Maestro supyko. Atkirto jai, kad Jėzus yra 
vienintelė šios kompozicijos alfa. 

— Jis taip pasakė? Kad Jėzus - šio paveikslo alfa? 

— Jis pasakė, kad Jėzus yra pradžia. Centras. Kūrinio ašis. 

— Tikrai, - pasakė Luinis, stengdamasis įžvelgti prieblandoje 
Kristaus siluetą, - Jėzus užima pagrindinę vietą. Be to, žinome, 
kad visos kompozicijos pagrindinės perspektyvos taškas yra ties 
jo dešiniąja ausimi, po plaukais. Būtent čia Leonardas įsmeigė 
savo skriestuvą pirmą darbo dieną. Aš pats mačiau. Ir nuo to 
švento taško jau tapė visa kita. 

Nelaimės Pranašas nustebo išgirdęs Luinį. Pirmą sykį girdėjo 
jo balsą. Žinojo, kad jo kūriniuose, kaip ir Leonardo, buvo aki- 
vaizdūs tie patys eretiški siužetai. Jis irgi be paliovos tapė scenas 
iš Jono gyvenimo. Jo susitikimas su Jėzumi vaikystėje, bėgant į 
Egiptą, jo krikštas Jordano upėje arba jo galva ant sidabrinio pa- 
dėklo, paduoto Salomei, nuolatos kartojosi Luinio drobėse ir fres- 
kose. Visi piligrimai, garbinantys Leonardo Maesta, jį puikiai 
pažinojo. „Vilkai, - nerimaudamas padarė išvadą, pamatęs jį tOs- 
kaniečio sanctasanctorum, - visada vaikščioja gaujomis“. 

— Jūsų pastaba teisinga, metre Bernardinai, — tarė Markas, 
nenuleisdamas akių nuo gražiosios palydovės, jau pamažu pra- 
dedančios įžiūrėti apaštalų figūras, apšviestas brėkšmos. - Jei 
gerai įsižiūrėsite į jo kūną, su štai šitaip ištiestomis į priekį ran- 
komis, pastebėsite, kad jis - tarsi didžiulė A. Tai milžiniška alfa, 
gimstanti dvylikos centre. Ar pastebite? 

- Žinoma, matau, tačiau kuo čia dėta omega? - nenusileido 
Elena. 

— Ką gi. Manau, maestro tai pasakė todėl, kad laiko save pas- 
kutiniuoju iš mokinių. 

— Kas? Ar Leonardas? 

— Taip, Elena. Alfa ir omega - pradžia ir pabaiga. Juk prasmė 
yra, ar ne? 

Luinis su grafaite patraukė pečiais. Gamtos apdovanotasis mo- 
kinys, kaip ir Markas, nujautė, kad ta siena slėpė kažkokią pra- 
dinę nepaprastos svarbos paslaptį. Jei maestro leido jiems prie 
jos priartėti nepateikęs jokio skaitymo rakto, tai tik todėl, kad 
bus surengęs egzaminą. Taigi jie buvo vieni priešais didžiausią 
toskaniečio sukurtą galvosūkį ir nuo jų sugebėjimo suvokti pras- 
mę priklausė priartėjimas prie dar didesnių paslapčių. O pir- 
miausia - jų sielos išganymas. 

— Galbūt Markas teisus - Cenacolo slepia regimą alfabetą. 

Šie žodžiai privertė Nelaimės Pranašą krūptelėti. 

— Regimą altabetą? 

- Žinau, kad maestro pas Florencijos dominikonus mokėsi 
atminties meno. Mokytojas Verokjis jį irgi praktikavo ir išmokė 
Leonardą, kai šis dar buvo vaikas. 

— Niekada mums apie tai neužsiminė, - tarė šiek tiek nusivy- 
lęs Markas. 

— Tikriausiai nemanė, kad svarbu jūsų išsilavinimui. Tai yra 
tik proto gudrybės, padedančios prisiminti didžiulį informacijos 
kiekį, paslepiant jį tam tikruose konkrečiuose pastatuose arba 

meno kūriniuose. Ta informacija yra visiems matoma, tačiau ne- 
pastebima žmonėms, nemokantiems jos perskaityti. 

— O kur čia matote alfabetą? - susidomėjo d'Odžionas. 

— Jūs patys pasakėte, kad Jėzaus kūnas atrodo tarsi didžiulė 
A ir kad Leonardui tai yra visos kompozicijos alfa. Jeigu pats 
save įvardijo kaip omegą, suprasite, kad nėra beprasmiška ieš- 
koti Judo Tado portrete ko nors, kas primintų raidę O. 

Visi trys susižvalgė ir netarę nė pusės žodžio prisiartino prie 
„Velykų vakarienės“ stalo. Tado figūros negalėjai su niekuo su- 
painioti. Jis žvelgė į priešingą pusę, nei vyko veiksmas. Palinkęs 
į priekį, kryžmai ištiestos rankos, abu delnai atsukti į dangų. 
Buvo apsirengęs rausva tunika be segės, tad nebuvo nieko, kas 
leistų jo figūroje įsivaizduoti omegą. 

-— Alfa ir omega taip pat gali būti susijusios su šventuoju Jonu ir 
Magdalena, - sumurmėjo Bernardinas, slėpdamas nusivylimą. 

— Ką turi omeny? 

— Tai paprasta, Markai. Mudu su tavimi žinome, kad freska 
slaptai yra skirta Marijai Magdalenai. 

— Mazgas! - prisiminė. - Tai tiesa! Mazgas, sumegztas iš stal- 
tiesės kampo)! 

— Manau, Leonardas norėjo mus suklaidinti. Maestro jau ku- 
ris laikas bando paskleisti gandus, kad mazgas yra jo ypatingas 
būdas pasirašyti savo kūrinius. Romanų kalbos Vinči kilęs iš lo- 
tyniško žodžio vincolli, o tai reiškia „ryšys“ arba „grandinė“. 
Tačiau jo slapta reikšmė negali būti tokia paprasta. Greičiausiai 
tai susiję su Jėzaus favorite. 

Nelaimės Pranašas pabandė patogiau įsitaisyti savo slėptuvėje. 

— Palaukite! — nesutiko Elena. - O kaip visa tai susiję su alfa ir 
omega? 

— Tai galima rasti Šventajame Rašte. Skaitydamas Evangeliją 
pastebėsi, kad Jonas Krikštytojas suvaidino nepaprastai svarbų 
vaidmenį Mesijo visuomeninio gyvenimo pradžioje. Jonas pa- 
krikštijo Jėzų Jordano upėje. Taigi tam tikra prasme jis buvo 

tarsi pradžios taškas, tarsi jo misijos žemėje alfa. Magdalena, 
atvirkščiai — buvo tarsi jo likimo baigiamoji grandis. Ji buvo ša- 
lia, kai jis prisikėlė. Ir, galima sakyti, irgi jį pakrikštijo: apašta- 
lams dalyvaujant ištepė jį aliejais dar prieš kelias dienas, kai val- 
gys Paskutinę vakarienę. Ar nepamenate Marijos iš Betanijos 
epizode, kai ji plauna jam kojas?* Štai tuo momentu ji veikė 
kaip tikroji omega. 

— Magdalena, omega... 

Paaiškinimas merginos neįtikino. Iš pradžių Jonas su Tadu 
nebuvo susiję, nebent tik tuo, kad nė vieno akys nenukreiptos į 
Kristų. Elena jau kuris laikas bandė rasti alternatyvią jai visai 
nesuvokiamos O interpretaciją. Žiūrėjo į tinkuotą sieną iš vie- 
nos ir iš kitos pusės, stengdamasi suprasti galvosūkį. Greitai tu- 
rėjo išaušti, ir jie privalėjo paskubėti, jei tikėjosi baigti savo ban- 
dymą anksčiau, nei pasirodys vienuoliai. Jei Cenacolo tikrai bu- 
vo ką „perskaityti“, reikėjo tai padaryti kuo greičiau. 

— Manau, siūlote labai įmantrias interpretacijas, - pagaliau 
ištarė. — O maestro, kiek aš jį pažįstu, yra didelis paprastumo 
gerbėjas. 

Markas su Bernardinu atsisuko į grafaitę. 

— Jeigu jis taip akivaizdžiai nutapė vieno iš staltiesės kampų 
mazgą, O kitą paliko nesurištą, manau, padarė tai norėdamas 
atkreipti žiūrovo dėmesį į šią stalo pusę. Kažkas ten turi būti — 
kaip tik ten, kur jis nutapė pats save, ir, man rodos, jis trokšta, 
kad mes tai pastebėtume. 

Luinis kilstelėjo ranką prie mazgo ir pirštų galais jį paglostė. 
Buvo nupiešta labai meistriškai. Kiekviena audinio raukšlė at- 
rodė stebuklingai reali. 


* Evangelija pagal Morkų 14. 3-5. Iki pat XIX amžiaus Bažnyčia pripažino teisinga 
interpretacija. tapatinančią Mariją iš Betanijos su Magdalena ir tarsi gretinančią šią 
interpretaciją su Mortos ir Lozoriaus iš Evangelijoje pagal Joną vaizduojamo stebuklin- 
go prisikčlimo epizodu. Aur. 

— Manau, Elena teisi, - sutiko. 

— Teisi? Dėl ko teisi? 

— Gerai įsižiūrėkite, Markai: zona, kuria paženklintas maz- 
gas, apšviesta intensyviausiai iš visos kompozicijos. Stebėkite 
šešėlius ant apaštalų veidų. Matote? Jie čia tirštesni. Gerokai 
ryškesni nei kitur. 

Graikiškas d'Odžiono profilis ilgai tyrinėjo sieną, lygindamas 
plačią šviesos ir šešėlių žaismo vėduoklę ant dvylikos drabužių 
ir veidų. 

— Galbūt tikrai yra prasmės, - garsiai mąstė Luinis. - Ši pu- 
sė atrodo ryškiau apšviesta, nes, anot Leonardo, pažinimas at- 
eina iš Platono. Jis tarsi saulė apšviečia protą. O labiausiai iš- 
siskiriantis iš viso būrio apaštalas yra šventasis Simonas, tu- 
rintis graikišką profilį ir vienintelis iš visos scenos vilkintis baltą 
apsiaustą... 

Tas niuansas priminė Luiniui kai ką svarbaus: 

— O Matas, apaštalas, esantis šalia maestro, yra Marsilijus Fi- 
činas... Žinoma! - staiga garsiai sušuko. - Fičinas patikėjo met- 
rui Jono raštus dar prieš mums paliekant Florenciją. Štai kur 
raktas! 

— Raktas? Koks raktas? 

— Dabar jau suprantu. Senovėje inicijuodavo naujus narius, 
uždėdami jiems ant galvos neišleistą Jono evangeliją. Tikėjo, kad 
knygos dvasinė jėga pereidavo tiesiai į kandidato širdį ir protą 
padarydama jį tikru krikščionimi. Toje Jono knygoje buvo at- 
skleista Kristaus misija žemėje ir nurodytas kelias, kuriuo turė- 
jome eiti, kad pasiektume savo vietą danguje. Leonardas... - Lui- 
nis įkvėpė oro, - Leonardas tą tekstą perteikė paveikslu, turin- 
čiu pagrindinius simbolius. Todėl mus čia atsiuntė, kad įšventin- 
tume tave, Elena! Nes mano, kad jo paveikslas įves tave į mistiš- 
kąją Jono paslaptį! 

— Ar galite įšventinti mane, tiksliai nežinodami, ką maestro 
čia paslėpė? 

Mergina abejojo. 

— Na, jei daugiau pėdsakų neturime, tada taip. Senovėje nau- 
jokai neturėjo teisės net atversti prarastosios Jono knygos. Ta- 
čiau yra žinoma, kad daugelis nemokėjo skaityti. Tad kodėl da- 
bar negalėtų vykti kas nors panašaus su šia siena? Be to, pažvel- 
kite į Kristų. Jis ant šios sienos užima tokią vietą, kad būtų įma- 
noma atsistoti apačioje ir pajusti paslaptingą jo rankų palaimini- 
mą — vienas delnas laimindamas leidžiasi ant galvos, o kitas — 
nukreiptas į dangų. 

Grafaitė vėl žvilgtelėjo į alfą. Bernardinas buvo teisus. Vaka- 
rienės scena buvo pakankamame aukštyje, kad suinteresuotas 
asmuo galėtų atsistoti po staltiese. Tai buvo gera vieta suvokti 
kūrinio dvasią, tačiau, net matant visa tai, Eleną pragmatiškas 
protas vertė ieškoti racionalesnės interpretacijos. Juk Leonar- 
das buvo praktiškas žmogus, nelabai linkęs tikėti keistais seno- 
viniais prasimanymais. 

— Na, aš manau, kad jau žinau, kaip galime perskaityti tai, 
kas paslėpta Cenacolo... 

Elena padelsė. Netikėtas nušvitimas staiga tarsi liepė jai atsi- 
stoti po laiminančiomis alfos rankomis. 

— Pamenate apibūdinimus, kuriuos maestro liepė jums įsimin- 
ti, kai ateis momentas tapyti dvylika apaštalų? 

Bernardinas nustebęs linktelėjo. Prisiminimas, kai grafaitė iš- 
plėšė jam iš rankų aną sąrašą, vis dar buvo gyvas jo atmintyje. 
Jis vos pastebimai paraudo. 

— Ar galėtumėte man pasakyti, kokią savybę jis priskyrė Ju- 
dui Tadui? - nekantravo. 

— Tadui? 

— Taip, Tadui, - paragino Elena, kol Luinis atmintyje ieškojo 
atsakymo. 

— Jis - Ocultator. Tas, kuris slepia. 

- Būtent, - nusišypsojo. - Tai O. Dabar matote? Štai ir vėl 
turime mūsų Omegą. Ir tai tikrai ne atsitiktinumas. 

— Po šimts velnių! 

Džiugus Bernardino Luinio šūksnis atsimušė į visas keturias 
refektorijaus sienas. 

— Negali būti taip paprasta! 

Įsigilinęs į grafaitės atradimą, maestro vėl vieną po kito ap- 
žiūrėjo apaštalus. Kad geriau matytų visą panoramą, atsitraukė 
per tris žingsnius. Tik būnant už kelių metrų nuo pietinės sienos 
buvo įmanoma apžvelgti juos visus: nuo Baltramiejaus iki Jono 
ir nuo Tomo iki Simono. Visi buvo sugrupuoti po tris, visi atsi- 
sukę į Kristų, išskyrus mylimąjį mokinį, Matą ir Tadą - užsimer- 
kusius ar žiūrinčius į kitą pusę. 

Luinis atplėšė gabalėlį popieriaus nuo vieno iš daugelio eski- 
zų, Leonardo išmėtytų ant grindų, ir kitoje pusėje pradėjo piešti 
scenos profilius. Markas su Elena smalsiai stebėjo jo judesius. 
Tuo metu Nelaimės Pranašą, esantį virš jų, apėmė nerimas, nes 
apačioje įsivyravo tyla. 

— Jau žinau, kaip perskaityti Cenacolo žinią, - galiausiai pa- 
reiškė Luinis. - Mes visą laiką turėjome tai prieš nosį, tik nemo- 
kėjome šifruoti. 

Dailininkas priėjo prie sienos. Atsistojęs po pasilenkusio ir 
nustebusio Baltramiejaus atvaizdu, priminė jiems, kad tai yra 
Mirabilis - stebuklingasis. Leonardas nutapė jį garbanotais rau- 
donais plaukais, patvirtindamas Jokūbo de la Voradžinės žodžius, 
parašytus apie jį „Aukso legendoje“: buvo kilęs iš Sirijos ir 
išsiskyrė ugningu charakteriu, būdingu rudaplaukiams. Luinis 
kartono skiautėje šalia jo atvaizdo parašė M. Vėliau taip pasiel- 
gė ir su Jokūbu Jaunesniuoju - malonės pilnuoju, arba Vėnus- 
tus, tuo pačiu, kurį dažnai painiodavo su Kristumi ir kuris savo 

darbais nusipelnė šios pravardės. Taigi popieriuje atsirado V. An- 
drius - Zėmperator, įspėjantysis, nutapytas ištiestomis į priekį ran- 
komis, kaip ir dera turint tokią savybę - pažymėtas raide T. 

— Matote? 

Markas, Elena ir jaunasis maestro nusišypsojo. Tai jau pra- 
dėjo įgauti prasmę. M-V-T jau panėšėjo į kažkokio žodžio pra- 
džią. Įsitikinus, kad kita apaštalų grupė sudarė ištariamą skie- 
menį, prasiveržė džiaugsmas. Judas Iskarijotas virto N - Ne- 
fandus, bjaurusis, Kristaus išdavikas. Tačiau jo vieta paveiksle 
buvo dviprasmė: jeigu Judo galva tikrai yra ketvirta iš kairės, 
tai savita šventojo Petro padėtis - ginkluota ranka, pakelta išda- 
vikui už nugaros - galėjo skaičiavimą pakoreguoti. Tačiau Lui- 
nis paaiškino, kad N vis tiek galioja, nes Simonas Petras, vie- 
nintelis iš dvylikos, išsižadėjęs Kristaus triskart, galėtų būti ir 
N - Negatio. 

Elena paprieštaravo. Logiškiausia būtų laikytis eilės tvarkos 
tik remiantis apaštalų eiliškumu ir Leonardo paskaitoje duotais 
apibūdinimais. Nieko daugiau. 

Laikantis tokios eilės tvarkos, kitas yra Petras. Palinkęs į sce- 
nos centrą, buvo vertas E, kildinamos iš žodžio Ecclesia, kaip ir 
Exosus, kurią jam toskanietis skyrė. Pirmoji galėjo patikti Ro- 
mai, o antroji - reiškianti neapkenčiantįjį - atspindėjo būdą ži- 
laplaukio, grėsmingo žvilgsnio personažo, pasirengusio įvykdyti 
savo grasinimą, apsiginklavus durklu didžiuliais ašmenimis. Už- 
sisvajojęs Jonas, sunertomis rankomis tarsi damos iš Leonardo 
portretų, darė garbę savajai M - Mysticus. N-E-M - toks buvo 
trikdantis trejeto rezultatas. 

— Jėzus yra A, - priminė Elena, kai jie prisikasė iki paveikslo 
centro. - Tęskime. 

Tomas, iškeltu pirštu tarsi rodydamas, kas iš visų ten esančių- 
jų verčiausias amžinojo gyvenimo, Luinio eskize tapo L - Lita- 
tor, sutramdantis dievus. Jo apibūdinimas sukėlė trumpą disku- 
siją. Evangelijoje pagal Joną būtent Tomas palietė pirštu Kris- 

taus žaizdą. Ir jis krito ant kelių šaukdamas: „Mano Viešpatie ir 
mano Dieve!“, šitaip numalšindamas galimą prisikėlusiojo rūs- 
tybę, kad iš karto nebuvo atpažintas. 

— Be to, - nenurimo Bernardinas, laikydamasis savo teorijos, — 
mes esame priešais vienintelį portretą, patvirtinantį savo raidę 
visa apaštalo išvaizda. 

— Tu užmiršai Jėzaus alfą, - patikslino grafaitė. 

— Tačiau šiuo atveju raidės neatkartoja Tomo kūnas, o bū- 
tent iškeltas į dangų pirštas. Matote? Smilius pakeltas į viršų 
su kumščiu ir atsikišusiu nykščiu sudaro aiškiausią didžiąją L. 

Luinio palydovai sužavėti linktelėjo. Paskui atidžiai stebėjo 
Jokūbą Vyresnįjį, tačiau nesugebėjo rasti nė menkiausios užuo- 
minos į O, kuri jį įvardijo. 

— Ir vis dėlto, - paaiškino Bernardinas, - kas yra skaitęs apie 
šio apaštalo gyvenimą, sutiks, kad raidė O nuo žodžio Oboe- 
diens - paklusnusis, jam nepaprastai tinka. 

Iš tikrųjų. Jokūbas de la Voradžinė apie Zebediejų rašė, kad 
jis buvo Jono kraujo brolis ir abudu pretendavo dangaus kara- 
lystėje užimti vietas arčiausiai Viešpaties - vienas jam iš deši- 
nės, o kitas - iš kairės. Leonardas savo Cenacolo tarsi atkūrė 
dieviškąjį stalą, perkeltą iš tobulo pasaulio su tyromis sielomis. 
Ir čia Jonas su Jokūbu užėmė būtent jiems Kristaus pažadėtas 
vietas. 

Taigi šalia Pilypo - Sapiens, tarp dvylikos vienintelio, rodan- 
čio į save, kaip žmonių sielų išganymo kelią, Luinis baigė tre- 
čiąjį nelabai suprantamą junginį: L-O-S. 

Likusiai apaštalų grupei irgi taip pat greitai buvo priskirtos 
raidės. Matas, kurio vardas, pasak vyskupo De la Voradžinės, 
reiškė greitumo talentą, pranašavo greitą atomazgą. Luinis nu- 
sišypsojo prisiminęs, kad Leonardas pakrikštijo jį Navus - UO- 
lusis. Jo slaptoji raidė sudėjus su Tado omega sudarė įskaitomą 
skiemenį N-O. O dar pridėjus Simono C - Confector, užbaigian- 

tysis, prieš jų akis iškilo aiškus vaizdas: keturios raidžių grupės, 
centrinė — balsė ir didžiulė A, tarsi vadovaujanti visai scenai, 
sudarė kažkokią keistą ir užmirštą senovišką magišką formulę. 


AVFT NKM 


L0S M 0C 


MUTNEMALOS NOC 


Šventasis Baltramiejus Mirabilis 


Jokūbas Jaunesnysis Vėnustus 
Andrius Tėmperator 
Judas Iskarijotas Nefandus 
Petras Exosus 
Jonas Mysticus 
"Iomas Litator 
Jokūbas Vyresnysis = Oboediens 
Pilypas Sapiens 
Matas Navus 
Judas Tadas Occultator 
Simonas Confector 


Stebuklingasis 
Malonės pilnasis 
Įspėjantysis 
Bjaurusis 
Neapkenčiantysis 
Žinantis paslaptį 
Sutramdantis dievus 
Paklusnusis 

Didingų dalykų gerbėjas 
Uolusis 

Saugantysis 
Užbaigiantysis 


— O kas toliau? — Elena patraukė pečiais. - Ar tai ką nors 


reiškia? 


Abu vaikinai dar sykį permetė akimis frazę, niekaip negalė- 
dami rasti kitos prasmės nei lengvai tariamų vienskiemenių žo- 
džių kratinys, pažiūrėti primenantis seną litaniją. Tai buvo labai 
būdinga maestro - vienas išspręstas galvosūkis vedė prie kito, 

dar didesnio. Leonardas labai mėgo tokiomis šaradomis paivai- 
rinti savo laisvalaikį. 

— Mut, Nem, A, Los, Noc... 

Nelaimės Pranašo, esančio keletu metrų aukščiau, lūpos išta- 
rė šiuos skiemenis. Sumurmėjo juos dar keletą kartų prieš pa- 
likdamas slaptą stebėjimo postą. „Koks klastingas pasityčioji- 
mas“, - pagalvojo. 

Ir trindamasis iš pasitenkinimo rankas pradėjo svarstyti, kaip 
čia nusiuntus savo atradimą į Romą. 

Roma, po kelių dienų 


— Turime paskubėti. Jau greitai išmuš dvylika. 

Džovanis Anijus de Viterbas niekada neišvykdavo iš pilaitės 
ant vakarinio Tiberio upės kranto be savo karietos ir sekreto- 
riaus Guljelmo Pontės. Tai buvo viena iš daugelio privilegijų, 
kurių žebenkščiai nepašykštėjo Jo Šventenybė Aleksandras 
Šeštasis. Nepaisant to, šitokia prabanga jam temdė protą. Ani- 
jus de Viterbas nė nejįtarė, kad jaunasis Guljelmas - išsilavinęs 
ir rafinuotas — buvo tėvo Torianio sūnėnas. Ir jau tikrai neatėjo 
į galvą, kad vaikinas buvo akys, iš kurių Betanija sužinodavo 
apie vieno iš dviprasmiškiausių ir klastingiausių personažų, ko- 
kį tik pamena amžininkai, veiksmus. 

— Dvylika! - pakartojo. - Girdėjai? Dvylika! 

— Jums nėra ko jaudintis, - mandagiai atsakė Guljelmas. — 
Nuvyksime laiku. Jūsų vežikas labai gerai išmano savo darbą. 

Dar nebuvo matęs žebenkšties tokio susinervinusio. Pasta- 
rasis niekada neskubėdavo. Nuo pat įsikūrimo Bordžijų dvaro 
kaimynystėje pagal Jo Šventenybės išreikštą norą, Anijus šei- 
mininkavo Romoje, tarsi miestas priklausytų jam. Jis niekam 
neprivalėjo aiškintis. Jo atvykimo ir išvykimo valandos nebuvo 
derinamos su jokiu protokolu. Viskas, ką jis darė, būdavo ge- 
ranoriškai priimama. Pikti liežuviai plakė, kad privilegijas lai- 
mėjo per Popiežiaus troškimą išgarsinti savo seniausią, garbin- 
giausią ir dieviškiausią kilmę - pasakojimais, patvirtinančiais 
jo didybę. Ir jau tikra tiesa, kad niekas kitas nemokėjo taip 
pasakoti kaip Anijus. Apie Popiežių, kilusį iš Valensijos, prasi- 
manė neįtikimiausių dalykų. Sukūrė, kad šis - Ozirio palikuo- 

nis, o pastarasis atsidūrė Italijoje tamsiausiais amžiais, norė- 
damas išmokyti jos gyventojus plėšti dirvonus, gaminti alų, ga- 
liausiai karpyti medžius. Visada savo išmones pagrįsdavo kla- 
sikiniais tekstais, dažnai cituodavo ištisas Diodoro Siciliečio 
kūrinių ištraukas, norėdamas pateisinti savo keistą faraonų mi- 
tologijos maniją. 

Nei Betanija, nei Šventoji inkvizicija negalėjo užkirsti kelio 
tiems prasimanymams. Popiežius dievino šarlataną. Net dalyda- 
vosi su juo neapykanta išsilavinusių Florencijos ar Milano dvaro 
svitų spindesiui, nes jų bibliotekose žebenkštis matė rimtą grės- 
mę savo niekuo nepagrįstoms idėjoms. Žinojo, kad Marsilijaus 
Fičino tekstų, skirtų didžiajam egiptiečių dievui Hermiui Tris- 
megistui, vadinamam Totu - Išminties dievu, vertimai galėtų nie- 
kais paversti didžiąją jo svaičiojimų dalį. Ten nebuvo kalbama 
nei apie Ozirio apsilankymą Italijoje, nei Apeninai buvo siejami 
su Apiu, nei apie Oziriselos miestą, nei apie to dievo neįtikimą 
vizitą Trevizo apylinkėse. 

Iki pat tos dienos Guljelmas manė, kad vien Marsilijaus Fiči- 
no vardas gali sukelti magistro Anijaus pykčio protrūkį. Tačiau 
buvo akivaizdu, kad jis klydo. 

— Ar jau matei Popiežiaus apartamentų puošybą? 

Guljelmas papurtė galvą. Jau kuris laikas klausėsi arklių ka- 
nopų kaukšėjimo į grindinio akmenis, bandydamas įsivaizduoti, 
kur galėtų šitaip skubėti žebenkštis. 

— Parodysiu tau juos, — tarė pakiliai. - Guljelmai, šiandien 
turėsi progos susipažinti su didžiu tų kūrinių meistru. 

— Iš tikrųjų? 

— Argi aš kada nors tau melavau? Jei būtum matęs scenas, 
apie kurias kalbu, suprastum jų vertę. Ten vaizduojamas dievas 
Apis, šventasis egiptiečių jautis, tarsi pranašingas mūsų laikų 
simbolis. Argi nepastebėjai, kad mūsų Sventojo Tėvo herbe irgi 
puikuojasi jautis? 

— Sakykite... bulius. 

- Okoks skirtumas? Svarbiausia yra simbolis, Guljelmai! Šalia 
Apio pavaizduota ir deivė Izidė. Ji prašmatni kaip ir Ispanijos 
karalienė Izabelė Katalikė ir nutapyta sėdinti savo žydrajame 
soste su atskleista knyga sterblėje, mokanti Hermį ir Mozę įsta- 
tymų ir išminties. Ar gali įsivaizduoti? 

Guljelmas užsimerkė, tarsi norėdamas įsigilinti į savo moky- 
tojo žodžius. 

— Tomis freskomis norima pasakyti, kad Mozė visą savo iš- 
mintį gavo iš Egipto, o mes, krikščionys, tai paveldėjome iš jo. 
Ar dabar supranti meno genialumą? Ar suvoki, apie kokį pra- 
kilnų mokslą aš tau kalbu? Mūsų tikėjimas, mielasis Guljel- 
mai, atsirado ten, tolimajame Egipte. Kaip ir mūsų Šventojo 
Tėvo giminė. Net evangelijose minima, kad Jėzus pabėgo į tą 
šalį, saugodamasis Erodo. Juk supranti? Viskas atsirado prie 
Nilo! 

— Ar tas asmuo, su kuriuo turite susitikti, - irgi? 

— Ne. Jis - ne. Tačiau jis daug Žino apie tą vietą. Jis gavo man 
daug dalykų iš to išminties rojaus. 

Anijus nutilo. Kalbant apie egiptietišką krikščionybės kilmę 
jam kildavo dvejopi jausmai. Viena vertus, buvo patenkintas, kad 
kasdien atsirasdavo vis daugiau išminčių, kurie, kaip Leonardas 
iš Milano, žinojo paslaptį ir įkūnydavo ją meno kūriniuose, to- 
kiuose, kaip Maesta, pasakojančiame apie galimą Jono ir Jėzaus 
susitikimą, pastarajam bėgant į faraonų šalį. Bet, kita vertus, 
neatsargus tų tiesų platinimas galėjo sukelti pavojų moraliniam 
Bažnyčios stabilumui ir priversti ją prarasti kai kurias iš savo 
privilegijų. Kaip reaguotų liaudis, sužinojusi, kad Kristus nebu- 
vovienintelis prisikėlęs žmogus Dievas? Argi jie nepradėtų kel- 
ti nereikalingų klausimų, norėdami susipažinti su didžiuliu jo 
gyvenimo panašumu į Ozirio gyvenimą? Ar netrukdytų Švento- 
jo Tėvo įkyriais kaltinimais visiems Bažnyčios tėvams pasisavi- 
nus šventą istoriją, kuri jiems nepriklausė? 

Nanis pasimuistė. 

— Žinai, Guljelmai, visa išmintis, paslėpta rūmų freskose, yra 
niekis, palyginti su tuo, ką tikiuosi sužinoti šiandien. 

Padėjėjas nuleido akis, bijodamas, kad jo viršininkas pamatys 
jose didžiulį susidomėjimą, sukeltą ką tik nuskambėjusių žodžių. 

— Jeigu jis man įteiks tai, ko laukiu, mano rankose atsidurs 
raktas nuo visko, ką esu jums pasakojęs. Tada Žinosiu viską... 

Anijus nutilo, pastebėjęs, kad karieta ėmė riedėti lėčiau. Žvilg- 
telėjęs pro užuolaidėles suprato, kad jie - Romos apylinkėse, 
taigi labai arti savo kelionės tikslo. 

— Manau, beveik atvykome, tėve Anijau, - pranešė sekretorius. 

— Nuostabu. Ar matote ką nors, kas mūsų lauktų? 

Guljelmas iškišo galvą pro karietos langelį norėdamas apžiū- 
rėti milžinišką „Žaliojo milžino“ fasadą. Tai buvo Romos apy- 
linkėse garsūs užeigos namai, nes buvo ir piligrimų, ir bėgančių- 
jų nuo teisingumo susitikimo vieta. Ir iš tikrųjų. Vienišas ponas, 
apsisiautęs rudą apsiaustą, sveikino juos nuo pastato laiptų. 

— Ten kažkoks vyras, atrodo, pažino jus, - tarė. 

— Tikriausiai jis. Oliverijus Chakaranda. Praėjo nemažai lai- 
ko nuo paskutinio mudviejų susitikimo. 

— Chakaranda? - jaunasis padėjėjas sudvejojo. - Ar pažįstate 
Ji, mokytojau? 

— Na, žinoma. Tai senas mano draugas. Tau nėra dėl ko jau- 
dintis. 

— Labai jus gerbdamas drįstu pasakyti, mokytojau, kad ši vie- 
ta nėra saugi tokiam žmogui kaip jūs. Jei kas nors jus atpažintų, 
neišvengtume užpuolimo, o, kas Žino, gal ir pagrobimo... 

Anijus linksmai nusišypsojo. Guljelmas nežinojo, kiek kar- 
tų jis sudarinėjo sandėrius būtent šioje vietoje. Be to, prieš 
jam užimant garbingą protokolinę vietą šalia Aleksandro Šešto- 
jo „Žaliasis milžinas“ buvo viena iš mėgstamiausių jo darbo 
vietų. Užeigos šeimininkai jį gerai pažinojo ir gerbė. Tad nebu- 
vo reikalo būgštauti. Į stalus, skulptūras, paveikslus, senovi- 
nes stelas, raštų tomus, drabužius, kvepalus ir net laidotuvių 

reikmenų rinkinius buvo išmainyti didžiuliai aukso maišai iš pon- 
tifikato lobyno. Chakaranda buvo vienas geriausių jo tiekėjų. 
Pirkti iš jo daiktai padėjo Anijui pakilti ne vienu karjeros laipte- 
liu. Taigi jeigu ispanas vėl pasirodė Romoje ir panoro skubiai jį 
pamatyti, tai galėjo reikšti tik viena - jis turi pasiūlyti kažką 
ypatinga. 

Pastatęs koją ant žemės, Anijus net suvirpėjo iš nekantrumo: 
galbūt jis jau gavo senovinį lobį? Ar tas daiktas, kurio taip troš- 
ko, jau čia? 

Turtinga magistro vaizduotė įsisiūbavo. Kol Guljelmas užvė- 
rė jam už nugaros karietos dureles, žebenkštis mėgavosi svajo- 
damas, kaip arti didžiausia jo sėkmė. Nes dėl ko gi daugiau jį 
bus pasikvietęs ištikimasis tiekėjas? 

Chakaranda atvyko tinkamiausiu momentu. Vakar Nanis kaip 
tik vėl buvo susitikęs su Dominikonų ordino Didžiuoju ma- 
gistru, pikčiurna Džoakinu Torianiu ir iš jo lūpų išgirdo pasku- 
tines naujienas apie „Paskutinę vakarienę“. Privačiame priėmi- 
me pas Jo Šventenybę Aleksandrą Šeštąjį Torianis prisipažino 
radęs toje įspūdingoje freskoje žinią. „Leonardas, - pasakė jis, — 
paslėpė personažuose vieną sakinį, kreipimąsi, kurį mes keti- 
name šifruoti. Vienas iš Milano gautas laiškas mums pateikė 
šią mįslę“. 

Torianis ištarė tą frazę Popiežiui ir žebenkščiai. Abu nesu- 
prato nė žodžio. Tačiau Naniui ta paslėpta malda, be jokios abe- 
jonės, nuskambėjo egiptietiškai. 

— Mut-nem-a-los-noc, - sušnibždėjo. 

Negi neaiški žodžių kilmė? Argi ten neminima deivė Mur, 
Amono žmona, Tebų karalienė? Argi tai ne apvaizdos ženklas, 
kad Oliverijus Chakaranda, tikras tokių šaradų žinovas, atvyko 
beveik iškart vos išgirdęs tą žinią? Negi jis ne paties Dievo siųs- 
tas padėti jam išspręsti šią mįslę ir laimėti amžiną Popiežiaus 
palankumą? 

Taip. Apvaizda jo pusėje, pamanė. 

Priešais „Žaliojo milžino“ arklides Chakaranda pabučiavo 
Anijaus žiedą ir pakvietė jį į užeigos vidų pasikalbėti apie lobį ir 
apie galvosūkį. 

Nulydėtas į pastato gilumą, žebenkštis įsitaisė viename iš jo 
slaptų kabinetėlių. Betanijai buvo netikėta sėkmė, kad Guljel- 
mas galėjo dalyvauti tame pokalbyje už uždarų durų. 

— Mano brangusis Nani, - tarė ispanas, atsidrėbęs krėsle ir 
pildamasis didžiulį bokalą alaus, - tikiuosi, jūsų neišgąsdino toks 
skubus mano atvykimas. 

— Kaip tik atvirkščiai. Žinote, kad visada nekantriai jūsų lau- 
kiu. Gaila, jog nesilankote dažniau šiuose sluoksniuose, kur esate 
taip vertinamas. 

— Taip geriau. 

— Geriau? 

Oliverijus ryžosi kalbėti be užuolankų: 

— Šį kartą atvežu žinių, kurios nelabai jus nudžiugins, — tarė. 

— Vien jūsų apsilankymas mane džiugina. Ko dar galėčiau norėti? 

— Senojo lobio, žinoma. 

— Tai kas yra? 

— Jis niekaip nepatenka man į rankas. 

Anijus nepatenkintas mostelėjo. Žinojo, kad nebus lengva gauti 
tą daiktą. Galiausiai juk tas lobis pasiekė Italiją jau prieš gerą 
šimtą metų ir pernelyg daug sykių ėjo iš rankų į rankas, kartais 
dingdamas pačiu netikėčiausiu momentu. Tai nebuvo papuoša- 
las, nei dievinama relikvija, nei kas nors, kas galėtų patenkinti 
kokio nors karaliaus užgaidas. Jo ieškomas lobis buvo knyga. 
Senovinis Rytų traktatas tymo viršeliais, susiūtas odos juostelė- 
mis - jame tikėjosi rasti visą tiesą apie Mesijo prisikėlimą ir jo 
ryšį su galinga ir labai sena Egipto magija*. Tiesą sakant, g€- 
* Javieras Sierra jau daugelį metų studijuoja keistą Jėzaus ir Ozirio prisikėlimo iš 


numirusiųjų sutapimą. Vieni iš jo atradimų aprašyti ankstesniame romane „Napoleono 
egiptietiškoji paslaptis“. Leid. 

riausias įrodymas slėpėsi paslaptingoje frazėje, kurią tėvas To- 
rianis atrado Cenacolo. Egiptietiškas kreipimasis tikrai negalė- 
jo būti kildinamas iš kito šaltinio. 

— Jūs mane nuvylėte, Oliverijau, - iškvėpė žebenkštis. - Jei 
neturite jo, tai kam mane pasikvietėte? 

— Tuojau paaiškinsiu: nesate vienintelis, įsigeidęs gauti tą lobį, 
magistre Anijau. Net princesė d'Este norėjo turėti jį prieš mirtį. 

- Tai jau praeitis! - atkirto. - Žinau, kad ta naivuolė kreipėsi 
į jus, tačiau dabar jos nebėra. Tad kas sulaiko jus? 

— Yra dar kai kas, magistre. 

— Dar vienas varžovas? - užsiplieskė žebenkštis. Prekeivis at- 
rodė įbaugintas. - Ko jūs iš tikrųjų siekiate, Chakaranda? Dar 
daugiau pinigų? Ar atspėjau? Kas nors jums pasiūlė daugiau, 
tad atvykote pakelti savo honoraro? 

Ispanas papurtė galvą. Jo apskritame veide ir melsvose akyse 
atsispindėjo kažkoks jam nebūdingas atsargumas. 

— Ne. Pinigai čia niekuo dėti. 

— Tai kas yra? 

— Privalau Žinoti, su kuo susidūriau. Tas, kuris ieško jūsų lo- 
bio, pasirengęs net žudyti, kad tik jį gautų. 

— Sakai - žudyti? 

— Beveik prieš dešimt dienų pribaigė vieną mano tarpininką, 
Šventosios Marijos Maloningosios vienuolyno bibliotekininką. 
Ir žinote ką? Tas niekšas nužudė ir kitus asmenis, parodžiusius 
susidomėjimą jūsų ieškomu veikalu. Todėl ir atvykau pas jus, 
kad paaiškintumėte man, su kuo susidūriau. 

— Žudikas... - žebenkštis net pašoko iš vietos. 

— Jis nėra paprastas nusikaltėlis. Tai žmogus, pasirašantis 
po savo nusikaltimais - jis tyčiojasi iš mūsų. Šventojo Pranciš- 
kaus bažnyčioje nužudė keletą piligrimų ir visada šalia lavonų 
palikdavo Viskončių-Sforcų taro malką, kurioje trūkdavo vie- 
nos kortos. 

— Vienos kortos? 

- Žynė. Dabar jau suprantate? 

Anijus paniuręs nutilo. 

— Taip ir yra, Nani. Ta pati korta, kurią ir jūs, ir dona Beatričė 
davėte man kaip ieškomo lobio atpažinimo ženklą. 
klę. Paskui tęsė: 

— Norite žinoti, ką manau? Kad žudikas žino apie mūsų susido- 
mėjimą žynės knyga. Manau, kortos pasirinkimas - tikrai ne atsi- 
tiktinis. Jis mus pažįsta ir pašalins, jei stosime jam skersai kelio. 

— Gerai jau, gerai, - žebenkštis atrodė suglumęs. - Sakykite 
man, Oliverijau, ar tie piligrimai, nužudyti Šventojo Pranciškaus 
bažnyčioje, irgi ieškojo mano lobio? 

— Pasiklausinėjau Moro sargybinių ir galiu jus patikinti, kad 
tai nebuvo paprasti piligrimai. 

— Ak ne? 

— Paskutinysis buvo atpažintas kaip brolis Džulijus, vienas iš 
senųjų tobulųjų katarų. Sužinojau prieš pat išvykdamas pas jus. 
Milano policija visiškai išmušta iš vėžių. Atrodo, tas Džulijus 
prieš keletą metų buvo Šventosios inkvizijos reabilituotas dėl 
vadovavimo vienai svarbiausių tobulųjų katarų bendruomenei 
Konkorece. 

— Konkorece? Ar tikrai? 

Chakaranda linktelėjo. 

Antikvaras nepastebėjo drebulio, perbėgusio senojo magist- 
ro nugara. Prekeivis nežinojo, kad tas kaimas Milano apylinkė- 
se, į šiaurės rytus nuo sostinės, buvo vienas pagrindinių katarų 
atramos punktų Lombardijoje, ir tai buvo vieta, kurioje, pasak 
visų šaltinių, daugiau nei du šimtus metų buvo saugoma knyga, 
taip trokštama Anijaus. Viskas sutampa: Torianio įtarimai Leo- 
nardą prijaučiant katarams, tobulai atliktos žmogžudystės Mi- 
lane, egiptietiškas sakinys Cenacolo. Vadinasi, šaknų reikia Ieš- 
koti tame lobyje - didžiulės religinės ir maginės vertės tekste, 

pilname slaptų užuominų apie slaptus nurodymus, kuriuos Kris- 
tus įteikė Magdalenai iškart po prisikėlimo. Popieriuose, aki- 
vaizdžiai liudijančiuose didžiulius panašumus Jėzaus ir Ozirio, 
prisikėlusio per burtus žmonos Izidės — vienintelės, buvusios 
šalia tuo metu, kai jis grįžo į gyvenimą. 

Šventoji inkvizicija dešimtmečius bandė gauti tą traktatą. Dau- 
giausia, ką galėjo išsiaiškinti, kad viena iš kopijų, - ko gera, 
vienintelė išlikusi, —- iškeliavo iš Konkoreco ir atsidūrė Kozi- 
mo Senojo rankose per tūkstantis keturi šimtai trisdešimt de- 
vintųjų Florencijos bažnytinį susirinkimą. Ir daugiau niekas nie- 
kada jos nematė. Tiesą sakant, tik vienas neatsargus Izabelės 
d'Este, donos Beatričės sesers, žodis, ištartas per popiežiaus 
Aleksandro Šeštojo inauguraciją tūkstantis keturi šimtai tris- 
dešimt devintaisiais, leido jam suprasti, kad knyga buvo Flo- 
rencijoje, Marsilijaus Fičino, asmeninio Medičių vertėjo, Ži- 
nioje ir kad pastarasis, išvykdamas į Milaną, padovanojo ją Le- 
onardui da Vinčiui. Taigi nebuvo galima atmesti fakto, kad Kon- 
koreco gyventojai irgi sužinojo apie tai ir norėjo susigrąžinti 
savo kūrinį. 

— Tad pasakykite, tėve Anijau, - kreipėsi Chakaranda, pažadin- 
damas prelatą iš gilaus susimąstymo, - kodėl nepaaiškinate man, 
dėl ko laikote tą knygą tokia pavojinga? 

Anijus, pamatęs savo senojo draugo veide nevilties raukšles, 
suprato, kad neturi kitos išeities. 

— Tai ypatingas veikalas, — ištarė pagaliau. — Jis atskleidžia 
Kristaus ir Jono dialogą apie pasaulio kilmę, angelų nuopuolį, 
žmogaus sukūrimą ir nurodo kelius, skirtus mirtingiesiems, no- 
rintiems pasiekti sielos išganymą. Tai buvo parašyta iškart po 
paskutinės mylimojo mokinio vizijos prieš pat mirtį. Sako, tai 
puikus pasakojimas, kupinas nežemiško gyvenimo smulkmenų 
ir atskleidžiantis pasaulio sukūrimo tvarką, tai iki šiol nesuvo- 
kiama nė vienam mirtingajam. 

— O kas verčia jus manyti, kad tokio tipo veikalas galėjo sudo- 

minti Leonardą? Mano žiniomis, tas žmogus nėra labai didelis 
teologijos mėgėjas. 

Žebenkštis pakėlė smilių, tildydamas Chakarandą: 

— Tikrasis mėlynosios knygos pavadinimas pasakys jums vis- 
ką, mielasis Oliverijau. Tik privalote mane išklausyti. Prieš du 
šimtus metų savo raštuose tai atskleidė Anselmas iš Aleksan- 
drijos — jis pavadino knygą Interrogatio Johannis, arba „Paslap- 
tinga vakarienė“. Ir, pasak mano turimos informacijos, Leonar- 
das, tapydamas dominikonų refektorijaus sieną, pasinaudojo pir- 
mųjų puslapių paslaptimis. Štai taip. 

— Ir tai paimta iš knygos, kurią matome žynės kortoje? 

Nanis linktelėjo. 

— Visa paslaptis Leonardo buvo sutrumpinta iki vienos fra- 
zės, ir norėčiau, kad man ją išverstumėte. 

— Vieną frazę? 

— Senąja Egipto kalba ji skamba taip: Mut-nem-a-los-noc. Ar 
tai jums ką nors sako? 

Oliverijus papurtė galvą. 

— Ne. Bet aš jums išversiu. Galite būti ramus. 


40 


Nuo saulėtekio iki saulėtekio. 

Tiek laiko užtruko sausio dvidešimt antrosios dienos apklausos. 

Pamenu, mudu su prioru Bandelu ir broliu Benedetu vienas 
po kito susitikome su visais Šventosios Marijos vienuolyno vie- 
nuoliais, stengdamiesi iš jų žodžių aptikti bent kokį pėdsaką, 
padėsiantį išspręsti mūsų galvosūkius. Išgyvenome gana netikė- 
tų momentų. Visi turėjo ką prisipažinti. Drebėdami maldavo at- 
leisti nuodėmes ir prisiekinėjo daugiau neabejosią dieviškąja Kris- 
taus prigimtimi. Vargšeliai. Beveik visi prisipažinimai buvo jų 
skurdaus teologinio išsilavinimo padarinys. Jie painiodavo ne- 
esminius faktus su sunkiausiomis nuodėmėmis ir atvirkščiai. Ne- 
paisant to, viskas vyko būtent taip - Žingsnis po Žingsnio per 
kantrias apklausas išsiaiškinome, kaip frates Aleksandras ir 
Džibertas tapo vietos, kur buvo Cenacolo, nuolatiniais lankyto- 
jais. Keturi vienuoliai, kurie, kaip paaiškėjo, buvo labiausiai įsi- 
painioję į visa tai, mums atskirai prisipažino žinoję anuos skati- 
nusią priežastį: milžiniškame toskaniečio kūrinyje slypėjo tai, 
ką jie pavadino magiškuoju vaizdiniu. Kitaip tariant, geometri- 
nę figūrą, skirtą patraukti nepasirengusius protus ir jų atmintyje 
įrėžti informaciją, kurios, deja, niekas nemokėjo išreikšti Žo- 
džiais. Lyg trečiasis Dievo apreiškimas, — išdrįso pasakyti vie- 
nas iš jų. 

Tai atkreipė mano dėmesį. 

Visi keturi mūsų eretikai buvo kilę iš mažų šiaurės Milano 
ežerų regionų, jie prisijungė prie dominikonų beveik iškart įsi- 
kūrus naujajam vienuolynui, kai išgirdo apie Moro ketinimus 
paversti jį Savo šeimos mauzoliejumi. Reikia turėti omeny, kad 
tie keturi, skirtingai nei likusieji, buvo išsilavinę vyrai, besiža- 

vintys garsiu šventojo Bernardo posakiu „Dievas yra ilgis, plo- 
tis, aukštis ir gylis“. Jie buvo studijavę Pitagoro veikalus, skaitę 
Platoną ir gerbė jį labiau nei Aristotelį, mūsų teologinės siste- 
mos kūrėją. Greitai iš jų išsiskyrė brolis Guljelmas, virėjas. Jis 
buvo ne tik vienintelis, atsisakęs išpažinti savo nuodėmes mūsų 
teismui, bet ir labai atšiauriai su mumis elgėsi, pavadindamas 
neteisingos Bažnyčios kariais. 

Iki tol apie jį girdėjau, kad buvo didžiulis Leonardo draugas. 
Brolis Aleksandras pirmas man apie tai užsiminė. Ir tai, kad 
abiem patiko tie patys dalykai: kvatodamiesi niekino gausias Mo- 
ro vaišes, valgydami ne keptą mėsą, o kopūstų daigus, slyvas, 
nevirtų morkų griežinėlius ar mielinės tešlos pyragaičius. Taip 
pat žinojau, kad juodu su broliu Guljelmu pasiekė savo šlovės 
viršūnę per tūkstantis keturi šimtai devyniasdešimt penktųjų Ka- 
lėdas iškepę Šventosios Marijos bažnyčios bramantiškojo kupo- 
lo formos biskvitą ir padėję jį ant dožo banketo stalo gruodžio 
dvidešimt penktąją*. Tai buvo toks įvykis, kad net dona Beatri- 
čė pareikalavo atskleisti jai tešlos sudėties paslaptį ir pasakyti, 
kas privertė ją šitaip iškilti. Brolis Guljelmas jai nepakluso. Ku- 
nigaikštienė nesiliovė reikalavusi. Iki šiol visi pamena akiplėšiš- 
ką vienuolio akibrokštą, kainavusį jam penkias savaites arešto 
tarp savo puodų ir griežtą Sforcų rūmų papeikimą. Nuo to laiko 
brolis Guljelmas nė kiek nepasikeitė. Jo nuolatinis maivymasis 
ir atvirai mums rodoma pagieža reiškė, kad greičiau būtų miręs, 
nei išsižadėjęs savo poelgių. Bandelas įsakė jį uždaryti, košda- 
mas pro dantis savo nuomonę apie virėją: 

— Jis nesugeba tvardyti savo būdo, - tarė. - Su juo neįmano- 
ma. Kai pozavo kaip Jokūbas Vyresnysis, net pats Leonardas 
nesugebėjo jo sutramdyti. 

Nustebęs pakraipiau galvą. 


* Šiandien visame pasaulyje žinomas kaip panetrone. Kai kas mano, kad ji sukūrė 
Leonardas būtent šią dieną. Leid. 

— Ak! - sušuko prioras. — To jums irgi niekas nesakė? Galbūt 
ilga apaštalo ševeliūra bus suklaidinusi jus, teve Leire, tačiau jei 
gerai įsižiūrėsite į virėjo bruožus, tuojau jį atpažinsite. Aš pats 
daviau jam leidimą pozuoti. Leonardas paprašė rekomenduoti 
tvirto būdo vyrą, gestikuliuojantį kaip Jobūbas paveiksle, ir aš 
išsyk pagalvojau apie jį. 

— O kodėl maestro norėjo matyti ką nors panašaus tarp dvyli- 
kos? 

— Aš paklausiau paties maestro ir, žinote, ką man atsakė? „Ge- 
ometrija! - pasakė. - Viskas yra geometrija!“ Jis paaiškino, kad, 
tapydamas aktą, vertindavo grožį, lygindamas atstumą tarp spe- 
nelių su atstumu tarp krūtinės ir bambos, o pastarąjį - su atstu- 
mu tarp bambos ir kojų. Kai dėl įtūžio, patikino mane, kad gali 
perteikti jį tik per žvilgsnį. Grįžęs prie Cenacolo, atidžiai įsiŽiū- 
rėkite į Jokūbo žvilgsnį. Jis vengia Kristaus veido ir su siaubu 
žiūri į stalą, tarsi būtų supratęs kažką baisaus. 

— Kad vienas iš jo bendražygių išduos Mesiją, - tariau. 

— Ne! - Staiga sušuko vienaakis, lyg aš būčiau pasakęs ką nors 
netinkama. — Tik norima, kad mes taip manytume. Negi mūsų 
broliai nesakė, kad stovime priešais talismaną? Kūrinį, pilną sim- 
bolių arba stokojantį jų - štai kur jo poveikio esmė. Taigi Jokū- 
bas su siaubu žiūri, kaip Judas ir Jėzus siekia to paties gabalėlio 
duonos... O gal kad nėra Kristaus taurės. Gralio. 

Jis buvo įgudęs stebėtojas. 

— Ir pagalvokite dar apie kai ką: įniršėlis Jokūbas yra labiau- 
siai apšviestoje Cenacolo pusėje. Tai yra teisiųjų pusė. 

Brolis Benedetas mums paaiškino, kaip turėjo galimybę iš- 
klausyti kelių maestro paskaitų apie erdvės ir šviesos padaliji- 
mą, jas Leonardas skaitė ligoninės galerijoje. Jo prakalbos kar- 
tais būdavo keistos ir net slogios. Pasakojo, kaip negyva, bet 
harmoningai paskirstyta materija galėdavo įgauti gyvybės. Jis daž- 
nai iliustruodavo pamokslus natų partitūros pavyzdžiu: parašy- 
tos popieriuje, jos yra tik statiškų juodulių rinkinys ir turi vien 

ideografinę vertę. Tačiau suvokti muzikanto, per jo pirštus arba 
plaučius tie brūkšniai ima vibruoti, pripildo aplinką naujų pojū- 
čių ir net gali sujaudinti mūsų sielas. Ar gali egzistuoti kas nors 
gyvesnio nei muzika? Pasak Leonardo - ne. 

Magister pictorum į savo kūrinius žvelgė panašiai. Pažiūrėti jie 
buvo tik negyva materija, vien tinkas ar drobė, padengta dažais 
ir klijais. Tačiau interpretuojama pasirengusio stebėtojo įgyda- 
vo didžiulės jėgos. 

— O kaip, jūsų manymu, Leonardas gali suteikti gyvybę kam 
nors, kas jos neturi? - paklausiau. 

— Astrologija. Manau, žinote, kad tas eretikas Leonardas gili- 
nosi į Fičino raštus, tiesa? 

Brolio Benedeto klausimas slėpė kažkokią klastą. Vienaakis 
iš tėvo Bandelo turėjo būti girdėjęs apie mano įtarimus, taigi 
išmintingai nulenkiau galvą patvirtindamas. 

— Na, gerai, - tęsė. - Fičinas išvertė iš senosios graikų kalbos 
vieną Asklepijaus veikalą, skirtą Hermiui Trismegistui. Jame pa- 
sakojama, kaip faraonų žyniai įkvėpdavo gyvybę statuloms savo 
šventovėse. 

— Iš tikrųjų? 

— Jie buvo įvaldę spiritus - juodąjį mokslą, kuriuo remdamiesi 
piešdavo savo paveiksluose kosminius ženklus, tokiu būdu susie- 
jančius juos su žvaigždėmis. Kitaip tariant, astrologinius ženklus. 
Taigi maestro savo Cenacolo pasinaudojo būtent šia technika.* 


* Naujausią ir išsamiausią tyrinėjimą apie Zodiako ženklų ir dvylikos apaštalų figūrų 
„Paskutinėje vakarienėje“ sugretinimą atliko Nikolajus Sementovskis-Kurilovas. Jis 
aiškina, kad Cenacolo Viešpaties mokiniai suskirstyti į keturias grupes po tris, tad 
atitinka keturis Gamtos elementus. Jis net priskiria kiekvieną iš jų tam tikram Zodiako 
ženklui. Taigi Simonas, esantis dešiniajame stalo krašte, atstovauja pirmajam Zodiako 
ženklui - Avinui, Tadas - Taurui, Matas - Dvyniams. Vėžys yra Pilypas. Jokūbas Vyres- 
nysis - Liūtas, Tomas - Mergelė, svyruojančios Svarstyklės - Jonas. Pasak N. Sementov- 
skio, labai svarbus ir simboliškas momentas, kad Jonui suteiktas būsimosios Bažnyčios 
pusiausvyros elementas. Kiti ženklai: Skorpionas atitinka Judą, Šaulys - Petrą. Ožiara- 
gis - Andrių, Vandenis - Jokūbą Jaunesnįjį, o Žuvys - Baltramiejų. Aur. 

Mudu su prioru žiūrėjome vis dar nieko nesuprasdami. 

— Negi jūs to nepastebite, broliai? Dvylika apaštalų, dvylika 
Zodiako ženklų. Kiekvienas mokinys atitinka žvaigždyną, o Jė- 
zus centre reiškia saulės simbolį. Juk tai paveikslas-talismanas! 

— Nurimkite, tėve Benedetai. Tai tik prielaidos... 

— Nieko panašaus! Gerai įsižiūrėkite į Cenacolo. Kad jis pul- 
suoja gyvybe, nėra blogiausia. Iš to, ką žinome apie katarų idė- 
jas, šis kūrinys tobulai išreiškia pagrindinę eretikų tezę. Tai tarsi 
„Juodoji Biblija“. Ir vienuolyno refektorijuje! 

— Kokią tezę turite omeny, tėve Benedetai? - paklausiau. 

— Dualizmą, tėve. Jeigu šįryt gerai jus supratau, visa bonhom- 
mes tikėjimo sistema remiasi nuolatiniu gerojo Dievo priešini- 
mu su bloguoju. 

— Tai tiesa. 

— Tada, kai grįšite į refektorijų, pasidomėkite, ar Cenacolo 
atspindi tą gėrio ir blogio kovą. Kristus yra centre, tarsi svars- 
tyklių rodyklė pusiaukelėje tarp dvasinio ir kūniškojo pradų. Jam, 
iš dešinės - o mums iš kairės - šešėlių, tai yra blogio zona. Eiki- 
te ir įsižiūrėkite į sieną sau iš kairės - ji prieblandoje, neapšvies- 
ta. Neatsitiktinai būtent čia matome ne tik Judą Iskarijotą, bet 
ir Petrą su durklu. Su ginklu, kuris, pasak jūsų, ženklina jį šėto- 
niška žyme. 

Senasis paniurėlis giliai įkvėpė ir toliau rėžė savo kalbą: 

- Iš kitos pusės, - pridūrė, - yra tie, kuriuos Leonardas laiko 
šviesa. Tai apšviestoji stalo pusė, ir joje nutapė ne tik save, bet ir 
Platoną, seną daugelio eretiškų katarų idėjų įkvėpėją. 

Staiga prisiminiau: 

— Ir broliai Guljelmas su Džibertu, abu prisipažinę katarai. 
Argi ne jūs man minėjote, kad Džibertas pozavo tapant apaštalą 
Pilypa? 

Vienaakis linktelėjo. 

— Beje, - pareiškiau prisiminęs geometrinę apaštalų padėtį, - 
ir jūs ten esate. Jūs įkvėpėte gyvybę šventajam Tomui, tiesa? 

Benedetas kažką sumurmėjo, tarsi nejaukiai pasijutęs, 0 pas- 
kui energingai paprieštaravo: 

— Gana jau tų istorijų. Labai gerai, kad stengiamės suprasti 
Leonardo kūrinį, tačiau dabar mums labiausiai turėtų rūpėti, 
kaip pasielgti su tuo paveikslu. Aš pagaliau pasakysiu jums, bro- 
liai: arba iškart visam laikui baigsime šį reikalą ir paslėpsime tą 
paveikslą, arba šios sienos turinys bus švyturiu eretikams, o mums 
atneš vien bėdų. 

— Nesuprantu jūsų. Taip ir stovėsite čia laukdamas, kol jį nubaus? 

Bernardino Luinio nustebimas absoliučiai nesujaudino ma- 
estro Leonardo. Jis jau kurį laiką praleido po atviru dangumi 
sode, įnikęs į dar vieno savo aparato konstravimą, ir beveik ne- 
kreipė dėmesio į grįžusius mokinius. O kam? Turėjo mažai vil- 
čių, kad Elena, Markas ir Luinis grįš nušviesti išminties, kurią 
jis taip rūpestingai dėjo į Cenacolo. Maestro jau buvo nusibodę 
laukti. Jis pavargo stebėdamas išeinančius ir grįžtančius savo 
sekėjus, taip ir nesugebėjusius suprasti jo ypatingo būdo per- 
teikti informaciją meno kūriniais. 

Be to, jo globotiniai, kaip jau įprasta, iš vienuolyno parnešė 
nekokių žinių. Pasakojo, kad Šventosios Marijos vienuolyne pa- 
skelbta karo padėtis. Kad tėvas Bandelas nusprendė apklausti 
savo vienuolius, tarp jų ieškodamas eretikų, ir įsakė uždaryti jo 
mylimą brolį Guljelmą, virėją, apkaltinęs veikus prieš Bažnyčią. 

Maestro išklausė visa tai tarsi nenoromis, nežinodamas, ką 
atsakyti. 

— Aš irgi nesuprantu jūsų, maestro, - įsiterpė d'Odžionas. — 
Negi jums patinka tai, kas nutiko? Negi nesijaudinate dėl savo 
bičiulio likimo? Ar tapote nejautrus, metre? 

Leonardas atplėšė žydras akis nuo įrankių dėžės ir įsmeigė 
žvilgsnį į mylimą Marką: 

- Brolis Guljelmas atlaikys, - galiausiai tarė. - Niekas nesu- 
gebės sulaužyti rato, kuriame jis yra. 

- Liaukitės kalbėjęs alegorijomis! Ar nematote pavojaus? Negi 
dar nesuvokiate, kad netrukus ateis ir jūsų eilė? 

— Vienintelis dalykas, kurį suvokiu, Markai, kad tu manęs ne- 
siklausai... - metė. — Niekas nesiklauso. 

— Palaukite! - jaunoji Elena, iki tol tyliai stovėjusi tarp Luinio 
ir d' Odžiono, žengė į priekį ir įsiterpė į trijų vyrų pokalbį. - Jau 
žinau, ko norite mus išmokyti, maestro! Dabar suprantu! Vis- 
kas yra pasakyta Cenacolo! 

Vešlūs Leonardo antakiai šovė į viršų, pamačius tokią netikė- 
tą reakciją. Grafaitė tęsė: 

— Jūs pasinaudojote broliu Guljelmu tapydamas Jokūbą Vy- 
resnįjį. Nėra jokios abejonės. Cenacolo jis reiškia O raidę. Ome- 
ga. Kaip ir jūs pats. 

Luinis patraukė pečiais ir paraudęs žvilgtelėjo į maestro. Ga- 
liausiai juk jis pats buvo parodęs tą lapelį jaunajai Kriveli. 

— Tai gali reikšti tik vieną dalyką. - pridūrė. - Judu su broliu 
Guljelmu esate vieninteliai, žinantys paslaptį, ir norite, kad mes 
ją atrastume. Ir dar tai, kad jūs pasitikite juo kaip ir jis jumis. 
Galų gale abu susiję vienu planu. 

— Pagirtina, - paplojo Leonardas. - Matau, esate įžvalgi kaip 
ir jūsų motina. Tai gal žinote, kodėl aš pasirinkau O raidę? 

— Taip... Manau, žinau, - sudvejojo. 

"Toskanietis žiūrėjo į ją susidomėjęs. Jos bičiuliai - dar labiau. 

— Todėl, kad omega yra pabaiga, priešingai alfai, kuri yra vis- 
ko pradžia, - tarė. - Taigi jūs esate pabaiga projekto, pradėto 
Kristaus, o jis yra vienintelė A freskoje. 

— Pasigėrėtina, - pakartojo maestro. - Pasigėrėtina. 

— Žinoma! Brolis Guljelmas ir jūs esate tie, kurie atves mus į 
Jono Bažnyčią! - net pašoko Luinis. — Štai paslaptis! 

Išminčius vėl palinko prie savo keisto aparato, kurį ką tik ren- 
gėsi išbandyti savo sklype, ir pakraipė galvą. 

— Yra kitų paslapčių, Bernardinai. Jų yra daugiau. 

Tai, kas gulėjo priešais Leonardą, iš tiesų buvo nepaprastas 
išradimas. Pradėjo jį konstruoti iškart po to, kai bandymas au- 
tomatizuoti Sforcų tvirtovės virtuvę patyrė visišką fiasko. JO au- 
tomatinės kepyklos, jautienos kapoklė, milžiniškos dumplės, Ver- 
čiančios kunkuliuoti kiklopiškus pilnus vandens puodus, ir duo- 

nos pjaustyklė, varoma oru, jau buvo sužeidusios nemažai žmo- 
nių ir netiko barbariškiems Moro gastronominiams poreikiams. 
Bet naujas aparatas bus kitoks. Jei viskas bus gerai, dožas dau- 
giau nesityčios iš didžiulio ridikų rinktuvo ir nesiūlys jo kaip 
ginklo savo būsimam karui su prancūzais. Tiesa, per pirmą jo 
bandymą Porta Vercellina ūkiuose buvo trys aukos, bet po kelių 
patobulinimų šis aparatas nustos nešęs mirtį. 

— Maestro... - Luinis pažadino susimąsčiusį toskanietį. - Mes 
žengėme milžinišką žingsnį jūsų Cenacolo suvokimo link, bet, 
atrodo, jums visai nesvarbu. Ar nesuprantate, kad jau išmušė 
valanda perduoti paslaptį? Inkvizicija vis siaurina ratą aplink 
jus. Gali būti, kad jau rytoj norės sulaikyti jus ir apklausti. Jei 
tai įvyks, žlugs visas jūsų projektas. 

— Bernardinai, aš jūsų išklausiau. Ir gana dėmesingai, - pasa- 
kė neatitraukdamas žvilgsnio nuo savo išradimo. - Nors ir kaip 
vertinčiau tai, kad sugebėjote rasti raides, kurias paslėpiau Ce- 
nacolo, negaliu nuslėpti, jog nesugebate jų interpretuoti. Ir jei- 
gujūs, žinodami, kur ieškoti, atrodote tarsi nemokantys skaityti 
vaikai, tai įsivaizduok, kokie sutrikę bus vienuoliai, kurie, anot 
tavęs, mane persekioja. 

— Knyga. Visas sprendimas yra ten, tiesa, maestro? Knygoje, 
iš kurios viską sužinojote. 

Nauja Luinio pastaba nuskambėjo tarsi iššūkis. 

— Ką nori pasakyti? 

— Nagi, metre. Mįslių laikas baigės! Ir jūs pats tai žinote. Aš 
mačiau paveiksle seno jūsų bičiulio vertėjo Fičino veidą. Argi 
ne jam pažadėjote, kad toks paveikslas reikš Jono Bažnyčios 
atėjimą? Argi ne jis įteikė jums knygą, kuriai skirta tapti naująja 
tos Bažnyčios Biblija? 

Leonardas numetė įrankius šalia ridikų rinktuvo, sukeldamas 
sode debesį dulkių. 

- Ką tu gali žinoti apie tai! - suriko. 

— Tai, ko mane išmokėte: kad nuo pat Jėzaus laikų dvi Bažny- 

čios kovoja dėl mūsų sielų išganymo. Viena, Petro Bažnyčia, bu- 
vo įkurta kaip laikinoji. Ji mokė žmones žadinti sąžinę, tačiau 
tėra tik pirmtakė antrosios - daug didingesnės, kuri pamaitins 
mūsų sielas, kai tik būsime pasirengę ją priimti. Petro Bažnyčia 
yra praeities, tik nutiesusi kelią kitai, kuri turi ateiti - Jono Baž- 
nyčiai. Jūsų Bažnyčiai. 

Toskanietis norėjo įsiterpti, tačiau jo buvęs mokinys nė neke- 
tino baigti: 

— Tas vyras, kurį Cenacolo nutapėte kaip Matą - jo vardas 
Fičinas - patikėjo jums Jono raštų knygą, kad ją perskaitytumė- 
te. Gerai tai pamenu. Buvau ten tą dieną, kai ją gavote. Tada 
buvau dar vaikas. Ir jei dabar jį nutapėte ir net stengiatės suteik- 
ti galimybę kitiems, pavyzdžiui, mums, suprasti savo kūrinį, tai 
tik todėl, kad manote jau atėjus metą tam pasikeitimui, tiesa? 
Štai ką reiškia jūsų Cenacolo. Pripažinkite tai. Naujosios Baž- 
nyčios atėjimo skelbimą. 

Markas su Elena nedrįso nė mirktelėti. Leonardas įprastu gestu 
paprašė Luinį nutilti - jis mėgo nukreipti smilių į dangų, tarsi 
prašytų Dievo leisti kalbėti. 

— Mano mielasis Bernardinai, - tarė stengdamasis nuslopinti 
besiveržiantį pyktį. - Tai tiesa — Fičinas paprašė manęs pasau- 
goti labai vertingus raštus kaip tik prieš mano apsisprendimą 
keltis į Milaną. Teisingi ir tavo pastebėjimai apie dvi Bažnyčias. 
Neketinu neigti. Jau daugelį metų tapau Joną Krikštytojąa savo 
paveiksluose ir laukiu momento. Ir tikrai manau jį jau atėjus. 

— Kas verčia jus taip manyti, maestro? 

— Kas? - Elenai jis atsakė daug ramiau. — Negi niekas nepa- 
stebi? Popiežius nuvedė laikinają Bažnyčią tokiu pakrikusiu ke- 
liu, kad sunku suvokti. Net jo paties kunigai, kaip Savonarola Iš 
Florencijos, galiausiai stojo prieš jį. Išaušo valanda Dvasios Baž- 
nyčiai - Krikštytojo Bažnyčiai pakeisti Petro ir atvesti mus i tik- 
rąjį išganymą. 

— Bet Cenacolo nėra Krikštytojo, maestro. 

— Krikštytojo nėra, - nusišypsojo Markui d'Odžionui, nuolat labai 
atidžiam mažiausioms smulkmenoms. - Tačiau Jonas yra. 

— Nesuprantu... 

- Beveik viską galima rasti Šventajame Rašte. Jei dėmesingai 
dar kartą perskaitysite evangelijas, pamatysite, kad Jėzus ne- 
pradėjo savo viešojo gyvenimo, kol Krikštytojas nenuplovė jo 
Jordano vandenyse. Visi keturi evangelistai patvirtino Joną bu- 
vus svarbia Mesijo parengimo didžiajai misijai dalimi. Štai dėl to 
visada jį tapau su pakeltu į dangų pirštu - tai mano būdas pa- 
reikšti, kad jis, Krikštytojas, atėjo pirmasis. 

— Tai kodėl dieviname Jėzų, o ne Joną? 

— Tai yra kruopščiai apgalvoto plano dalis. Jonas buvo bejėgis 
perduoti neišprususiems ir šiurkštiems Žmonėms savo dvasinius 
mokymus. Kaip priversti žvejus suprasti, kad Dievas yra mumy- 
se, o ne šventykloje? Jėzus jam padėjo apšviesti tuos laukinius. 
Buvo sukurta laikinoji Bažnyčia, pagal žydiškosios pavyzdį, o 
antroji — dvasinė, slapta, kokios iki tol žemėje nebuvo. Moky- 
mus Viešpats patikėjo vienai protingai moteriai - Marijai Mag- 
dalenai ir gabiam jaunuoliui, vardu Jonas... Ir štai tas Jonas, 
mielasis Markai, jis tikrai yra Cenacolo. 

— Magdalena irgi! 

Toskanietis negalėjo nuslėpti savo susižavėjimo šia energinga 
mergina. Paraudęs Luinis pasijuto privaląs pasiaiškinti - juk jis 
buvo papasakojęs grafaitei, kad jeigu kur nors pamatys nutapy- 
tą aiškiai regimą mazgą, težino, jog kūrinys susijęs su Marija 
Magdalena. „Paskutinėje vakarienėje“ mazgas buvo. 

— Leiskite jums paaiškinti dar kai ką, - pridūrė jau pavargęs 
maestro. - Jonas yra ne tik vardas. Taip kadaise buvo vadina- 
mas ir Krikštytojas, ir Evangelistas. Nepaisant to, Jonas yra ti- 
tulas. Tai n0men mysticum*, kurį turi visi dvasinės Bažnyčios 
saugotojai. Pavyzdžiui, popiežė Joana iš Viskončio kortų. 


* Nomen mysticum (Iot.) - paslaptingas vardas. Vert. 

— Popiežė Joana? Argi tai - ne mitas? Tik pasaka lengvati- 
kiams? 

— O kokia pasaka neturi tikrų faktų, Bernardinai? 

— Tada... 

— Turite žinoti, kad žmogus, nupiešęs tas kortas, buvo Boni- 
facijus Bembas iš Kremonos. Tobulasis. Jis, matydamas mūsų 
broliams gresiantį pavojų, nusprendė malkoje, skirtoje Viskon- 
čiams, paslėpti kai kuriuos esminius mūsų tikėjimo simbolius. 
Pavyzdžiui, tikėjimas, kad esame paslaptingieji Jėzaus Kristaus 
paveldėtojai. O kokį geresnį tai patvirtinantį simbolį galima ras- 
ti, jei ne nėščia popiežė, laikanti rankoje Krikštytojo kryžių, tuo 
mokantiems skaityti apreikšdama, kad po senosios Bažnyčios 
greitai gims naujoji? Ši korta, - pagarbiai pridūrė maestro, - yra 
pranašingas ženklas to, kas jau artėja... 

Nežinau, dėl kokios nesuprantamos priežasties tėvas Bandelas 
nusprendė pasiųsti mane į tokią misiją. Jei būčiau turėjęs prana- 
šystės dovaną ir būčiau numatęs, kas manęs laukia, neabejoju, 
kad būčiau pasilikęs vienuolyne. Tačiau gyvenimas yra nenuspė- 
jamas, o Dievas, tą sausio dieną mesdamas mano likimo kauliu- 
kus, buvo ištikimas savo nepermaldaujamam būdui. 

Prisipažinsiu: iš pradžių man buvo šleikštu. 

Su vienaakiu Benedetu, duobkasiu Mauru ir broliu Jurgiu iš- 
kasant tėvo Trivulcijaus palaikus, man tiesiog vertėsi viduriai. 
Jau beveik penkiasdešimt metų Šventoji inkvizicija neiškasdavo 
eretikų lavonų, kad juos sudegintų. Kad ir kaip prašiau prioro 
palikti mirusiuosius ramybėje, to nebuvo išvengta, tad brolis 
Aleksandras vėl grįžo į dienos šviesą. Glitus ir išpurtęs lavonas 
skleidė nepakeliamą dvoką. Nors ėmėmės visų atsargumo prie- 
monių, suvyniojome jį į naują drobulę ir surišome virve tarsi 
dešrą, nepakenčiama smarvė lydėjo mus visą kelionę. Laimė, ne 
viskas buvo taip blogai. Atkreipiau dėmesį, kad šalia brolio Alek- 
sandro lavono nebuvo įmanoma kvėpuoti, o zakristijonas atro- 
dė kitaip. Brolis Džibertas neskleidė jokio kvapo. Absoliučiai 
jokio. Duobkasys priskyrė tą fenomeną ugniai, palietusiai jo kū- 
ną Turgaus aikštėje ir surijusiai jo gendančias dalis. Vienaakis su 
įkarščiu gynė kitą teoriją. Pasak jo, tai, kad kūnas ilgai buvo 
atvirame ore ordino ligoninės kieme, esant keliems laipsniams 
šalčio, padėjo išgaruoti bjauriausioms zakristijono išskyroms. 
Taip ir nesužinojau, kuris iš jų buvo teisus. 

- Jei pastebėjote, gyvūnams irgi taip būna, — stengėsi mane 
įtikinti vienaakis. — Argi arklio gaišena, palikta apsnigtame ke- 
lyje, skleidžia kokį nors dvoką? 

Atvykome į Šventojo Stepono plynaukštę taip ir nebaigę savo 
diskusijos, likus pusantros valandos iki mišparų. Praėjome kari- 
nį Porta della Corte all'Aricivescovado postą ir palikome už nu- 
garų Capitano di Guistizia būstinę be ypatingų pasiaiškinimų 
sargybai. Policija žinojo apie mūsų bėdas, tad turėjome leidimą 
išgabenti eretikų kūnus kuo toliau už miesto. Mūsų dengtas dvi- 
ratis vežimas, prikrautas įrankių ir virvių, perėjo visas apžiūras. 
Taip ir atvykome į Šventojo Stepono laukymę, aikštelę miško 
vidury, vienišą ir tylią - lygų uolos paviršių, ant kurio mums 
neturėjo būti sunku sukrauti atsivežtus malkų ryšulius ir sude- 
ginti lavonus. 

Jurgis rūpestingai ėmėsi vadovauti darbams. 

Pagal jo nurodymus sukrovėme malkų kalną, paversiantį kū- 
nus pelenais, ir būtent jis pamokė įžiebti didžiulį ir karštą laužą. 
Man, dalyvavusiam daugelyje autodafė, tačiau niekada savo ran- 
komis nepadėjusiam nė pagalio, tai buvo visiškai naujas potyris. 
Jurgis parodė, kaip sukrauti malkas atvirkščia jų dydžiui tvarka. 
Jis daugybę kartų buvo matęs, kaip tai daroma: ploniausios 
pliauskos turi būti dedamos apačioje, kad jų galinga liepsna vė- 
liau užgriebtų storiausius kamienus. Baigus darbą, liepė aplink 
visą malkų kalną ištiesti storą virvę, pririšti mūsų brolių kūnus 
prie vieno galo, užtraukti juos ir pritvirtinti pačioje viršūnėje. 
Šitaip įvykdysime prioro įsakymą ir galėsime grįžti dar iki tam- 
sos, kol Moro kareiviai neužvėrė miesto vartų. 

- Žinote, kuo geras yra šis darbas? - prašvokštė brolis Bene- 
detas, kai Džiberto kūnas jau buvo pritvirtintas malkų krūvos 
viršuje. Vienaakis kartu su duobkasiu buvo užsiropštęs į pačią 
viršūnę, kad galėtų užtempti brolio Aleksandro kūną ir pririšti 
ten, kur reikia. 

— Negi yra kas nors gera"? 

— Gera yra tai, broli Maurai, - išgirdau bambant Benedetą, — 
kad jei mums nusišypsos laimė, šių vargšų pelenai pabirs ant 
katarų, besislepiančių šiuose kalnuose, galvų. 

— Katarai čia? — suabejojo Mauras. - Jie visur jums vaidenasi, 
broli. 

— Be to, laikote juos labai įžvalgius, - pridūriau iš apačios, 
verždamas virvę aplink brolio Aleksandro kūną. - Ar tikrai ma- 
note, kad jie sugebės atskirti šiuos pelenus nuo savo ugniakurų 
pelenų? Leiskite suabejoti. 

Šį kartą vienaakis neatsakė. Palaukiau minutėlę, kol virvė įsi- 
tempė ir bibliotekininko kūnas pradėjo kilti, tačiau taip nieko ir 
neišgirdau. Mauras Sforca irgi nepasinaudojo galimybe su- 
triuškinti kaip visada niūrias prioro padėjėjo pastabas, ir aikšte- 
lėje staiga įsivyravo nejauki tyla. 

Nustebęs žengtelėjau atbulas, norėdamas pamatyti, kas daro- 
si viršuje. Brolis Benedetas atrodė sustingęs kaip druskos stul- 
pas, veidas atgręžtas, žvilgsnis įsmeigtas kažkur, kur prasideda 
medžiai, o virvę buvo paleidęs. Mauro veido negalėjau matyti, 
tik pastebėjau, kaip lengvai suvirpėjo žilstelėjusi jo barzdelė:Vie- 
naakis godžiai gaudė orą, tarsi ekstazės ištiktas mistikas, kai re- 
gi kokią nors dangiškąją viziją. Nemirksėjo ir, atrodo, negalėjo 
nė pajudėti. Greitai supratau kodėl: paveiktas kažkokio reginio, 
stengėsi man jį parodyti konvulsiškai judindamas barzdą ir ba- 
dydamas orą nosimi. Todėl atsigręžęs ir nukreipęs žvilgsnį tos 
vietos, į kurią jis Žiūrėjo, link, vos neparkritau aukštielninkas iš 
netikėtumo. 

Neperdedu. 

Prie pat miško, per dvidešimt metrų nuo mūsų, visiškoje tylo- 
ję stovėjo penkiolikos žmonių su gobtuvais būrys ir sekė mus. 
Niekas iš mūsų anksčiau nebuvo jų pastebėjęs. Nuo galvos iki 
kojų apsirengę juodai, rankas paslėpę rankovėse, rodos, stovėjo 
ten jau kuris laikas, stebėdami Šventojo Stepono aikštelę. Nega- 
liu pasakyti, kad jie atrodė priešiškai, — tiesą sakant, neturėjo 
nei ginklų, nei lazdų, nei ko nors, kuo galėtų mus užpulti, - bet 
turiu pripažinti, kad mums jų elgesys nesukėlė pasitikėjimo: žiū- 
rėjo iš po savo gobtuvų nieko nesakydami, nei reikšdami norą 

prisiartinti. Iš kur jie atsirado? Kiek mums buvo žinoma, jokio 
vienuolyno ar koplyčių apylinkėse nebuvo ir nevyko jokios li- 
turginės apeigos, kuriomis būtų galima paaiškinti vienuolių su- 
sibūrimą atvirame lauke. 

Tai kas yra? Kojie nori? Negi atėjo dalyvauti pomirtinėje mū- 
sų eretikų egzekucijoje? 

Mauras Sforca pirmas nušoko nuo sukrauto laužo ir išskėtęs 
rankas patraukė prie gobtuvuotųjų, tačiau jo poelgis buvo sutik- 
tas abejingai. Nekrustelėjo nė vienas nelauktų svečių raumuo. 

- Šventasis Dieve, - pagaliau sugebėjo išstenėti vienaakis, — 
juk tai persirengėliai! 

— Persirengėliai'? 

— Argi nematote, tėve Leire? - sumurmėjo apstulbęs ir įnir- 
šęs. — Aš gi jums sakiau. Apsisiautę juodus apsiaustus, nei vir- 
vių, nei ornamentų — visai kaip katarai, siekiantys tobulumo. 

— Katarai? 

— Ir beginkliai, - pridūrė. - Jų tikėjimas to neleidžia. 

Mauras, tai išgirdęs, žengė dar žingsnį nepažįstamųjų link. 

— Pirmyn, broli, - padrąsino jį vienaakis. - Nieko nenutiks, 
jei net juos paliesite. Jie nesugeba nė viščiuko nužudyti, kaip 
galėtų nuskriausti jus? 

— Laudetur Jesus Christus. Jie čia atėjo savo mirusiųjų! - 
pašoko Jurgis, kuris, vos supratęs, kas vyksta, įsikibo į mano 
abitą virpėdamas iš baimės. - Nori, kad grąžintume jiems! 

— Ir tai jus baugina? Negi negirdėjote tėvo Benedeto? - su- 
šnibždėjau ramindamas. - Šie žmonės negali griebtis prieš mus 
prievartos. 

Taip ir nesužinojau, ar brolis Jurgis sugebėjo ką nors pasaky- 
ti, nes, man laukiant atsakymo, įsibrovėliai užtraukė graudų Pa- 
ter Noster, nuaidėjusį per visą aikštelę. Vyriškų balsų skambesys 
pripildė Šventojo Stepono laukymę, ir mes netekome žado. Tai- 
gi Jurgis suklydo. Bonhommes atėjo ne savo tikėjimo brolių kū- 
nų. Jie to nedarytų, nes niekino kūnus. Laikė juos sielos kalėji- 

mais, velniška kliūtimi, atitolinančia juos nuo dvasios tyrumo. 
Kad atėjo iki čia, rizikuodami būti suimti ir įmesti į kalėjimą, tai 
tik dėl to, jog nusprendė pasimelsti už savo mirusiųjų tikėjimo 
brolių sielas. 

— Būkite prakeikti visi! - sugriaudėjo brolis Benedetas lau- 
žo aukštybėse iškėlęs kumščius. - Prakeikti tūkstantį ir vieną 
kartą! 

Vienaakio reakcija mus visus apstulbino. Broliai Jurgis su Mau- 
ru sustingo, kai pamatė jį nušokant ant žemės ir pasileidžiant 
prie persirengėlių, visą persimainiusį iš įniršio. Jis liepsnote lieps- 
nojo įtūžiu, atrodė, veidas tuojau sprogs, išpampusios kaklo ve- 
nos tvinkčiojo. Benedetas puolė pirmą sutiktą savo kelyje. Žmo- 
gus kaip ilgas krito ant žemės. O vienaakis įniršęs primygo ke- 
liais parkritusįjį ir įsmeigė jam į nugarą Dievas žino iš kur iš- 
trauktą peilį. 

— Turėtumėt būti mirę! Visi! Neturite teisės čia būti! - suriko. 

Nespėjome jo sulaikyti - mūsų brolis jau buvo suvaręs peilį 
persirengėliui į nugarą iki pat kriaunų. Laukymėje nuaidėjo 
skausmo kupinas klyksmas. 

— Keliaukite pragaran! - suriko. 

Tai, kas nutiko paskui, iki šiol man nera visai aišku. 

Žmonės su gobtuvais susižvalgė prieš puldami Benedetą. At- 
plėšė jį nuo savo sužeisto brolio nugaros, iš kurios pliūpsniais 
almėjo kraujas, ir prispaudė prie pušies. Vienaakis tebelaidė pra- 
keiksmus, 0 jo vienintelė akis svaidė žaibus. 

Kitus prisimenu dar prasčiau. Aštuoniasdešimtmetis Jurgis 
puolė bėgti į miestą. Nemaniau, kad tai galėtų daryti taip vikriai. 
O) Maurą pamečiau iš akių, kai vienas tų vyrų užmetė man ant 
galvos maišą ir surišo jį virve aplink kaklą. Manau, jis buvo kaž- 
kuo suvilgytas, nes greitai pajutau, kad sąmonė temsta. Po kelių 
sekundžių lioviausi girdėjęs sužeistojo aimanas, ir neapsakomas 
lengvumas staiga užvaldė rankas ir kojas. 

Prarasdamas sąmonę dar išgirdau kažkieno balsą murmant 
frazę, kurios prasmės nesuvokiau: 

— O dabar, tėve, pagaliau atsakysiu į jūsų klausimus. 

Paskui sukrėstas ir apstulbęs nualpau. 


43 


Kai atsipeikėjau, mane pykino, jutau svaigulį ir nežinojau, kiek 
laiko buvau praleidęs be sąmonės. Viskas aplink mane skriejo 
ratu, 0 mintys buvo susijaukusios. Dėl visko kaltas tvinkčioji- 
mas smilkiniuose. Tai buvo nuolat besikartojantis skausmas, kar- 
tais perveriantis kaukolę iš kairės į dešinę ir trikdantis visus po- 
jūčius. Dūriai buvo tokie stiprūs, kad kurį laiką net nemėginau 
atmerkti akių. Pamenu, apsičiupinėjau galvą, ieškodamas žaiz- 
dos, bet nieko neradau. Skausmas kilo iš vidaus. 

— Nesijaudinkite, tėve. Jūs nesužeistas. Ilsėkitės. Greitai jums 
pagerės. 

Malonus balsas, tas pats, kurį buvau girdėjęs prieš prarasda- 
mas sąmonę, privertė mane keltis anksčiau, nei galėjau tai pada- 
ryti. Jis vėl kreipėsi į mane ramiai ir familiariai, tarsi pažinotų 
daugybę metų. 

— Tiesą sakant, mūsų aliejus veiks dar kelias valandas. Vėliau 
vėl pasijusite gerai. 

- Jūsų... aliejus? 

Sutrikęs, silpnas, nutirpusiomis rankomis ir kojomis, išsitie- 
sęs ant nelygių grindų, sugebėjau sukaupti jėgas ir prabilti. Nu- 
stačiau, kad mane bus atgabenę i kokią nors saugią vietą, nes 
jaučiau sausus drabužius ir šaltis nebuvo toks stiprus kaip Šven- 
tojo Stepono laukymėje. 

— Audinys, kurį ant jūsų užmetėme, buvo suvilgytas aliejumi, 
keliančiu mieguistumą, tėve. Tai sena gudrybė. Šių vietų burti- 
ninkų paslaptis. 

— Nuodai... -sumurmėjau. 

— Ne visai taip, - nuskambėjo atsakymas. — Tai balzamas, 
gaunamas iš raugių, nuodingųjų nuokanų, drignių ir aguonų 

ištraukų. Niekada nenuvilia. Tereikia tik šiek tiek įsisunkti į 
odą, ir letargo efektas užtikrintas. Tačiau greitai praeis. Nusi- 
raminkite. 

— Kur aš esu? 

— Saugioje vietoje. 

— Maldauju, duokite atsigerti. 

— Tuojau pat, tėve. 

Apgraibomis čiupau ąsotį, kurį nepažįstamasis įspraudė man 
į rankas. Tai buvo karštas vynas. Rūgštus skystis, atgaivinęs nu- 
kentėjusį mano kūną. Stipriai laikiau molinį indą, norėdamas 
sukaupti jėgas, padėsiančias atsimerkti ir apsidairyti. 

Instinktas manęs neapgavo. Jau nebuvau laukymėje. Mano 
pagrobėjai atskyrė mane nuo Jurgio, Mauro ir Benedeto ir atga- 
beno į uždarą belangę patalpą - ko gera, tai buvo paskubomis 
pertvarkytas kokio nors atokaus kaimelio namo kambarys. Įta- 
riau, kad jau ištisą amžinybę išgulėjau ant šiaudų demblio. Ma- 
no barzda buvo ūgtelėjusi, kažkas išdrįso nuvilkti Šventojo Do- 
minyko abitą ir dabar vilkėjau šiurkštų vilnos apsiaustą. Tačiau 
kiek laiko čia praleidau? Neįmanoma sužinoti. Ir kur dabar ga- 
lėtų būti mano broliai? Kas atsakingas už mano atgabenimą čia? 
Ir dėl kokios priežasties tai padarė? 

Mano gerklę suspaudė nerimas. 

— Kur aš... esu? — vėl pakartojau. 

- Saugioje vietoje. Ji vadinasi Konkorecas, tėve Leire. Džiau- 
giuosi, kad jums jau geriau. Mums reikia apie labai daug ką pa- 
sikalbėti. Ar pamenate mane? 

— Ka... kaip? — sudvejojau. 

Pasukęs galvą norėjau žvilgsniu paieškoti pašnekovo, tačiau 
skausmas privertė atsisakyti šio ketinimo. 

— Nagi, tėve! Mūsų aliejus jus užmigdė, bet neištrynė atmin- 
ties. Aš esu žmogus, visada sakantis tiesą, ar nepamenate ma- 
nęs? Tas, kuris pažadėjo išspręsti jums ramybės nedavusį gal- 
vosūkį. 

Tarsi botago kirtis sukrėtė man smegenis. Juk iš tiesų. Dėl 
Dievo. Juk tikrai buvau kažkur girdėjęs tą balsą. Tačiau kur? 
Turėjau sukaupti visas jėgas, kad galiausiai kilstelėčiau ir ras- 
čiau savo pašnekovo veidą. Ir, Šventasis Kristau, pagaliau jį iš- 
vydau. Jis buvo man už nugaros. Apskritas ir paraudęs, kaip 
visada. Tomis smaragdinėmis, šviesiomis ir aiškiomis akimis. Tai 
buvo Marijus Forceta. Jokios abejonės. 

— Ar prisimenate mane? 

Linktelėjau. 

— Apgailestauju, kad turėjau griebtis tokio būdo jus čia atga- 
benti. Tačiau patikėkite, tėve, mums nebuvo kitos išeities. Ge- 
ruoju juk nebūtumėte ėjęs su mumis, - nusišypsojo. 

— Su jumis? Su kuo gi, Marijau? 

Forcetos veidas nušvito, išgirdus mane tariant jo vardą. 

— Tyrieji Konkoreco žmonės, tėve. Mūsų tikėjimas draudžia 
griebtis prievartos, tačiau ne gudrybės. 

— Bonhommes... "Tu"? 

— Žinau, kad pasibaisėjote. Išlaisvinote iš kalėjimo eretiką, 
kuris buvo jo nusipelnęs. Tačiau prieš priimant galutinį nuosp- 
rendį dėl to, kas įvyko, maldauju mane išklausyti. Turiu daug ką 
jums papasakoti. 

— Kur mano broliai? 

- Palikome juos miegančius Šventojo Stepono laukymėje. Šiuo 
metu, jei dar nesušalo, ko gera, jau bus grįžę į Milaną ir jaučia 
tokias pat pagirias kaip ir jūs. 

Marijus atrodė gana gerai. Dar matėsi randas, prieš kelias die- 
nas žymėjęs jo veidą, tačiau buvo užsiželdinęs barzdelę, oda įde- 
gusi saulėje. Jo išvaizda buvo visiškai kitokia nei tada, kai kalbė- 
josi su manimi Chakarandos rūmų kalėjime. Priaugo svorio, o 
veidas spindėjo laime. Jam labai padėjo tai, kad jautėsi nepasie- 
kiamas dono Oliverijaus Chakarandos. Tik viena negalėjau su- 
prasti - kam jam reikėjo sulaikyti mane? Ir kodėl būtent mane, 
juk aš pasirūpinau, kad jis išeitų į laisvę. 

— Mes su broliais ilgai dvejojome žengdami šį žingsnį, — pasi- 
aiškino Marijus, įsitaisęs ant grindų šalia manęs. - Žinau, kad 
esate inkvizitorius, tėve, ir kad jūsų ordinas daugiau nei du šim- 
tus metų persekioja šeimas, kurios, kaip ir mes, turi savo būdą 
priartėti prie Dievo. 

— Bet... 

— Bet, pamatęs jus toje laukymėje, supratau, kad tai ženklas, 
siunčiamas Dievo. Pasirodėte ten būtent tada, kai jau turėjau 
visus atsakymus, kuriuos prisiekiau jums pateikti. Pamenate? 
Ar tai ne stebuklas? Įtikinau mūsų tobuląjį būtinybe atsigabenti 
jus čia, kad galėčiau grąžinti skolą. 

— Tai nėra skola. 

— Skola, tėve. Dievas suvedė mudu dėl kažkokios jam vienam 
težinomos priežasties. Galbūt ne dėl to, kad padėtų išspręsti 
jūsų galvosūkius, o kad kartu kovotume su bendru priešu. 

Tas pareiškimas mane išmušė iš vėžių. 

— Ką sakai? 

— Pamenate, kai mane išlaisvinote, davėte man mįslę? 

Patvirtinau. Oculus ejus dinumera vis dar atkakliai priešinosi 
mano protui. Jau beveik buvau pamiršęs, kad Forceta irgi turi tą 
myslę. 

— Kai tada atsisveikinau su jumis, prisiglaudžiau Leonardo 
dirbtuvėje. Žinojau, kad tai vienintelė vieta Milane, kur galiu 
rasti prieglobstį - taip ir buvo. Na, Žinoma, pasikalbėjau su ma- 
estro. Papasakojau jam apie mudviejų susitikimą, pagyriau jūsų 
begalinį dosnumą ir paprašiau pagalbos. Ne tik apginti nuo po- 
no Chakarandos rūstybės, bet ir padėti atsidėkoti jums už tai, 
kad ištraukėte mane iš jo požemių. 

— Bet juk tu jau nesi maestro mokinys... tiesa? 

— Ne. Nors, tiesą sakant, visada juo esi. Leonardas su globo- 
tiniais elgiasi tarsi su savo vaikais. nepaisant to, kad ne visi suge- 
bame pateisinti jo viltis kaip tapytojai - maestro visada rodo 
prieraišumą. Galiausiai jo mokymas siekia toliau nei paprastas 
menininko amatas. 

— Suprantu. Taigi tu pasislėpei po saugiu metro Leonardo spar- 
neliu. Ir ką jis tau pasakė? 

— Parodžiau jūsų galvosūkį. Pasakiau, kad jame koduotas ieš- 
komo Žmogaus vardas, ir jis man jį išsprendė. 

Tai man pasirodė ironiška. Leonardas šifravo parašą žmogaus, 
rašiusio laiškus į Betaniją, kad sužlugdytų jį patį? Kupinas smal- 
sumo pasistengiau įveikti galvos svaigulį ir norėdamas, kad mano 
klausimas skambėtų svariau, suspaudžiau Marijaus rankas: 

— Sakyk, ar jam pasisekė? 

— Tikrai taip, tėve. Galiu jums pasakyti, koks tai vardas. 

Tada Marijus padėjo ant grindų, mudviem prie kojų, žynės 
kortą. 

— Metras labai nustebo, kai paklausiau apie jūsų galvosūkį, - 
tęsė. - Tiesą sakant, prisipažino, kad jis jam gerai žinomas. Kad 
vienas Šventosios Marijos vienuolyno vienuolių buvo jį atnešęs 
ir jis jau tada buvo išspręstas. 

— Brolis Aleksandras! 

Pamatęs Oculos ejus dimumnera parašytą tokios pat kortos kaip 
ir rastoji prie bibliotekininko lavono kitoje pusėje, net pašokau. 
Staiga viskas tapo aišku: Nelaimės Pranašas nužudė brolį Alek- 
sandrą tikriausiai sužinojęs, kad pastarasis jį demaskavo, ir jam 
reikėjo skubiai sukurpti planą, kuo greičiau diskredituoti Leo- 
nardą. Nužudyti tamsų vienuolį, ko gera, nebuvo sunku, tačiau 
taip nepasielgsi su dvaro mylimu dailininku. Taigi pasirinko išei- 
tį - apkaltinti jį erezija. Štai kodėl rašė laiškus Betanijai. 

Dar mano vaizduotei neįsisiūbavus, Marijus tęsė: 

— Taip, tėve. Brolis Aleksandras. Aš puikiai pamenu maestro 
žodžius, kad abi mįslės — korta ir eilės — labai susijusios. Jūsų 
eilės būtų nesuprantamos be žynės kortos, be jos nebūtų įmano- 
ma rasti ieškomo vardo rakto. Tai tarsi vienos monetos skaičius 
ir herbas. 

Paprašiau Marijaus paaiškinti išsamiau. Jaunuolis pasiėmė tą 
patį lapelį su lotyniška fraze, - buvau įteikęs jam dar Milane, — 

ir padėjo šalia paslaptingosios Viskončių-Sforcų kortos. Ir vėl 
prieš mane atsidūrė tos nelemtos eilutės: 


Oculos ėjus dinumera, 
šed noli voltum ūdspicere. 
In latere nominis 
mei notam rinvenies. 
Contemplari et contermplata 
aliis tradere. 


Veritas 


— Tiesą pasakius, tai paprastas trijų lygių galvosūkis, - pasa- 
kė. - Pirmas apibūdina kortą, padėsiančią jums išspręsti mįslę. 
„Suskaičiuok akis, bet nežiūrėk į veidą“. Prasmė labai paprasta. 
Jei gerai įsižiūrėsite, šioje kortoje yra tik viena akis, esanti ne 
moters veide. 

— Viena akis? Kur? 

Atrodė, kad Marijui linksma. 

— Ant juostos, tėve. Ar nematote? Juostos, juosiančios mo- 
ters liemenį, mazgo akis. Labai gudriai to jūsų žmogaus pavar- 
tota metafora. 


Juostos „akis“ 

— Tačiau tai dar ne viskas, - tęsė. - Jei pažvelgsite atidžiau, 
pamatysite, kad neaišku ant kurio šono turime ieškoti vardo skai- 
čiaus. „Mano vardo skaičių rasi ant jo šono“ palieka neįmintą 
didžiulę mįslę. Ar skaičiaus turime ieškoti kairėje, ar dešinėje? 
Aš jums pasakysiu: turite žiūrėti į kairįjį moters šoną. 

— Kaip gali būti tuo tikras? 

— Maestro atrado atsakymą per vieną steganografinę smul- 
kmeną. 

— Steganografinę? 

— Tėve, graikai buvo tiesiog slaptų žinučių, koduotų visiems 
prieinamuose raštuose ar meno kūriniuose, virtuozai. Jų kalba 
steganos reiškia „paslėptas raštas“, o čia matome, kad taip ir yra. 
Viena klaida mums duoda raktą: rinvenies yra rašoma be „r“. Pe- 
dantiškas žmogus, koks yra šios Žinutės įslaptintojas, negalėjo pra- 
žiopsoti tokios smulkmenos, taigi atidžiai perskaičiau jūsų eiles ir 
radau, kad be tos „r“ yra dar penkios pažymėtos raidės. Šį kartą 
virš jų uždėtas taškas. Gali būti, kad neatkreipėte į jas dėmesio, 
tačiau štai jos: ejus, dinumera, sed, adspicere ir tradere. Mane ste- 
bina, kad anksčiau niekas į jas neatkreipė dėmesio. 

Nepatikliai pasilenkiau virš Nelaimės Pranašo parašo pažiū- 
rėti, ką Marijus man rodė, ir tikrai, raidės „e“, „d“, „S“, „a“ ir 
„t“ viršuje turėjo po taškelį. 

- Dabar matote? - nekantravo. - Šios raidės ir ta nereikalin- 
ga „r“ sudaro vieną žodį - destra. Dešinė. Štai paaiškinimas, 
kurio mums trūko. 

Nuostabu. Leonardas padarė tai, kas niekam anksčiau nebu- 
vo šovę į galvą — susieti žynės kortą su laiškų į Romą mįsle. 
Intuicija ar genialus mąstymas, bet pajutau, kad svaigsta galva, 
kai suvokiau, kaip arti sprendimo atsidūriau. 

— Visa kita jau labai paprasta, teve. Pasak Ars Memoriae pa- 
mokymų, kiekvienoje kompozicijoje šitrą visada išduoda ran- 
kos. O šioje kortoje, kaip matote, abi rankos rodo skirtingą pirštų 
skaičių. Taigi jūsų žmogus sako, kad turime rinktis dešiniąją 
ranką, o tai reiškia, kad vardo skaičius yra penki. 

— Ars Memoriae“? Tu irgi tai išmanai? 

— Tai viena mėgstamiausių Leonardo disciplinų. 

— Jei gerai suprantu, dabar turėčiau ieškoti vienuolio, kurio 
vardo raidės atitinka šį skaičių, ar ne? 

— Nebūtina, - tarė Marijus labai išdidžiai. - Metras Leonar- 
das jį jau rado. Jo vardas - Benedetas*. Tai vienintelis vardas 
Šventosios Marijos vienuolyne, turintis šią skaitmeninę išraišką. 

Benedetas? Įtariu, kad išgirdus šią žinią man persimainė vei- 
das, nes Marijus sužiuro apstulbęs. Benedetas? Žmogus su vie- 
nintele akimi, visai kaip ant žynės juostos? 

Mane nuginklavo ši ironija. 

Kaip nesugebėjau suprasti to anksčiau? Kaip nesuvokiau, kad 
vienaakis, kuriuo prioras visiškai pasitikėjo, galėjo prieiti prie 
visų vienuolyno paslapčių ir buvo vienintelis, kuriam pakako Žiau- 
rumo įnirtingai pulti Leonardą? Argi atsakymas kaip du van- 
dens lašai neatitiko Nelaimės Pranašo portreto, kurį buvau su- 
sidaręs, — juk įtariau, kad jis galėjo būti atstumtas toskaniečio 
mokinys? Argi Cenacolo nebuvo nutapytas jo veidas, vaizduo- 
jantis apaštalą Tomą, tarsi nepaneigiamas įrodymas, kad kadai- 
se prijautė maestro organizacijai"? 

Apkabinau Marijų, dar gerai nežinodamas, ką pirmiausia per- 
sekiosiu: ar brolio Aleksandro žudiką, ar iš tikėjimo kelio iškly- 
dusių krikščionių būrelį. 


* Šio vardo numerologija yra gaunama sudėjus skaitmeninę lotyniškojo alfabeto rai- 
džių, iš kurių jis sudarytas, išraišką. Nereikėtų pamiršti tos ypatybės, kad lotyniškojoje 
abėcėlėje nėra kai kurių raidžių, pvz.: J. U. W ar Ž, todėl atitikimo lentelė atrodo šitaip: 


Taigi vardo Benedetas (Benedetro) skaitmeninė reikšmė 86; skaičius, kuris savo ruožtu 
supaprastinamas. sudėjus abu skaitmenis 8+6=14 iki vienaženklio 1+4=5. Jei to nepa- 
kaktų, egzistuoja skaitmuo 14 Popiežės kortoje. Tai keturiolika kartų persukti keturi jos 
juostos mazgai. Gana nebūdingas skaičius. nes būtų logiška matyti skaičių 13 - trylika 
Išganytojo žaizdų. kurios, pasak šaltinių, jam buvo padarytos ant kryžiaus. Aur. 

Brolis Benedetas vėl nusičiaudėjo ir į puodelį išspjovė dar vieną 
kraujo krešulį. 

Jis prastai atrodė. Labai prastai. 

Nuo tada, kai šešias valandas praleido atvirame ore Šventojo 
Stepono laukymėje - ant žemės, be sąmonės ir basas sniege — 
vienaakis taip ir negalėjo normaliai kvėpuoti. Kosėjo. Jo plau- 
čiai buvo apsunkę ir jam kasdien buvo vis sunkiau judėti. 

Prioras pasirūpino, kad jį išsiųstų į ligoninę. Ten buvo pagul- 
dytas į lovą atskirai nuo kitų ligonių, jam buvo paskirta kvėpuoti 
aromatiniais garais, kasdienis kraujo nuleidimas, ir visi karštai 
meldėsi, kad jis pasveiktų. Tačiau Benedetas blogai miegojo. Iėm- 
peratūra nenumaldomai kilo ir vertė visus bijoti dėl jo gyvybės. 

Paskutinę sausio dieną visai išsekęs griežčiausias iš Švento- 
sios Marijos vienuolių paprašė, kad jam būtų suteiktas Paskuti- 
nis patepimas. Visą popietę kliedėjo nesuprantamomis svetimų 
kalbų frazėmis ir griežtai reikalavo brolių padegti refektorijų, 
jei dar tikisi išgelbėti jo sielą. 

Brolis Nikola Cezatis, diakonas, penkias dešimtis metų ati- 
tarnavęs bendruomenėje ir senas Benedeto bičiulis, patepė jį 
šventaisiais aliejais. Prieš tai paprašė išpažinti nuodėmes, tačiau 
vienaakis atsisakė. Nenorėjo pasakyti nė žodžio apie tai, kas nu- 
tiko Šventojo Stepono laukymėje. Visi bandymai nuėjo perniek. 
Nei jis, nei prioras nesugebėjo ištraukti iš jo nė žodžio apie tai, 
kur esu aš, ojuolab - apie mus užpuolusius žmones. 

Žinau, kad tai buvo suirutės dienos. Kad ir kaip būtų keista, 
brolis Jurgis irgi menkai galėjo padėti. Aukų rinkėjas vos prisi- 
minė keistus juodai apsirengusius vienuolius, išėjusius iš miško. 
Prastas regėjimas ir garbus amžius - blogi sąjungininkai. Todėl 

kai papasakojo, kaip vienaakis užpuolė vieną jų su peiliu, visi 
palaikė jį nevispročiu. Jurgį paguldė į Šventosiosios Marijos li- 
goninę, ten, kur ir Benedetą, dėl nušalusių rankų ir gripo, po 
kurio jis stebuklingai greitai pasveiko. 

O trečias vienuolis, brolis Mauras, dienų dienas negalėjo iš- 
tarti nė žodžio - taip buvo sukrėstas. Jo jaunystė padėjo atlaiky- 
ti šaltį, bet nuo pat grįžimo į vienuolyną nedaug kas jį matė — 
nuolatos lindėjo savo celėje. Tie, kurie jį lankė, išeidavo pasibai- 
sėję bereikšmiu Mauro žvilgsniu. Vienuolis vos pajėgdavo ką nors 
suvalgyti ir visiškai nesugebėjo sukaupti dėmesio, jeigu kas nors 
kalbindavo. Jis tarsi pamišo. 

Būtent brolis Jurgis pranešė priorui apie brolio Benedeto pa- 
blogėjimą. Tai nutiko sausio trisdešimt pirmąją, antradienį. Au- 
kų skirstytojas rado Bandelą refektorijuje su Leonardu apžiūri- 
nėjantį, kaip kuriamas Cenacolo. 

Po donos Beatričės laidotuvių ir mano dingimo toskanietis su 
neįprastu įkarščiu ėmėsi darbo. Atrodė, labai skuba greičiau baig- 
ti savo kūrinį. Tą dieną kaip tik paskutinį kartą palietė teptuku 
jaunatvišką šventojo Jono veidą ir išdidžiai rodė jį priorui, į vis- 
ką žiūrinčiam su nepasitikėjimu. 

Apaštalas atrodė nuostabus. Puikavosi ilgais šviesiais plau- 
kais, krintančiais ant pečių, ilgesingu primerktų akių žvilgsniu, 
nuolankiai palenkta į dešinę galva. Jo veidas skleidė šviesą. Kaž- 
kokį nerealų, magišką spindėjimą, kviečiantį susikaupti ir nesi- 
rūpinti žemiškuoju gyvenimu. 

— Man sakė, kad tapant šį veidą jums pozavo mergina. 

Prioro priekaištas buvo pirmas Įėjusio į refektorijų Jurgio 
išgirstas sakinys. Pamatė besišypsantį maestro. 

— Gandai sklinda greitai, - tarė su ironija. 

- Ir nuskrenda toliau nei jūsų mediniai paukščiai. 

— Gerai jau, priore. Neneigsiu. Tačiau prieš supykdamas ant 
manęs privalote žinoti, kad, tapydamas mylimąjį mokinį, panau- 
dojau tik kai kuriuos merginos bruožus. 

Jurgis beregint atpažino šiurkštų maestro humorą. 

— Vadinasi, tai tiesa. 

— Jonas buvo švelni asmenybė, tėve Bandelai, - tęsė dailinin- 
kas. - Žinote, kad buvo jauniausias iš mokinių, ir Jėzus mylėjo 
jį tarsi brolį. Arba dar labiau - kaip sūnų. Ir žinote, kad tarp 
jūsų vienuolių nesugebėjau rasti nė vieno, galinčio įkvėpti tokį 
tyrumą, koks vaizduojamas evangelijose. Argi svarbu, kad pasi- 
čia bloga dabar, matydamas rezultatą? 

— O kas gi ta mergaitė, gal galima sužinoti? 

- Žinoma, galima. - Leonardas mandagiai palinko prie savo 
patrono. - Tačiau abejoju, ar ją pažįstate. Jos vardas Elena Kri- 
veli. Kilusi iš garbingos Lombardijos šeimos. Ji, lydima maestro 
Luinio, aplankė mano dirbtuves prieš keletą dienų. Kai tik pa- 
mačiau ją pirmą kartą, supratau, jog pats Dievas ją siunčia, kad 
galėčiau baigti Cenacolo. 

Prioras šnairai žvilgtelėjo į maestro. 

— Ak, jei tik ją pamatytumėte! - kalbėjo toliau Leonardas. — 
Jos grožis kerimas, tyras, tobulai atitinkantis Jono įvaizdį. Ji 
man padovanojo tą palaimintą aurą, kuria dabar spinduliuoja 
mūsų Jonas. 

— Maestro, bet Velykų vakarienėje nebuvo mergelių. 

— O kas gali būti tuo tikras, tėve? Be to, aš nusižiūrėjau tik 
Elenos rankas, žvilgsnį, romios burnos liniją ir skruostikaulius. 
Nekalčiausius dalykus. 

— Dvasiškas tėve... 

Brolis Jurgis, nekantriai laukęs pauzės pokalbyje, atėmė iš 
Bandelo galimybę atsakyti. Skubiai priklaupęs, vienuolis prisiar- 
tino prie Bandelo ir pašnibždėjo į ausį nieko gera nežadančias 
naujienas apie vienaakio sveikatą. 

— Turite eiti su manimi, - pasakė. - Gydytojai teigia, kad jam 
jau nedaug beliko. 

— Kaipjaučiasi? 

— Vos gali kvėpuoti, oda kas minutę vis labiau praranda spal- 
vą, priore. 

Leonardas smalsiai stebėjo aptvarstytas Jurgio rankas ir su- 
prato, kad mato vieną iš vienuolių, prieš keletą dienų užpultų už 
Milano sienų. 

— Jeigu jus domina mano nuomonė, - įsiterpė į pokalbį, - ma- 
nau, jūsų brolį kamuoja tuberkuliozė. Mirtina, nepagydoma liga. 

— Ką sakote? 

— Jūsų išvardyti simptomai atitinka tuberkuliozę. Jei neprieš- 
tarautumėte, galėtumėte pasinaudoti mano medicinos žiniomis, 
kad palengvėtų jo kančios, broliai. Gana daug žinau apie žmo- 
gaus kūną ir galėčiau pasiūlyti veiksmingą gydymą. 

— Jūs? - pratarė Bandelas. - Maniau, kad neapkenčiate... 

— Liaukitės, priore. Kaip galėčiau linkėti bloga tam, kuriam 
jaučiuosi skolingas? Nepamirškite, kad brolis Benedetas poza- 
vo Cenacolo tapant šventąjį Tomą. Ar galėčiau neapkęsti Ele- 
nos, apšvietusios mane, kuriant Joną? Bibliotekininko, suteiku- 
sio savo bruožus Judui? Ne. Jūsų broliui esu skolingas už vieną 
svarbiausių Cenacolo veidų. 

Prioras dėkodamas mandagiai linktelėjo, nepastebėjęs tuose 
žodžiuose slypinčios ironijos. Juk tikrai, šventasis Tomas turėjo 
visus gerokai jaunesnio brolio Benedeto bruožus. Toskanietis 
net pasistengė nutapyti jį profiliu, šitaip slėpdamas subjaurotą 
veidą. Tačiau teisybė buvo ir tai, kad jau senokai Benedetas ir 
maestro prastai sutarė. 

Gavęs Bandelo palaiminimą Leonardas skubiai susirinko vi- 
sus teptukus, kamščiais užkimšo flakonus su paskutiniais dažų 
mišiniais ir lengvu žingsniu nuskubėjo ligoninės link. Pasikvietė 
ir brolį Nikolą, nešantį ryšulėlyje indelį su švęstu vandeniu, ąs0- 
tėlį su šventaisiais aliejais ir sidabrinį šlakstytuvą. 


Brolį Benedetą rado išsitiesusį prastoje lovoje, viename iš dauge- 
lio atskirų antrojo pastato aukšto kambarėlių. Virš jo, dengdama 

guolį, nuo lubų tįso didelė drobinė marška. Priėjęs prie durų, ma- 
estro paprašė brolių luktelėti jo sode. Paaiškino, kad pirmajam 
gydymo etapui reikia tam tikro intymumo ir kad labai mažai žmo- 
nių kaip jis yra atsparūs mirtinam tuberkuliozės užkratui. 

Kai Leonardas atsidūrė vienas šalia vienaakio lovos, kilstelė- 
jo juodu skiriančią drobę ir pažvelgė į senąjį niurzgą. „Kodėl 
neišradau aparato, išlaisvinančio nuo visų priešų?“ - pagalvojo. 
Prisiversdamas milžinas iš Vinčio papurtė ligonį, kad pastarasis 
pabustų. 

— Jūs? 

Brolis Benedetas kilstelėjo iš netikėtumo. 

— O ką, velniai griebtų, jūs čia veikiate? 

Leonardas smalsiai stebėjo mirštantįjį. Atrodė dar blogiau, 
nei tikėjosi. Melsvas šešėlis ant skruostų nežadėjo nieko gera. 

— Man sakė, kad buvote užpultas, tėve. Iš tiesų labai apgailes- 
tauju. 

— Nebūkite fariziejus, metre Leonardai! - atsikosėjo, išspjau- 
damas dar vieną skreplį. - Žinote taip pat gerai kaip ir aš, kas 
nutiko. 

— Jeigu jūs taip manote... 

— Tai buvo jūsų broliai iš Konkoreco, juk taip? Niekšai, nepri- 
pažįstantys Dievo ir neigiantys dieviškąją Žmogaus Sūnaus kil- 
mę... Nešdinkitės iš čia! Leiskite man ramiai numirti! 

— Atėjau pasikalbėti, vos tik sužinojęs, kad negaluojate, Benede- 
tai. Matau, kad skubate smerkti. Visada taip elgėtės. Žmonės, apie 
kuriuos kalbate, neatsisako Dievo. Jie tikri krikščionys, garbina 
Išganytoją tokiu pat būdu, kaip tai darė pirmieji apaštalai. 

— Gana! Nenoriu jūsų klausytis! Nekalbėkite man apie tai! 
Išeikite! 

Vienaakis iš įsiūčio tapo purpurinis. 

— Galėtumėte minutėlę pamąstyti apie tai, tėve, kad tie „niek- 
šai“ parodė didžiulį mielaširdingumą dovanodami jums gyvybę, 
Ojuk žinojo, kad šaltakraujiškai nužudėte keletą iš jų. 

Vienuolio įsiūtį akies mirksniu pakeitė nuostaba. 

— Kaip jūs drįstate, Leonardai? 

— Todėl, kad žinau, kuo tapote. Taip pat Žinau, kad padarėte 
viską, kas įmanoma, kad tik pašalintumėte mane iš čia, ir šių 
žmonių tikėjimas būtų pilnas tamsos. Pirmiausia nužudėte brolį 
Aleksandrą. Vėliau pervėrėte širdį broliui Džulijui. Savo istori- 
jomis apkvailinote visus brolius, kurie jau buvo tyrumo kelyje... 

— Verčiau sakykite, erezijos kelyje, - pataisė vienaakis, žvelg- 
damas vienintele, panašia į mėnulį akimi. 

— Ir siuntėte į Romą apokaliptiškus laiškus, pasirašytus Augur 
dixit, dėl vienintelio tikslo - tikėdamasis išprovokuoti slaptą ty- 
rimą prieš mane, pats būdamas nuošaly. Ar tai nėra tiesa? 

— Būkite prakeiktas, Leonardai! - vienuolio krūtinėje vėl pa- 
sigirdo priešmirtinis gargimas. - Prakeiktas per amžius. 

Dailininkas ramiai nusijuosė savo neatskiriamą balto brezen- 
to krepšelį ir padėjo jį ant lovos. Atrodė sunkesnis nei papras- 
tai. Maestro ceremoningai jį atsegė, ištraukė mažą knygelę mė- 
lynais viršeliais ir numetė ant čiužinio. 

— Atpažįstate? — gudriai nusišypsojo. - Nors ir prakeikėte 
mane, tėve, atėjau jums atleisti. Ir pasiūlyti išganymą. Juk visi 
esame Dievo kūriniai ir to nusipelnėme. 

Vienaakio vyzdys išsiplėtė iš susijaudinimo, pamačius tą to- 
melį tik už dviejų pėdų. 

— Juk šito ieškojote, tiesa? 

— „Inte... rrogatio Johan... nis“, - Benedetas išskiemenavo 
pavadinimą, išraižytą viršelyje. - Paskutinis Jono testamentas! 
Viešpaties atsakymų, duotų mylimajam mokiniui per slaptąją va- 
karienę Dangaus karalystėje, knyga. 

— Paslaptingoji vakarienė, taigi. Ia pati knyga, kurią nuspren- 
džiau pagaliau atversti pasauliui. 

Benedetas ištiesė savo sulysusią ranką, norėdamas paliesti 
viršelį. 

— Jeigu tai padarysite, pribaigsite krikščionybę, — tarė su pau- 

zėmis, godžiai gaudydamas orą. - Ta knyga prakeikta. Niekas 
šiame pasaulyje neturi jos perskaityti... O kitame, Amžinojo Tėvo 
pašonėje, niekam jos nereikės. Sudeginkite ją! 

— Nepaisant to, buvo metas, kai pats troškote ją turėti. 

— Taip, buvo, - sumurmėjo. - Tačiau laiku supratau, kad ji 
pastūmėtų į puikybės nuodėmę. Todėl ir palikau jūsų dirbtuves. 
Todėl nustojau jums dirbti. Jūs pripūtėte man galvą vėjų, kaip ir 
broliams Aleksandrui su Džibertu, tačiau aš laiku suvokiau jūsų 
klastą... - mėšlungiškai įkvėpė, - ir man pavyko išsivaduoti iš 
jūsų įtakos. 

Vienaakis, baltas kaip popierius, prispaudė prie krūtinės ran- 
ką ir kimiu balsu tęsė: 

— Žinau, ko norite, Leonardai. Atvykote į katalikiškąjį Mila- 
ną kupinas keisčiausių idėjų... Jūsų draugai Botičelis, Rafaelis, 
Fičinas prikimšo jums į galvą iškreiptų minčių apie Dievą. O 
dabar norite atskleisti pasauliui formulę, kaip bendrauti su Die- 
vu tiesiogiai, be tarpininkų, be Bažnyčios. 

— Kaip darė Jonas. 

— Jei liaudis patikės šia knyga, jeigu sužinos, kad Jonas kalbė- 
josi su Viešpačiu Dangaus karalystėje ir grįžo iš ten, kad ją para- 
šytų, kam bus reikalingi Petro pasiuntiniai? 

— Matau, kad supratote. 

— Ir suprantu, kad Moras rėmė jus per visą tą laiką, nes... — 
užsikosėjo, - susilpninęs Romos įtaką, pats taptų stipresnis. No- 
rite pakeisti tikrųjų krikščionių tikėjimą savo kūriniu. Jūs vel- 
nias. Liuciferio sūnus. 

Maestro nusišypsojo. Mirštantis vienuolis vargiai galėjo įsi- 
vaizduoti jo plano tobulumą: Leonardas jau mėnesių mėnesius 
leido menininkams iš Prancūzijos ir Italijos atvykti prie Cena- 
colo ir kopijuoti paveikslą. Pakerėti jo technikos ir neregėto fi- 
gūrų išsidėstymo meistrai Andrėja Solarijus, Džiampietrinas, 
Bonsinjoris, Buganza ir daugelis kitų jau padaugino jo paveikslą 
ir pradėjo jį platinti pusėje Europos. Be to, kelianti abejonių 

tapybos technika a secco - gana laikina, todėl vertė neatidėlioti 
sumanymo jį kopijuoti. Pagal paties maestro norą Cenacolo ste- 
buklas buvo pasmerktas dingti, ir tik nuolatinės pastangos jį 
kruopščiai kopijuoti, dauginti ir platinti visur, kur tik įmanoma, 
galėjo jį išgelbėti... Ir toli paskleisti jo paslaptį, o tai iki šiol ne- 
buvo pavykę nė vienam meno kūriniui per visą istoriją. 

Leonardas nieko neatsakė. O kam? 

Jo rankos dar tebekvepėjo dažais ir tirpikliu. Į jį ką tik pa- 
merkė teptukus, kuriais baigė tapyti Jono - Žmogaus, parašiu- 
sio Evangeliją, dabar atverstą ir besiilsinčią ant vienaakio guo- 
lio, veidą. Tą patį tekstą, kurį Viskončiai-Sforcos pavaizdavo 
ant kortos užverstos knygos pavidalu žynės rankose, arba kuris 
yra šventosios Maria dei Fiore skreite iškart prie įėjimo į Flo- 
rencijos katedrą. Vienu žodžiu, užverstą knygą, kurią dabar 
Leonardas norėjo atskleisti pasauliui. 

Netardamas nė žodžio, Leonardas paėmė knygą ir atsivertė 
pirmą puslapį. Paprašė Benedeto prisiminti Viešpaties vakarie- 
nės sceną refektorijuje ir pasirengti suvokti jo planą. Paskui iš- 
kilmingai pakėlė tomelį sau prieš barzdą ir perskaitė: 


„Aš, Jonas, kuris esu jūsų brolis ir dalijuosi širdgėla, kad 
galėčiau patekti Dangaus karalystėn, prigludęs prie mūsų 
Viešpaties Jėzaus Kristaus krūtinės, paklausiau jo: „Viešpa- 
tie, kas tave išduos?“ Ir jis man atsakė: „Tas, kuris siekia 
savo ranka to paties patiekalo. Jau įėjo į jį šėtonas ir jis 
ieško būdo įduoti mane“. 


Benedetas krūptelėjo: 

- Juk būtent tai jūs ir pavaizdavote Cenacolo... Dieve šventas. 

Leonardas patvirtino. 

— Prakeiktas žaltys! - Benedetas užsikosėjo, 

— Nebandykite apgaudinėti savęs, teve. Mano kūrinys yra daug 
daugiau nei scena iš šios Evangelijos. Jonas pateikė Viešpačiui 

devynis klausimus: du - apie šėtoną, tris - apie materialaus ir 
dvasinio prado sukūrimą, dar tris - apie Jono krikštą, o pasku- 
tinį - apie ženklus, pranašaujančius Kristaus grįžimą. Klausimai 
apie šviesą ir šešėlius, apie blogį ir gėrį, apie priešingus polius, 
varančius pasaulį į priekį... 

— Ir visa tai sudaro vieną būrimo ritualą, aš Žinau. 

- Jūs žinote? 

Maestro veide švystelėjo nuostaba. Tas senis, taip besiprieši- 
nantis mirčiai, dar tebeturėjo blaivų protą. 

— Taip... - išstenėjo. - Mut-nem-a-los-noc... Romoje apie tai 
irgi žino. Aš pranešiau. Labai greitai jie užgrius jus, Leonardai, 
ir žlugs visa tai, ką taip kantriai kūrėte. Tą dieną aš mirsiu pa- 
tenkintas. 


45 


Po dvylikos dienų. 
Milanas, 1497-ųjų vasario 22-oji 


— Mut-nem-a-los-noc... 

Pirmą kartą išgirdau šią keistą frazę Popiežiaus Sosto dieną. 
Buvo prabėgusios beveik dvi savaitės po to, kai brolis Benede- 
tas atidavė Dievui sielą Šventosios Marijos ligoninėje, per vieną 
iš baisių kosulio priepuolių. Dievas nubaudė jį už puikybę. Ne- 
laimės Pranašui nebuvo lemta pamatyti, kaip Romos rūstybė už- 
griūva Leonardą ir suardo jo sumanymą. Sunyko greitai. Jį pri- 
žiūrėję gydytojai sudėjo ginklus, kai senis prarado balsą, o jo 
kūnas apėjo pūliniais. 

Benedetas užgeso Pelenų trečiadienio pavakarę, vienas, karš- 
čiuojantis ir kaip pamišęs kartodamas mano vardą, vis dar bevil- 
tiškai tikėdamasis patraukti mane į savo pusę ir mesti visas pajė- 
gas prieš toskanietį. Deja, dar buvo likę daug dienų iki mano 
grįžimo iš tyrųjų Žmonių. 

Dabar manau, kad Marijus Forceta laukė būtent šio momen- 
to grąžinti mane į Milaną. Visą laiką, kurį praleidau Konkorece, 
Marijus man nė karto neužsiminė aple vienaakio ligą, nei nutei- 
kė kovoti prieš jį ar informuoti Šventąją inkviziciją apie jo nusi- 
žengimą penktajam Dievo įsakymui, 0 juolab nesistengė kursty- 
ti manyje rusenančią neapykantos ugnį. Jo elgesys mane žavėjo. 
Jo gebėjimas skaityti koduotus laiškus leido demaskuoti tėvą 
Benedetą ir išsiaiškinti sudėtinga parašą, tačiau keista to tikėji- 
mo moralė draudė keršyti už savo dviejų religijos brolių nužu- 
dymą. Koks neįprastas tai buvo tikėjimas. 

Galiausiai pradėjau manyti, kad Konkoreco gyventojai pasi- 

liks mane visam laikui. Suvokiau, kad išskirtinė pagarba gyvy- 
bei draudė jiems mane pribaigti, tačiau nepamiršau ir to, kad 
visi miestelyje suvokė, jog, išlaisvinę mane, sukels pavojų savo 
gyvybei. 

Tie svarstymai truko ištisas dienas. Laiką, praleistą tarp jų, 
išnaudojau pažinti jų gyvenimo įpročius. Labai nustebau suži- 
nojęs, kad norėdami melstis niekada neperžengė jokios bažny- 
čios slenksčio. Tam tikslui labiau tiko koks nors urvas arba atvi- 
ras laukas. Pasitvirtino daugelis dalykų, apie kuriuos jau anks- 
čiau buvau girdėjęs: nepripažino kryžiaus ir išsižadėjo relikvijų, 
laikydami jas netyrais materialaus kūno prisiminimais, taigi šė- 
toniškais, vieną dieną priglaudusiais didžiųjų šventųjų sielas. Bet 
atradau ir naujų mane tiesiog pakerėjusių dalykų. Pavyzdžiui, 
džiaugsmingas mirties laukimas. Kiekvieną praėjusią dieną paly- 
dėdavo su džiugesiu, nes artėjo metas atsikratyti kūniškojo apval- 
kalo ir priartėti prie nuostabios Dievo dvasios. Tie, kurie tarpu- 
savyje vadinosi tikraisiais krikščionimis, žiūrėjo į mane atlaidžiai 
ir labai stengėsi bent šiek tiek įtraukti mane į savo tradicijas. 

Vieną gražią dieną Marijus atėjo į mano būstą labai susijaudi- 
nęs, pažadino, paprašė greičiau apsirengti ir palydėjo į pakalnę, 
iki pat akmenimis grįsto kelio, vedančio į Porta Vercellina. Bu- 
vau apstulbęs. Tobulasis jaunuolis priėmė sprendimą, keliantį 
pavojų visai jo bendruomenei: jis ketino grąžinti pasauliui inkvi- 
zitorių, iš arti mačiusį katarų gyvenimą, dalyvavusį jų maldose ir 
puikiai pažįstantį visas silpnąsias paskutiniųjų tyrųjų krikščio- 
nybės Žmonių ypatybes. Tačiau jis rizikavo ir paleido mane. Ko- 
dėl? Ir būtent tą dieną, ir labai skubiai? 

Neilgai trukus tai išsiaiškinau. 

Kai priėjome kelią, vedantį prie dožo valdų, Marijus pakeitė 
pokalbio toną. Jis buvo apsirengęs akinamai baltai, su vilnoniu 
apsiaustu, dengiančiu kūną iki pat kelių, ir su juosta aplink gal- 
vą, kad prilaikytų šiurkščius plaukus. Atrodė, tarsi vestųsi ma- 
ne į keistą paskutinį ritualą. 

— Tėve Leire, - iškilmingai pradėjo, - dabar jau pažįstate tik- 
ruosius Kristaus sekėjus. Savo akimis įsitikinote, kad nelaikome 
ginklų ir gerbiame prigimtį. Dėl to ir todėl, kad tikrieji Jėzaus 
sekėjai niekada nesutiktų atimti kam nors laisvės, negalime il- 
giau jūsų laikyti. Priklausote kitokiam pasauliui nei šis. Jūsų pa- 
saulis — tai vieta, kur karaliauja auksas ir geležis, o Žmonės atsu- 
kę nugaras Dievui... 

Norėjau įsiterpti, bet Marijus neleido. Žiūrėjo liūdnai, tarsi 
atsisveikindamas su draugu. 

— Nuo šio momento, - tęsė, - mūsų likimas - jūsų rankose. 
Kaip buvo sakoma jūsų kryžiaus žygių metu: Deus lo volt! - taip 
nori Amžinasis Tėvas. Arba mums atleisite ir prisidėsite prie 
mūsų, pats tapdamas parfait, arba įduosite mus, tuo prišaukda- 
mas mums mirtį, o mūsų vaikus pasmerkdamas pražūčiai. Ta- 
čiau tik jūs pats, būdamas laisvas, pasirinksite kelią. O mes, ne- 
laimei, jau esame įpratę būti persekiojami. Toks mūsų likimas. 

— Jūs paleidžiate mane? 

— Tiesą sakant, tėve, jūs niekada nebuvote belaisviu. 

Pažvelgiau į jį, nežinodamas ką atsakyti. 

— Tik prašau jūsų, kol neatidavėte mūsų į Šventosios inkvizi- 
cijos rankas, pamąstykite apie vieną dalyką: atminkite, kad Jė- 
zus irgi bėgo nuo teisingumo. 

Tai taręs, Marijus stipriai apkabino mane. Paskui, pastebėjęs, 
kad nedrąsi šviesa jau žada aušrą, Įteikė man lauknešėlį su duo- 
na ir keliais vaisiais ir paliko vieną ant kelio, vedančio į Milaną. 

— Eikite į refektorijų, - paliepė dingdamas aukštai miške. - Į 
jūsų refektorijų. Per tas dienas, kol jūsų ten nebuvo, nutiko daug 
dalykų, susijusių ir su jumis. Gerai juos apmąstykite ir pasirin- 
kite savo kelią. O, kad vieną dieną pasimatytume ir galėtume 
žvelgti vienas kitam į akis kaip vieno tikėjimo broliai! 


Po keturių kelionės valandų horizonte sušmėžavo Milano tvir- 
tovės kuorai. Kokį keistą išbandymą man parengė Dieviškoji ap- 

vaizda? Marijus grąžino mane į dvarą, kad pašalinčiau jo priešą, 
brolį Benedetą, ar dėl kokios nors nežinomos priežasties? 

Tik prisiartinęs prie sargybos posto supratau, kaip pasikei- 
čiau būdamas Konkorece. Dožo sargybiniai su manimi nė nepa- 
sisveikino. Jų akimis, aš jau nebuvau gerbiamas dominikonas, 
kurį beveik prieš mėnesį prarijo miškas. Negalėjau dėl to jiems 
priekaištauti. Mieste visi manė, kad anas vyras žuvo, pakliuvęs į 
spąstus. Niekas manęs nelaukė. Atrodžiau apgailėtinai: murzi- 
nas, apsirengęs kaip kaimietis. Mūvėjau juodomis kelnėmis, o 
šiurkštaus darbo avikailio durtinis darė mane panašų į piemenį. 
Veidas apžėlęs tankia, juoda barzda. Net tonzūra apaugo plau- 
kais ir jau neberodė mano priklausomybės dvasininkų luomui. 

Praėjau sargybos postą į nieką nežiūrėdamas ir nužingsnia- 
vau gatvelėmis, turinčiomis mane nuvesti į Šventosios Marijos 
vienuolyną. Nors buvo apsiniaukę ir ne šeštadienis, vyravo šven- 
tiška atmosfera. Vienuolyno aplinka buvo išpuošta vėliavėlėmis, 
gėlių puokštėmis, kaspinais, o gatvėje susirinkę daugybė besi- 
kalbančių žmonių. Atrodė, kad čia ką tik į svarbią šventę žygia- 
vo dožo svita. 

Štai tada iš kažkokios moters lūpų ir išgirdau sujudimo prie- 
žastį: Leonardas baigė tapyti Cenacolo ir Jo Ekscelencija Liud- 
vikas Moras nuskubėjo pamatyti visą paveikslo didybę. 

— Cenacolo? 

Moteris linksmai pažvelgė į mane. 

— Kokiame pasaulyje jūs gyvenate? - nusikvatojo. - Visas mies- 
tas susirinks jo pažiūrėti! Visas! Sako, kad tai stebuklas. Kad 
atrodo tarsi gyvas. Vienuoliai laikys atvirą savo vienuolyną dar 
mėnesį, kad visi galėtų juo pasigėrėti. 

Kažkoks maudulys nusmelkė širdį. Toskanietis pagaliau baigė 
savo daugiau nei trejų metų darbą, bet ar įgyvendino ir baisią 
ikonografinę programą, kuriai Nelaimės Pranašas bet kuria kai- 
na norėjo užkirsti kelią? O prioras? Ar jis irgi pasidavė to kūri- 
nio kerams? Ar neturėčiau tuojau pat jo informuoti, kas iš tiesų 

buvo jo asmeninis sekretorius? O kaip ašjam prisistatyčiau? Ką 
papasakočiau apie savo pagrobėjus? 

Kai užkopiau iki Madžentos ir įžvelgiau milžinišką eilę žmo- 
nių aplink vienuolyną, apstulbau. Dožo nurodymu buvo pasta- 
tyta didžiulė pakyla, ant kurios švytintis Milano dožas, pasipuo- 
šęs juoda aksomine tunika, skrybėle nuleistais kraštais ir aukso 
kaspinu, kalbėjosi su keliais garbingais miesto žmonėmis. Tarp 
jų pastebėjau gestikuliuojantį Luką Pačiolį, matematiką. Kaž- 
kas buvo sakęs, kad tik prieš kelias dienas jis įteikė Morui savo 
knygą De divina proportione, kurioje atskleidė Pasaulio sukūri- 
mo matematines paslaptis. Ir Antonijų Bilį, dvaro kronikininką, 
jis atrodė priblokštas grožio, kurį ką tik išvydo jo akys. 

Pamačiau ir maestro Leonardą, atokiau apie kažką besikal- 
bantį su nedideliu gerbėjų būreliu. Visi buvo elegantiškai pasi- 
puošę, tačiau atrodė truputį susijaudinę. Dairėsi, tarsi laukdami 
kažkieno pasirodymo, ar nujausdami, kad kas nors staiga su- 
trukdys šią ceremoniją, ir ne viskas vyks, kaip buvo numatyta. 

Taip susikaupęs stengiausi skaityti iš minios žmonių lūpų, 
kad nepastebėjau, kaip kažkas, skirdamas žmones, brovėsi prie 
manęs. 

— O, dangau! - sušuko, kai jau buvo šalia ir palietė man petį. — 
Betgi visi laikė jus mirusiu, tėve Leire! 

Tas augalotas vyras, užsivožęs violetinę beretę su žąsies plunks- 
na, su špaga prie diržo ir jojimo batais buvo pats Oliverijus Cha- 
karanda. Jo užsienietiškas akcentas Išsiskyrė iš daugybės Lom- 
bardijos gyventojų. 

— Niekada nepamirštu veidų. Juolab jūsų! 

— Donai Oliverijau... 

Ispanas pažvelgė į mane iš aukšto niekaip nesuprasdamas, ko- 
dėl nevilkiu juodo su baltu šventojo Dominyko abito. Jis, labai 
elegantiškas, irgi atvyko į Šventosios Marijos aikštę apžiūrėti 
Leonardo kūrinio. Prekiautojo brangiais daiktais padėtis užtik- 
rino jam privilegiją patekti į patalpa Ir suteikė galimybę dalyvau- 

ti iškilmingiausiame visuomenės susibūrime nuo pat donos Be- 
atričės laidotuvių. 

— Tėve... - dvejojo. - Ar paaiškinsite man, kas nutiko? Labai 
prastai atrodote. Ką veikiate čia šitaip apsirengęs? 

Pamėginau suregzti kažką panašaus į įtaigų paaiškinimą, neiš- 
duodantį mano keistos padėties. Juk negalėjau pasisakyti pra- 
leidęs daugiau nei porą savaičių po buvusio jo kalinio stogu. Bū- 
tų supratęs tai kaip nelojalumą, ir vienas Dievas težino, kaip 
išgirdęs tokią Žinią ispanas reaguotų. 

— Pamenate mano polinkį į lotyniškas mįsles? 

Chakaranda linktelėjo. 

— Atvykau į Milaną įpareigotas savo ordino vyresnybės įminti 
vieną. Ir norėdamas tai atlikti, privalėjau kurį laiką dingti. Da- 
bar grįžtu inkognito, kad galėčiau toliau tęsti tyrimus. Todėl pra- 
šau jūsų diskretiškumo. 

— Ak, jau tie vienuoliai! Visada su savo paslaptimis! - nu- 
sišypsojo. — Taigi apsimetėte išgaravęs, kad galėtumėte tyrinėti 
nusikaltimus Šventojo Pranciškaus bažnyčioje, ar ne? 

— O kasjus verčia taip manyti? —- apstulbęs tariau. 

- Žinoma, jūsų išvaizda. Juk sakiau, kad šiame mieste mažai 
kas praslysta man pro akis. Šie skarmalai man labai primena 
nelaiminguosius, rastus nužudytus po pranciškonų Maesta. 

— Bet... 

- Jokių bet! - paprieštaravo. - Žaviuosi jūsų metodu, tėve. Man 
nebūtų šovę į galvą apsimesti auka, norint išsiaiškinti žudiką... 

Nutilau. 

Daug kartų buvau įsivaizdavęs, kaip mudu vėl susitinkame, 
bet neplepame maloniai, todėl dabar nustebino jo rūpestis dėl 
mano būsenos. Juk galų gale aš truputėlį pakenkiau jo verslui, 
išlaisvinau jo kalinį ir neskyriau reikiamo dėmesio jo mėgini- 
mams apkaltinti Leonardą da Vinčį brolio Aleksandro nužudy- 
mu. Tačiau, žinoma, donui Oliverijui labiau rūpėjo svarbesni da- 
lykai. Antikvaras man pasirodė susijaudinęs. Beveik nekomen- 

tavo Forcetos pabėgimo, tik paskubėjo pasakyti, kad man atlei- 
džia, nes mano, jog tai irgi įėjo į mano planą tiriant brolio Alek- 
sandro ir šventojo Pranciškaus piligrimų mirtį. Tarsi mano par- 
fait drabužiai jį būtų sudominę labiau nei visa kita. 

— Ar seniai grįžote į Milaną? - panorau nukreipti mudviejų 
pokalbį. 

— Jau bus keletas dienų. Ir, turiu prisipažinti, nuo tada jūsų 
ieškau. Man sakė, kad pakliuvote į pasalą ir žuvote... 

— Džiaugiuosi, kad tai nėra tiesa. 

— Aš irgi, tėve. 

— Tai sakykite, kam esu jums reikalingas? 

— Man reikia jūsų pagalbos, — išsprūdo graudoka frazė. - Pa- 
menate, ką pirmą mudviejų pažinties dieną sakiau apie maestro 
Leonardą? 

— Apie Leonardą? 

Atsisukau ir pažvelgiau sau už nugaros į tą vietą, kur neseniai 
buvau pastebėjęs toskanietį. Tikrai nenorėjau, kad jis išgirstų 
melagingą kaltinimą žmogžudyste. Jį Chakaranda rengėsi ištar- 
ti. Tada linktelėjau. 

— Taigi, žinote, kad lankiausi Romoje, ir ten vienas labai pati- 
kimas mano bičiulis ir artimas Popiežiui žmogus įteikė man ga- 
lutinį paslapties, kurią metras Leonardas norėjo koduoti savo 
Cenacolo, variantą. 

— Galutinį paslapties variantą? 

Giedra ispano kakta apsiniaukė, kai pamatė mano nepatik- 
lumą. 

— Tą pačią paslaptį, kurią jūsų bibliotekininkas nusinešė į ka- 
pus, tėve Leire. Tą, kurią jis rado mėlynojoje knygoje, taip geis- 
toje donos Beatričės, ir kurią ji manęs prašė gauti, bet niekada 
nelaikė rankose. Pamenate? 

— Taip. 

— Ta paslaptis, tėve, dabar yra Mano galioje. Ir tai dar viena 
prakeikta toskaniečio mįslė. Kadangi Žinau, kad esate galvosū- 

kių sprendimo meistras ir dėl savo padėties neįtariamas kaip 
kieno nors sąmokslininkas, maniau, padėsite man ją išspręsti. 

Oliverijus tai ištarė su blogai slepiamu įniršiu. Jo balse dar vis 
jautėsi troškimas atkeršyti už savo draugo Aleksandro mirtį. Ir 
nors jis klydo dėl tikslo, tačiau mane labai sudomino frazė, kad 
paslaptį jam įteikė artimas ir patikimas bičiulis. Juk negalėjau 
įsivaizduoti, kad ir Betanijai buvo žinoma ta paslaptis, ir kad jie 
dienų dienas darė viską, kas įmanoma, norėdami mane rasti ir ją 
įteikti. 

— Vadinasi, parodysite man tą paslaptį? 

— Tik priešais Cenacolo, tėve. 


46 


Koks keistas jausmas. 

Apsirengęs skarmalais, duotais man Marijaus Forcetos prieš 
grįžtant į Milaną, peržengiau Šventosios Marijos bažnyčios slenks- 
tį taip ir neatpažintas nė vieno iš sutiktų vienuolių. Smilkalų kva- 
pas mane privertė sudvejoti. Pasijutau tarsi pirmą sykį būčiau 
įžengęs į bažnyčią. Gausybė gėlių motyvų, rožiniai ir žydri rom- 
bai, geometriniai raižiniai, puošiantys skliautus, man pasirodė 
nereikalingas perteklius Dievo namams. Iki tol pernelyg nekrei- 
piau į tai dėmesio, tačiau dabar visa tai mane trikdė. 

Oliverijus nepastebėjo mano nerimo ir žengė prie apsidės, ves- 
damasis ir mane. Mudu pasukome į kairę ir priartėjome prie 
didžiulės voros tikinčiųjų, kurie meldėsi ir giedojo laukdami, kol 
bus leista patekti į refektorijų. 

Brolis Adrianas de Treviljas, su kuriuo gyvendamas vienuo- 
lyne buvau susitikęs vos pora kartų, pasisveikino su ispanu ir 
patenkintas paslėpė monetą, kurią pastarasis įspaudė jam į del- 
ną. Nors ir metė į mane įdėmų žvilgsnį, bet neatpažino. Gal 
taip ir geriau. Refektorijus, įstrigęs man į atmintį kaip šaltas ir 
sustingęs, dabar virte virė. Jame vis dar trūko baldų, tačiau 
vienuoliai buvo jį sutvarkę, išvėdinę ir iš pagrindų išvalę. Jau 
visai nesijautė dažų kvapo, o siena, ką tik maestro baigta, spin- 
dėjo visu grožiu. 

— Paslaptingoji vakarienė... - Sumurmėjau. 

Oliverijus nenugirdo. Stumtelėjo mane į salės vidurį ir pra- 
skyręs minią ištarė kažką pusiau ispaniškai, pusiau lombardiš- 
kai, o aš tuomet nesugebėjau suvokti: 

— Šios vietos paslaptis susijusi SU S€NOvės egiptiečiais. Apaš- 
talai pasidaliję po tris kaip Nilo dievybių triados. Matote? Ta- 

čiau tikroji paslaptis yra ta, kad kiekvienas šios scenos persona- 
žas reiškia raidę. 

— Raidę? - Senosios Ars Memoriae pamokos vėl sušvito mano 
atmintyje. - Kokios tai raidės? 

— Tik viena pakankamai aiški, tėve. Įsižiūrėkite į didžiąją A, 
kurią vaizduoja mūsų Viešpaties siluetas. Tai pirmas pėdsakas. 
O kitos išreiškia kiekvieno dvylikos pagrindines savybes, ap- 
rašytas brolio Jakobo de Voradžinės, ir sudaro keistą himną se- 
nąja egiptiečių kalba, tikiuosi, sugebėsite jį šifruoti... 

— Himną? 

Oliverijus linktelėjo patenkintas, sugebėjęs mane nustebinti. 

— Taigi. Sudėjus visas raides, kurias Leonardas priskyrė kiek- 
vienam iš mokinių —- būtent tai man buvo parodyta Romoje — 
galime perskaityti frazę: Mut-nem-a-los-noc. 

Mut. 


Noc. 

Keletą kartų vieną po kito pakartojau tuos skiemenis, steng- 
damasis juos įsiminti. 

— Sakote, tai egiptietiškas tekstas? 

— O koks kitas? Mut yra viena išjų civilizacijos dievybių, Amono 
Paslaptingojo - didžiojo faraonų dievo žmona. Žinoma, Leo- 
nardas išgirdo apie ją iš Marsilijaus Fičino. Juk nepamiršote, 
kad savo dirbtuvėse maestro laikė jo knygas? 

Kaip galėčiau pamiršti? Fičinas, Platonas, brolis Aleksandras, 
vienaakis — visi buvo čia pat! Man prieš akis! Žiūrėjo vienas į 
kitą, tarsi susitarę Saugoti savo paslaptį nuo tų, kuriems neverta 
ją atskleisti. Visi buvo nutapyti kaip tikrieji Kristaus mokiniai. 
Kitaip tariant, bonhommes. 

— Ojei šis sakinys nėra egiptietiškas? 

Mano abejonė paveikė ispaną. Pasilenkė prie ausies ir, steng- 

damasis perrėkti smalsuolių klegesį ir maldos ūžesį, bandė pa- 
aiškinti, ką sužinojo iš Anijaus de Viterbo apie kiekvieną iš tų 
žmonių, reiškiančių atskiras raides. Apžiūrėjau kiekvieną apaš- 
talą. Baltramiejus, rankomis parimęs ant stalo, stebėjo sceną tarsi 
sargybinis. Jokūbas Jaunesnysis stengėsi nuraminti Petrą. An- 
drius, sužinojęs apie tarp jų besislepiantį išdaviką, susijaudinęs 
kaip nekaltumo ženklą rodė savo delnus. Ir Judas. Jonas. To- 
mas, nukreipęs pirštą į dangų. Vyresnysis iš Jokūbų, sukryžia- 
vęs rankas, tarsi pranašautų būsimąją Mesijo kančią. Pilypas. 
Matas. Tadas, atsukęs Kristui nugarą. Ir Simonas, ištiesęs ran- 
kas, lyg kviestų dar sykį peržiūrėti sceną iš tos stalo pusės, ku- 
rioje yra jis. 

Dar sykį įsiŽiūrėti. 

Kristau! 

Tai buvo tarsi žaibas naktyje. 

Lyg ugnies pliūpsniai, apšvietę apaštalus Sekminių dieną, bū- 
tų kritę ant manęs. 

Dieve šventas! Ten nebuvo jokios mįslės. Leonardas nieko 
nepaslėpė savo Cenacolo. Absoliučiai nieko. 

Ypatingas jausmas, kuris labai retai apimdavo mane per pas- 
taruosius metus Betanijoje, staiga su didžiule jėga užliejo visą 
mano esybę. 

— Pamenate, ką vieną kartą sakėte apie Leonardo rašybos įpro- 
čius? 

Oliverijus pažvelgė į mane nesuvokdamas, ką bendra turi ma- 
no klausimas su jo atradimu. 

— Kalbate apie jo pomėgį rašyti atvirkščiai? Tai dar vienas eks- 
centriškas jo įprotis. Jo mokiniai pasitelkia veidrodį, norėdami 
perskaityti, ką jiems parašė maestro. Jis taip elgiasi su viskuo: 
savo asmeniniais užrašais, aprašais, sąskaitomis, asmeniniais 
laiškais, net pirkinių sąrašais! Jis pamišėlis. 

— Galbūt. 

Oliverijaus naivumas privertė mane nusišypsoti. Nei jis, nei 

Anijus de Viterbas nieko nesuprato, nepaisant to, kad atsaky- 
mas visą laiką buvo prieš pat jų nosis. 

— Pasakykite, Oliverijau, iš kurios pusės skaitėte tą savo egip- 
tietiškąją litaniją? 

— Iš kairės. M - Baltramiejus, U - Jokūbas Jaunesnysis, L... 

Staiga neteko žado. 

Pasuko galvą kiek tik galėjo į dešiniąją paveikslo pusę ir išvy- 
do Simoną, ištiestomis rankomis, regis, kviečiantį prisidėti prie 
scenos. O čia pat puikavosi ir mazgas iš staltiesės, aiškiai rody- 
damas nuo kurios stalo pusės reikia pradėti skaityti. 

— Dieve šventas! Reikia skaityti iš kito galo! 

— Tai ką perskaitėte, Oliverijau? 

Ispanas, netikėdamas savo akimis ir nesuvokdamas prasmės, 
pirmą sykį garsiai ištarė tikrąją Cenacolo paslaptį. Jis tik išskie- 
menavo litaniją, tą mistiškąjį Mut-nem-a-los-noc taip, kaip jau 
trejus metus tai darė maestro Da Vinčis: 


Con-sol-a-men-tum. 


Post Scriptum 
Paskutinieji tėvo Leirės užrašai 


Šis apreiškimas pakeitė mano gyvenimą. 

Tai nebuvo staigus pasikeitimas, - labiau nenumaldoma ir lė- 
ta permaina, panaši į tą, kuri užklumpa mišką pavasarį. Iš pradžių 
nė nesupratau, kas vyksta, o kai jau norėjau ko nors imtis, buvo 
pernelyg vėlu. Manau, kad mano ramūs pokalbiai Konkorece ir 
sutrikimas, patirtas pirmomis dienomis grįžus į Milaną, padarė 
stebuklą. 

Luktelėjau, kol praėjo atvirų durų dienos Šventosios Marijos 
Maloningosios vienuolyne, ir grįžęs prie Cenacolo atsistojau po 
ištiestomis Kristaus rankomis. Troškau gauti palaiminimą iš gy- 
vo, pulsuojančio kūrinio, kurį regėjau beveik nepastebimai di- 
dėjantį. Dar ir dabar nežinau, kodėl taip pasielgiau. Nei kodėl 
nenuėjau pas priorą ir nepapasakojau, kur buvau ir ką atradau 
būdamas nelaisvėje. Tačiau, kaip jau minėjau, kažkas manyje bu- 
vo pasikeitę. Kažkas, kas galiausiai visam laikui palaidojo tėvą 
Augustiną Leirę, pamokslininką ir Popiežiaus valdų Šifrų sekre- 
toriato brolį, Šventosios inkvizicijos tarnautoją ir teologą. 

Nušvitimas? Dieviškasis šauksmas? O gal pamišimas? Labai 
įmanoma, kad mirsiu šioje Jabal al Tarifo oloje nežinodamas, 
kaip įvardyti savo veiksmus. 

Dabar tai jau beveik neturi reikšmės. 

Tikra tai, kad katarų sakramento, esančio pačiame domini- 
konų - Inkvizijos patronų ir tikėjimo tiesų saugotojų - namų 
centre atradimas ir galimybė jį stebėti bei garbinti padarė stulbi- 
namą įspūdį mano sielai. Atradau, kad Evangelijos tiesa rado 
properšą mūsų ordino prieblandoje ir švietė iš refektorijaus kaip 
galingas švyturys naktyje. Tai buvo visiškai kitokia tiesa nei ta, 
kuria tikėjau ištisus keturiasdešimt penkerius metus: Jėzus nie- 

kada nenurodė eucharistijos, kaip vienintelio būdo kreiptis į Jį. 
Greičiau atvirkščiai. Jo mokymas perduotas Jonui ir Marijai Mag- 
dalenai rodė kelią, kaip rasti Dievą mumyse pačiuose, tam ne- 
pasitelkiant jokių išorės daiktų. Kristus buvo žydas. Matė, kaip 
šventikai stengėsi uždaryti Dievą tabernakulyje. Ir kovojo prieš 
tai. Po penkiolikos šimtmečių Leonardas prisiėmė atsakomybę 
atskleisti tai ir įdėjo šią paslaptį į savo Cenacolo. 

Ko gera, aš tikrai išsikrausčiau iš proto ir pripažįstu tai. Ta- 
čiau viskas įvyko būtent taip, kaip čia apsakiau. 

Jau praėjo trys dešimtmečiai nuo tų įvykių, ir Abdulas, kaip 
visada užkopęs su vakariene iki mano urvo, atnešė keistą Žinią: 
būrys atsiskyrėlių, šventojo Antano sekėjų, pasirodė jo kaime- 
lyje norėdami netoliese įsikurti. Atidžiai apžvelgiau Nilo pakran- 
tes tikėdamasis juos rasti, tačiau mano pavargusios akys nesu- 
gebėjo įžiūrėti jų stovyklos. Žinau, kad jie galėtų būti mano pas- 
kutinė viltis. Jei bent vienas pasirodytų vertas mano atvirumo 
šiame gyvenimo finišo ruože, įteikčiau jam į rankas šiuos lakš- 
tus ir sugebėčiau įtikinti, kaip svarbu paslėpti juos tinkamoje 
vietoje, kol ateis metas visiems susipažinti su jų turiniu. Tačiau 
mano jėgos silpsta, ir nežinau, ar sugebėčiau bent jau nusileisti 
nuo šios uolos ir nueiti iki jų. 

Be to, net jei tai padaryčiau, nemanau, kad jie mane suprastų. 

Cenacolo paslapties taip ir nesuprato Oliverijus Chakaranda, 
noIS ji visada buvo jam prieš nosį. Kad trylika paveikslo veikėjų 
reiškė trylika žodžio Consolamentum - vienintelio Konkoreco 
tyrųjų žmonių pripažinto sakramento: dvasinio, neregimo, inty- 
maus - raidžių, jam nelabai ką sakė. Nežinojo, kad egzistuoja 
ryšys tarp šio simbolio ir jo trokštamos mėlynosios knygos, ku- 
rios niekada neturės savo rankose. Ir, žinoma, neįtarė, kad jo 
tarnas Marijus Forceta išdavė jį dėl to tomelio. Knygos, kuri 
kartų kartas buvo naudojama per katarų apeigas įšventinant nau- 
jokus į dvasios Bažnyčią, Jono Bažnyčią, kad galėtų ieškoti Tė- 
vo savyje. 

Žinau, kad Oliverijus grįžo į Ispaniją, apsigyveno netoli Tara- 
ko griuvėsių ir toliau sau verčiasi senienų verslu, parduodamas 
jas Popiežiui Aleksandrui. O Leonardas patikėjo „Paslaptingąją 
vakarienę“ savo mokiniui Bernardinui Luiniui, tas savo ruožtu 
atidavė ją vienam menininkui iš Langedoko, kuris galiausiai išsi- 
gabeno ją į Karkasoną, o vėliau ji atiteko Šventajai inkvizicijai, 
taip ir nesugebėjusiai tinkamai interpretuoti šio kūrinio. Luinis 
nenutapė ostijos. Kaip ir Markas d'Odžionas ar dar kuris nors 
iš mylimųjų maestro mokinių. 

Kitoks, gana įdomus, likimas laukė Elenos, kurios asmeniškai 
taip ir nepažinau. Po pozavimo maestro protingoji grafaitė su- 
prato, kad greičiausiai Jono Bažnyčia niekada nebus įteisinta. 
Todėl nutolo nuo bottega, liovėsi persekiojusi nelaimingąjį Ber- 
nardiną ir įstojo į seserų klariečių vienuolyną Prancūzijos pasie- 
nyje. Leonardas, nustebintas jos guvaus proto, galiausiai atskleidė 
jai didžiąją paslaptį, susijusią su jos gimine: Marija Magdalena, 
jos tolima prosenelė, matė prisikėlusį Jėzų, virtusį šviesa, o ne 
kūną, gulintį kape, įrengtame Juozapo iš Arimatėjos. Amžių am- 
žius Bažnyčia atsisakė išklausyti viso pasakojimo, o Leonardas 
jį žinojo. Galiausiai reikia pasakyti, kad prieš penkiolika amžių 
Magdalena matė gyvą Jėzų, tačiau ne savo mirtingame kūne. Jo 
lavonas, sustingęs ir šaltas, ilsėjosi kape, kai ji susitiko jo šviesos 
kūną. To paveikta, ryžosi pagrobti Galilėjiečio palaikus, paslėpė 
juos savo namuose, prieš tai kruopščiai balzamavusi, ir išsigabe- 
no į Prancūziją, kai sinodas pradėjo ją persekioti. 

Štai tokia buvo paslaptis: Kristus neprisikėlė savo mirtinguo- 
ju kūnu. Jis tapo šviesa, rodydamas mums mūsų virsmo kelią, 
kai tam ateis metas. 

Sužinojau, kad Elena, sujaudinta šio liudijimo, išbuvo su kla- 
rietėmis tik penketą metų, kol vieną gražią dieną dingo iš savo 
celės, ir niekas daugiau jos nebematė. Kalbama, kad kartu su 
Leonardu išvyko tremtin į Prancūziją, įsikūrė Pranciškaus Pir- 
mojo dvare ir tapo karalienės rūmų dama, o kartais vis dar po- 

zuodavo maestro. Rodos, kad toskanietis pasikvietė ją net savo 
mirties valandą, be to, paprašė leisti jam piešti jos rankas ir vei- 
dą, norėdamas baigti vienos damos portretą, kurį visi žinojo Džo- 
kondos vardu. Tą portretą mačiusieji tvirtina, kad Jono iš Ce- 
nacolo ir moters iš mažytės drobės panašumas yra stulbinamas. 
Deja, aš negaliu to nei patvirtinti, nei paneigti. 

Tačiau ar Elena sužinojo daugiau Jono ir Magdalenos Bažny- 
čios, kurią Leonardas ketino kurti, paslapčių, ar ne - nėra Žino- 
ma. Jeigu ir sužinojo, tai nusinešė jas į kapus. Nes prieš man 
nusprendžiant atvykti į Egiptą praleisti čia paskutinių savo die- 
nų, Elena mirė nuo karštinės. 

Dabar man belieka tik pabandyti paaiškinti, kodėl pasilikau 
čia, Egipte, ir parašiau šias eilutes. Ir kodėl nepranešiau apie 
Konkoreco tobulųjų bendruomenę, susijusią su maestro Leo- 
nardu. 

Dar vieną kartą kaltę galėčiau suversti milžinui žydromis aki- 
mis ir balta tunika. 

Po Cenacolo pristatymo daugiau jo nemačiau. Atskleidęs pa- 
veikslo paslaptį grįžau į Romą ir pabeldžiau į Tiesos namų var- 
tus Betanijoje, kur vėl įsitraukiau į savo darbą, stengdamasis 
išvengti nereikalingų klausimų. Ten ir sužinojau, kad po metų 
Leonardas pabėgo iš Milano, vos tik prancūzų daliniai palaužė 
dožo gynybą ir paėmė miesto kontrolę. Jis prisiglaudė Mantujo- 
je, vėliau Venecijoje ir galiausiai Romoje, kur dirbo Cezariui 
Bordžijai, Popiežiaus Aleksandro Seštojo sūnui. Pas Bordžija 
jis buvo architecto e ingegnere generale, apleidęs savo kitus talen- 
tus. Tas laikotarpis irgi neilgai truko, tačiau suteikė jam galimy- 
bę susitikti su atsakinguoju Palazzo Sacro asmeniu - Anijumi 
de Viterbu. 

Anijų susitikimas labai paveikė. Jo sekretorius Guljelmas Pon- 
tis laiku informavo Betaniją apie jųdviejų susitikimą tūkstantis 
penki šimtai antrųjų pavasarį. Kalbėjosi apie aukščiausiąją me- 
no paskirtį, jo pritaikymą išsaugant atmintį ir apie visagalę įtaką 

liaudžiai. Tačiau du toskaniečio sakiniai, pasak brolio Guljelmo, 
jį paveikė labiausiai. 

— Viskas, ką išsiaiškinau apie tikrąją Jėzaus žinią, yra niekis, 
palyginti su tuo, kas dar laukia atskleidimo, - labai iškilmingai 
atsakė į kažkokį žebenkšties klausimą. - Kaip aš, kurdamas sa- 
vo meną, sėmiau žinių iš Egipto šaltinių, naudojausi geometrijos 
paslaptimis, verstomis Fičino ar Pačiolio, taip ir Bažnyčiai dar 
labai daug teks semtis iš evangelijų, besiilsinčių Nilo pakrantė- 
se, šaltinių. 

Džovanis Anijus de Viterbas mirė po penkių dienų, greičiau- 
siai Cezario Bordžijos nunuodytas. 

Dar po mėnesio, sukrėstas ir įtardamas, kad greitai gali tekti 
kęsti represijas tų, kurie bijojo Jono Bažnyčios grįžimo, palikau 
Betaniją ir leidausi ieškoti tų evangelijų. 

Žinau, kad jos kažkur netoli, tačiau kol kas jų neradau. Pri- 
siekiu ieškoti iki pat savo dienų pabaigos. 


1945-aisiais viename vynuogyne, netoli Egipto Nag Hamadžio 
kaimo, Aukštutiniame Nile, buvo rasta trylika evangelijų, įrištų 
oda. Jos buvo parašytos senąja egiptiečių kalba ir skelbė Kris- 
taus mokymus, iki šiol nežinomus Vakarams. Jų atradimas, daug 
reikšmingesnis nei garsieji Negyvosios jūros Ritiniai, rasti Kum- 
rane, įrodo egzistavus ypatingą atšaką pirmųjų krikščionių, lau- 
kusių atėjimo Bažnyčios, besiremiančios tiesioginiu bendravi- 
mu su Dievu ir sielos vertybėmis. Šiandien jos yra žinomos Gnos- 
tinių evangelijų vardu. Jų kopijos pasiekė Europą vidurinių am- 
žių pabaigoje ir turėjo įtakos tam tikriems intelektualų sluoks- 
niams. 

Jabal al Tarifo ola, kurioje 1526-ųjų rugpjūtį mirė tėvas Lei- 
rė, buvo vos už trisdešimt metrų nuo nišos, amžiams priglaudu- 
sios tas knygas. 

1497-ųjų sausis. Brolis Augustinas Leirė - inkvizitorius, dominikonas, 
užšifruotų Žinių skaitymo meistras, skubiai išsiunčiamas į Milaną patik- 
rinti paskutinių potėpių, kuriais maestro Leonardas da Vinčis kaip tik 
baigia savo „Paskutinę vakarienę“. Dėl visos tos sumaišties kalta krūva 
anoniminių laiškų, adresuotų popiežiaus Aleksandro VI aplinkai, ku- 
riuose pranešama, jog Da Vinčis ne tik nutapė dvylika apaštalų be 
privalomų šventųjų aureolių, bet ir pavaizdavo toje šventoje scenoje 
save patį, atsukus; Jėzui Kristui nugarą... 

Javierui Sierrai (g. 1971 m.), jaunam rašytojui iš 
Aragono, Paslaptingoji vakarienė — įšventinimas į 
romanistų luomą ir tvirtas žingsnis link to, ką jis pats 
vadina „pasakojimo-tyrinėjimo žanru“. Jo kūriniai, 
teigia autorius, tyrinėja didžiąsias Istorijos mįsles. 
Mėlynoji dama (1998), Tamplierių vartai (2000) ar 
Napoleono egiptietiškoji paslaptis (2002) jau 
atskleidė jo aistrą praėjusių epochų paslaptims ir 
pastatė jį į gretas rašytojų, kuriančių pasakojimus, 
žaviai atmieštus dokumentiniu tikslumu, intriga ir 
trilerio elementais. 

Paslaptingoji vakarienė — septintoji jo knyga. JO 
septintoji mįslė. 1497-ųjų sausis. Brolis Augustinas 
Leirė — inkvizitorius, dominikonas, užšifruotų Žinių 
skaitymo meistras, skubiai išsiunčiamas į Milaną 
patikrinti paskutinių potėpių, kuriais maestro 
Leonardas da Vinčis kaip tik baigia savo „Paskutinę 
vakarienę“. Dėl visos tos sumaišties kalta krūva 
anoniminių laiškų, adresuotų Popiežiaus Aleksandro 
VI aplinkai, kuriuose pranešama, jog Da Vinčis ne tik 
nutapė Dvylika apaštalų be privalomų šventųjų 
aureolių, bet ir pavaizdavo toje šventoje scenoje 
save patį, atsukusį Jėzui Kristui nugarą. 

Kodėl jis tai padarė? Negi Leonardas da Vinčis buvo 
eretikas? 

Leonardo „Vakarienė“ sėte nusėta keistomis 
anomalijomis: nėra Sventojo Gralio, Kristus neaukoja 
Eucharistijos sakramento. Apaštalai iš tikrųjų yra 
svarbių savo epochos heterodoksinių idėjų skelbėjų 
portretai, 0 pačiame kūrinyje užšifruota stulbinanti žinia. 
Paslaptingoji vakarienė savo sukrečiančiu pasakojimu 
atskleidžia, iš kur Leonardas sėmėsi įkvėpimo, 
tapydamas garsiausią krikščionybės istorijoje šventą 
paveikslą. „Perskaitę šį romaną, jau niekuomet 
nebežvelgsite į „Paskutinę vakarienę“ taip kaip 
anksčiau“, - tvirtina Javieras Sierra, 

